
ISTORIA, OBIECTUL ȘI METODA 
GEOGRAFIEI 


Cuvântare inaugurală a cursului de geografie dela Universitatea 
din Cernăuţi, în ziua de 1 Decembrie 1924 


l. 


Domnule Ministru, 
Domnilor Colegi, 
Onorat Auditoriu, 


Catedra de geografie de la această Universitate, ocupată 
până la războiul european de înaintaşii mei, distinşii profesori 
Böhm şi Lowl von Lenkenthal, cari au ilustrat-o mai ales prin 
ştiinţa lor geologică, şi suplinită după războiu de colegul nostru, 
geologul Penneke, — mi-a fost încredințată anul acesta în urma 
unui raport elogios, prea elogios poate, asupra activităţii mele 
geografice şi etnografice. Colegilor Facultăţii de ştiinţe dela 
această Universitate, cari m'au onorat cu asemenea apreciere, le 
exprim de la început, pe această cale, sentimentele mele de înaltă 
gratitudine. 

Scopul urmărit a fost acela de a se creea şi în Cernăuţi un 
centru de activitate geografică alături de celelalte mai vechi din ` 
oraşele Bucureşti, laşi şi Cluj. Am primit cu bucurie această 
însărcinare, cedând nu numai îndemnului însufleţit de înalte 
preocupări culturale şi patriotice al D-lor I.. Nistor, Ministrul 
Bucovinei, |. Simionescu, profesor în laşi şi mai ales al d-lui 
S. Mehedinţi, fostul meu profesor dela Universitatea din Bucureşti, 
creatorul geografiei moderne şi al generaţiei nouă de geografi 
din țara noastră, ci şi unui îndemn mai intim, sufletesc, de 
iubire față de această frumoasă provinci românească, precum 
şi de obligaţie față de cultură noastră naţională. 

Am părăsit, aşa dar, cu inima strânsă pământul natal al 
Dobrogei, unde pornisem la realizarea unui frumos program de 
activitate culturală, spre a răspunde tuturor acestor îndemnuri 
şi a începe o nouă activitate în Bucovina. Trecutul meu nu s'a 
simţit de loc strein față:de noua misiune ce mi s'a încredințat. 

Inviorat la izvorul de curată simţire caldă şi sănătoasă pentru 
pământul şi neamul românesc, pe care în anii de pregătire ni-o 
înpărtăşiau profesorii N. lerga, S. Mehedinţi, precum şi răpo- 
satul şi pe veci neuitatul D. Onciul, ale cărui rămăşiţe pământeşti 
odihnesc acum aproape de vatra părinţilor săi, — am venit cu 
evlavia în suflet în anul 1904 în Bucovina, unde se serbau 400 
ani dela moartea lui Ştefan cel Mare, ca să-mi plec genuchii şi 
să mă închin la mormântul marelui Voevod. Intr'o vacanță urmă- 
toare, însoțit de colegul meu, filologul G. Giuglea, am străbătut 
pe jos aproape toată jumătatea de sud a Bucovinei, adunând 
material de studiu, unul în ramura filologiei, celălalt în cele 
geografice şi etnografice. Această iubire timpurie pentru Bucovina 
ma şi îndemnat ca în ajunul războiului european să încep 
alcătuirea unei hărţi etnografice a acestei ţărişoare, spre a*pro- 
duce material care să servească la trezirea unei mai,vii conştiinţe 
naționale în neamul nostru. Munca aceasta s'a dovedit apoi a 
fi utilă, căci în anul 1918, când a fost să se susţină drepturile 
noastre etnice asupra acestei provincii, harta etnografică a 
Bucovinei, ca şi a Dobrogei, tipărite de Serviciul Geografic al 
Armatei, au avut onorea de a fi consultate în vederea conferinței 
păcii de la Paris.. 

Astăzi cărările vieţii mă îndreaptă din nou şpre țara codrilor 
de fagi; de astădată însă ca profesor de geografie la această 
Universitate şi ca îndrumător al tineretului universitar. Chemarea 
este foarte înaltă şi destul de grea, dar cu atât mai necesară, 
cu cât în domeniul geografiei Bucovina este încă o ţară puţin 
cunoscută şi aproape neexplorată. 


Onorat auditoriu, 


S'a atirmat adeseori că geografia este o ştiinţă nouă. 

„ _ Afirmarea aceasta rămâne în marginele adevărului, dacă 
privim geografia ca o disciplină ştiinţifică, al cărei obiect este 
stabilirea de relaţii între massele celor patru învelişuri ale planetei 
noastre, Ca atare ea datează din sec. XIX. Şi nici nu era cu 
putință să se nască mai de vreme: în primu rând geografia 
modernă este în funcţiune de experiența spațilui, iar cunoştinţa 
întregei oikumene şi mai apoi a întregei planete nu s'a putut 
realiza de cât în ultimul timp; apoi de naşierea şi progresul 
ştiinţelor ajutătoare, a, căror sinteză, dintr un punct de vedere 
special, o face geogratia. 

Totuşi, această disciplină a nostră, urmărită în primele ei 
începuturi, este foarte veche. Ea începe, dacă voiţi, cu Homer, 
marele rapsod al antiquităţii şi anume ca descriere mai mult 
Sau mai puţin credincioasă a locurilor, ca experiență a spațiului 
cunoscut, ca concepție cosmografică. De sigur, orizontul geografic 

al contemporanilor săi era foarte limitat, chiar după numeroasele * 
explorări pe mare ale Fenicienilor cari, pentru lumea hellenică, 
încă mai mult continentală, aveau tainele lor profesionale. Pentru 
aceea cunoştinţele geografice ale antiquităţii până pe la anul 600 a. 
Cr. apar învăluite în ceața de aur a miturilor, de şi în tot 
răstimpul acesta s'au petrecut fapte care au contribuit mult la 
scoaterea geografiei din lumea legendei spre a-i da un caracter 
mai pozitiv. 

Pela 900 a. Cr. Fenicienii fundară pe coasta de N. a Africei 
oraşul Cartagina; în preajma anului 800 țărmurile egeice ale 
Asiei mici fură colonizate mai intens de lonieni, Aeolieni. şi 
Dorieni; peste un secol aceeaşi soartă. o are Italia meridională 
şi Sicilia; pe la 600 Milesienii pun temeliile oraşelor comerciale 
din .M. Neagră, devenită Pontul ospitalier, e5&ewos din &âevos; între 
650 şi 600 se fundară coloniile greceşti Naukratis în Egipt, Cyrene 
în Libia şi altele în apusul Mediteranei; în fine Fenicienii, din 
porunca Faraonului Neco II, plutesc, se spune, împrejurul Africei 
pe la anul 610. 

Această experienţă a spaţiului, mărginită la țărmurile Medi- 
teranei, nu era însă îndestulătoare spre a trezi în minţile 
gânditoare ale contemporanilor o concepţie mai reală asupra 
pământului şi universului. La Homer, ca şi la urmaşii săi; uscatul 
e un disc ocolit de fluviul Ocean şi se împarte în două tărâmuri: 
al zilei şi al nopţii; în mijlocul său se înalță Olimpul,pe când 
în mijlocul mării interne din uscat se ridică insula Ogygia. Mai 
târziu Thales din Milet concepe uscatul ca un cilindru ce pluteşte 
pe ape întocmai ĉa un dop de plută, pe când cerul e o boltă 
ce înconjoară pământul precum coaja înconjoară oul. 

De sigur, geografia poate fi începută şi mai de departe: 
de cât dela Grecii lui Homer. Reprezentări asupra cerului şi 
pământului se cunosc şi la Egiptenii din valea Nilului, patria 
geometriei, precum şi la popoarele din valea Mesopotamiei, patria 
astronomiei, şi la Chinejii cari au cultivat în special geografia 
regională, topografia; însă ştiinţa europeană a rămas streină de 
ele până aproape de vremea noastră şi ea porneşte, mai în 
toate ramurile sale, dela reprezentanţii gândirii acelui popor, 
aşa de mic la număr, dar aşa de vioi la inteligenţă, cari sunt 
Hellenii din jurul mării Egee. 

Intre anul 600 şi epoca lui Dariu al lui Histaspe, obiectul 
geografiei începe a se afirma. Progresul acesta depinde de 
expedițiile răsboinice ale vremii, de explorările navigatorilor şi 
de speculaţiile filosofice. In urma campaniei marelui rege persan 
în potriva Scyţilor pe la vadul dunărean al Isaccei, țărmurile de 
N. ale M. Negre ajung mai bine cunoscute. Din îndemnul acestui 
rege, Skylax din Caryanda face o călătorie pe M. Roşie şi 
Oc. Indian până la fl. Indus. De altă parte cartaginezul Hanno 

* (a. 500?) cercetează coasta de apus a Africei până aproape de 
equator şi-şi notează descoperirile într'un periplu, pe când com- 
patriotul său Himilco (a. 470 a. Cr.) stăbate oceanul dealungul 
Europei până la însulele Britanice. 

Geografia mai pozitivă începe sub forma de hartă. Nevoia 
aceasta, de a fixa prin semne convenţionale conturul şi poziţia 
locurilor, pentru a avea sub ochi o reprezentarea în mic a 
spaţiului cunoscut, este de altfel firească şi o găsim până şi la 
Polinesienii Oc. Pacific cari, pe bețe sculptate, îşi fac hărţile lor 
rudimentare. 

Progresele geografiei se evidenţiază nu numai prin extinderea 
orizontului geografic, dar şi prin faptul că acum se pun bazele 
geografiei generale. Thales din Milet, discipolul său Anaximandru, 
autorul hărții pomenite şi Hecateu, inauguratorul periegeselor, se 
preocupă, ca filosofi, în deosebi de forma, dimensiunile şi poziţia 
pământului în spațiu, chestiuni capitale, fără cunoaşterea cărora 
multe din fenomenele geografice ar rămânea neexplicate. Mai 
târziu Aristot le va relua şi rezuma, iar Eratosthene şi Alexandrinii 
le vor lărgi, atacând cele mai grele probleme din fizica globului. 
Astfel, prin poeți, logografi, navigatori şi filosofi se fac în- 
ceputurile geografiei, mai întâi ca cunoştinţă a spaţiului explorat, 
mai apoi ca Spocutape; filosofică asupra corpului ceresc pe care 
locuim. 

Cealaltă lature a geografiei, chorografia, sau geografia 
regională, nu începe de cât cu Herodot. Marele polyhistor grec 
se poate socoti ca primul geograf conştient de obiectul său. El 
este și un neobosit călător. Sosit în urma unui mare războiu, 
care a pus pe scenă popoare. mai îndepărtate Herodot urmăreşte 
cu un interes viu evenimentele istorice din jurul basinului 
răsăritean al Mediteranei ; iar curiositatea inteligentă a spiritului 
său îl îndeamnă să atace şi probleme de geografie fizică, precum 
sunt: revărsările Nilului, anumite fenomene climaterice, forma 
uscatului, legătura mărilor, etc., pe lângă descrieri amănunțite 
ale locurilor despre care vorbeşte în legătură cu evenimentele 
politice. Herodot este în primul rând un istoric şi de aceea el 
dă o mai mare atenţie elementului uman, laturei etnografice. 

Astfel diferențiată dela început în geografie generală, care 
primeşte ajutor dela filosofie, astronomie şi matematică şi în 
chorograjie, care se desvoltă paralel cu lărgirea orizontului 
geografic prin călători, navigatori şi expediţii războinice, precum 
şi cu progresele istoriografiei, — disciplina noastră evoluează în 
tot cursul antiquităţii sub aceste două feţe, care merg paralel şi 
izolat, fără a se contopi. Şi tocmai aci stă deosebirea capitală 
între geografia veche şi cea modernă. 

Nu e, de sigur, fără folos să arătăm în ce stadiu se aflau 
cunoştinţele geografice ale antiquităţii la sfârşitul acestei perioade, 

în urma progreselor realizate dela Herodot’ până la căderea 
Romei (476 d. Chr.) | 

Şi mai întâi ca orizont geografic. 

Spaţiul mai bine cunoscut a fost lărgit spre orient de expe- 
dițiile greco-macedonene, iar spre occident de cucerirea romană. 
Xenofon cu cei 10.000 ai săi înaintează până la Eufrat, iar Ale- 
xandru Macedon străbate cuceritor peninsula Balcanică până la 
Geţii de ia gurile Dunărei, Asia până în India şi Africa până la 
oaza lui Amon. Generalii săi continuă expedițiile şi explorările 
în Orient până la Gange şi Malaca. In partea opusă, Romanii, 
prin luptele lor cu Cartaginezii; cunosc mai bine nordul Africei 
şi peninsula Iberică. Expediţiile lui Iulius Caesar în Galia şi 
Britania lărgesc orizontul spre vestul Europei; iar mai târziu, 
luptele Romanilor cu Germanii, sub Tiberiu, dincolo de Rin; 
luptele lui Traian cu Dacii în nordul Dunărei de jos şi luptele 
cu Marcomanii mai spre apus, fac ca Europa peninsulară, până la 
gâtul dintre Baltica şi M. Neagră, să intre în lumina mai vie: 
a istoriei. 

Paralel cu aceste mari expediţii războinice se înfăptuesc 
şi explorările pe uscat şi apă ale unor călători, cari au contri- 
buit nu cu puţin la progresul geografiei regionale. Un Ktesias 
„străbate, pe la 400 a. Cr., Asiria, Persia şi India; Skylax plu- 
teşte, pe la 348, de jur împrejurul Mediteranei, dând o descriere 
a: coastelor şi apoi trece şi în Ocean până la insula Kerne; 
Pytheas din Marsilia ajunge până la insulele Cassiteride şi Thule, 
de unde observă lumina polară; Hieron, Archias şi Androsthenes 
navigă în jurul Arabiei (anno 330); Patrocle în Oc. Indian; 
istoricul Polybius (146 a. Cr.) străbate Alpii, Galia, Spania, 
Egiptul, Libia şi însoţeşte flota romană pe coastele de apus ale 
Africei; Strabo, cel mai mare geograf al antichităţii, colindă 
cele trei continente întreltalia. Asia Mică şi Etiopia; apoi nume- 
roşi alți călători străbat distanţe mai mici şi dau la iveală periple 
şi descrieri, care toate contribue la înbogăţirea şi pozitivarea 
cunoştinţelor geografice. 

Mai departe anticii n'au mers. Orizontul lor geografic a 
rămas limitat între Gibraltar şi Ganges de o parte, între insulele 
Britanice şi Etiopia de alta; sau, mai bine, împrejurul Mediteranei, 
în jurul căreia s'a desvoltat toată civilizaţia antiquităţii. Cu o ase- 
menea experiență a spațiului însă era peste putință să se creeze 
o geografie în înțelesul modern al cuvântului, adecă o ştiinţă 
a marilor relaţii planetare dintre învelişuri, când regiunile. equa- 
toriale şi polare de o parte, iar de alta cea mai mare întindere 
din globul pământesc au rămas în afară de lumea explorată. 

Totuşi, ajunsă în pragul evului mediu, geografia antică 
poate oferi o moştenire, care însemnează un câştig însemnat 
pentru ştiinţă. 

In primul rând, cel puţin pentru o parte dintre cugetători, 
se stabileşte definitiv forma sferică a pământului. După rătăcirile 
şi dibuirile dela! început, care asemănau planeta cu un disc, un 
cilindru, o piramidă, sau un con, acest adevăr îl afirmă Pytha- 
goreii, iar Aristot îl dovedeşte cu argumente fizice şi astronomice. 
Dikearchos pela 310 a. Cr., Eratosthenes pe la 270 a. Cr. şi Pto- 
lemaeu pe la 160 d. Cr., nu fac de cât să clădească mai departe 
pe temelia pusă de înaintaşii lor. Singuri Epicureii (a. 300 a. Cr.) 
se întorc la vechea greşală a concepţiei uscatului asemenea unui 
disc plutitor pe ape. 

Al doilea fapt stabilit de aritiquitate este mişcarea de rotație 
a pământului. La Aristot, ca şi la cei mai mulţi dintre filosofi 
şi geografi, pământul stă încă neclintit în centrul universului, 
iar cerul cu stelele se învârteşte împrejurul lui; însă Heraclide 
din Pont, fără a rectifica - concepţia geocentrică a înaintaşilor, 
recunoaşte pământului o mişcare de rotaţie, pe care o îndepli- 
neşte dela apus la răsărit. Şi mai puțini adepţi avu teoria helio- 
centrică susţinută de Aristarch din Samos (280 a. Cr.), după 
care soarele şi stelele stau nemişcate, iar pământul, pe lângă 
rotația împrejurul osiei sale, mai îndeplineşte o mişcare de revo- 
luție în jurul soarelui, pe un drum circular şi oblic. Părăsită de 
urmaşii săi, ideea aceasta justă a fost reluată târziu de tot de 
Copernic, care o încetăţeni definitiv în ştiinţă. 

Un alt fapt câştigat sunt procedeele pentru deferminarea 
dimensiunilor globului pământesc, iar meritul primei măsurători 
îl are Eratosthene, eruditul bibliotecar din Alexandria Egiptului, 
care pe valea Nilului, a calculat lungimea unui arc de meridian 
după unghiul de incidenţă al razei solare. Un procedeu tot aşa 
de just îl folosi Posidonius, măsurând unghiurile făcute de o stea 
observată în momentul culminaţiei sale, din două localităţii aşe- 
zate pe acelaş meridian. 


Mai departe, — îmbrăcarea globului pământesc într'o refea 
de paralele şi meridiane şi determinarea poziţiei locurilor prin grade 
de longitudine şi latitudine, este iarăşi un câştig al antiquităţii. 
Scopul urmărit a fost construirea unor hărți mai exacte. Cea 
mai veche hartă cunoscută, precum s'a mai spus, este aceea 
a lui Anaximandru, din sec. VI. A doua se atribuie lui Hecateu 
din Milet. Dicaearchos trase cel dintăi pe pământ un paralel, 
aşa numita „diafragmă“, dusă prin Coloanele lui Hercule (Gi- 
braltar), Sicilia şi munţii Taurus. Necesitatea determinării locurilor 
prin coordonate astronomice o recunoscu însă cel dintăi Era- 
tosthene; dar Hipparch este primul autor al unei reţele de grade, 
al cărei prim meridian trecea prin Rhodos şi primul autor al 
unei proiecțiuni stereografice. Insă meritul cel mai mare în aşa 
numita geografie matematică îl are Ptolemaeus (sec. Il. d. Cr.), 

care descoperi o nouă metodă, întemeiată pe o proiecţie geo- 
metrică mai precisă, cea conică, după care să se deseneze harta 
globului. Opera sa rămâne în tot cursul evului mediu cea mai 
răspândită carte de geografie antică şi cu el geografia generală 
îşi atinge cea mai înaltă treaptă a evoluţiei sale în antiquitate, 
peste care numai epoca modernă va putea păşi mai departe. 
Dacă pentru determinarea latitudinei anticii au rămas la metoda 
precisă întrebuințată de Eratosthene, în schimb, pentru determi- 
narea longitudinei, ei folosiră procedee mai puţin precise, precum 
ar fi observarea eclipsei de lună din două puncte aşezate pe 
meridiane diferite. 

In sfârşit, o sumă de alte probleme de geografie fizică 
precum: teoria zonelor climaterice, în care lucrează un Polybius, 
un Poseidonius şi alţii; explicarea vânturilor etesiene şi a föh- 
nului din 'Thesalia, pe care o încearcă Theophrast; contrastul 
între clima mediteranee şi oceanică, de care se ocupă Minucius 
Felix ; în/luența reliefului asupra climei şi a climei asupra sănă- 
fății, cu care se preocupă Strabo şi mai ales Hippocrate; ches- 
tiunea continuității mărilor, originea fluviilor şi explicarea revăr- 
sărilor, subiect de predilecție pentru Herodot; ba chiar şi con- 
statarea alizeelor şi musonilor în oceanul Indian, folosite de navi- 
gatorul Hippalos şi a mareelor pe coastele Indiei, observate în 
timpul expediției lui Alexandru cel Mare, dar şi de îndrăzneţul 
navigator Pytheas din Marsilia, care le şi pune în raport de 
cauzalitate cu atracţia lunei, apoi explicarea, mai mult catastrofală, 
a modificării continentelor prin scufundare — Atlantida lui Plato — 
ca şi prin erosiune şi sedimentare, chestiuni ce preocupă pe Strabo 
şi Seneca şi multe alte probleme din geografia vegetală şi. ani- 
mală, explicate prin climă, teren, latitudine (Aristot, Strabo, 
Ptolemaeu, Vitruvius etc.), de şi uneori tratate alături de expe- 
riență, sunt puse totuşi de unii scriitori în nota justă a reali- 
tăţii; dar mai ales sforfarea spiritului omenesc de a positiva 
cunoştinţele şi dragostea nobilă de ştiinţă, dusă în unele cazuri 
până la sacrificiu, cum este cazul cu Plinius cel Bătrân, care 
moare studiind erupția Vezuviului (79 d. Cr.), constitue o moşte- 
nire dintre cele mai frumoase, pe care o lasă antiquitatea 
epocei următoare. 

~> Evul Mediu însă nu s'a arătat vrednic de această moştenire. 
El reprezintă şi în geografie, ca şi în alte ştiinţe, o decadență 
şi un regres. Singuri Arabii, ajunşi prin califate la o mare înflo- 
rire politică, mai continuă preocupările ştiinţifice ale antiquităţii. 
In geografia generală ei pornesc dela Ptolemaeu, pe care adesea 
îl înţeleg greşit; în colo ei ne dau descrieri de călătorii şi geo- 
grafii descriptive, în care elementul omenesc, amănuntele etno- 
grafice şi datele istorice ocupă primul loc. Mai vrednici de 
pomenit sunt: Massudi din Bagdat, în sec. X; Edrisi, marocanul 

dela curtea regelui Roger al Siciliei în sec. XII şi neobositul 
călător Ibn Batutah, în sec. XIV, dela cari ne-au rămas ştiri şi 
asupra Ţării noastre în părţile ei din spre Mare. Evul Mediu nu 
cunoaşte de cât câţiva călători creştini de însemnătate. Intre ei 
vom cita pe călugărul minorit Rubruquis, trimis de regele Franţei 
în misiune la 'Tătari, imediat după marea invazie a acestora la 
1241 şi căruia îi datorăm şi noi preţioasa ştire asupra Vlahiei 
lui Asan; şi mai ales pe veneţianul Marco Polo care, în sec. XIII, 
a străbătut Mongolia, unde a stat zece ani, China, Indochina şi 
insulele Mediteranei Asiatice, fără însă să ne poată transmite 
vreo determinare, măcar aproximativă, a poziţiei locurilor, fiind 
cu totul strein de procedeele astronomice. Dela Bizantini abia 
dacă merită a fipomenite zădărniciile unui Cosmas Indicoplevstes, 
care, — părăsind „teoria barbară“ a formei sferice a pământului, 
pe care el o atribuie zmintelei omenirii din vremea turnului lui 
Babel, transmisă prin Chaldeeni şi Egipteni la filosofii greci, — 
se întoarce la concepția pământului asemenea cu acoperişul 
dreptunghiular al unei case; şi geografia, scrisă pe la 1250, 
a unui Nicephorus Blemmides, în care găsim argumente juste 
pentru forma sferică a planetei noastre. In domeniul etnografiei, 
precum Arabii simţiau o firească înclinare către basm, tot ase- 
menea creştinii medievali arătau o deosebită predilecție pentru 
supranatural. Pentru aceea cărțile vremii sunt pline de închipuri 
despre Amazoane războinice, Căpcâni şi Ciclopi, Antropofagi 
şi oameni cu picioare de cai, Gymnosofişti şi oameni într'un 
picior, zmei, balauri, basilisci cu două capete etc., cari acopăr 
hărțile medievale cu imaginile lor răsărite par'că dintr'un vis urât. 

„In sfârşit vine Renaşterea. 

Această strălucită „perioadă a civilizației omeneşti. a pro- 
movat geografia aproape dintr'un salt la o înălțime la care mau 
putut-o ridica secole de explorări asidue. Pentru ştiinţa noastră, 
ea se caracterizează prin următoarele progrese: 

Mai întăi orizontul geografic, care rămăsese limitat la 
o întindere de aproape 600 latitudine. şi la 100 de longitudine, 
îmbrăţişază acuui aproape întregul glob. 

Cristofor Columb descopere între 1492—98 lumea nouă 
care, prin călătoriile şi descrierile lui Amerigo Vespucci, urma să 
se numească America; Ferdinand Cortez pătrunde în inima Me- 
xicului; Cabot cercetează regiunile nordice dinspre Terra- 
Nova şi Labrador, iar Vasco de Gama, urmând lui Bartolomeo 
Diaz, îndeplineşte periplul Africei întregi şi ajunge până în 
India ; în fine Maggelan, pe la 1519, întreprinde ocolul lumii, 
pe care abia tovarăşii săi avură norocul a-l înfăptui. şi probează 
definitiv, prin acest fapt material, forma sferică a planetei. Intre 
1492 şi 1523, deci în 30 ani numai, orizontul geografic cuprinde 
tot pământul. Cu o asemenea experienţă a spațiului se putea 

păşi acum la constatarea şi stabilirea marilor relaţii planetare. 
Totuşi, deocamdată se făcură numai observări felurite asupra 
adâncimii mărilor, asupra curenților marini, asupra mareelor şi 
se încercă explicarea lor cauzală. 

De altă parte, invenţia lui Gutenberg dete posibilitate tipă- 
ririi unor numeroase hărţi, începându-se cu acelea ale lui Pto- 
lemaeu şi în această direcţie s'au distins mai ales Olandeiii. 
Cităm ca autori pe Mercator, autorul unui sistem nou de proiec- 
țiune a suprafeţei sferice pe o suprafață plană şi Ortelius, care 
cu Theatrum orbis inaugurează, dela 1570 înainte, marile colecții 
cartografice moderne. Paralel cu aceasta, întrebuinţarea busolei 
în navigaţie permite corăbiilor să construească poriulane mult 
mai exacte decât hărţile lui Piolemaeu, realizate mai ales prin 
transformarea distanțelor în grade de longitudine şi latitudine ; 
iar întrebuinţarea telescopului de Galilei înlesneşte stabilirea la- 
titudinei cu mai multă preciziune. In fine, Copernic scoate pă- 
mântul din centrul universului, înlocuind concepţia geocentrică 
cu cea heliocentrică şi, dându-i 'o mişcare de revoluţie şi ro- 
taţie, pune prin aceasta însăşi bazele climatologiei. Căci, după 
cum necunoaşterea intregei planete nu putea duce la stabilirea 
1 marilor relaţii cauzale între învelişurile: acestui corp ceresc, tot 
aşa necunoaşterea mişcării de revoluţie a pământului nu putea 
duce la explicarea reală a succesiunii anotimpurilor şi a zo- 
nelor de climă. 

Cu toate acestea geografia în această perioadă rămâne în 
urma ştiinţelor ajutătoare. Operele geografice sunt încă, aşa nu- 
mitele Cosmograjii : povestiri pline de miraculos. Intre ele vred- 
nică de pomenit este cosmografia lui Seġastian Münster. Această 
operă uriaşe, care ajunse la a 44-a ediţie (între 1544—1650), 
— dovadă de interesul crescând al cititorilor pentru geografie, — 
rătăceşte cu fiecare ediţie nouă tradiția cea bună a spiritului 
pozitiv şi se încarcă cu povestiri miraculoase, relatate de ex- 
ploratori, spre a ajunge în cele din urmă o grămadă informă 
de adevăruri şi legende. Abia în sec. XVII Varenius, -un pre- 
mergător şi un inspirator al lui Humboldt, ne dărueşte o Geo- 
graphia generalis, în care vedem pentru prima oară reunite 
întrun corp de doctrină cunoştinţele pozitive ale geografiei. 
Acest geograf se înalță cu opera sa cu mult deasupra antiqui- 
tății şi întrece veacul său prin justeţea surprinzătoare a obser- 
vărilor sale. Insă geografia sa nu era în gustul vremii şi de 
aceea rămase fără mare influență, mai ales că modul său de 
expunere prin teoreme era înpotriva tradiției moştenite. Prin 
urmare evul mediu şi renaşterea rămân fără o operă geogra- 
fică la înălțimea descoperirilor şi invenţiunilor: 

In sec XVII şi XVIII se desvoltă mai mult geografia veche 
sau istorică în legătură cu cartografia ; iar în geografia mate- 

matică se disting mai ales Francezii, cari măsoară un arc de 
meridian între Paris şi Amiens, apoi în Peru şi în Laponia, sta- 
bilind definitiv forma pământului, turtită la poli şi umflată la 
equator, precum şi dimensiunile sale. Tot în Franţa Casini con- 
strueşte prima hartă topografică pe scara 1 : 86.000, imitată mai 
apoi şi în celelalte ţări. In afară de contribuţia lui Halley, care 
dete prima hartă a vânturilor şi schiţă teoria alizeelor; în afară 
de Snellius, care aplică procedeul triangulaţiei la ridicări topo- 
grafice şi de Pascal, care foloseşte barometrul inventat de Tori- 
celli, pentru ca mai târziu să servească la măsurarea înălțimilor, 
aceşti doi secoli se mai disting şi prin naşterea unei ştiinţe nouă: 
geologia. Ea avu ca reprezentanţi de seamă pe Buffon, Hutton 
şi Leopold von Buch. Aceştia dau o nouă faţă studiilor asupra 
pământului şi cu ei se pun în circulaţie cele două teorii, a plu- 
tonismului şi neptunismului, prin care se încearcă a se explica 
originea scoarţei terestre. O bună bucată de vreme geologia va 
înlocui geografia fizică cu care se află într'o relaţie aşa de 
strânsă. 

Şi atât. Dar.nu apare nici un geograf care să coordoneze 
toate aceste date în spiritul lui Varenius. Geografia nu renaşte 
de cât odată cu Alexander von Humboldt şi Karl Ritter. 

Aceste două spirite superioare au pus bazele geografiei 
moderne. Alexander von Humboidt este în primul rând un mare 
explorator, un observator fin şi pătrunzător al naturii, un natu- 
ralist. Străbate în călătoriile sale ştiinţifice o mare pare din fața 
planetei; dela regiunile equinocţiale ale Americei până în ste- 
pele Asiei centrale şi, întemeiat pe fisionomia plantelor şi re- 
laţiile lor cu solul şi clima, pune temeliile geografiei botanice. 
El scoate în evidență contrastul între țărmurile orientale. şi oc- 
cidentale ale continentelor, urmărind distribuţia temperaturii pe 
fața globului şi construind prima hartă de isoterme; în fine, el 
este creatorul metodelor de cercetare în toate ramurile geogra- 
fiei fizice. El este cel dintăi care, cu o intuiţie genială, stabi- 
leşte marile relații planetare între învelişuri şi pune în evidenţă 
două mari principii în studiul naturii: principiul cauzalității şi 
principiul coordonării. De la el încetează paralelismul fără atin- 
gere între chorografie şi geografia generală. Cu Alexander von 
Humboldt geografia modernă este întemeiată. 

Karl Ritter este un istoric şi un filosof şi, ca atare, el 
porneşte dela Herder, ale cărui concepţii teleologice au avut o 
însemnată influenţă asupra operei sale. Nu e nici naturalist, — 
şi lacuna aceasta se resimte în opera sa —, nici călător în 
genul lui Humboldt. El este un învăţat de cabinet, un profesor 
şi un pedagog, care redă în chip dogmatic ceea ce Humboldt * 
a aplicat numai; care clarifică în formule şi formulează prin- 
cipii în vederea alcătuirii unui sistem de cugetare geografică; 

este un maestru care adună în jurul său discipoli. Influenţa sa 
în Germania a fost foarte mare, mult mai mare de cât a lui 
Humboldt, care a rămas mai ales în lumea naturaliştilor. Su- 
perior lui Humboldt în laturea didactică, el este inferior lui prin 
experiența mai redusă a spaţiului geografic, prin lacunele edu- 
caţiei sale ştiinţifice, prin teleologismul său, prin imposibilitatea 
de a aplica pretutindeni principiul cauzalităţii în geografia sa, 
care rămâne descriptivă şi fără relaţii cu faptele istorice sau sociale. 

Humboldt şi cu Ritter sunt cei doi stâlpi ai geografiei 
moderne. 

Ce-a urmat după dânşii până în vremea noastră nu e de 
cât continuarea, clarificarea, desăvârşirea principiilor şi meto- 
delor preconizate de aceşti uriaşi ai ştiinţei geografice. In do- 
meniul experienţii, orizontul geografic se întinde până în inima 
continentelor neexplorate şi până la punctele ideale ale polilor; 
iar în domeniul cugetării şi metodei, un Oscar Peschel, un Frie- 
drich Ratzel, creatorul antropogeografiei, un Ed. Suess, un F. von 
Richthoffen în ţările germane, un Vidal de la Blache, şeful şcoalei 
franceze, un Davis în America şi o legiune de alți învăţaţi, nu 
fac de cât să desăvârşească fericitele începuturi ale celor doi 
mari fundatori ai disciplinei noastre. 

Geografia ajunge o ştiinţă. 

Ea urmăreşte în primul rând un fenomen în toată întin- 
derea sa pe glob, îl compară cu fenomenele analoage şi îi cer- 
cetează apoi cauzele acestei distribuții. Atâta vreme cât un cer- 
cetător se va mulţumi săpstudieze un singur exemplar de plantă, 
de animal sau om, de MKăcă sau formă de teren etc, el va face 
pur şi simplu botanică, zoologie, antropologie, geologie etc; 
dar, de îndată ce va privi fenomenul în toată întinderea sa 
planetară, ca formaţiune vegetală, ca răspândire animală, ca 
modelare caracteristică a scoarței pământeşti, — şi va cerceta 
cauzele acestei răspândiri în legătură cu clima, cu solul, cu 
celelalte viețuitoare, — din acel moment el face geografie. Se 
ajunge astfel la hartă şi la graniţe. Se stabileşte d. ex. o gra- 
niță a măslinului şi portocalului în sudul Europei, o graniţă a 
viței de vie mai la nord, o graniţă a pădurei de conifere spre 
tundră, o graniță a codrilor equatoriali spre savane, o graniţă 
a palmierului în regiunile tropicale şi aşa m. d., apoi se pune 
în legătură această graniță cu o anumită isotermă, în orice caz 
cu clima şi, din acel moment s'a făcut trecerea dela botanica 
propriu zisă la geografia botanică. In acelaş sens se vorbeşte 
şi de o geografie zoologică, care stabileşte regiuni de răspân- 
dire ale aceluiaş-sau ageloraşi animale, explicându-le prin climă, 
prin migrări, prin formele străvechi ale continentelor. Ba chiar 
se vorbeşte şi de o geografie medicală, care fixează prin granițe 
răspândirea aceloraşi boli. 

O bună bucată de vreme geografia fizică sa confundat 
cu geologia, graţie obiectului studiat, care e aceleş: scoarța 
terestră. Totuşi, între aceste două discipline este o deosebire 
fundamentală din punt de vedere al prismei prin care se pri- 
veşte obiectul. Pe când geologul, ca petrograf, urmăreşte să 
cunoască tot felul de pietre şi idealul său e atins dacă poate 
aduna în muzeu câte un mic exemplar din fie ce rocă, — geo- 
graful se interesează mai mult de rezistența rocelor la eroziune; 
şi pe când geologul caută să se cufunde cât: mai adânc în 
scoarța pământească, cu scopul de a cunoaşte până la magmă 
alcătuirea ei petrografică, stratigrafică şi tectonică, — geograful 


se urcă cât mai sus pe înălțimile dominante, de unde să poată 


cuprinde cu ochii orizonturi cât mai largi, spre a-şi'da seama 
de aspectul suprafeţei terestre, care este locul de contact între 
cele patru învelişuri şi unde se petrec toate fenomenele geogra- 
fice. Se pare că aci este greutatea cea mai mare pentru cei ce 
vin de la alte ramuri de ştiinţă către geografie: anume câşti- 
'garea acestui punct de vedere special din care priveşte geografia 
aceeaşi natură pe care o studiază şi botanistul şi zoologul şi. 
geologul. Nu devine geograf cineva de cât numai din momentul 
ce şi-a asimilat în cugetarea sa acest fel special de a privi pă- 
mântul şi din momentul ce îl poate aplica în lucrările sale de 
cabinet şi pe teren. Rezultatul final este stabilirea marilor relaţii 
şi armonii planetare, prezentarea pământului ca un corp or- 
ganizat. 


II. v 


De'ndată ce acest corp ceresc s'a desfăcut din soare şi, 
prin mişcarea de rotație, şi-a căpătat o formă aproape sferică, 
el ardea în spațiu ca un glob de materie topită, întocmai ca un 
soare mic; însă, prin acțiunea frigului spațial, în curs de mi- 
lioane de ani, el şi-a pierdut încetul cu încetul strălucirea, s'a 
învinețit, s'a întunecat şi în cele din urmă magma, încă fierbinte, 
a prins o coaje la suprafață. Din acel moment s'a format primul 
înveliş al globului pământesc : scoarța terestră, sau litosfera. Mai 
târziu aburii, cari încărcau atmosfera tulbure a planetei, s'au 
condensat şi au acoperit întreg globul cu un ocean universal; 
deci al doilea înveliş, al apelor: Aidrosfera. De-asupra rămase 
aerul mai senin; al treilea înveliş: atmosfera. In cele din urmă 
apărură vieţuitoarele : plantele, animalele, omul, adecă al patrulea 
înveliş: biosfera. Aceste patru învelişuri stau într'o relaţie aşa 
de strânsă, încât e peste putință să se petreacă o modificare 
cât de slabă într'unul din ele, fără să aibă răsunet în toate cele- 
lalte. Pământul, prin continuă răcire, îşi modifică neîncetat aceste 
învelişuri, iar modificările acestea geografia le atribue la patru 

mari izvoare de energie: 1. căldura centrală, 2. căldura solară, 
3. mişcarea de rotaţie şi 4. mareele, determinate şi ele la rândul 
lor de atracţia combinată a soarelui şi a lunei. 

Insăşi această înşirare a celor patru învelişuri ale planetei 
ne arată care vor fi ştiinţele ajutătoare ale geografiei. Geograful 
studiază clima unei regiuni sau a globului întreg ; pentru aceasta 
el trebuie să folosească rezultatele fizicei, chimiei şi ale meteoro- 
logiei ;. pentru studiul mărilor şi oceanelor, vremurile mai nouă 
au creat o ştiinţă specială : oceanografia ; în studiul scoarței te- 
restre, cu ajutorul geologiei, s'a creat ramura morfologiei ; por- 
nind dela botanică şi zoologie s'a ajuns la geografia vegetală şi 
animală ; cu ajutorul antropologiei, sociologiei şi istoriei se ajunge 
la. etnografie şi antropogeograjie. iată o sumă de ramuri în care 
geograful poate fi activ, dar pe care trebuie să le cuprindă în 
bloc, spre a-şi putea da seama în orice moment de raporturile 
între ele. Altcum, realitatea geografică, uneori destul de complexă, 
„mar putea fi înțeleasă şi ştiirița noastră ar rămânea pur descrip- 
tivă, fără a fi explicativă. In plus, geograful trebuie să fie fami- 
liarizat şi cu oarecare cultură filosofică, căci el studiază feno- 
menele nu numai în toată întinderea lor în spaţiu, dar şi în 
evoluţia lor în timp ; iar spiritul său cercetător trebuie să cu- 
noască şi istoria cugetării umane, spre a putea discerne în iz- 
voarele trecutului acele concepţii teologice sau metafizice, care 
l-ar putea abate din drumul limpede şi drept al gândirii pozitive. 
In acest sens, geografia este o ştiinţă de sinteză a numeroase 
alte discipline ştiinţifice, iar geograiul este la adăpost de acea 
unilateralitate primejdioasă a spiritului, care-l împiedică a se 
înălța la o cultură generală. 

Am afirmat că rezultatul final al studiilor geografice este 
prezentarea planetei noastre ca un corp organizat Punctul de 
vedere al biologului, care studiază la orice ființă organele ana- 
tomice cu forma şi particularităţile lor, precum şi funcțiunile 
lor, poate interveni şi în geografie cu mult succes şi eu însumi 
l-am aplicat într'un studiu asupra deltei dunărene, ajungând la 
rezultate multumitoare. Intr'adevăr, ce sunt munţii, căldările gla- 
ciare, vulcanii, şesurile, dunele de nisip, văile cu terasele lor, 
insulele, grindurile, lacurile, etc. etc. decât organe ale acestui 
corp ceresc care e pământul nostru, dacă le privim static; şi 
iarăşi, ce sunt vânturile care circulă cu destulă regulă, unele 
pela fața pământului, altele în sens invers pe deasupra; curenţii 
marini, râurile şi fluviile care duc pe jos spre mări şi oceane 
ceea ce vânturile au dus spre continent pe sus, — ce sunt toate 
aceste forme de mişcare, pe care le putem desena pe. hartă cu 
contururi şi direcţii precise, de cât funcțiuni ale organismului 
pământesc asemenea cu circulația sângelui sau cu respiraţia 
dintr'un corp organizat? Există o anatomie şi o fisiologie a 

planetei, după cum există şi la orice corp organizat. După ce 
ai ajuns să te familiarizezi cu toate aceste forme, aşa de variate 
şi le-ai clasificat pe categorii după agenţii care le-au produs, — 
observarea feţei pământului, — cu agerimea ochiului care dis- 
tinge formele şi cu agerimea minţii care citeşte în ele trecutul, 
naşterea şi evoluţia lor, — devine una dintre preocupările spiri- 
tului care răsplăteşte din belşug. Geografia este astfel o ştiinţă 
de contemplare şi de cugetare într'un vast domeniu de cunoştinţe 
foarte variate. 

In ultimele decenii preocupările geografilor s'au îndreptat 
mai ales în ‘două direcţii de cercetare: cea morfologică şi cea 
antropogeografică. 

In prima direcţie cităm ca nume reprezentative pe germanul 
Penk, pe americanul Davis şi pe francezul De Martonne. Morto- 
logia germană rămăsese mai mult descriptivă, statică; cu Davis 
ea devine o ştiinţă a evoluţiei formelor, o ştiinţă înfluenţată de 
o concepţie biologică; ea devine mai mult dinamică; cu. De 
Martonne problema specială a platformelor terțiare se ridică 
într'o lumină deosebită. In a doua direcţie însă, dela Ratzel în- 
coace nu mai vedem altă personalitate creatoare, care să se 
ridice la aceeaşi înălţime. 

In scurt, obiectul morfologiei se prezintă astfel: 

Graţie frigului spaţial, planeta noastră pierde căldură ne- 
contenit şi, conform unei legi fizice, ea se contractă. Coaja sa 
aspră şi tare însă nu poate rămânea ca o haină largă împrejurul 
miezului central, ci se adaptează, aderează la sâmbure, se di- 
formează : ici se ridică în aier, dând naştere întinderilor conti- 
nentale sau munţilor, dincolo se scufundă, formând depresiunile 
continentale, oceanice, sau marine. 

Contractarea miezului intern al planetei, prin urmare, ridică 
în aier blocuri informe ale coajei terestre, în intervale mari de 
timp, şi desenează marile contururi geografice ale uscatului. 
Odată blocul înălțat, intervin apoi agenții celuilalt izvor de 
energie, ai Soarelui, cari încep să sculpteze, să modeleze, să 
cizeleze. Intervin adecă variațiile de temperatură, vânturile, ploile, 
apele curgătoare, valurile, ghețarii etc., care creează ceea ce 
numim, sub atâţia termeni, formele scoarţei terestre. Astfel îşi 
iau naştere: văile de erosiune fluvială, terasele fluviale, marine 
şi lacustre, văile şi căldările: glaciare, morenele, grindurile, du- 
nele continentale, marine şi fluviale, perisipurile, falezele, feno- 
menele carstice etc., etc. atâtea sute şi mii de forme, care dau 
varietate şi frumusețe planetei noastre. Câtă vreme scoarţa te- 
restră stă liniştită, iar agenţii soarelui îşi pot continua până la 
capăt opera lor de eroziune sau sedimentare, avem un ciclu. 
inta finală-a oricărui ciclu este nivelarea asperităţilor globului 
şi readucerea lui la o formă cât mai apropiată de cea sferică. 


Lă 

După agentul special care modelează, avem un ciclu de eroziune 
normală, îndeplinit mai ales de apele curgătoare; un ciclu de 
eroziune glaciară, un ciclu de modelare eolică, un ciclu de acti- 
vitate marină şi un ciclu de descompunere chimico-mecanică. De 
îndată ce forţele interne ale planetei se trezesc şi aduc o schim- 
bare în raporturile de altitudine ale marilor blocuri terestre, în- 
cepe un nou ciclu: de eroziune în cazul când scoarţa se înalță; 
de sedimentare, în cazul când se scufundă. 

In multe ţinuturi ale planetei — şi în ţară noastră sunt 
exemple destule — formele terestre actuale sunt rezultatul a 
două sau mai multe cicluri de activitate, pe care ochiul deprins 
al geografului trebuie să le distingă şi, ajutat de cunoştinţele 
geologice, să le determine vârsta. Ajungem astfel la noțiunea de 
stadiu. Ajuns întrun punct dominant de unde privirea să poată 
cuprinde orizonturi cât mai largi, geograful .contemplă mai întâi 
peisagiul, îi distinge trăsăturile principale şi cele secundare, îi 
studiază textura, încearcă a da o descriere limpede a caracte- 
relor acestui peisagiu şi apoi trece mai departe la descoperirea 
agenților cari au modelat ținutul, pentru ca, în cele din urmă, 
să distingă caracterul de tinereţe, maturitate, sau bătrâneţe al 
său, adcză stadiul de evoluție. Cum vedem, o concepţie biologică 
în toată accepțiunea cea mai curată a noţiunii. 

Dacă la agenţii soarelui mai adăogim şi izvorul de energie 
centrală, care creează formele vulcanice; mişcarea de rotaţie, 
căreia i se datoreşte deviarea spre dreapta în emisferul nordic, 
spre stânga în emisferul sădic, a elementelor mobile cum sunt 
vânturile, curenţii marini şi râurile; apoi atracția combinată a 
soarelui şi lunei, graţie cărora se nasc mareele (fluxul şi re- 
fluxul), care înfluențează asupra estuarelor, deltelor, țărmurilor, 
ca şi asupra activităţii omeneşti, — am împlinit acest tablou 
luminos al tuturor forțelor naturale, pe care le cercetează geo- 
grafia, ca să-şi explice formele scoarței terestre. 

Este evident că, în această înşirare de cauze şi efecte, geo- 
graful nu trebuie să uite clima ținutului studiat, după care va- 
riază pe întinsul globului formele de teren şi nici influența înve- 
lişului organic fără de care înţelegerea deplină a formelor terestre 
ar prezinta lacune. 

Astfel terenul este pregătit pentru a doua mare ramură a 
geografiei, antropogeografia. 

Aceasta Studiază relaţia între pământ şi om. Este clar pen- 
tru orişicine că natura nu îngăduie omenirii să ducă peste tot 
acelaş fel de viaţă. Intinderile ierboase îl determină. spre, viața 
păstorească ; codrii equatoriali şi pădurile de conifere din lati- 
tudinile înalte spre viața de vânătoare ; un sol moale şi o climă 
în care avem o succesiune favorabilă de anotimpuri, spre viața 
agricolă ; bogăţiile miniere spre o viaţă industrială; mulțimea 

golfurilor şi caracterul insular al țării spre o viaţă de navigaţie 
etc. Cu cât populaţiile sunt mai primitive, cu atât determinismul 
geografic al lui Ratzel este mai evident. Numai în ţările tempe- 
rate, de civilizație mai înaintată, voinţa conştientă a omului in- 
tervine ca să mai tempereze acest determinism, pe care în timpul 
din urmă sociologii şi istoricii încearcă a-l reduce la justele lui 
proporţii. Omul nu este numai un rob al naturii, dar şi un stă- 
pânitor al ei; pentru aceea vedem şi cazuri recente în care un 
ținut, lipsit cu totul de bogății minerale, poate totuşi desvolta 
o activitate industrială intensă, graţie uşurinţei mijloacelor mo- 
derne de circulaţie, şi poate creea o densitate mai mare de po- 
pulaţie. Totuşi nici aci nu trebuie exagerat; căci, oricât de 
puternică, de conştientă şi de organizată ar fi voinţa omului 
civilizat, totuşi, în ultima analiză, el tot trebuie să se mlădieze 
condiţiilor geografice ale regiunii. Insăşi istoria popoarelor eu- 
ropene este în funcţie şi de natura geografică a ţării lor. De 
aceea cercetătorul trebuie să distingă prin analiză ceea ce e 
geografic de ceea ce este numai istoric în manifestările ome- 
neşti, ceea ce e datorit influenţei naturii de ceea ce se poate 
atribui voinţei organizate. 

lată, Domnilor, în scurte cuvinte, câteva din problemele 
capitale ale geografiei moderne, aşa cum această disciplină s'a 
alcătuit după veacuri de activitate multiplă. 

In ţara noastră avem un câmp vast de cercetări şi studii 
în domeniul ştiinţei noastre. Chorografia, sau geografia regio- 
nală, care urmăreşte înlănțuirea fenomenelor geografice pe o în- 
tindere limitată a planetei, este, în unele privinţe, mult mai grea 
de cât geografia generală şi în studiul unei ţări, a unei regiuni, 
se vădeşte astăzi mai curând maestrul de cât în consideraţiile 
asupra întregului glob. Pentru aceea şi la această Universitate 
studiul Romăniei va fi termenul final al activităţii geografice. 
De la înaltele creste alpine ale Carpaţilor şi până la Mare, mor- 
fologul poate afla aproape întreaga serie de forme terestre ale 
zonei temperate; iar într'o varietate aşa de mare a naturii şi 
antropogeograiul poate afla condiţii felurite de existenţă ale ele- 
mentului uman. Romănia ne oferă astfel un teren de experienţă 
geografică cum rar se poate întâlni un al doilea în Europa. 

Drept în inima ţării avem podişul Transilvaniei, cu o alti- 
tudine mijlocie de 500 m peste nivelul mării. De jur împrejur el 
este înconjurat de cununa munţilor, cari se ridică fațăn față 
întocmai ca zidurile unei cetăţi, în care porţile ar fi închipuite 
prin trecători. Numeroase probleme de geografie fizică şi umană 
se leagă de aceste înălțimi, unde de vre-o două decenii geo- 
graful francez De Martonne urmăreşte în special studiul plat- 
formelor terțiare. Caracterele ‘alpine ale lor, urmele activităţii 
glaciare, fenomenele carstice, studiul văilor, succesiunea zonelor 

de vegetaţie, viaţa păstorească, agricolă şi industrială, trecutul 
poporului român în munţi etc. etc. — iată o sumă de probleme 
care aşteaptă pe viitorii geografi, spre a fi aprofundate, pentru 
cunoaşterea mai amănunţită a patriei. — Urmează apoi depre- 
Siunile intra şi extracarpatice, centre de mai mare desime a 
populaţiei şi unităţi morfologice care au avut un rol istoric în- 
semnat; apoi cununa dealurilor, codrul sau podgoria, adevăratul 
leagăn al poporului românesc, unde elementul uman se poate 
urmări până în timpurile preistorice; mai la margine şesurile 
largi, stepele bogate în cereale şi brăzdate de luncile mai umede 
ale râurilor; în fine apele mari: Dunărea, Tisa, Nistrul,- Marea 
Neagră, ca șanțurile de apărare ale cetăţii Carpaţilor, unde stu- 
diul meandrelor la suprafață sau a celor adâncite, studiul faliilor 
şi al teraselor, al ţărmurilor şi limanelor, ne oferă o mare bo- 
găție de aspecte morfologice şi antropogeografice, ca obiect de 
studii nouă, sau ca aplicare la cunoştinţele câştigate prin studiul 
geografiei generale. Relaţiile între cele patru învelişuri ale pla- 
netei şi constatarea armoniilor planetare se pot urmări astăzi şi 
pe un spaţiu mai restrâns de cât întregul glob terestru; iar cer- 
cetarea pământului şi poporului nostru în hotarele sale fizice şi 
etnice, ne va duce la afirmarea marei simetrii şi armonii a 
acestui pământ, la înţelegerea unităţii neamului nostru, ca şi la 
înţelegerea necesităţii ca pe întreg acest pământ al Daciei antice 
să ființeze unul şi acelaş organism politic. In felul acesta stu- 
diul geografiei este un admirabil mijloc de educaţie naţională a 
tineretului. 

Sufletul tinerimii are nevoie să se oțelească printr'o disci- 
plină ştiinţifică, în vederea activităţii viitoare, nu numai de oa- 
meni de cultură, dar şi de cetăţeni ai acestui stat. Un popor 
fără un crez naţional este un popor pierdut, o massă amorfă 
care nu poate oferi de cât material de prelucrat pentru naţiu- 
nile cristalizate în jurul unui asemenea crez; o turmă zoologică, 
cufundată în viaţa organică şi lipsită de ceea ce dă nobleţe 
ființei unui popor; un trib, o seminţie, dar nu o naţiune. Lipsa 
unui asemenea crez este, şi din alt punct 'de vedere, o pagubă 
pentru omenire, o deviare dela căile evoluţiei umane, care, prin 
diferenţiare, reuşeşte a creea specii distincte, naţiuni cu o limbă 
a parte şi o cultură a parte în aceasta grădină etnografică a 
planetei. Pentru aceea studiul ţării noastre va forma preocuparea 
statornică a acestei catedre, alături de chestiunile generale im- 
puse de program. 


Domnilor, 


In epoca renaşterii noastre dela începutul sec. XIX, un 
poet afirma cu multă însufleţire „că ori ce neam începe întâi 

prin poezie fiinţa de-şi pricepe“. leşiţi din faza începuturilor, astăzi 
putem afirma că un neam îşi pricepe ființa şi se cristalizează 
conştient prin studiul geografiei, al istoriei şi al limbii sale. 
Fără această trilogie de ştiinţe, educaţia unei națiuni nu se poate 
face. lată dar însemnătatea acestei catedre la această Universi- 
tate. Ea este cu atât mai necesară, cu cât ne găsim la o mar- 
gine de ţară unde, întocmai ca la țărmurile mărilor furtunoase, 
elementele se frământă mai neodihnit; iar biruința rămâne de 
partea unde cultura şi organizarea e mai mare. 


Domnilor studenţi, 


Cursul de geografie dela această Universitate se va preda 
întrun ciclu de trei ani. In trei ani însă nimeni nu poate pă- 
trunde prea adânc în studiul unei specialităţi. In aceşti trei ani 
de prelegeri nu se pun decât jaloanele ştiinţei noastre; nu se 
face decât familiarizarea în oarecare măsură cu obiectul şi me- 
toda geografiei. Pentru aceia dintre D-voastră cari urmăriţi nu 
numai formarea unei cariere lucrative, asigurarea existenţei prin 
profesorat, studiul pentru pâine, acel „Brotstudium“ cum îl nu- 
mesc Germanii, — frequentarea regulată a cursurilor nu e sufi- 
cientă. D-voastră trebue să ajungeţi şi lucrători în această spe- 
cialitate. In lunga carieră dăscălească pe care o veți îmbrăţişa, 
sunteţi datori culturii româneşti, în afară de activitatea pedago- 
gică şi o activitate ştiinţifică în cuprinsul regiunii în care veţi fi 
activi. Sunteţi datori să păşiți spre monografii. lar pentru pre- 
gătirea D-voastră şi în această direcţie, e nevoie să urmaţi Se- 
minarul de geografie. In seminar îşi face studentul adevărata sa 
ucenicie ; căci, în definitiv, materia prelegerilor se poate urmări 
şi după bibliografia ce vi se dă; dar metoda de cercetare, for- 
marea spiritului critic, câştigarea curajului sănătos şi siguranța 
în afirmarea unui adevăr urmărit, acestea nu se capătă de cât în 
seminar. La prelegeri sunteţi numai auditori pasivi, nişte aparate 
de înregistrare; la seminar însă forțele active ale spiritului 
D-voastră întră în joc. Acolo vă puteţi căli acest spirit şi puteţi 
căpăta pentru tot restul vieţii dragostea de muncă şi acea no- 
bilă deprindere de a fi necontenit în urmărirea unui adevăr. Nu 
oameni liniştiţi şi mulţumiţi cu asimilarea unui curs şi a câtor- 
va manuale, ci suflete frământate de problemele specialităţi 
D-voastră, de la care nici peripeţiile vieţii de mai târziu să nu 
vă abată, — iată ceea ce doresc să scoată din D-voastră semi- 
narul de geografie. 

Aceste lucrări de seminar, în afară de folosul aprofundării 
specialităţii, mai au încă un folos de un ordin general, omenesc: 
Există o categorie de intelectuali, chiar şi printre dăscălime, cari 
în viaţa lor n'au încercat să-şi fixeze o cugetare proprie într'un 

rând, să descopere o fărâmă de adevăr, să scrie o pagină de 
gândire şi de simţire onestă, — şi totuşi, tocmai aceştia se im- 
provizează în critici, pe atât de- dispreţuitori pe cât sunt de 
superficiali, ai activităţii creatoare a aproapelui; sau, în. cele 
mai multe cazuri, rămân amorfi în fața manifestărilor culturii, 
care trec pe sub ochii lor. Aceştia nu au nici măcar meritul de 
a tresări la frumuseţea unui gând întruchipat, la noutatea unui 
adevăr descoperit, fiindcă nu pot şti ce e nou şi ce nu. Ei nu 
au cultul adevărului şi al muncii pentru adevăr şi nu pot fi 
acele albine creatoare, care-şi umplu mereu fagurii cu miere; 
ei sunt, spre marea pagubă a culturii noastre, elemente a 
căror evoluţie s'a oprit din mers. Cu ei nu se pot alcătui so- 
cietăţi culturale în provincii şi sunt un veşnic prilej de mâh- 
nire pentru cei cari se străduesc pentru progres. — De 'ndată 
însă ce vor începe a lucra şi a produce, spiritul lor se va în- 
viora, şi, simțind greutatea creaţiunii serioase, critica lor su- 
perficială va deveni o critică echilibrată. Această deprindere fru- 
moasă în mare măsură se capătă în seminar. 

Dar nici seminarul singur încă nu e suficent. Aţi văzut din 
expunerea de mai nainte că progresul ştiinţei noastre se dato- 
reşte în primul rând experienţii spaţiului, deci călătoriilor. Æx- 
cursiile geografice, al treilea punct din programul de activitate 
al acestei catedre, vor înlesni, în fine, exemplificarea şi aplicarea 
pe teren a cunoştinţelor câştigate din prelegeri şi seminar. Ele 
se vor înfăptui mai întâi în Bucovina şi vecinătăţi, în scopul 
nu numai de a deprinde tineretul universitar cu lucrările pe 
teren şi cu observarea naturii, dar şi de a scoate această fru- 
moasă provincie românească din uitarea în care a fost părăsită. 
Intr'adevăr, din punct de vedere moriologic, catedra de geografie 
dela această Universitate n'a dat nici un studiu. Acum trei ani 
în urmă, când excursiunea seminarului de geografie din Cluj a 
străbătut, sub conducerea D-lui De Martonne, şi acest colţ de 
țară, lacuna aceasta a fost observată cu regret. Prin urmare şi 
pe tărâmul manifestărilor originale este mult de lucru şi stu- 
denţii mai răsăriţi îşi pot lua subiectele de doctorat din cu- 
prinsul acestei țărişoare. 9 


Domnilor, 


In cele spuse până acum vi s'a arătat cu destulă claritate 
istoria, obiectul şi metoda geografiei, precum şi rostul acestei 
catedre la această Universitate. Prin urmare aş putea încheia. 

In clipa rară însă, când cineva păşeşte pentru prima oară 
treptele unei catedre universitare, — de unde se deschid pers- 
pective aşa de frumoase de manifestare ştiinţifică, dar şi obli- 
gaţii şi răspunderi ce se cer pe deplin conştiente, — sufletul se 

simte stăpânit de simţiri felurite. Dintre toate însă floarea albă 
a recunoştinţei îşi leagănă creştetul luminos mai deasupra. Fie-mi 
dară îngăduit ca aci şi acum să-mi îndeplinesc o plăcută datorie 
de conştiinţă faţă de acei dascăli, al căror cuvânt l-am sorbit 
în anii mei de pregătire cu toată evlavia discipolului însetat de 
învăţătură. Gândul meu se îndreaptă însă cu cea mai mare re- 
cunoştinţă către acel pedagog neîntrecut, care în ramura spe- 
cialităţii noastre va trece drept creatorul geografiei moderne în 
Romănia: către S. Mehedinţi. Cugetarea sa limpede, energică şi 
frumoasă şi acţiunea sa de îndrumător al tineretului universitar, 
căruia, prin scris şi grai, dar mai ales prin puterea exemplului, 
a ştiut să-i sădească în suflet sentimentul valorii etice şi etnice 
a vieţii, — îl aşază printre cei mai distinşi „învăţători“ ai nea- 
mului. Pentru aceea socot că cel care în ceasurile sale de în- 
doială şi-a înviorat adesea sufletul la cuvântul lui măestrit şi 
prin influenţa sa bine făcătoare, ca şi prin sprijinul său moral 
şi-a limpezit mai uşor cărările vieţii, — nu are alt mijloc mai 
bun de a-şi arăta recunoştinţa, de cât continuând, în cercul său 
de activitate, munca de specialitate cu aceiaş sentiment supe- 
rior al datoriei, pe care s'a obişnuit a-l admira la îndrumăto- 
rul său. 
Prof. Dr. C. Brătescu 

NAPOLEON Ii 
de Victor Hugo. 

Ce an măreț! O! clipe de glorii neuitate ! 

Popoare fără număr sub cer îngenunchiate 
Te aşteptau să vii ! 

Simțeau subt ele state străbune tremurând 

Şi se uitau Spre Luvrul de tunete vuind 
Ca muntele Sinai ! 


Norodul, ca şi calul ce-aşteaptă 'ncovoiat 
Stăpânu-i să se urce pe spatele-i plecat, 
Vestea apropierea visatei mântuiru: 


Spunea că mâini se naşte moştenitorul care, 
Mai mare decât Roma, ca Cezarul mai mare, 


Va hotărâ destinul întregei omeniri. 


Şi cum vorbeau, tot cerul s'a luminat deodată 


Stn fața tuturora ieşi slăvitul tată 
Senin şi fericit ; 
Cuprins de nfiorare, norodul a tăcut ; 
Căci brațele-i întinse: atunci i-au dăruit 
Copilul nou născut. 
De respirarea-i caldă tot templul a vibrat ; 
Drapele cucerite sub bolți au tremurat 
Cum tremură o mare de spice 'n vijelie ; 


Şi strigătu-i, ce-o doică ştia să-l îmblânzească, 


Făcu să isbucnească 
Atâtea mii de tunuri în semn de veselie. 


lar el îşi descreţise sprincenele *ncruntaie 
Și brațele-i, deapururi pe piept încrucişate, 
S'au desfăcut în fine 
Spre-a 'mbrăţişa copilul atât de mult visat. 
Şi nările atunci i sau umflat 
De 'ncredere în sine. 

Cu ochii ficşi şi lacomi el îşi privi odorul. 
Și, după ce-i văzură cu toţi moştenitorul, 
Ca vulturul ce-ajunge pe. culmi ameţitoare 
Strigă s'audă 'n juru-i străvechile popoare : 
— De-acum, al meu, al meu e viitorul ! 


II. 


— Nu, viitorul nu-i al tău ! 
E numai al lui Dumnezeu. 
Viaţa ?n fiecare ceas 

Ne spune-un jalnic bun rămas. 
Și gloriile militare, 

Coroanele strălucitoare, 
Victoriile repurtate 

Și-ambiţiile săturate, 

Stau cât o vrabie pe casă 

Și zboară iute şi ne lasă! 


Nu, nimeni nu e 'n Stare, cu forța sau cu ura, 
Să-ţi descleşteze pumnul sau să-ţi deschidă gura, 
O / spectru ce oriunde mascat ne urmăreşti 

Și mâine te numeşti ! 


O, mâine, mâine ! O, minune ! 
Ce mare e secretul tău ! 
Sămânța omul azi o pune 

Și mâini o coace Dumnezeu. 

O, mâini, e-un fulger într'un nor, 
E demascatul trădător, 

E-un turn zdrobit de o phiulea, 
Paris schimbat în Babylon, 

O, mâini, e lemnul unui tron 

Ce azi e numai catifea ! 


O, mâini, e calul care te lasă *n stepa ninsă .. . 
O, mâine, Impărate, e Moscova aprinsă 
Prin care urlă vântul ; 
E garda 'mprăştiată, e foamea, disperarea, 
O, mâine-i Vaterloo, Elena, e uitarea, 
O, mâine e mormântul ! 


Tu poți pătrunde prin oraşe 
Căci nimenea nu-ți stă în cale, 
Desnozi războaie uriaşe 

Cu ascuțişul spadei tale. 

Inchizi Tamisa cu un zid. 
Victoria şovăitoare 

O faci să prindă drag de-ai tăi. 
Și orice porţi ti-se deschid 

Şi steaua călăuzitoare 

E stema pintenilor tăi ! 


Poţi fi stăpân pe toate; poți fi atât de mare 
Cât poate fi o frunte de muritor sub soare. 

Şi mâna ta, o, Sire, o, mâna ta de fier 
Clădeşte şi dărâmă în voia fantaziei, 

Răpeşte Europa şi Asia de-i ceri 

Dar nici de cum pe „mâine“ din sânul veşniciei ! 


II. 


Cum se răzbună soarta ! Abia îi dăruise 
Copilului coroana, întâia jucărie, 
Abia îl destinase domniei viitoare 
Şi fruntea lui regală abia de i-o zărise 
Mulțimea minunată, că poate să devie 
Un copilaş de-o şchioapă un om atât de mare, — 
Când sute de războaie cucerise 
Spre gloria acestui nou venit 
Ce gânguria în leagăn şi-abia-l împrejmuise 
Cu ziduri uriaşe de piatră ; când cioplise 
Cu barda lui o lume aşa cum a gândit ; 


Când, spre a-i stinge setea, s'a pus în pragul Franţei 
Un vas cu vinul dulce al speranței, 

Când nu gustase încă din cupa-i aurită, — 

De un cazac sălbatec odrasla-i fu răpită. 


IV. 
Da, vulturu 'ntr'o seară prea sus s'a ridicat 
Şi aripele-i vântul nebun le-a sfâşiat ; 
In cuibul lui duşmanii voioşi se arunca à, 
Din pradă cât pulură cu dinții înşfăcară : 
Pe vultur Englitera şi-Austria pe pui. 

V. 


Dreptatea ta-i grozavă, o, Domane ! Cum s'au stins! 
Ai început cu omul temut, de neînvins, 


WwWW.minac.ro 


24 


L-ai ridicat în slavă ca 'n urmă să-l Supui 

Şi să-l arunci în groapa de oase 'ntunecată. 

În zece ani ţesut-ai un giulgi şi pentru tată 
Și pentru fiul lui ! 


Și glorie şi-orgoliu se spulberă în vâni ! 
Ci omul vrea să lase măcar ceva la poartă 
Dar moartea e mai tare ! 
Căci totul se întoarce de unde a plecat : 
În aier piere fumul, cenuşa în pământ 
Și numele *n uitare ! 
Gr. Sălceanu 

E3: 


DELAVRANCEA LA ENIGEA 


— Norocul soitalei — 


Părintele lui Geaba-Efendi se vede a fi fost mare amator 
de taxiduri şi taclale. 

Odată venind dela Adam-Clissi, m'am oprit la un prieten 
din Enigea, pe care nu-l văzusem demult. Cum stam de vorbă 
in largul pridvor al casei admirând priveliştea unei părţi de 
câmp cu nişte orz nalt şi gras, presărat de. maci roşii şi-a unui 
colţ din sat, cât se vedea deacolea, cu o spuză de copii mărunți 
şi arşi de soare, ce se'ntrecea la „pelivănii“, — prietenul aduse 
vorba de-o amintire ce-i era scumpă, anume că chiar acolea în 
pridvor a stat de multe ori de vorbă cu Delavrancea ca musafir 
al său. 

Era un musafir tuturor plăcut. Toată casa era în mişcare 
cât era el la noi. Pentru copii era o petrecere fără sfărşit şi 
nici caii, nici câinii, nici pisicile maveau odihnă. 

— Oamenii mari au alifel de inimă, o pun în toate, o dau 
turor .. . 

— Adevărat! EI, când cobora din trăsură, zicea: „Frate 

Vasilache, sunt necăjit, sunt obosit!“ Şi de unde? Nimeni nu 
ra mai voios ca el, — nu mai avea astâmpăr, se potrivea 
uturor şi cu toţi căuta să sporească zarva. 
„Dar nu numai cu casa mea sentâmpla aşa. Satul întreg 
era în mişcare. La cafenea toţi se'nghesuiau împrejurul lui. Cum 
obiceiul la noi, bătrânii turci sunt stâlpii cafenelei. Ei bine, 
bătrânii se certau pentru el cu cei tineri. Câte nu ştia să le 
spue? Ce de taclale turceşti şi cu ce patos! Aşa le ştia ori le 
iscodea că-i mira pe toţi. 

Odată a spus una despre o softa, de care-au făcut haz şi 
ei mai habotnici dintre turci. Am să ţi-o spun şi dumitale. 

Adieri din răsărit clătinau orzul aşa de lin, macii îl învârstau 
aşa de plăcut — o mare verde pe care pluteau roze. Copiii 
pălăgioşi dispăruseră, — îi chemase în mijlocul satului toba şi 
clarinetul daulgiului. 

Era linişte. Cele două feligene de cafea tocmai apăruseră 
aomând împrejur şi plăcerea de a-mi închipui cum ar fi povestit 

Delavrancea mă făcu să rog chiar pe prieten să înceapă. Şi el 
povesti: 

A fost odată în Stambul o softa — un seminarist sau 
candidat la o slujbă bisericească, cum am zice noi — care 
rodea de foc cartea şi cântă pe toate glasurile din Coran. 
Deprins cu toategtiințele şi cântând ca o privighetoare, mucezea 
totuşi de mulți Ani în ungherile unei medresii — un fel de 
mănăstire turcească. 

Aşteapta el să-i vie rândul între cei ce suiau scara s 
guste din bunătăţile lumei, căci era sărac foarte, -— dar rândul 
nu-i mai venea. Nimeni nu-l lua în seamă, nimeni nu întreba) 
de el, nimeni nu-l poftea la baeramul vieței, — el n'avea pe 
nimeni. 

Amărât şi-a zis : Luminăţia sa Sultanul! El stă în fruntedi 
tuturor, la el e cheea norocului, să mă plâng lui! Alcătui da 
o jalbă de suferinţa sa şi căută s'o dea Sultanului. 


Intro zi Sultanul venea cu alaiu dela plimbare. Tocmai 
îşi făcuse poftă de mâncare şi se gândea la pilaf, un pilaf dý 
coadă de berbec, de berbec caramaniu ! 

Softaua tocmai atunci dăduse jalba unui ciubucciu s’ 
dea sultanului. 


Citind sultanul, înţelese de ce e vorba şi că softalei nu-ft 


lipsea decât norocul. Trase calemul din brâu şi scrise pe jalbă i 


„Norocul este ca o coadă de berbec, — 
fericit cine o prinde în pilaful său!“ 


Şi trecu jalba ciubucciului. 

Ciubucciul o napoie softalei, iar acesta citind scrisúfip 
luminăţiei sale şi mai mult se întristă: ce-aşteptase el şi cedi 
căzuse! Dar ajungând în medresie se mai linişti şi începu a-$ff 
zice : nu se poate sultanul să nu fi pus ceva în vorbele astea i 

Suci, învârti vorbele prin mintea lui doar s’o scutura cevipr 
din ele. Câtva timp nimic! Apoi deodată, o minune. In cele difty 
urmă închee mulțumit: Dacă muntele nu vine la Mohamed 
merge Mohamed la munte! 

— Unde-o fi softaua? Unde-o fi? Se întrebau toți câb 
se împiedicaseră de el în medresie. Softaua nicăeri. Pieri 
întro bună zi fără ca cineva să fi luat seama cum şi ce felie, 

Tot atunci în mahalaua evreiască din Stambul se pripăşisty 
un tânăr necunoscut, care se amesteca stăruitor în forfoteal 
evreimei şi căuta să deprindă tot ce l-ar fi apropiat şi amestec 
cu evreii: portul, tunsura, paşii, gesturile, vorba, — mai € 
seamă felul de-a vorbi turceşte al evreilor . 

Era chiar softaua. Se pregătea să iasă în calea noroculu 

După vreo lună, orice evreu din mahala ar fi jurat că e 
e-ai lor şi l-ar fi tras de mânecă să ia parte la minin ; şi orice 
irc, chiar dintre cei ce l-au cunoscut înainte, n'ar fi putut jura 


m 


ă el a fost vre-odată turc. 


Când se simți gata, merse de-a dreptul la Şeicul Isleam, 
eful credinței şi dreptăței mahomedane — cum ar fi la noi 
litropolitul căptuşit cu un ministru de justiție. Ingenuchie 
iaintea Şeicului şi măcinând cuvintele ca evreii, zise: 


— A vrut D-zeu cu mine! A pătruns în mintea şi'n inima 
iea şi ma purtat de mână până aici înaintea nălțimei tale 
ă-ți cer binecuvântatea: vreau să mă turcesc! 

Şeicul Islam privi înmărmurit la îngenuchiat. Aşa lucru nu 
se întâmplase să vadă în viaţa lui: un evreu... turc... 
lu-şi credea ochilor. 


— Da, sunt un biet evreu, întări el, mă chiamă Avrum! 
= — Bine fiule, să-ți facem loc între credincioşi. Zi după 
ine : 

„La il lahă illa allah! 
Mohamet resul ul lah!“ 


Presupusul Avrum rosti crezul turcesc, în care recunoştea 
a „nu e decât un singur D-zeu — Alah şi profetul său e Ma- 
omet“, cu o mină aşa de evlavioasă şi cu un ton aşa de ferm 
1 cât Şeicul Isleam nu râse de strâmbăturile lui evreieşti, ci-l 
ătu pe umeri încântat. 


Devenise lbraim! Era turc acum. Evreul devine turc mai 
ine ca alţii . . 

In palatul Şeicului Isleam fu mare sărbătoare în ziua accea 
iraim fu îmbăiat şi îmbrăcat în haine frumoase şi pus între 
leseni. Şeicul Isleam era mândru de fiul său sufletesc şi vorbea 
ë el ca şi cum însuşi l-ar fi convertit. Toţi musafirii dăruiră 
e cel turcit. Norocul luase în braţe pe bietul softa. Toată casa 
imi porunci să-l servească şi să nu supere cu nimic pe omul 
t care D-zeu săvârşise aşa minune. Şeicul destină anume şi o 
irte din palat pentru Ibraim al său. 

Softaua trăia acum bine. Căuta să fie plăcut tuturor, dar 
a retras ca om ocupat cu cele sfinte. 

Peste câtva timp, într'o seară, slujitorii palatului auziră 
nind din odăile lui Ibraim un cântec din Coran aşa de melodios, 
| atâta artă şi evlavie cântat, cum nu mai auziseră. 

— Cine să cânte cu atâta măestrie? 

— Turcitul de-abia îndrugă 2—3 rugăciuni! 

Alergară acolo, dar nu găsiră decât pe Ibraim. Cânta cu- 
ìta foc, fără carte, fără note. Gâtlejul lui era parcă trâmbiţa 

aur a Coranului. Slujitorii căzură în genuchi. 

După ce se desmeticiră ei, cercetară pe lbraim, unde şi 
când a învăţat să cânte aşa de frumos şi de unde cunoaşte el 
Coranul ? 

— Alah a făcut minune cu mine, el sa coborât cu lumină 
în mintea mea şi cu mâna lui a atins strunele gâtului meu, răs- 
punse Ibraim. Şi parcă strâmba, încolțea şi sforăia şi mai urât 
ca un evreu, cuvintele turceşti. A 

— Mărite doamne, numai că minunea ta este! Altfel de 
unde să ştie şi să poată arătarea asta, turc de eri de-alaltăeri! 
Oameni cari de mici țin Coranul în mână şi tot n'ajung să cânte 
aşa, iar acesta, turc de-o lună, fost evreu! 

Minune a lui Alah, minune cerească! Toţi o crezură. O crezu 
însuşi Şeicul Isleam, căci lbraim cânta din ce în ce mai des 
şi cu o voce mai plină, mai caldă — se mai îngrăşase. 

Svonul despre minunea întâmplată se duse în tot Stam- 
bulul. Ibraim devenise omul sfânt de care cineva nū se putea 
apropia decât cu daruri şi cu temeneli. Palatul Şeicului era loc 
de pelerinaj. Slugile îngrijau de lIbraim ca de-un idol, căci 
darurile pelerinilor atingeau şi mâinile lor. Paşalele chiar aler-§ 
gară să-l vadă şi să-i aducă daruri. Toţi spuneau că e un trimis 
al lui Alah. - 

Auzind şi sultanul, spuse că merge şi el să vadă minunea. 

Şeicul Isleam era vrăjit de cinstea că sultanul însuşi va 
păşi pragul palatului său pentru Ibraim şi, după poruncă, palatul 
luci ca pentru cea mai mare sărbătoare. 

Venind sultanul, bătu şi el temeneaua evlavios în fața lui 
loraim, ca în fața trimisului lui Alah şi la un semn al sultanului, 
rămaseră singuri ca pentru un sfat de taină. 

Sultanul se plecă iar, ca spre un om al lui Alah şi-l întrebă 
asupra soartei sale şi-a împărăției. 

De pe sofaua pe care sta nestingherit, lbraim răspunse cu 
glas profetic : 

— „Răspunsul este de mult scris aici!“ Şi foarte liniştit 
scoase jalba sa, pe care sultanul cu câteva luni înainte scrisesef, 
chiar cu calemul luminăţiei sale. Ibraim i-o arătă şi citi drept 
răspuns asupra soartei sultanului şi a împărăției: 


„Norocul este ca o coadă de berbec, — 
fericit cine-o prinde în pilaful său!“ 


— Mare şiret! Şi sultanul râse vesel şi-l îmbrăţişă spu- 
nându-i că lucrul trebue să rămână între ei, ceea ce softaua 
înțelese că e spre binele său. 

In urmă, minunat de cele ce eşise din cuvintele sale şi 
mândru de talentele softalei, Sultanul îl făcu mai mare peste 

cea mai mare medresie din Stambul, iar după moartea Şeicului 
Isleam îl puse pe Ibraim în loc. 

Şi-o fi zis sultanul: Acolo trebue înşelător, nu glumă! 

Mai auzisem povestea norocului softalei, ba o şi citisem 
între anecdotele citate de Osman-bey într'o carte (Les Imams 
et les Derviches) apărută la Paris pe când Delavrancea era 
student (1881), — dar am ascultat-o „din nou cu plăcere. Prie- 
tenul o ştia dela Delavrancea, care o povestise chiar acolea! 


Stoicescu D. 

15 ANI DE TRANSHUMANŢĂ IN ȚĂRILE ROMÂNE. 
(1782—1797). 


„Trăeşte cine iubeşte pri- 
begia şi schimbarea“. 
L Wotan 


Despre migrațiuni în general şi despre migrațiunile păstoreșt 
(transhumanță) la Români în particular. 


reduse vedem mişcându-se oamenii întreprinzători spre docurile 
cu populație rară sau cu posibilități de traiu şi de câştig mai mari. 

E fenomenul universal cunoscut prin numele de migrațiune. 

Din Franța de Sud, an de an, trec. câte 20.000 de lucrători 
Pirineii şi se duc în “Spania, unde îndeplinesc toate lucrările 
agricole, mai ales pe timpul secerişului. 

In Italia vedem acelaş fenomen. Locuitorii din munții Abruzzi 
coboară pe timpul lucrărilor agricole în „campagna romana“. 

Tot asemenea vin, în fiecare vară, mii de secerători” ger- 
mani din regiunile păduroase şi stâncoase, dar improductive ale 
Wiirtembergului şi Odenwaldului, în bogata vale a Rinului. 

In țările din nemijlocită apropiere e tot la fel. 

Muzicanții cehi vara sunt pribegi; iarna stau acasă, vă- 
zându-şi de alte ocupațiuni. Vânzătorii de sârmă slovaci de ase- 
menea îşi câştigă existenţa, cutreierând multă lume cu marfa lor. 

In Galiţia e aceeaş mişcare deia munte la şes, pe care am 
constatat-o în celelalte teri. 

Fenomenul însă nu e numai european; el se repetă şi în 
alte părţi ale globului. l 

Astfel e bine cunoscut curentul de emigrațiune al Europe- 
nilor spre lumeă nouă a Americei, şi acela al muncitorilor chi- 
nezi spre Indii. 

In aceste din urmă cazuri e vorba de milioane de oameni, 
de mari mişcări populare, determinate de profunde: cauze eco- 
nomice 1). 


1) Vezi Johann Hintz, Das wandernde Siebenbiirgen. Eine statistische 
Studie. Kronstadt. Verlag der Handels- und Gewerbekammer, 1876, pag. 3—4. 

__ Ceea ce aiurea se întâmplă, uneori, în stil mai mare, se 
ntâmplă şi la noi, în stil mai mic. 

Cine nu ştie, cum umblă Moţii noştri „cu cercuri şi cu 
ciubare“ şi „cu teocuri de reşină în țară după făină“, vorba 
cântecului ? 

Şi cine nu-şi dă seama că, dela un capăt al Carpaţilor şi 
până la celalalt, păstorii noştri, adunând oile în strungă, mul- 
pându-le, strecurându-le laptele, fierbându-l, închegându-l, fă- 
cându-l caş, urdă, jintiță, zăr şi altele, ei au lucrat sute şi sute 
e ani la însăşi închegarea limbii şi a neamului nostru româ- 
esc? In fiecare toamnă coborau, ca negurile din munte, tur- 
ele de oi ale Breţcanilor, Săcelenilor şi ale altor Mocani Bâr- 
âr..„.bâr-bâr şi bâşti... rea... până îţi lua auzul şi-ţi uluia vede- 
ile forfota oilor, lătratul dulăilor şi nechezatul cailor încărcaţi cu 
ârhat. Veniau spre munte, ori coborau „la câmp“ toţi băetanii 
atelor, îndată ce se sburau de pe lângă casa părintească. Por- 
iau la ciobănit, cu simbrie, începând dela o oaie cu un miel pe an. 

— Unde e Vlad, mătuşă, că nu l-am mai văzut dela Sântă- 
ărie ? 

— La oi, lica mătuşii. Peste Prut, încolo... spre Bugeac... 

Este, deci, adevăr pipăit până în zilele noastre că, de atâtea 
ri, unul şi acelaş om, întrun răstimp scurt, călca tot pământul 
in vârful Carpaţilor până departe în vadurile Tisei, Dunării, 
istrului, iar uneori chiar dincolo de Nistru şi de Balcani până 
n Caucas şi Crimeia. 

Mocanii şi Ţuţuenii noştri, cari au cutreerat cu turmele lor . 
tinderi de pământ atât de mari ori s'au aşezat, acum de curând, 
Bărăgan şi în Dobrogea, sunt adevărații „descălicători de 
ară, dătători de legi şi datini“, ca şi Sacea sau Tatul, ori ca şi. 
Basarabii şi Muşatinii de pe vremuri. 

Marele nostru poet Mihail Eminescu a avut o intuiţie în 
|devăr genială când a înfăţişat vechea descălecare a ţărilor ro- 
Hâneşti sub forma unor cete de păstori, povăţuite de bătrâni, 
părate de ostaşi şi întocmite sub juzi: 












Din largi cărări de codru, din munți cu vârfwn nouri 
Eşit-a Dragoş-Vodă, îmblânzitor de bouri. 

Mulțimea curgătoare s'a fost întins pe vale 

Şi buciumele sună şi oile-s pe cale. 

Nainte merg moşnegii cu pletele bogate 

Țiind toege albe în mâinile uscate. 

Astfel eşiau tot rânduri, venind de sub verzi ramuri, 
Copii — ciobani de turme, moşnegi — păstori de neamuri !), 








1) Vezi S. Mehedinţi, Politica de vorbe şi omul politic, Bucureşti, 
jeața Românească, 1920, pag. 181—2. 

Aceste neîntrerupte mişcări de populaţie, de o parte şi d 
alta a Carpaţilor, au contribuit, în adevăr, mai mult decât ori 
care alt factor, la întemeierea țărilor şi țărişoarelor române, pre 
cum şi la unificarea noastră linguistică, socială şi politică. 

Ar fi o problemă din cele.mai interesante şi capitale ur 
mărirea transhumanţei din cea mai adâncă vechime, dela începutu 
neamului românesc, din epoca romană sau chiar preromană, $ 
până în zilele noastre. Ea ar conduce, de bună seamă, la gămu 
rirea atâtor probleme, rămase nelămurite din istoria limbii şi 
neamului nostru. 

Până când vom putea urmări această însemnată probleme 
pe o întindere mai mare şi cu mijloace de informaţiune m 
„multiplă, să o privim. deocamdată, aşa cum ni se oglindeşte e 
în documentele a 15 ani dela sfârşitul veacului al XVIII-lea. 

E vorba de „Corespondenţa diplomatică şi rapoartele con 
sulare austriace 1782—1797“, publicate de d. Jon /. Nistor 
vol. XIX, partea I a colecţiei Eudoxiu de Hurmuzaki, Document 
privitoare la istoria Românilor, Bucureşti, 1922. 


m 


I. 
importanţa transhumanței româneşti în lumina documentelor 


Cetind cele câteva sute de scrisori şi rapoarte din ace 
15 ani, constatăm mai mult importanța capitală a transhumanţ 
în țările române. 

Aproape jumătate din ele se referă la această problemă s 
la problemele economice şi comerciale în legătură cu ea. 

De soluţionarea norocoasă sau nenorocoasă a acestei pr 
bleme vedem că atârnă soarta nu numai a câtorva păstori, sa 
a câtorva proprietari de vite, ci şi a altor sute de mii şi, poat 
milioane de locuitori. 

De aceea vedem că ea formă subiectul cel mai importa 
al tratatelor internaţionale dintre Turcia şi Austria de pe vremu 
precum şi pe acela al firmanelor împărăteşti sau -al regulame 
telor şi poruncilor domneşti, iar alteori chiar şi al atâtor proces 
şi discuţii interesante. 

Documentul cel mai cuprinzător şi reprezentativ, în aceas 
privință, este acela referitor la privilegiile păstorilor transilvăne 
(No. CLXXXII pag. 204) garantate de cele două împărăţii. 

Cel dintâiu document de natura aceasta pare a fi fost fi 
manul sultanului Mustafa. Acesta a fost şi cel mai avantagi 
pentru pàstorii transilvăneni. El fixa numai opt aspri taxă 
păşunat de- capul de vită. 

Mai pe urmă prințul A/. Ipsilanti (1174—1782 şi 1796—1797) 
a ridicat taxa dela 8 la 12 aspri de fiecare oaie şi 33 de aspri 
de vitele mari. 

Fiindcă firmanul lui Mustafa era atât de avantagios, el era 
des citat de păstorii ardeleni. Cei mari şi tari din Ţara Româ- 
nească, însă, aveau tot interesul ca acest firman să se abroge 
sau să se dea uitării. De aceea l-au făcut pierdut şi, când Mo- 
canii amintiau de el, ei le cereau originalul. 


Documentele acestor 15 ani sunt dovadă de numeroasele 
încercări - făcute de aceşti păstori pentrw aflarea firmanului ori- 
ginal, precum şi pentru reconfirmarea vechilor lor drepturi în 
baza acestui firman 4). 


Odată reaflat acest firman, deşi numai în copie şi în tra- 
ducere, el a servit ca îndreptar pentru atâtea alte acte şi docu- 
mente ulterioare şi, fiind foarte resumativ şi representativ, el 
merită să fie cunoscut şi analizat mai de aproape, în legătură, 
fireşte, cu celelalte acte şi documente ce servesc pentru o mai 
deplină înțelegere şi apreciere a lui. in 


I. 
Libertatea persoanei şi a comerțului. 


Cel dintâiu punct al firmanului din chestiune prevedea ab- 
_soluta şi deplina libertate a păstorilor transilvăneni, atât pentru 
persoanele, cât şi pentru negoţul lor. 


Autoritatea, dela care a emanat acest „privilegiu“, pare 
a-şi fi dat seama de importanţa şi necesitatea acestei libertăţi. 


1) Se întâmplase cu ei, ceea ce s'a întâmpiat, mai nou, cu Românii 
din părțile Năsăudului, cari aparținuseră, pe vremuri, regimentului al Il-lea 
de graniţă. Fiindcă, la întemeierea regimentului, erau consemnate comunele 
aparținătoare lui, cu religiunea şi ocupaţia locuitorilor, a fost firesc ca, şi 
la desființarea lui, să se prevadă administrarea averilor grăniţereşti în bene- 

” ficiul exclusiv al foştilor grănițeri. Străinii, pripăşiţi mai târziu în aceste co- 
mune, mai cu seamă din părţile Galiției, nu aveau nici un drept să bene- 
ficieze de veniturile fondurilor grăniţereşti. Administraţia fondurilor acestora 
din Năsăud a şi refuzat să acorde ajutoare acestor străini. Totuş guvernul 
din Budapesta, făcând pierdut documentul original al întemeierii regimen- 
tului nu numai pe cel aflător în ţară, ci şi pe acela din arhiva ministerului 
de războiu din Viena, a forţat pe cei de la administraţia fondurilor să acorde 
burse şi ajutoare şcolare tuturor locuitorilor din aceste sate, nu numai Ro- 
mânilor uniţi şi celor ortodocşi, adevărații grăniţeri de pe vremuri. — Acelaş 
lucru se întâmplă şi cu diploma a doua, dată de împăratul Leopold I, la 
1701, în favoarea Românilor ardeleni, uniţi cu biserica Romei. Se ştie, doar, 
că şi această diplomă, care admitea egala indrepiăţire cu celelalte confesiuni 
şi naţionalităţi din țară a Românilor ardeleni, încă dispăruse din arhiva gu- 
vernului Transilvaniei. Cum se repetă istoria ! 

Analele Dobrogei. 3 

In adevăr, păstorii, lăsându-şi casa şi familia iubită, în- 
fruntând primejdiile necunoscutului şi de atâtea ori intemperiile 
vremei, cutreierând cu turmele lor ţinuturi depărtate, îşi asigură 
nu numai existența lor şi a turmelor lor, ci aduc totodată şi 
atâtea venituri însemnate şi nesperate foarte multor proprietari. 

Câte tragedii înfiorătoare, neînregistrate nici măcar în două 
rânduri de scrisoare, nu ne evocă în memorie raportul din 12 
Februarie 1783 dela Bucureşti al agentului consular Metzburg 
către cancelarul austriac Kaunitz, în care se spune pur şi simplu 
că de 40 de ani nu sa mai pomenit o iarnă atât de grea ca 
aceea. Cu o zi înainte îi venise vestea că au murit pe câmp 
deschis, îngropaţi de viscol, 2 păstori, 3 câini şi 600 de oi, deşi 
termometrul arăta abia 9 grade sub zero. 

Unde mai punem apoi jafurile hoților şi ale atâtor triburi 
sălbatice, cu care aveau să lupte păstorii ! La 28 Septembre 
1797 Michael von Merkelius scrie din Bucureşti lui Herbert 
Rathkeal că păstorul ardelean Cumitru Popa fusese jăfuit de 
nişte bandiți turci la Zimnicea (în original „Semnize“) şi des- 
păgubit cu abia 200 floreni, rămânând să i se achite restul de 
despăgubire după prinderea hoţilor, adică... la Sfântul-Aşteaptă. 

Şi până bine de curând au rămas şi sunt în de obşte cu- 
noscute başbuzuciile Cerchezilor din Dobrogea şi Bulgaria asu- 
pra păstorilor noştri şi a turmelor lor. 


/ Relativ la numărul şi traficul acestor păstori, documentele 
din aceşti 15 ani nu ne dau prea multe indicaţiuni. Intro scri- 
soare a lui Stefan Raicevich din Bucureşti, 2 Decembre 1783, 
către Kaunitz, se spune că păstorii transilvăneni, an de an, aduc 
în cele două Principate, cam 50.000 de vite.) 

“Comparată această cifră cu altele, o aflăm foarte redusă. 
87 de ani mai târziu, conform statisticei maghiare din 1870, 
aceşti păstori aveau cel puţin 1,000.000 de oi, 300.000 de cai 
şi de viței şi tot atâţia porci şi, după cum ne încredințează 
Hintz op. cit. pag. 31, aceste cifre nu reprezintă nici a patra 
parte din ce cuprindea odinioară această transhumanță. 

La fel spunea, cu 20 de ani mai înainte, în 1850 /on Io- 
nescu dela Brad în a sa „Excursiune agricolă în Dobrogea“ 
(vezi „Analele Dobrogei“, Constanța 1922, a. IH. No. 1 pag. 179). 

Şi e firesc să fie aşa, fiincă, pe măsură ce s'a reglementat 
proprietatea partieulară în ţările române, s'a întins şi terenul de 
agricultură, reducându-se, în aceeaş proporţie, locul de păşunat. 

Cu cât ne coborâm, deci, mai adânc în vechime, cu atât 
trebue să admitem un curent de migrațiuni păstoreşti mai pu- 
ternic şi, deci, şi un număr mai mare de turme de vite. 

IV. 
_Păstorii transilvăneni în raport cu micii slujbaşi. 


„Se va da poruncă vătavilor de plaiu, ispravnicilor şi altor 
slujbaşi să trateze pe păstori ca, pe nişte prieteni şi vecini, şi 
să nu-i mai înjure şi bată ca în trecut“. 

Aşa spune punctul al doilea din privilegiile păstorilor tran- 
silvăneni, punct care e întregit şi prin alte stipulaţii ale aceluiaş 
firman. 

Câţi şi unde erau aceşti vătavi de plaiu, ne arată o po- 
muncă a lui Mihai Vodă Suţu, dată din Bucureşti 29 Septembre 
(9 Octombre) 1792 în chestia aceloraşi păstori. 

In total, ei erau 17 şi se aflau în următoarele puncte: 

Pe plaiul muntelui spre Jupânic, 


» » » > kcar | 
2 » » „ Ovaci t 
PARE SA „ Hurez f SPIe Vulcan, 
Sh ua $ » Cozia J 

Lovişte ] 
» » ». » `~ a 
zu 2 Arif j spre Turnu-Roşu, 
A ip 7 » ti ial 
Eli » pm » ucşoara 
EU pe 4 „Sub Ialomița | spre Bran, 
KEA o 5 „ Ialomița 
NNE » » Prahova pe Timiş, 
AN > „ Teleajen către Şant, 
» » » » Buzău 

Slănic 
» >» » » 

A " la trecătoarea Buzău. 

A Dă 8 „ Pârscov | a trecătoarea Bu 
FA ri dn » „Râmnic 


Aceşti vătavi de plaiu, fiind aşezaţi în regiuni atât de im- 
portante, pe unde trebuia să se facă toată comunicaţia între cele 
două teri, erau în măsură de a putea abuza de puterea lor. Şi 
uneori şi abuzau. 

Astfel, între plângerile prezintate lui Raicevich la Bucureşti 
în ziua de 1 Maiu 1784 de păstorii transilvăneni, era şi urmă- 
toarea: Mergând şi venind dela munte, vătavii de plaiu, mai ales 
vătavul Mihaiu din Câmpina, iau de toată turma 1 piastru şi 
20 parale, asemenea şi de cai, lucru ne mai pomenit până acum. 

In aceleaşi plângeri, păstorii transilvăneni mai spun că, 
altă dată, aveau voie să ducă sare şi chiag la munte, — acum 
îi opresc vătavii sub cuvânt că le exportă în Transilvania. 

Mai departe spun iarăş că, altă dată, aveau voie să exporte 
lâna mieilor, — acum vătavul de plaiu din Ialomița le ia toată 
lâna cu puterea şi plăteşte: cât, cum şi când îi place. 

Nu ştiau păstorii nici cu ce drept le ia de toată turma 
2'/, piastri Turcul care e în Râmnic (Vâlcea). 

Impotriva acestor abuzuri, săvârşite de vătavii de plaiu, 
încă s'au luat măsuri după războiul ruso-turc din 1769. Astfel 
la/26 lunie 1792 M. Merkelius scrie din Bucureşti guvernului 
provincial al Transilvaniei că s'a hotărît să se dea bilete de 
liberă circulaţie din partea - agenturei cesaro-crăeşti pe seama 
tuturor negustorilor şi, deci, şi a păstorilor, de cari bilete vor 
trebui să ţină seamă şi vătavii de plaiu. Negustorii cesaro-crăeşti, 
însă, să fie cu băgare de seamă şi să nu trimită sub numele lor 
mărfuri de ale cetăţenilor turci. — Pentru înlesnirea neguţătorilor 
din Oltenia, un supus cesaro-crăesc va ținea un asemenea patent 
la caimacamul din Craiova. 

Alte plângeri sunt împotriva vameşilor, ispravnicilor, căpi- 
tanilor de panţiri, ai. vadurilor Dunării, a celor de poştă, a zap- 
ciilor, a logofeţilor, precum şi a altor slujbaşi. 

Vameşii luau vamă din tot ce privia turmele; luau chiar 
şi pentru pieile vitelor ce muriau iarna în principate. 

Pentru a ne da seama mai bine de aceste-vămuiri, pe care 
nu le făceau numai vameşii, ci şi logofeţii, căpitanii de panţiri 
şi uneori şi câte un vălav, ca Lupul, de care pomeneşte agentul 
consular austriac Merkelius într'un raport al său din laşi, dela 
4 August 1796, către divanul domnesc, e potrivit să înşirăm aici 
aceste impozite şi vămuiri, aşa cum le găsim în numitul raport: 

a) dela fiecare om şi vită, când merge sau vine în Moldova, 
sub titlu de căpitănie, 1 para; 

b) de fiecare car, încărcat sau gol, sub nume de pârcălăbie, 
20 de parale; 

c) căpitanul, ia din fiecare car 1 funt (? în originalul german 
cetim „Laab“) de brânză; vameşul asemenea; 

d) căpitanul, ia întoarcere, ia din fiecare turmă doi miei; 
vameşul unul ; 

e) când vin păstorii călări la turme primăvara, plătesc de 
fiecare cal de călărit 40 denari (în originalul nemţesc : „Koniza — 
Gebühr“ = darea calului); 

f) li se confiscă săul dela oile moarte sub cuvânt că 
exportul e prohibit, iar ei arestați ; 

g) după ce li se iau atâtea taxe şi vămi, nu li se liberează 
nici măcar un bilet sau o chitanță, sub cuvânt că mau nevoie 
de ele; 

h) păstorilor li se ia vamă şi pentru vestmintele absolut 
indispensabile persoanei lor şi, anume, sau în bani şi ovăs sau 
în brânză şi caş. 

Și fiindcă am amintit aici abuzurile acestor funcționari, 
credem că e nimerit să arătăm şi măsurile ce s'au luat pentru 
îndreptarea lor. Intro poruncă domnească din laşi 27 Iulie 

(7 August) 1796 cetim să nu se ia: a) de om şi de vită decât 
1 para; b) de car 1 funt („Laab“?) de caş; c) de fiecare turmă 
2 miei. Atât şi nimic mai mult! 

Ce sume storceau aceşti slujbaşi prin aceste taxe şi vămuiri, 
astăzi e greu să fixăm. In 1793 cetim că un căpitan, cu numele 
Lazar Fundul, a jăfuit pe păstori, iar doi ani mai târziu, în 1795, 
căpitanul Dumitrache Ispir (în original „Izbir“) a făcut acelaş 
lucru. Aproximativ cei doi căpitani au incassat 483 piastri, 60 de 
caşi şi 123 de miei. 

Căpitanii poştelor, deosebit de aceştia, le prindeau caii şi 
boii la carele lor de transport, înapoindu-li-i stâlciți sau ne 
„mai înapoindu- i de loc, cum spun păstorii transilvăneni că s'a 
întâmplat în anul, când. au prezintat ei plângerile lui Raicevich, 
la 1 Maiu 1784, în Bucureşti. 

Tot între măsurile păgubitoare luate de slujbaşii ţării trebue 
să considerăm prohibirea exportului de lână, care lovia direct 
în interesele vitale ale păstorilor. Astfel cetim întrun raport al 
lui Merkelius din Bucureşti dela 28 Octombre 1797 către Herbert- 
Rathkeal că, sub diferite pretexte, s'a oprit exportul de lână, de 
piei, de ceară ş. a. In 22 Oct. Merkelius a fost în audienţă la 
Vodă C. Hangerliul (1797--1799). Acesta chemând de față cu 
cel dintâiu pe spătarul „Cadga“ (poate Canta[c::zino] ?) i-a spus 
să permită exportul în cantităţi mai mici; aşa 200— 300 piei de 
boi şi 1000—1500 piei de capră. Făcându-se, pe urmă, permisul 
de export, în loc de 9 piastri cheltueli de cancelarie, slujbaşii, 
sub diferite titluri, au încassat 92 piastri şi 28 parale. 

Fiind vorba de exportul de lână, nu va fi fără interes să 
amintim că Ţara Românească, dimpreună cu „Turcia vecină“ 
produceau anual 1,000.000 de ocale de lână, precum scrie din 
Bucureşti la 27 Maiu 1794 acelaş Merkelius. 

Când se opria, deci, exportul de lână, de ceară sau de 
alte materii prime, cu gânduri ascunse de a păgubi- pe produ- 
cenți şi de a îmbogăţi în mod rapid pe unii Greci din preajma 
tronului, se lovia dureros nu numai în asociaţiile de păstori 
transilvăneni ci şi în interesele vitale ale Ţării însăşi. 

Asemenea lovituri erau destul de dese. Astfel la 10 Sept. 
1797 scrie Merkelius că, deşi se prohibise exportul de ceară, 
totuş marele pustelnic Sutzu exportase prin pasul Turnu- -Roşu 
30.000 de ocaie de ceară. 


Când izbucnia câte un războiu, era şi mai rău. 

Atunci pendularea obişnuită a păstorilor dela munte la baltă 
şi invers, înceta aproape cu desăvârşire. 

Astfel vedem pe oierii ardeleni trimițând delegaţi la Metz- 
burg, consulul austriac din Bucureşti, în anul 1787, după izbuc- 
nirea războiului -ruso-turc, să întrebe dacă mai pot ierna cu 

turmele la baltă; dacă nu e primejdie să li le răpiască Turcii, 
fiindcă în Ardeal sunt în primejdia de a pieri de foame. / 

In anul următor (1788) Merkelius scrie din Sibiiu la 18 
Septemvrie lui Kaunitz în ce mizerie se găsesc păstorii de vite 
din Ardeal, cari se mângăiau cel puţin cu speranța că le vor 
putea ierna în Moldova, deşi nu în condiţii atât de avantagioase 
ca în Muntenia. 

Dacă se întâmpla, cu toate acestea, să vină şi în timpul 
răsboiului turme de oi în Ţara Românească, stăpânirea le dij- 
muia fără de nici o despăgubire. Astiel Merkelius raportează 
din Braşov la 5 lunie 1788 lui Kaunitz că oamenii prinţului N. 
Mavrogheni (1786-—90) luau cu puterea tot din zece oi una, 
fără de nici o despăgubire, şi țineau în arest pe supuşii împă- 
ratului din Viena. Cei mai mulţi nu dau nici certificate despre 
aceste rechiziționări. Totuş unii liberau asemenea certificate, 
recunoscând că le fac din ordinul prințului. lar când agentul 
consular interveni la principe în interesul compatrioţilor săi, 
acesta-i spunea cu emiază: „Eu sunt tot atât de mare cât şi 
împăratul şi nu mă tem de-nimeni decât singur de Dumnezeu“ 
(Ich bin eben so gross als der römische Kaiser und fürchte 
mich vor niemanden als Gott allein). 

Tot provocat de răsboiu trebue să considerăm şi procesul 
dintre păstorii dela Poiana şi Rod, comune româneşti în scau- 
nul Miercurea Sibiiului, şi dintre locuitorii din Novaci de lângă 
Târgu-Jiu, despre care scrie M. Merkelius din Bucureşti la 30 
Maiu 1792, lui Herbert-Rathkeal. 

Lucrul s'ar fi întâmplat astfel: După înaintarea trupelor 
împărăteşti în Ţara Românească la 1790 veniră unii oieri din 
numitele două comune, atăcară pe Novăceni şi le răpiră 550 de 
oi şi 34 de vite mari, fiindcă aceştia cu un an mai înainte (1789) 
le-au răpit lor, cu ajutorul Turcilor, 3550 de oi şi 13 cai?). 
Impotriva acestei samavolnicii reclamară supuşii români la ad- 
ministraţia provincială din Craiova, fiind president al divanului 
căpitanul Eperieschi. Printr'o hotărâre a acestui divan, păstorii 
ardeleni fură condamnaţi să restitue toate animalele răpite, fiindcă 
Novăcenii au dovedit prin jurăminte că ei au fost numai călăuze 
luate cu forţa de trupete turceşti de rechiziţie, dar de beneficiat 
mau beneficiat nimic din prada de răsboiu luată dela Ardeleni. 
După această sentință, păstorii ardeleni se făcură nevăzuţi. larna, 
însă, iar veniră cu oile prin Ţară spre baltă. Atunci Novăcenii, 
cu hotărîrea dela Craiova în mână, au prins pe Ardeleni, cerând 
nu numai animalele răpite, ci şi prăsila lor din cei trei ani din 


1) Răpiri de acestea de vite se intâmplaseră şi mai înainte. Despre 
una de 5000 de oi şi 100 de cai furaţi tot în regiunea aceasta vezi N. Iorga, 
Istoria comerţului românesc, Vălenii de munte, 1915, 1, 198. 

urmă 1). Şi fiindcă divanul din Craiova voia, în adevăr, să-i 
amendeze pe păstorii ardeleni, cu suma considerabilă de 8000 
de lei, aceştia apelară la divanul dela Bucureşti. Intervenind aici 
Merkelius, a izbutit să convingă pe Domn să reducă amenda 
la 320 de lei. Pentru această nevisată izbândă, Ardelenii mulțu- 
miră lui Merkelius cu mâinile ridicate. 


V. 
Raporturile cu proprietarii. 


Altă serie de neajunsuri şi mizerii îndurau păstorii transil- 
văneni dela proprietarii moşiilor. 

Antagonismul dintre agricultori şi păstori e, de altfel, foarte 
vechiu şi nu constitue o specialitate pur românească 2). 

Intre plângerile, amintite mai înainte că au fost prezintate 
de oierii din Ardeal lui Raicevich, se spune că proprietarii de 
moşii cari, altă dată, se mulțumiau cu 1 miel de fiecare turmă, 
acum cer tot câte 6 şi 8 miei. 

Când luau bani aceşti proprietari, luau dela fiecare păstor 
câte 4 şi 5 piastri, cum lua egumenul dela Slobozia, ne spun 


1) O judecată asemănătoare acesteia găsim şi în povestea lui moş 
Sănache Spătaru din Ceraşu, judeţul Prahova: „Aveă o judecată grea la o 
parte dă loc; scăpase un mocan oile într'o viie şi le-a prins ăl cu viia şi 
le-a închis. Ş'acuşa ăl cu viia ci-a zis? A zis că să le ia dă controbonţ 
(contrabandă), să le cotropească pă toate. Acuşa s'a dus împăratu la'nfă- 
țoşare; nu s'a putut despica lesne judecata, hin-că iera grea. Mocanu nu 
să mulțumia aşa să ia oile dă controbonţ. Aşa s'a dat cu idilea (ideea) 
împăratu, s'a gândit aşa: „ia să iau pă noru-mea la judecată, să văd ia ce 
grăeşte“. Merseră cu dinsa la judecată. Dăpăce a mers la judecată, ia an- 
ceput a vorbi. P'ăl cu viia a'ntrebat acolo ce-a stricat oile, dac'a intrat pîn 
vile. Şi ăla a zis: „A mîncat frunza dă pă viţă şi strugurii. — Dac'a mîncat 
frunza şi strugurii, viţa n'a mîncat-o? — N'a mincat-o, pă viță“. Aşa ne- 
mîncîndă viţa, uite ce-a zis ia acolea: Viţa face alţ struguri la anu; să lu 
rodul dă la oi ce-a rodit oile 'ntr'o vară; oile face alt miei d'alt an; vița 
face alţ struguri. Şi s'a mulțumit şi mocanu şi ăl cu viia dă judecata nu- 
rorii împăratului. 

D'acia 'ncolo au luat-o tot pă dinsa la judecată apoi; ia ştiia ce să 
vorbească. N'a mai urit-o'mpăratu, a ținut sama dă Ia. .era neam dă boier, 
d'aia ştiia ce să vorbească. Neamu dă olar ştiia să facă numa la oale; nu 
să judece“. (Graiul nostru, texte din toate părţile locuite de Români, publi- 
cate de J. A. Candrea, Ov. Densusianu, Th. D. Sperantia, vol. |. România, 
Bucureşti, Socec, 1906—1907 pag. 181). 

2) Fiind vorba de transhumanță, e nemerit să reținem următoarele 
date din o geografie mai recentă: Creşterea vitelor. Spania în 1919 avea 
3,970.D00 capre şi 19,330.000 oi, ce constituiau bogăţia principală a ţării ca 
a tuturor ţărilor mediteraneene de altfel. 

Se ştie ce renume au oile de merinos din Spania. Petrecând iarna în 
valea Ebrului, în Andalusia, în Mancha, în provinciile Valencia şi Estrema- 
dura, turmele compuse fiecare din câte 10.000 oi plecau primăvara sub con- 

aceleaşi plângeri păstoreşti. Alteori îi şi bătea numitul egumen 
cu arnăuţii şi țiganii mănăstirii. 

Mult rău le făceau şi cu gropile şi şanțurile făcute vara 
pentru strângerea cerealelor, pe care însă iarna uitau să le 
astupe. Trecând peste aceste gropi acoperite de zăpadă, se în- 
necau nu odată cu turme cu tot. De aceea firmanul relativ la 
privilegiile păstorilor ardeleni prevede că, fiind vrednici aceşti 
păstori de tot sprijinul şi ajutorul guvernului, e de dorit să se 
impună proprietarilor şi arendatoriior de moşii să închidă sau 
să însemneze cu ceva gropile de grâne rămase neastupate, pen- 
tru a nu se prăbuşi în ele caii şi oile. 

Dificultăţi însemnate le făceau şi proprietarii munţilor, cari 
le închiriau păşunatul cu preţuri din ce în ce mai urcate. 

Neguţătorii greci din Constantinopol, anume, aveau mono- 
polul „cabanli“, asupra munţilor şi păşunilor din Tara Româ- 
nească, ridicând prețul păşunatului după bunul lor plac. 

Alteori erau procese chiar pentru titlul de proprietate al 
unor anume munţi, precum erau la 1792 locuitorii din Râjnov, 
de lângă Braşov, cu  boerii de ţară: Constantin Creţulescul, 
tânărul Dudescul, Gligori Chrysoscoleo, Paleologu şi Mânăstirea 
Sinai. Toţi aceşti proprietar, au reclamat pe Râjnoveni la Vodă 
că ei, sub durata ultimului răsboiu, ar fi răpit, fără de nici un 
drept, munţii lor: Baiul, Colţul Morarului, Poiana Treistei şi Valea 
Cerbului (în original e „Valea Cercului“), pe cari i-au stăpânit 


ducerea câte unui păstor asistat de argaţi („rabadanes“). Ei traversau Spania 
dela Nord la Sud, dela Est la Vest pe drumuri croite largi de 80m. („ca- 
nadas reales“), unite prin nenumărate „veredos“, „cordeles“, „descansa- 
deros“, şi mergeau să petreacă vara în munţii Segoviei, Avilei, Cuencei, 
Aragoniei, Sierra Nevadei, şi chiar în Cântabri; apoi la sfârşitul lui Sep- 
tembre, ei reveniau la punctul de plecare, parcurgând câteodată mai bine 
de 1000 km. 

Această transhumanță nu se întâmplă fără de mari înconveniente 
pentru vegetaţia culturilor şi arbuştilor. Inainte de 1836, puternica corpo- 
raţie Mesta (marile case princiare şi comunităţiie religioase asociate) usur- 
pase pentru aceste turme astfel de privilegii, încât orice cultură în realitate 
era interzisă în zona de trecere. „Păstorii făceau pustiu înaintea lor“. 

La 1837 însă privilegiul Mesta fu abolit. Numărul transhumanţilor se 
reduse repede, încât el reprezintă astăzi abia o zecime din ce era odată. 
Drumurile pastorale cotropite de cultivatori („labradores“) dispărură în multe 
părţi. Totuşi condiţiile climatului fac transhumanţa încă indispensabilă pentru 
unele provincii (Avila,. Segovia, Ternel, Salamanca, Leon, Badajoz). Dela 
începutul sec. XX însă transportul turmelor se făcea cu trenul. Oi, cai, ca- 
târi şi păstori dobândesc foarte repede şi ieftin păşune, unde „leones“, păs- 
torii din munţii Leon-ului, trăesc încă cu dobitoacele lor în căsuțe de pietre 
seci, sub coperiş de muşchiu, se culcă pe pat de iarbă, se nutresc cu lapte, 
caş şi pâne neagră. „Calea ferată a resolvat problema mult timp insolubilă : 
de a utilisa iarna păşunile stepei, landelor şi llanoselor, iar vara păşunile 
munţilor fără de a strica cultura terenurilor fertile”. 

(Nouvelle géographie universelle par Ernest Granger Librairie Hachette, 
160 cartes, 852 gravures pp. 146—9). 

de aproape 70 de ani. Ordonându-se anchetă la fața locului, 
în lipsă de documente, câțiva „Valahi“ bătrâni au mărturisit 
că numiții boeri folosesc dẹ 60 -de ani, neîntrerupt, munții 
amintiți. 


In legătură cu acestea trebue urmărite taxele prevăzute 
pentru oierit şi ierbărit, precum şi alte dări impuse păstorilor 
de vite. 

Firmanul sultanului Mustafa, precum am mai amintit, pre- 
vedea 8 aspri vieritul şi 24 de aspri ierbăritul (păşunatul vitelor 
mari), cu clausula de a nu se mai lua nimic, sub nici un pre- 
text. — Raicevich intr'o scrisoare din Bucureşti, 24 Octombre 1783 
către ISaunitz vorbeşte de o convenţie cu principele Ţării Ro- 
mâneşti, în baza căreia păstorii nu sunt datori să plătească altă 
vamă decât trei la sută 30/9. 

Prinţul Alexandru Ipsilanti, (1174—1782 şi 1796—1797) însă, 
printr'un hrisov a obligat pe păstori să dea de oaie 12 aspri, 
iar de vita mare 33. Aceste din urmă taxe s'au incassat de cele 
mai multe ori. 

Mihaiu Vodă Suţu, (1783—1786; 1791—1793 ; 1801 —1802) 
în porunca ce a dat din Bucureşti, la 9 Noembre 1784, face 
deosebire între ierbăritul sau văcăritul păstorilor din Tara Bârsei 
şi acela al altor păstori. Aceştia vor trebui să plătească „conform 
datinei vechi“ (?) [selon ancien usage“, zice versiunea franceză 
a documentului] 66 de aspri. Aceia (Bârsanii), însă, conform unui 
privilegiu ce-l aveau în mână, nu vor plăti decât 33 de aspri de 
vită (cal, bou, vacă sau bivol). — Porunca aceasta scutea cu 
desăvărşire de aceste taxe pe neguțătorii cari aduceau mărfuri 
pe cai şi rămâneau în țară. 

Acelaş Mihaiu Vodă Suţu, într'o altă poruncă domnească 
dată 'din Bucureşti la 29 August (9 Septembre) 1792 către aren- 
daşii oieritului în Ţara Românescă spune să nu ia dela supuşii 
austriaci mai mult de 33 de aspri de vita mare taxă de ierbărit, 
iar de vitele tinere, între 1—3 ani, să ia tot pentru două cât 


|! pentru una mare. 


VI. 
Raporturi cu heguțătorii din Constanţa. 


Fiind Dobrogea una din provinciile cele mai căutate de 
păstorii noştri în nesfârşitele lor rătăciri după păşune, e firesc 


| să fi avut şi să aibă şi cu această provincie o serie întreagă de 


legături. Actele- şi documentele acestor 15 ani nu ne spun mult 
în privința aceasta. Ele, însă, ne fac să bănuim cât de strânse 

şi puternice au trebuit să fie, în toate timpurile, legăturile păstorilor 
ardeleni cu această ţărişoară aşa de bogată în păşuni 1). 

Firmanul sultanului relativ da privilegiile acestor păstori 
încă prevede oarecari înlesniri pentru dânşii şi în această regiune. 

Astfel punctul al 4-lea al firmanului spune lămurit, împotriva 
unor neguțători interesaţi din Constanţa, că nu se va fixa înainte 
preţul brânzei, pe care păstorii producenţi vor fi liberi să o 
vânză acestor neguţatori, după învoială, resevându-şi, bine înţeles, 
cantitatea necesară mai întâiu lor şi familiilor lor. 

Punctul următor (al cincilea) prevede fixarea înainte a can- 
tițății sau a timpului de consemnare a caşului şi brânzii. 

Ce arată aceste hotărâri ale firmanului? 

Arată că, şi atunci, anume neguţători interesaţi interveniau 
la administraţie să „maximeze“ preţul brânzei pentru a o putea 
vinde mai pe urmă cu preţuri urcate. 

Procedura obişnuită a speculanţilor de oricând şi de ori 
şi unde. 

Al doilea, că se faceau abuzuri numeroase şi la consemnarea 
sau rechiziţionarea brânzei pe seama autorităţilor, ținând pe pro- 
ducenţi în loc şi pricinuindu-le diferite pagube pe căi lăturalnice, 
pentruca aceştia să fie nevoiți a-şi da maria din mână în seama 
speculatorilor. 

De câte ori nu s'au repetat fapte de acestea în cursul sbuciu- 
matei noastre istorii? 


VII. 


Raporturile păstorilor transilvăneni cu stăpânirea turcească 
şi cu Voevozii români. 


In cele precedente am văzut care erau raporturile cu Turcii 
în timp de războiu. 

In timp de pace încă nu erau cu mult mai bune. 

La 9 Maiu 1783, Raicevich serie din Bucureşti lui Kaunitz 
despre sosirea gelepilor, adică a neguţătorilor, mai cu seamă 
greci, însărcinaţi, cu alimentarea saraiului şi a ienicerilor din 
Constantinopol cu berbeci. In capul acestor neguţători să găseşte 
faimosul excroc grec Chibritci. El avea o ordonanţă de plată de 
80.000 de piastri, plătibili de Domnul Munteniei. Cum însă 
vistieria ţării era goală, Domnul a poruncit ispravnicilor să 
impună, peste birul obişnuit, alţi 5 piastri de fiecare familie. 
Acest suprabir, însă, nu se putea incassa imediat. De aceea 
Domnul Ţării în acelaş ordin îndruma pe ispravnici să reţină pe 

1) Vezi şi Al P. Arbore: O incercare de reconstruire a trecutului Ro- 


mânilor din Dobrogea, Analele Dobrogei Il], 2 pag. 268. şi urm. unde se 
vede influența Mocanilor în toponimia provinciei. 

păstorii ardeleni cu turmele pe locul unde se vor afla, până ce 
se vor aduna banii necesari, adică, până când, temându-se 
păstorii să nu le piară toate vitele de foame şi de boală, se vor 
__ învoi să le dea mai mult numai de pomană. Din această cauză, 
“ păstorii aveau pierderi enorme. Li se îmbolnăviau oile şi muriau 
cu zecile şi cu sutele, nici folos dela cele sănătoase; rămase în 
vieață, nu puteau să mai aibă (lapte, caş, brânză ş. a.) Agentul 
consular a. intervenit la Domnul Ţării să. nu mai fie reţinuţi 
păstorii cu turmele lor, nici să nu li se rechiziţioneze oile cele 
mai bune, capabile încă de prăsilă, pentru preţuri derizorii. 
Domnul a răspuns că el l-a cunoscut pe Chibritci că e om rău, 
de aceea s'a împotrivit venirii lui în țară. Marele vizir, însă, i 
l-a trimis cu sila. Deci, el (Domnul) nu poate face nimic, fiind 
vorba de rechiziţionări aşa de importante. Raicevich, dupăce 
aminteşte cum a înțeles el să-şi facă datoria, mai spune că, 
chiar în ultimul moment, i-au venit mai mulţi păstori din părţile 
Sibiiului, cari i-au declarat că se tem, pe drumul ce au să facă 
spre casă, de vexaţiuni din partea acestâr gelepi. El i-a mângâiat 
că: are să vină şi el la Galaţi, de unde plecau cele mai multe 
turme îndărăt spre Transilvania, iar până atunci ei toţi să spună 
că sunt supuşii Maestăţii Sale cesaro-crăeşti şi vor fi lăsăţi în pace. 

Dar păstorii nu erau lăsaţi în pace. Ei erau nevoiți să stea 
de vorbă cu gelepii şi beilicciii. (Beilicciu = slujbaş însărcinat 
cu strângerea beilicului ; beilic = oieritul. Despre beilic vezi şi 
I. Ionescu dela Brad loc. cit. pag. 178). Astfel vedem pe oierii 
din Ţara Bârsei legătuindu-se înaintea agenţiei cesaro-crăeşti 
din Bucureşti la 20 Maiu 1792 că, „de bună voia lor şi nesiliţi 
de nimeni“, decât doar de asprimea iernii din 1789, precum şi 
de aceea a răsboiului, au aflat de bine să vânză oile, în deo- 
sebire de prețurile din țară, de hatârul înaltei porți otomane, 
pentru următoarele prețuri : 


odia CREN e tata) de ele re ai 4.00, lei 
bervecelen mare ier ce eee a 03 90, 
Gas iC APA aa lea e) 
cârlanul (berbecele de an) . . . 2.30 ,„ 


In acelaş an, oile de beilic s'au furnisat cu următoarele 
preţuri : 


oaia) onl miel Ve amens Fa ee. 2:30 Eei 
berbece mare ... s.. 230 , 
cale PAra mih T REI EIES 210 
berbece de doi ani. . . . . . .2.10 , 
cârlani (de intan ET ue at11:30 3, 


Ciobanii, cari au semnat acest act, au fost: Ion Manole 
din Săcele; George Babaş detto; Giurdea Ştireci (în original 

„Stirici“) din Sibiiu; Oprea Ştireci detto; Toma Tatul detto ; 
Andreiu Vulcanu detto; Coman Vlad detto; Oprea Tatul detto. 

Uneori beilicciii răpiau oile păstorilor în mod arbitrar, cum 
s'a întâmplat în acelaş an (1792), când aceştia îi reclamau prin 
agentul consular Merkelius la Vodă, iar acesta, citându-i la sine 
prin ciohodari (camerierii palatului), pe toţi şase i-a pedepsit 
în mod exemplar, făcându-i să plătească toată paguba făcută 
oierilor din părţile Sibiiului şi ale Miercurii şi, anume, nu în 
natură, ci în bani, precum au cerut păgubaşii înşişi, în total 
suma de 1400 Lei. 


Dar nu numai păstorii erau păgubiţi şi aduşi în impasuri. 
Uneori păgubiau şi aduceau şi ei in impas pe alţii. In această 
privinţă, e interesant raportul cancelistului Andreiu Gaudi din 
Bucureşti, 25 Octombre 1793, despre conflictul dintre păstorii 
ardeleni şi geiepii turci. La 17 Octombre a acestui an, el s'a 
dus în satul Slujitorul, judeţul Ialomiţa, unde în ziua următoare 
(18 Oct.) a chemat la sat pe cei mai bătrâni dintre păstori. 
Ei erau: leremia Ţirca, Dumitru Perşoi, Radu Petcu, Constantin 
Moldovan, Davidu Popii, Ilon Boncota ş. a. Intrebaţi pentruce 
refuză să vânză cele 3000 de oi gelepilor, mai ales că repre- 
zentanţii lor au făgăduit aceasta prinţului A/. Moruzzi (1793—6 ; 
1799—801), făcând chiar un acord în această privinţă, ei au 
răspuns : 

1. că gelepul Fette a cerut oi alese din toate turmele; 

2. că la cererea gelepilor n'a fost față nici un funcţionar 
al agenţiei împărăteşti, numai subofițerul Szabo, care nu s'a 
împotrivit cu destulă energie gelepilor şi beilicciilor; 

3. că, în fine, acordul făcut cu Vodă nu vor să-l respecte 
oierii cei mai de frunte.. 

Acum, însă. în presenţa lui Gaudi, ei sunt învoiţi să res- 
pecte acordul încheiat oral cu Măria Sa Vodă şi să predea oile 
făgăduite în locurile determinate: Meteleu, Glodan, Slobozia, 
Săpunar şi alte locuri, unde vor fi turmele mai aproape. Gaudi 
a mai spus gelepului Constandin că el mare voie să aleagă oi 
din turmele supuşilor cesaro-crăeşti, vi să primească pe cele 
oferite de aceştia, conform înţelegerii avute cu Vodă. După mai 
multe schimburi de idei, la 19 Octombre Gaudi sa dus la 
Meteleu, unde, din cele 1125 oi prezintate de,oierii ardeleni, 
gelepul a refuzat 120, sub cuvânt că nu sunt bune pentru Con- 
stantinopol. La 21 Oct. a fost la Glodan, la 23 la Săpunari, 
unde s'au predat şi plătit alte 300 de oi de acelaş gelep Con- 
standin. Pentru celelalte afaceri mai mărunte Gaudi lasă în locul 
său pe caporalul Szabo. 

Un acord similar, ca cel citat de cancelistul Gaudi, au 
încheiat păstorii transilvăneni cu gelepii din Constantinopol la 


www.minac.ro 


45 


Bucureşti în 24 Aprilie (5 Maiu) 1794, înaintea Domnului Ţării, 
precum şi a consulului Merkelius. Acordul era ca tot din o 


` sută de oi să vânză trei, cu următoarele preţuri: 


Oda LAENE = A Ea at. Dei 13.25 'Parale 
berbecele mare cu lână. . . . . . . . „ 3.25 „ 
Oi aa stealipa cu dlana APE e ee e. pi 2501 
cârlanul (berbecele tânăr) . HIRIS Ma 
Berbecii şi oile cu miei bârsani netunse crasa ERE 
oaia stearpă Ar EI ati să ea se fu a Ashes plm A LE dă 
cârlanul NSE Tra alai IA tal Idle MA pl bla rada ză dee 


\ Invoiala a fost semnată şi de gelepul Nicola Saidtsu (poate 
Saegiul?), care ordonă să se respecte stipulaţiile acestui act de 
toți oamenii săi. Dintre oierii ardeleni iscălesc: din partea Să- 
celenilor: Irimie Cirtea, Stan Pană, luon Tomoşoiul, Radu 
Barbu, Neculai Rusu şi Zaharia Urs; din partea. Brănenilor: 
Stan Nan; din partea Sibienilor: Toma şi Oprea Tatu din Sebiş; 
Bucur Opran şi luon Hondoran din Poiana; Bucur Vidrighin, 
lacob Popa şi Bucur Ghiustea din Reşinar. 

Angajamentele, odată luate, ei înțelegeau să le țină cu 
sfințenie. 

Mai mult! Ei au dovedit nu odată că au inimă simţitoare 
pentru nevoile şi durerile ţării, care-i adăpostia cu atâta ospi- 
talitate. 

Când ţara era în strâmtoare, ei de bună voie ridicau taxele 
pentru a veni în ajutorul ei cu generositate, precum spune un 
raport din 1792 (.. .in dem dermaligen bedrângten Zustand des 
Landes gegen dasselbe grossmiithig herbeyzulassen). 


VIII. 


Incercări austriace de a împiedica aşezările păstorilor 
şi ale altor locuitori din Ardeal în Principate. 


Mulţi păstori ardeleni, schimbându-şi mereu patria cu a 
turmelor păşune, îndrăgiau atât de mult noua ţară, încât se aşezau 
cu totul aici, aducându-şi cu ei şi familiile de peste munți. 

Autorităţile austriace, fireşte, încercau să împiedice cu toate 
mijloacele posibile îndreptarea spre „țară“ a Ardelenilor. 

De aceea vedem pe consulii din Bucureşti şi din laşi dând 
imediat alarma la guvernul central din Viena, la cel provincial 
din Ardeal, precum şi la comandamentul trupelor din Tran- 
silvania, să ia toate măsurile necesare pentru împiedicarea 
acestui curent. 

Cei mai mulţi Ardeleni, deci, când veniau în „ţară“, veniau 
prin „vama cucului“, neştiuţi şi nevăzuţi de autorităţile cesaro- 

crăeşti, şi când se- aşezau aicea, se aşezau cu rizicul de a-şi 
pierde tot avutul lor de dincolo. 

Că uneori aceşti „mocani“ şi „țuţueni“, aşezaţi în ţară, dau 
mult de lucru divanurilor, ispravnicilor Ungurenilor —. slujbaşi 
anume însărcinaţi cu aranjarea afacerilor lor — şi uneori chiar 
Domnilor înşişi, e prea adevărat. Şi fiindcă în mâinile lor erau 
bogății şi interese mari, de tot «soiul, nici că se putea altfel. 

E caracteristic, din acest punct de vedere, procesul lui Ilie 
Oprea din Săliştea Sibiiului cu Ilinca, văduva vameşului Ilie, 
proces care a durat mai bine de zece ani de zile. Mai întâiu a 
reclamat-o Oprea pe văduva Ilinca, la divanul din Craiova, în 
15 lunie 1782, să-i plătească 700 Lei interese pentru cele 16 
pungi de bani date cu ocazia împărţirii turmelor de oi. Această 
reclamaţiune, după o cercetare temeinică şi minuțioasă, sa găsit 
"cu desăvârşire falşă. La 19 Noembre, însă, a aceluiaş an, Oprea 
reclamă pe Ilinca la divanul domnesc din Bucureşti, dar recla- 
maţia din nou a fost găsită fără de nici un temeiu serios. 
Ocupându-se la 14 Decembre 1782 însuşi Domnul Caragea de 
această chestiune s'a constatat din o scrisoare a reclamantului 
din lunie 1781, prezintată de către inculpată, din care se vedea 
limpede că, după încheerea tuturor socotelilor avute de cei doi 
tovarăşi, anume de vameşul Vasile şi Ilie Oprea, cel din urmă 
mai rămânea dator cu câţiva galbeni celui dintâiu, datorie pe 
care se obliga să şi-o achite în curând. Oprea n'a tăgăduit scri- 
soarea. Domnul i-a iertat toate datoriile către Ilinca afară de 
100 Lei. La 19 Martie 1783 Ilie Oprea a dat şi un înscris că 
mare dreptate şi nu va mai pretinde nimic dela ea. După trei 
ani, însă, la 26 Sept. 1786, sub stăpânirea lui Mavrogheni, reia 
procesul, tot la divanul din Craiova, împotriva llincăi, cerându-i 
acum simbrie de 400 Lei. fără interese. A fost osândit, fireşte, 
şi de astă dată, ca un om de nimic, călcător de drept şi de 
dreptate. La 6 Octombre 1786, el aduse pe Ilinca din nou îna- 
intea divanului domnesc al lui Mavrogheni, cu care ocaziune 
procesul se judecă şi de agenția cesaro-crăiască şi de divan. 
Reclamantul a fost aflat falş şi mincinos. Prinţul  Mavrogheni 
închee procesul, cu observarea că, dacă Oprea mai înnoeşte 
procesul, va fi îndatorat să plătească tot ce trece de cele 
16 pungi de bani în acest proces şi despre care a dat înscris. 
In 1790, după înaintarea trupelor imperiale, acest Oprea a fost 
prins şi osândit ca spion turc, de feldmareşalul austriac Prinţul 
de Coburg, prin divanul țării şi ținut în ocnă timp de 11 luni. 
La 6 Februar 1792, el are un alt proces cu mazilitul Tufecci-başa 
Mavrodin. In acuză el spunea că acest Mavrodin l-a acuzat pe 
nedrept, ca să-l înfunde în ocnă şi să se îmbogăţească, pe urmă, 
‘cu avutul său. Oprea mai spunea, de astă dată, că el a legat 
de gâtul a trei oi 260 de ducați imperiali, pe cari i i-a luat 

acest Mavrodin. Cercetându-se amănunțit şi cazul acesta, s'a 
constatat că Mavrodin nare nici o vină. Dacă i-a luat odată 38 
de oi şi 20 de miei, i l-ea luat din ordinul unor ofiţeri supe- 
riori. La 23 Februar acelaş an, Oprea îşi modifica reclamaţia 
înaintea Domnului Şutu în sensul că el ar fi legat ducaţii nu de 
gâtul a trei, ci numai al unei singure oi. Cercetându-se serios 
cazul în prezenţa Măriei Sale a Domnului, a episcopilor, a boe- 
rilor din divan şi chiar a agentului cesaro-crăesc Merkelius, s'a 
aflat neîntemeiată atât învinuirea adusă lui Mavrodin cât şi is- 
toria cu ducaţii, fiindcă însuşi fostul' său stăpân Mihăilă a spus 
că Oprea totdeauna a fost om sărac, fără de nici un ban. Mai 
departe s'a dovedit că acest Oprea e un om atât de rău şi de 
stricat, încât ar fi meritat să stea în ocnă toată vieaţa.. Gene- 
ralul comandant, însă, din milă, i-a redus esenţial pedeapsa. 
Procesul verbal al acestei şedinţe e semnat de Mihaiu-Vodă Şutu 
Domnul şi de Răducanu secretarul divanului. 

Dintrun act, ataşat la extrasele relativ la procesele inter- 
minabile ale lui Oprea, act semnat de medelnicerul Drăghici 
Grecean, clucerul Dumitrachi şi al doilea vistier Pascal, se mai 
vede că numitul Oprea, dela un timp încoace, nu se mai în- 
torcea primăvara acasă, în Ardeal, ci s'a oprit „în satul Cojeni 
din Valahia“. Şi ca el vor fi făcuţ şi mulţi alţii. Isbucnind mai 
apoi răsboiul ruso-turc, el s'a refugiat în bălțile Dunării, din 
jos de Giurgiu, în satul Costeni, până la apropierea trupelor 
austriace, când el ar fi plecat în delegaţie la Bucureşti să înles- 
nească venirea în ţară a tuturor consătenilor săi. 

Şi dacă a avut gânduri şi preocupări de acestea şi un om 
rău, certat cu toată lumea şi hărțuit de autorităţi, cum a fost 
llie Oprea din Sălişte, ne putem închipui cum vor fi fost oamenii 
de ispravă, aceia despre cari Românul zice că tac şi fac. 

Nu e mirare, deci, că vigilenţa austro-ungară era împînsă 
uneori până la nebunie. Se amestecau până şi în chestiunile in- 
time ale supuşilor, oprindu-i să se căsătorească dincoace de 
Carpaţi, fără încuviințarea agenturei, sub pedeapsa pierderii 
dreptului la avutul din Ardeal pentru copiii născuţi din aceste 
căsătorii. 

Chiar când Voevodul îşi da uneori cuvântul că nu va primi 
pe Ardelenii, cari se anunțau că vor veni în număr mare, con- 
sulul tot nu se încredea, fiindcă, precum scrie Merkelius lui 
Kaunitz la 11 Ianuarie 1788, aici, în Principate sunt boeri şi alţii 
cari îl fac pe Vodă să se abată şi dela hotărârea odată luată. 

Şi dacă Secuii şi Saşii încă au ajuns să numească Princi- 
patele şi în particular ‘Muntenia „ţară“ („auch die Szekler und 
Sachsen nennen Rumänien kurzweg: „Czara“. Hintz loc. cit. 
pag. 38), care va să zică: centru şi izvor de vieaţă şi bogăţie, 
cu atât mai mult aveau dreptul şi datoria să o numiască şi 

socotească astfel păstorii ardeleni, fiii'cei dintâi ai acestui pământ, 
cari din timpuri imemoriale, dela plămădirea neamului nostru şi, 
poate, chiar din timpuri anterioare epocei romane, urmau acelaş 
ritm, balansând toamna din munţii Ardealului spre bălțile şi 
câmpiile dunărene, iar primăvara, după topirea zăpezilor, făcând 
calea'ntoarsă, dela şes spre păşunile mătăsoase ale înălțimilor 
carpatine. 

Această mişcare, fiind însuşi ritmul vieţii noastre, şi ducând 
în chip firesc la închegarea noastră ca neam şi țară, nu e mirare 
că mau putut-o împiedica nişte străini, pripăşiţi printre noi, cu 
toate mijloacele artificiale ce le sta la îndemână. 

Li 


IX. 
Incheere. 


Resumând cele de până aici, constatăm următoarele : 

Transhumanţa în ţările române e un crâmpeiu din cele mai 
însemnate ale ritmului vieţii. Ea nu e numai un fenomen social 
sau economic, ca în atâtea alte ţări, ci e însuşi fermentul vieții 
noastre naţionale şi politice. Ea a avut consecinţe atât de grave, 
încât au fost nevoite să se ochpe de ea şi s'o reglementeze prin 
tratate internaționale marile puteri străine de pe vremuri. Cu toate 
greutăţile depărtării şi ale necunoscutului, cu toate intemperiile 
vremii, precum şi cu toate micile şi marile răutăţi şi mizerii ale 
slujbaşilor de tot soiul, ba chiar şi ale proprietarilor, comer- 
cianţilor şi, de atâtea ori, şi în ciuda obstacolelor puse de trei 
sau patru stăpâniri vrăjmaşe, păstorii ardeleni nu numai veniau 
în „țară“ şi se întorceau îndărăt, ca nişte umbre rătăcitoare, ci, 
ori de câte ori aveau prilejul, ei îşi făceau aici şi aşezări statornice, 
legându-şi soarta lor pentru vecie de soarta pământului pe care 
trăiau, calitatea cea mai prețioasă a acestui popor, pe care o 
exprimă şi zicătoarea: „Apa trece, pietrele rămân“. 


loan Georgescu 
profesor, Constanţa. 

AD FAUNUM.. 
— HORATIUS — 


Zeule Faun, tu amantul multor nimfe uşoare, 

Dacă 'n ori ce an în cinste-ți o capră tăia-voi 

Şi voiu risipi pe-altarul tău tămâie şi vin cu-a 
Venerei cupă, 


Vin’ te rog, tu, paşnic zeu, pe-ogoarele mele 

Şi pe 'ntinsele câmpii ce sunt scăldate 'n lumină, 

lar nainte de-a pleca, priveşte turma din grajd şi 
Bine-cuvâni-o. 


Când Decembre-aduce ziua care ţie menită-i, 

Zburdă turmele şi fug pe'ntinsa păşune, — 

Satul tot serbează stând în câmp de vorbă pe lângă 
Boii lor leneşi. 


Lupul rătăceşte printre mieluşeii sburdalnici ; 
Codru'n freamăt cerne'n talea ta sălbatecă frunză, 
lar plugarul bate de trei ori ogorui pe care 

Des îl blestemă. 


Trad. de Mihail Pricopie 

UN CÂNTEC TRIST 


» de ANDREE HEROLD 


Un cântec trist și solitar 
Străbate-a toamnei trudă; 
Sub cerurile ce iresar 
Plâng arborii cu frunza udă, 


Și florile'n câmpie mor, — 
Spre ţara unui alt Aprile 
Popoare 'ntregi de păsări sbor, 
Sbor spre căldura altor zile, 


Când gândurile te-au răpus, 

Tu, inimă, cu 'nfrigurare 

Mai cauţi, tristă călătoare, =- 
Cântarea ce-ţi plăcu nespus ? 


Al vieții cântec ce muri 

Nu *nvie 'n aste zile grele 
Şi râsul nu va, risipi 
Perdeaua lacrimilor mele... 


Trad. de Mihail Pricopie 

COPILA MEA 
— V. HUGO — 


Copila. mea ! Vezi tu ? Eu sorții mam supus ; 

Fă tot aşa. De lume stând îndepărtată, 

Să maştepţi fericiri, să maştepți nici triumf, 
Fii resemnată ? 


Fii bună, blândă şi-ţi ridică fruntea sus. 
Cum soarele-şi revarsă tot farmecu’n April 
Tu cată, draga mea, şi sufletu’n priviri 
Resfrângeţi-l. 
e 
Puţini în lumea noastră sunt învingători, 
Căci vremea ce la toţi e neplăcută 
-O umbră e, iar viaţa asta, draga mea 
) Din ea-i făcută. 
A 
Când soarta ni-i duşmană, crud o blestemăm ; 
lar când simțim dureri, dăm vina pe destin ; 
O lips avem oricând, şi dac avem ceva, 
E prea “puţin. 


Și-acest puţin ni-l dă speranța doar 

Pe care o nutrim : sau aur, sau mărire, 

Un nume, un Surâs, o vorbă spusă blând 
Sau o privire. 


N 
Iubeşte, dacă vrei plăcerea s'o cunoşti : 
Un strop pierdut de rouă întrun pustiu întins ! 
In ori ce suflet e-un abis ; pustiu 'n el 
E-adânc şi ’ntins. 

ŞI DACĂ EU LE ȘTIU VORBIREA 
— H. HEINE — 


Vedak clar, Pe ceruri slele 


emirai slealucesc i 
De mii de ani privesc Sep 


i lumea R şi Treal grăiesc. 


Căci au şi slelele-o vorbire, 
El grai, ceresc de tall şi ame 
Pe care însă | pricepe 


Ela falba a3 pe Di sal 


lar dacă eu le alia velit 

d 3 
Şi daca n veci no sol a 
E ten [E CER PIN ca decae 
S achii, şi aab la, 


Trad. de Mihail Pricopie 


www.minac.ro 





















D 


ovonocoooococeoceeseceeceaooeeeseceoss 





NURIE. 


Eram la hatipul Ibraim. 

la grădina bogată în caişi, meri şi iarbă verde din fața 
casei, ascunsă de privirile oamenilor uliței prin ziduri nalte de 
piatri şi lut, ne aşezasem pe covoare şi beam cafea, fumam şi 

discutam. 

Cu un hatip inteligent şi umblat prin lume ca Hagi Ibraim, 
câte nu se pot discuta? Buzele lui atinseseră piatra sfântă dela 
Neca şi ochii lui văzuseră ruinele-minuni dela Teba! 

Despre Meca nu-i plăcea să vorbească unui ghiaur ca 
"mine, dar despre Egipt aduse vorba. Spunea că are de-acolo 
nişte pene de struț-îrumuseţe şi regreta că soţia sa nu le poate 
purta. 

— Credinţa, obiceiul ... zise hatipul mângâindu-şi barba 
resemnat. 

Orice-aţi spune voi mahomedanii, un lucru rămâne ade- 
vărat : Coranul a fost aspru cu femeile... insinuez eu. 

— Aspru? Da, ca şi natura! Acolo vorbeşte stăpânul 
neînduplecat şi etern al lumii, care are grijă mai cu seamă de 
cei ce se vor naşte şi înaintea căruia noi, cei de azi, suntem 
ca pulberea trecutului. El vrea un cuib liniştit pentru cei ce 
vin!... sfârşi hatipul serios. 

Rămaserăm un moment tăcuţi, — nici nu se putea altfel: 
tăcerea e singurul ecou ce-l lasă vocea adevărurilor mari. Dar 
cum nu venisem la Hagi Ibraim să mă convertesc, reluai glumeţ: 

— Cum rămâne cu ruga lui Hafis, pe care-l admiri: „Alah, 
de vrei să ne dai un semn al puterei şi milei, — dă porunci, 
femeile s'arunce feregeaua1)!“* Nu-i aşa că Orientul e nemulţumit? 
In această rugă nu strigă însăşi natura? 


1) Feregeaua e vălul pe care-l purtau mahomedanele pe faţă. 

— Astea sunt glume, — ruga se tălmăceşte aşa: „Alah, 
dă-ne minte şi nouă şi femeilor, ca să nu mai fie nevoe de 
feregea ! spuse Hagi Ibraim cu haz. | 


Cineva ne întrerupse convorbirea deschizând portita grădinei. 
Doi tineri mahomedani intrară, un flăcău şi “o fată, palizi şi 
tăcuţi. Fata se descoperi îndrăzneață, dar rămase pe loc câţiva 
paşi de noi. Tânărul înaintă spre hatip, îşi făcu temeneua şi-i 
spuse scurt, ca întrun tel de raport: 

— Am răpit fata asla şi voiu să o iau în căsătorie! 

Hatipul,- parcă obicinuii cu asemenea lucruri, surâse bine- 
voitor şi-l întrebă de vechili-baba — marturi. Intrebarea hatpului 
lăsă pe tânăr cam încurcat. 


(La căsătoriile mahomedane se cer vechili- baba, i SA a 
“tanţii părinţilor fetei şi tânărului, cari dau consimţământul şi 
mărturie pentru publicitatea actului.) 


Când Hagi Ibraim deschise ochii mari şi întrebători asupri 
fetei, aceasta rosti cu tărie: 


— Nu pot să iau pe acesi tălhar! 

La această isbucnire neaşteptată pentru mine, hatipul mă 
privi cu un surâs semnificativ, ca şi cum mi-ar fi spus: „Să 
vezi cum are să zică: da!“ 


El începu cu ton blând o predică părintească în care prea- 
măria pe bărbat ca pe elementul superior al acestei lumi. Că 
numai prin bărbat, femeea se apropie de Alah ; că femeea singură, 
pe lume, e ca o floare rătăcită într'o pustie de nisip; că femeea 
e datoare să fie a unui bărbat, pe care să-l urmeze la casa lui şi 
să-l ție, prin bucuriile căminului, legat de ea... 


Fata nu răspunse nimic, dar două şiruri de lacrimi răs- 
pundeau cu prisos că: acea predică nu-i împacă inima. 

Hagi Ibraim nu disperă. Incepu să-i laude pe flăcău: tinereţe, 
iubire, muncă, belşug, neamuri de cinste... 

— Destul, efendi, isbucni iar fata, nu pot să fiu a acestui 
tălhar. El m'a răpit fără voie mamei, dar şi fără voia mea. A 
venit înarmat cu pistoale şi iatagan, ma smuls din casă cu 
tovarăşii lui lovind pe mama, ca şi cum ar fi furat o pungă cu 
bani. A voit apoi să mă aibă ameninţându-mă cu iataganul. 
lată de aci mi-e părul smuls... 


t 

Fata îşi plecă capul şi arătă o şuviţă de păr încurcată, 
rătăcită ca o streină în frumoasa coroană a capului, care se răs- 
vrătise vie, protestând odată cu stăpâna contra acestui sacrilegiu. 

— A, numai atât te opreşte să zici „da“? reluă Hagi Ibraim 
cu volubilitate. Să ştii, Nurie, că şi mama ta şi vecina şi multe 
din femeile pe care le cunoşti, la timpul lor au fost şi ele răpite 
şi asta nu a fost piedică la fericirea lor. Este pe lumea asta un 
prag peste care o femee trece purtată pe sus, — atât şi nimic alt. 

— Dacă aş fi un cal, câine, o vietate pe care cineva o 
fură şi ar putea s'o îmblânzească cu traiu bun şi mângâeri şi 
ar face-o să uite că ea n'a voit toate acestea, da! Dar uită-te 
la mine: sunt om, trăesc, simt. Eu nu voiu uita cine e alături 
de mine. De ce mi-aş face un chin din viața întreagă şi cuib 
de ură din inima mea? 

Hagi Ibraim rămase gânditor, căutând parcă într'altă lume 
o deslegare. 

Cât despre mine, conflictul mi se păru tragic şi sufletul 
meu, cu toată predica-lui Hagi Ibraim, luă partea fetei cu interes. 
Va fi fost sau nu, — această Nurie devenise frumoasă şi puter- 
nică; poruncea sufletului. 

In decorul verde al grădinei părea că personifică natura 
ce striga oamenilor să deschidă ochii, să n'o degradeze, ameste- 
când ce nu poate fi amestecat, înjosind ce nu poate. fi înjosit, 
până la meschinele lor ambiţii şi măruntele lor socoteli. 

Privii la-ea atent. Totul era făcut pentru iubire; şi ochii 
negri sclipitori, acum noroşi şi sălbateei şi obrajii rotunzi şi 
buzele simpatic arcuite şi sânul din care isbucnia atâta furtună 
şi toaţă faptura ei, ce vibra atât de armonic cu sufletul în 
revoltă ... Socoteam : ce-ar fi în iubire! 

Hatip efendi, deschide -ochii! Intervenii eu. Trebue să vezi 
că orice încercare e zadarnică: ceva vital protestează în ea! 
Oare nu se poate interpreta altfel obiceiul acesta al răpirei? Te 
ştiu meşter... . 

— Ai dreptate!. Şi îndărătnicia poate veni dela Alah!... 
Şopti hatipul cu un zâmbet şiret. 

Apoi întorcându-se şi prinzând într'o privire rece pe tânărul 
ce încă aştepta hotărârea, rosti ca din carte: 

— Pentru că fără voia ei ai răpit fata, să ştii, nu te pot 
căsători cu ea. Pentru că fără voia ei... Ințelegi? 

Tânărul contrariat deschise ochii mari, apoi tăcut plecă 
murmurând ceva, o înjurătură sau ameninţare. Fata îşi ridică, 
mâinele acoperindu-şi obrajii, şi buzele ei înviorate şoptiră o rugă- 
ciune. Mi s'a părut că aud: Alah e mare... 

-— Da, strigai eu, convins, repetând cuvintele hatipului: 
Alah e mare!... Pentru el cei de azi sunt ca pulberea trecutului! 
El vrea un cuib liniştit pentri» cei ce.vin!,.. 


D. Stoicescu 

BALTA IALOMIȚEI 


Contribuţiuni la cunoaşterea părţii de nord a ei 


După ce „marele fluviu“ ajunge la Silistra, scapă într'o 
luncă largă, atât de largă, încât apele sale se împrăştie în o 
mulțime de gârle şi braţe care, înconjurând ostroavele lungă- 
rețe, îşi poartă apele spre cele două ramuri: Borcea, mai mică, 
mărginind Bărăganul şi Dunărea propriu zisă, care curge pe sub 
malul înalt al Dobrogei. In dreptul orăşelului Hârşova aceste 
două brațe se unesc şi închid astfel între ele aşa zisa Baltă a 
Ialomiţei. 

Imens rezervoriu de bogăţie naturală, frumuseţe cu nimic 
mai prejos decât piscurile Carpaţilor din care pornesc spre vale, 
doinind, limpezi isvoare, ținut românesc încă dela începutul vieţii 
noastre istorice, Balta Ialomiței merită — hotărât — să fie stu- 
diată cu atenţiune. Geolog, geograf, istoric, poet, biolog, arhe- 
olog, sau economist, ea îţi oferă cu nepărtinire un câmp vast 
de studiu. A o cuprinde şi a o cerceta sub toate aspectele sub 
care -se prezintă nu este însă de competența mea şi de aceea, în 
cele ce urmează, mă voiu mărgini a face doar umile incursiuni 
care, de vor avea măcar darul de a îndemna pe valoroşii noştri 
specialişti să confere acestui colţ din patrie mai multă atenţiune.. 
mă vor răsplăti cu prisosință de munca mea — dealtfel plăcută, 

După cum arată şi titlul, lucrarea aceasta are de scop 
cunoaşterea părții de nord a bălții, adică a porțiunii cuprinsă între 
drumul de fier şi confluența Borcei cu Dunărea. Cu toate acestea, 
pentru a întări unele fapte generale, voiu cita şi din lucrările 
ce privesc sudul Bălții Ialomița, ba chiar şi Balta Brăilei. 


Descrierea fizică. 


Balta Ialomiței are între Feteşti şi Cernavoda o lățime de 
13,5 Km. Deaici incepe să se lățească mereu până când între 
Pârjani şi Boascic, socotind şi terenul inundabil de dincolo de 
Borcea, capătă o lățime de 16 km. pentru ca, îngustându-se, să 
ajungă la 9,5 Km. între Făcăeni şi Topalu. Apoi lăţimea se mic- 
şorează din ce în ce până la Hârşova, atingând doar între Vid- 
deni şi Ghizdăreşti vre-o 13 Km. (socotind iarăşi şi balta de 

dincolo de Borcea, unde se află marele Ezer al V/ădenilor unit 
cu Mocirla). 


In cercetarea fizică a bălții vom enumera H vom vorbi, pe 
scurt, despre: 


1. Ostroave ; 
2. Lacuri, iazuri, benturi, ezere, privaluri ; 
3. Popine, pomostele şi grinduri. 


Ostroavele. Cele mai multe sunt în Dunărea-Veche. Forma 
lor, în mod obişnuit, este lungăreață, din cauză că apa Dunărei, 
curgând repede, le roade coastele şi „chiscul“, iar aluviunile sunt 
depuse de curent spre „coada ostrovului“. koaderea aceasta face 
ca pozițiunea ostrovului față de malurile înalte alte Dobrogei sau 
față de câmpia munteană să se schimbe. Deplasarea se poate 
urmări în timp scurt şi cu preciziune; de aceia cu drept cu- 
vânt sa zis că ostroavele „călătoresc“. Tot eroziunea face ca 
ostrovul să se termine cu maluri abrupte — poimoluri — înalte 
de 3—4 m. spre chisc, pe când coada este o renie nisipoasă 
şi lungă. | 

In fiecare an renia creşte, dar vechimea adausurilor se cu- 
noaşte uşor după vegetație. Aşa renia dintrun an oarecare este 
lipsită complet de vegetaţie, cea cu un an mai veche este aco- 
perită cu iarbă, cea de trei ani are lăstar, de salcie şi aşa mai 
departe, până dăm de pădurea de salcie bătrână. 


„Unele ostroave dispar, altele apar, altele îşi măresc supra- 
fața. Şi aceste fenomene au loc întrun timp scurt. Un exemplu 
dintr'o sută: toți bătrânii din Topalu vorbesc de un ostrov, care 
se numia „Luchii“ (= Lupii). Era situat în mijlocul Dunărei. Azi 
nu mai există din el nici un petec. In schimb ostrovul Afârnafi 
şi-a mărit suprafaţa, iar mai în jos de Balaban — în dreptul 
căruia erau Lupii — un ostrov „încearcă“ să iasă la iveală. Când 
scad apele, iese un „prund“ care începe să fie acoperit de iarbă, 
dar când Dunărea îşi ridică nivelul, este iarăşi inundat. Cu 


timpul însă el va rămâne la suprafața apei şi se va acoperi 
de sălcii. 


Cum vedem, conturul ostroavelor este în continuă Schimbare. 
O hartă veche de 20 ani nu se mai potriveşte de loc cu reali- 
tatea. Aşa harta statului major ridicată între 1880—1884, arată 
în chiscul Balabanului o movilă de 12 m. înălțime şi depărtată 
de malul Dunărei cu 500 m. Astăzi — după 40 de ani — na ră- 
mas nici urmă. 

Ostroavele mici de pe lângă malul Dobrogei s'au mai 
născut şi din ruperea şi spălarea capurilor, care înaintează în 
vâltoarea apei şi prin depunerea mâlului la ,o depărtare nu prea 
mare de depozitul lutos. 


WWW.minac.ro 


-61 


Când vin marile inundaţii, cum a fost cea din anul 1897, 
cele mai multe ostroave sunt acoperite de apă. Rămân totuşi 
uscate părţile mai înalte numite grinduri. Creşterea apei este 
uneori foarte repede. Animalele, îngrozite, se adună pe tăpşane. 
Frica de moarte împrieteneşte animalele cele mai. diferite: cai, 
vulpi, iepuri, etc. Vânătorul nu mai are nevoe să străbată zeci 
de kilometri după vânat, nu mai are nevoe nici de puşcă; cio- 
magul îi ajunge. Dar apa continuă să crească şi peste o zi — 
două, acolo unde mişuna viaţa, nu mai vezi decât o pânză găl- 
buie de apă. Zăporul curge acum vuind printre sălcii, rupând 
crengi şi dărămând copacii, odată cu malurile surpate. 

Inundaţia, pe lângă partea rea, anume aceia că înneacă 
animale, distruge pădurea şi privează vitele de păşune, are şi 
o parte bună. Apa mâloasă, care acopere ostroavele, joacă acelaş 
rol pentru semănături ca şi revărsarea Nilului pentru câmpia 
Egiptului. 

Apoi, totodată, apa încărcată cu peşte umple toate jepşile 
şi măreşte considerabil producţia peştelui din acel an. 

Contra inundaţiei oamenii fac „pomostele“, adică ridică 
movile de pământ unde adăpostesc vitele, stupii, etc. Pentru stupi 
se mai obişnueşte să se facă „pâtule“ pe pari înfipți în pământ, 
adevărate locuinţe lacustre. 

Cele mai de seamă ostroave din albia Dunărei, începând 
dela Cernavoda, sunt următoarele: Troina-Mare, dincolo de care 
este o 7roină mai mică, în faţa satului Seimenii Mici, apoi Sei- 
menii-Mari în faţa satului cu acelaş nume, Ostrovelul, Ostrovul 
Ţării, foarte îngust şi lung — dela Seimenii-Mari până la Boascic. 
Urmează apoi Ostrovul Boascicului, Zăvalul, marele ostrov Bala- 
ban, care se desparte. de Alionte prin brațul. Balaban, care seacă. 
adesea cu desăvârşire, Afârnații, Zăloaca, Ghizdăreşti şi alte 
multe. 

Borcea e săracă în ostroave. Cel mai însemnat este Ostro- 
vul Borcei între satele Borduşani şi Lăteni. 


Lacuri, iazuri, benturi, ezere, privaluri. Balta Ialomiţei este 
în această privință o adevărată „deltă internă“ a Dunărei. Dacă 
Marea Neagră ar înainta până dincolo de Hârşova, atunci balta 
nu s'ar deosebi absolut cu nimic de delta actuală. 

Dacă despre ostroave am spus că suprafața şi conturul 
lor sunt într'o continuă schimbare, cu atât mai mult trebue să 
repetăm această afirmare pentru jepşi, iazuri, -benturi şi ezere. 
Suprafaţa lor depinde de nivelul Dunărei. Dacă acesta scade 
mult, atunci gropile în care s'au cuibărit lacurile seacă, fundul 
se usucă şi se poate ara. 

Aceste ochiuri de apă sunt adesea unite prin gârle şi 
privaluri şi au ieşire la Dunăre sau Borcea. Ele sunt pline cu 

peşte şi furnizează consumului cantităţi foarte mari. Pescuitul 
este însă adesea ori împiedicat de stuful care creşte foarte des 
şi de plaghia care acoperă suprafața apei. Lacurile adânci şi 
acoperite de plaghie se numesc benturi. Ele sunt şi mai mici. 

Plaghia- sau scochina se formează astfel: papura, țipirigul 
şi trestia, putrezind, rămâne plută la suprafaţă şi continuă să 
putrezească. Vântul aduce praf şi-l depune pe insulă. O creangă 
de salcie ruptă de vânt, căzând şi înfigându-se în resturile 
putrezirei, prinde rădăcină, aşa că insula se acopetă şi de copaci 
pe lângă ierburile care cresc pe ea din abundență. In anul 
următor, papura nu-şi mai vâră rădăcina tocmai în fundul 
bentului ci se fixează pe insulă. Vântul poartă de colo-colo 
această lume călătoare, dedesubtul căreia trăieşte o alta tot aşa 
de plină de viaţă: lumea peştilor nesortiți stomacurilor noastre. 

Fundul jepşilor este totdeauna nămolos şi aceasta împiedică 
şi mai mult pescuitul, căci nimeni nu riscă să se afunde până 
la piept în noroiul cleios. În schimb crapul o duce foarte bine, 
căci îşi poate săpa „spdălăfuri“. O spălătură este o groapă unde 
se adună crapul când 'este urmărit. De multe ori s'a întâmplat 
că pescarii dând într'o spălătură, s'au dus până la brâu în peşte. 

Când nivelul Dunărei scade, apa jepşilor începe să se 
scurgă prin privaluri. Atunci se fac garduri de şipci sau nuiele 
la gura privalului şi peştele este astfel oprit şi destinat să 
satisfacă foamea celor muţi. 

“Cele mai de seamă benturi, jepşi şi ezere sunt următoarele: 
Ezerul cel mare şi Lacul Rotund continuat cu Bâboaiele la nordul 
liniei ferate. Ambele îşi scurg apa prin privalul Bâflanului. Apoi, 
în fața satului Seimeni-Mari sunt: Mistreufa, Pietroaiele, Strâni- 
bele, Ştiucoaia, Știuca, Toana, Lăţimea, Tinosul, Sinchetroiul mic, 
Sinchetroiul mare,  Porculeasa, etc. toate pline cu peşte. Ele 
comunică între ele prin numeroase privaluri, dintre care cităm: 
Periatul, Cracul, Brioăreasa, etc. 

Mai la nord, dela Boascic şi până la Coada Balabanului 
sunt trei lacuri mari: /azul Căbăâl, cel mai mare din balta 
lalomiței, _Ezerul lorga şi Ezerul cu Butuci. În jurul lor sunt 
altele mai mici: Bentul Cegani, Cucuta, Bentul, Răţoiul, Pârlitura, 
Leţa, Gâtul Stânei, Jorga şi altele. Privalurile mai însemnate 
sunt: Vârsătura, Lungul, Cega, Veriga lui Cârșan, Veriga lui 
Borjoacă, Vaca, Alăpeţul, etc. etc. Dincolo de Borcea sunt vre-o 
trei lacuri. 

Intre Calachioi şi Topalu sunt lacuri mici, deasemenea 
pline cu peşte. Enumerăm: /apşa Batiştea, Ezerul Cazacului, 
Ezerul Coimătuil, Fântânele, Strâmba, Butoiul. lar mai în sus: 
Ezerul Frumos, Brunciul, Buzea, Ciocanul mic, Ciocanul mare, 
Japşa Lungă, Japsa Lată, Moşia, Cătina etc. Privalele mai de 
seamă sunt: Mateca, Gherghinul, Repejorul, marele prival Săl/tava 

(lung de peste 30 Km.) Să/fâvifa, privalul Calului, Căbeleţul, 
Zărnoaia, Vâlga, Rogoazele, Camenița, Moşia, Pleaşul, Robul, etc. 
Jepşile sunt foarte bogate în peşte. Aici sunt marile cherhanale: 
Lăteanca şi Făcăeni. Unele privaluri sunt aşa de mari, încât s'au 
construit peste ele poduri fixe (Săltava). 

Dincolo de Borcea sunt deasemenea câteva lacuri: Ezerul 
Vlădenilor, Mocirla, Căţinul şi Lacul lui Muşat, care îşi scurg 
apele prin privaluri scurte, sunt cele mai însemnate. 


Popine, pomostele şi grinduri. Popinele sunt resturi din 
vechile terase ale Dunărei, martorii scufundării regiunei Dunărei 
de jos, care începe după depunerea loessului. Origina lor a 
fost ingenios pusă în lumină de către DI. Prof. Dr. C. Brătescu!). 

In Balta Ialomiței sunt următoarele popine sau grădişti: 
Siliştea Trămşanii, Siliştea Grădiştea, Grădiştea Coslogenilor şi 
Grindul Dichisenilor care, fiind la sudul liniei ferate, ies din 
cadrul acestor contribuţiuni. In balta cuprinsă între podul Regele 
- Carol I şi confluența Dunărei cu Borcea întâlnim o singură 
popină, numită Pochina, în fața satului Borduşani, o movilă 
rotundă, înaltă de 27,3 m. E un rest dintr'o terasă mai înaltă şi 
mai veche de câi terasa cea mai de jos dela Borduşani, care 
are numai 22—23 m. 

Dincolo de Borcea apar iarăşi câteva popine: Pochina 
V/ădenilor de 25,4 m;. Pochina cu vii de 24 m. şi Blagodeasca 
de 22 m., toate rămăşiţe din terasele vecine câmpiei?). 

Pomostelele sunt ridicături! de pământ făcute de oameni 
contra inundaţiilor. Ca şi popinele au servit şi uneori servesc 
încă şi astăzi, drept adăpost pentru oameni şi animale când vin 
apele mari. Sunt foarte numeroase. Pomenim: La Gâvane (11 m.) 
la nord de jeapşa lorga, La sat din ostrovul Balaban, V/ădeanca 
(11 m.), Gura Zătoacei, Plopii Căpitanului (11 m.), Plopii lui 
Hârdea din fața satului Boascic, Pomosteaua din Alionte, etc. 

Prin grind se înțelege un loc mai înalt, greu inundabil. 
Pornind dela Cernavoda spre nord, găsim următoarele grinduri 
mai însemnate: Grindul Fierului între Boascic şi Seimeni, care 
nu este înnecat complet niciodată (punctul cel mai înalt are 
11 m.), Grindul Bâtlanului dealungul privalului cu acelaş nume, 
al Vărsăturii, al Periatului, şi al Cegii, care urmăreşte privalul 
Cega şi începe dela Bentul Ceganilor, unde nu este niciodată 
înnecat. 

Mai la nord întâlnim Grindul Repejorul, al Vacii şi altele 
fără numiri proprii. In timpul marilor inundaţii grindurile sunt 
singurele locuri unde mai pot paşte vitele. 

1) C, Brătescu — Mişcări epirogenetice şi caractere morfologice în 


basinui Dunărei de jos. Analele Dobr., An. I. No. 4 pg 569—597. 
2) Ibid. 

Mai toate au urme de aşezäri omeneşti (vetre cu cenuşă, 
cioburi etc.); dar despre aceasta vom vorbi mai la vale. In acest 
capitol al descrierii fizice ar fi locul să spunem ceva şi despre 
continua creştere a brațului Borcea în detrimentul Dunărei. Această 
creştere se poate foarte bine urmări în timp. După spusele oame- 
nilor bătrâni privalul Cega din dreptul satului muntean Cegani a 
fost un braţ care lega Borcea cu Dunărea şi pe el circulau dintr o 
parte în alta caicele turceşti. Astăzi Borcea s'a depărtat cu 
peste 700 de metri de gura privalului. Din fosta albie a rămas 
un ghiol — Bentul — adânc ca şi Borcea, de care se desparte 
printr'o limbă de pământ. 

Bătrânii din Borduşani!) îşi amintesc că acum 70—80 ani, 
sătenii scoteau lemne din baltă cu carul — fără să aibă nevoie 
de dubă — iar babele de azi — copile fiind pe acea vreme — 
ridicau poalele rochiei şi treceau „dincolo“ prin apă şi adunau 
porumbe cu sacii. 

Biserica satului Lăteni era până acum câte-va zeci de ani 
la 800 m. depărtare de Borcea; azi această distanţă a rămas . 
pe jumătate şi satul va fi în scurt timp desființat. Se va întâmpla 
cu Ldteni ceiace s'a întâmplat cu Borduşanit- Mici, care acum se 
găseşte în albia borcei şi încă departe pe malul drept al ei, 
căci în acest punct braţul, atât de dornic după expansiune, 
curgea pe lângă înălțimea numită Popina, rămasă astăzi la o 
distanță de circa 2 Km. de Borcea. 

Umtiarea acestui braț se simte şi spre satele Gåita şi Facăenz 
unde s'au făcut şi diguri de apărare 2) 

Această înaintare atât de vizibilă şi rapidă a Borcei spre 
Bărăgan este pusă de geograii în legătură cu scufundarea înceată 
a câmpiei muntene, care încă nu sa PA STIINA şi aşezat complet 
pe sâmburele pământului. 

Dacă scufundarea va continua, ardei va Îi mereu secà- 
tuită de apă şi în cele din urmă apele sale se vorretrage toate 
în Borcea şi actuala baltă a Ialomiței va fi desființată 3). 


Viata organică. 
Plante. 


Vegetația sălbatecă. Balta îngrăşată de revărsările Dunărei 
şi veşnic îmbibată de apă este foarte bogată în plante. Aici natura 
a îmbinat aşa de curios condiţiunile de trai şi desvoltare, încât 
n 1) Jud. lalomița 

2) Aduc şi pe această cale mulțumirile mele D-lor N. Borşaru şi 
C. Davidescu, cari mi-au furnizat cu multă dragoste date privitoare 
la creşterea Borcei. 

3) După o relatare orală a D-lui Prof. Dr. C. B rătescu. 

găsim alături de arbori măreţi, plante inferioare, care se înmulţesc 
prin segmentarea celulelor. 

Reprezentanţii copacilor sunt: salcia, plopul, răchita ; ai 
arbuştilor: câtina, porumbarul, gherghinul, cu fructele lui mălă- 
ioase şi agurida, sora sălbatecă a viței de vie, care îşi încolă- 
ceşte curpenul mlădios pe după trupul scorburos al sălciilor. 
Cel mai falnic copac este plopul, înalt de 20 m., cu frunza veşnic 
tremurândă. Pe malul apei să/ciile plângătoare 'îşi frâng trupul 
spre luciul Dunărei. 

Pentru locuitorii de pe marginea îluviului salcia este sin- 
gurul. lemn de foc. Mlădiţele ei servesc la împletitul coşurilor, 
gardurilor şi chiar la făcutul casei. 

Din timp în timp se sălăşluesc în baltă cete de rudari, cari 
fac ălbii, linguri, căuşe, fuse, furci, scripeţi şi alte oblecte de casă. 

Salcia este o adevărată binefacere pentru omul din preajma 
bălții. Deoparte şi de alta a Dunărei, în interior, atât în Dobrogea 
cât şi în Bărăgan, oamenii ard tizic, pe când „băltăganii“ au 
lemnul la nasul lor. In anii de secetă, ca să se poată păstra 
nutrețul, sătenii trec vitele în baltă şi fac „dărâmături“ de salcie, 
scăpând de nevoe. Plopul cel frumos are mai puţine întrebuinţări. 
Totuşi specia numită de săteni „plop ghiauş“ este folosită 
la construcțiuni. 

Ceeace caracterizează însă viaţa vegetală a bălții sunt 

“plantele aquatice. Nicăeri ele nu sunt mai numeroase. Mediul 
le-a modificat organele şi le-a adaptat vieţii de apă; aşa rădăcina 
a dispărut complet la unele şi tulpina absoarbe hrana cu toate 

" părţile ei. Unele plante au încă rădăcină, dar aceasta serveşte 
mai mult la menţinerea echilibrului în apă decât la absorbţie. 
Tesuturile tulpinei sunt slabe, pline cu spaţii intercelulare. Frun- 
zele îndeplinesc nu numai rolul de a efectua actul respirațiunei 
Şi inspiraţiunei, adică de a absorbi oxigenul şi acidul carbonic, 

| ci şi pe acela de a absorbi, în virtutea principiului endosmozei, 
apa cu sărurile anorganice dizolvate în ea. 

Florile plantelor de apă pot îi hermafrodite, monoice şi 
mai rar dioice. Inmulţirea se face mai ales pe cale vegetativă, 
pentrucă florile nu rezistă influenţei dezastruoase a valurilor. 
Totuşi sunt plante care se înmulţesc şi pe cale sexuală t). 

Dintre plantele de apă mai obişnuite pomenim: nufărui, 
cu florile mari, albe, foarte frumoase, purtate de cozi identice 
cu ale frunzelor, şi ale căror sepale, petale şi stamine formează 
un şir neîntrerupt de transformaţiuni din unele în altele; mătasea 
broaştei, o încâlcitură de fire subţiri de culoare verde; /intiţa. 
cu frunze mici, rotunde şi cu floarea atât de rară, încât mulţi 





') luliu Prodan — Flora critică a Dobrogei, în Analele Dobr. 
An. IV No. 2, pag. 227—231. 


Analele Dobrogei. 5 

botanişti într'o viaţă întreagă nau norocul s-o vadă; şi alte 
multe plante ale căror nume sunt cunoscute numai de ştiinţă 1). 

In jurul plantelor aquatice mişună animale mici ca: melci- 
şori, viermi, etc., cari îşi depun ouăle gelatinoase pe dosul 
frunzelor. l 

Foarte întâlnite sunt încă: trestia, rogozul, pipirigul şi papura, 
care acoperă adesea suprafețe întinse, adevărate păduri, patria 
şerpilor de apă şi a păsărilor. Ele sunt tăiate şi întrebuințate la 
acoperitul caselor, bordeielor, grajdurilor, etc. 

Din papură. se împletesc panere şi rogojini. 

Un capitol important din vegetaţia naturală a bălții îl for- 
mează păşunile. larba Cu rădăcina veşnic în umiditate, creşte 
foarte frumoasă şi dă un fân superior. 

In unii ani se formează în baltă desişuri în care se împle- 
tesc rugii de mure cu papira, mlaja şi curpenii şi pe care nu 
le poţi străbate decât tâind în dreapta şi în stânga cu toporul. 
In ele mişună şerpii şi alte lighioane. Un fel de jungle indiene... 
Se numesc hălâciuguri. 


Vegetaţia domestică. In timpurile vechi, când agricultura 
se făcea pe terenuri puţin întinse, locuitorii de pe malul Dunărei 
şi Borcei făceau semănâturi în baltă (mai ales de porumb, me: 
şi fasole). Azi obiceiul a dispărut din cauza insuficienţii locurilor 
şi a inundaţiilor. Numai marii proprietari mai fac plugărie, 
construind diguri de apărare. Furia zăporului însă nu cunoaşte 
obstacole (moşia Maltezeanu)... 

-Reuşesc de minune şi produc mult: porumbul, inul, sfecla 
şi leguminoasele Riscul este însă prea mare. 


Animale. 


Animale domestice. larba totdeauna proaspătă din baltă 
a atras pe păstori încă din vremurile de închegare ale poporului 
românesc. Studiul toponimiei în această privinţă este elocvent, 
iar numeroasele rămăşiţe din vechile târle o dovadă mai mult. 
Punctul final al transhumanţei în toi decursul istoriei a fost 
balta, căci ea oferia, între altele, şi un adăpost sigur contra 
duşmanilor şi a vânturilor reci. 

Azi, întrucât condiţiunile de traiu nu s'au schimbat prea 
mult, vedem repetându-se acelaş fenomen. 

Cât ar fi seceta de mare în restul ţării, balta tot păstrează 
minunate locuri de păşune. larna încă vitele trăiesc mai bine 
ca în grajd: li se fac „dărâmături“ de salcie pe care o „misdresc“ 
şi ies grase în Primăvară! 


1) Pentru amănunte ştiinţifice vezi lucrarea citată mai sus. 

In umbra sălciilor şi plopilor oile pasc în nenumărate câr- 
duri; caii trec dintrun ostrov în altul ca în împărăția lor. Nu 
sunt rare cazurile de sălbăticire a cailor şi boilor. Chiar în 
momentul : când autorul scrie aceste rânduri, ostrovul Balaban 
din fața satului Topalu este în stăpânirea unui taur sălbăticit, 
care frământă pământul cu picioarele şi cu coarnele, rage ca 
turbat şi umflă maiestos nările în vânt când vede că un om 
a îndrăznit să-i calce meleagurile... 

Jepşile scăzute, pline de.resturi animale sau vegetale, fac 
foarte uşoară creşterea porcilor, al căror număr niciodată nu se 
poate şti cu preciziune, căci nici stăpânul lor nu-l ştie... 

Nu trebuie să uităm nici pe harnicile albine. In special lor 
le prieşte bine balta: au flori la dispoziţiune şi „mană“  înbel- 
şugată pe vlăstarele fragede de salcie. 


Viaţa animală sălbatică. Nicăeri pe faţa pământului ro- 
mânesc nu se întâlneşte o mai mare îmbulzeală de animale ca 
în bălțile Dunărei. Dacă am nesocoti cu totul animalele mari 
ca: lupul, vulpea, iepurele, vidra etc. şi nu am avea în vedere 
decât păsările, balta ar fi încă nespus de populată. In adevăr, 
ea este cu adevărat raiul păsărilor. Primăvara îmai ales, când 
cele călătoare se întorc şi îşi dau întâlnire cu cele localnice, ce 
viaţă, ce mişcare! Aici este împărăţia rațelor salbatice, a gâş- 
telor, a pescarilor. Aici întâlneşti negrii cormorani, graţioşii 
bâtlani şi stârci, pântecoşii pelicani; aici îşi plimbă nostalgia 
flamingii Nilului . .. 

Când mugurul salciei prinde a scoate, sfios, capul la căl- 
dura primăvăratică a soarelui, ce cântări, ce concerte sublime ! 
Păşind îngândurat pe covorul de iarbă proaspătă smălțat de 
ilori multicolore, melodia dulce a micilor cântărețe te farmecă 
şi cel puţin pentru un moment îţi simţi tălpile picioarelor des- 
lipindu-se încet-încet de rotogolul de humă, pământul nostru şi 
al răutăţilor... lar seara, ore întregi, când totul pare învelit în 
mantia tăcerii, holbând ochii miraţi spre lună, încep broaştele... 
Ce concert... oribil, Doamne, pentru o ureche nedeprinsă! Cine 
însă a crescut de mic în preajma bălților găseşte şi în această 
avalanşă de sunete o muzică plăcută şi plină de poesie... 

Jepşile sunt patrimoniul şerpilor, negri ca o curea cătrănită. 
Dar au şi ei de lucru — ca şi broaştele — cu berzele care îi cară 
cu nemiluita. Nicăeri nu vezi o mai justă aplicaţie a principiului 
„Struggle for life“, formulat de Charles Darwin, ca în baltă. 
Animalele se mânâncă unele pe altele. Se dau adesea războaie în 
adevăratul înțeles al cuvântului. Bătrânii povestesc de o cum- 
plită luptă aeriană între berze şi vultani, care a durat peste zece 
ore... A fost un măcel groaznic şi mii de combatanți — mai 
ales berze — au împânzit apele şi pământul... 

Dar în lumea apelor, ce bogăţie! Câte varietăţi de peşti! 
In iazuri şi jepşi întâlneşti: ştiuca (esox lucius) un adevărat 
bandit al bălților ; nu degeaba cei vechi o numesc lupus piscis; 
crapul (cyprinus carpio), peşte leneş, tihnit, un „burghez burtos“; 
linul (tinca vulgaris), verzui-strălucitor ; plătica (abramis bramo) ; 
caracuda (ciprinus carassius) care se prinde în cantități foarte 
mari. 

In Dunăre şi gârle curgătoare, în afară de cei citați, mai 
întâlniți sunt: somnul (Silurus glanis), care ajunge la mărimea 
unei lotci pescăreşti (400 kgr. şi 3m lungime); este lupul peş- 
tilor din apele mari şi nu se sfieşte să înghită şi gâşte sau 
chiar oameni ! 

Un peşte gustos este şalăul (lucioperca sandra). 

Mihalţul (lota vulgaris) sau, cum pronunţă poporul, mialciul, 
măsliniu-verzui, este un rătăcit în apele noastre. Bibanul (perca 
fluviatilis), arvatul (aspius rapax), văduvița (idus melanoius), şa- 
lăul de piatră /aspro streber), mreana (barbus fluviatilis), ro- 
şioara (scardinius erythrophtalmus), sunt peşti mici şi gustoşi ca 
şi obleţul (a/burnus lucidus), batca (blicca bjorkna), săbioara 
(pelecus cultratus) şi ghiborțul sau moşul (acerinus cerna). 

Dintre peştii migratori pomenim : ţiparul (anguilla vulgaris) 
despre care sa spus de unii că naşte pui vii şi de alţii că ia 
naştere prin generaţie spontanee; scrumbia (alosa pontica var. 
Danubii şi var. nigrescens); morunul (huso huso), nisetrul (aci- 
penser Gliidenstaedti), cega (a. ruthenus); păstruga (a. stellatus) ; 
şi viza (a. glaber) '). 

Primăvara peştii încep să „iasă la bătaie“, adică sunt gata 
să-şi depună icrele. Incepe o mare mişcare, ca în pragul unei 
revoluțiuni. Toţi se retrag spre locuri liniștite, cu iarbă, unde 
apa e puţin adâncă. Mai toţi îşi schimbă în timpul acesta cu- 
loarea solzilor. Se îmbracă în haine de sărbătoare şi forfotesc 
care-încoiro după un culcuş mai comod. In câteva săptămâni 
totul se linişteşte: au depus icre cu milioanele. Are şi ce să se 
piardă şi ce să rămână! 

In acest timp este interzis prin lege să se pescuiască. 


pa 
* * 


Fiindcă am vorbit de peşti, găsesc necesar a spune ceva 
şi despre instrumentele de pescuit. Vom descrie numai pe cele 
mai des întâlnite. Nomenclatura care ține de instrumentele de 


1) O carte foarte atrăgător serisă, care se ocupă cu viața peştilor este 
Peştii apelor noastre de d-l lon Simionescu. Cine doreşte detatii le 
poate găsi în Fauna ichtiologică a României de D-l Dr. Gr. Antipa. 
(An. Acad. Rom. 1909). 

pescuit încă nu este de neglijat, ea putând pune în lumină fapte 
istorice care interesează trecutul românesc. 


instrumente pescăreşiti. 


Obicinuit, pescarul îşi lucrează singur instrumentele de care 
are nevoie şi anotimpul cel mai prielnic pentru o astfel de în- 
deletnicire este iarna, când activitatea lui este redusă aproape 
la zero. 

Vom da mai jos o descriere a celor mai de seamă instru- 
mente de pescuit, indicând — pe scurt — şi modul cum sunt 
manipulate în vederea pescuitului. 


1. Sighinca. + 


Este un instrument primitiv, poate cel mai primitiv dintre 
toate. Constă dintr'o. ostie lungă de 2—2,50 m., prevăzută la 
unul din capete cu.o suliță de fier ascuţită. Adesea această 
suliță este bi-sau trifurcată. 

Când peştele iese /a bătaie, umblând zănatic spre buruienile 
din renişuri ca să-şi depună ouăle, pescarul, din dubă sau de 
pe uscat, repede sighinca şi-l spintecă. 

Adesea ori sighinca este înlocuită cu un topor de formă 
obişnuită. 

2. Undiţa. 


Este unelta populaţiei sărace, a copiilor, a amatorilor şi 
mai ales a țiganilor. Instrumentul e format dintro nuia sau 
trestie lungă de 1,5-—3 m. — codiriştea undiţii — de capătul 
căreia este prinsă o sfoară — s?runa undiţii — cam de aceiaşi 

| lungime, cu un cărlig sau mai multe. 

Cârligul se face din ace îndoite — unaiță de ac — sau se 
cumpără din târg. Ultimele sunt mai practice, pentrucă peştele 

! odată agăţat, nu mai poate ieşi şi se numesc câriige de limbă. 
Cu undița se pescueşte în două chipuri: 
a) La pământ; în acest caz, de strună se leagă plumburi 
| sau pietricele ; drept nadă se pun râme sau capete de peştişori. 
La pământ se prinde mai ales peşte mare ca: somoteiu, cior- 
tan, crap, etc. 

b) Cu pluta. Struna este prevăzută cu o bucăţică de pipirig 

"(5—6cm.) sau de inimă de papură. Când peştele a înghițit 

"odată cu cocoloşul de mămăligă şi cârligul, căutând să fugă, 
trage pluta în apă şi după acest semn pescarul simte că s'a 
prins peştele. 

| Atunci când peştele încearcă să înghită nada, pluta ficneşte 
| și cel ce undeşte este făcut atent. 


| 

3. Priponul. 


Priponul este un instrument compus dintro sfoară princi- 
pală mai groasă, de care sunt prinse, din distanță în distanţă, 
strune secundare prevăzute cu cârlige. 

Sfoara principală are o lungime de 20—200 m., iar cele 
secundare de 0,50—1 m. Priponul este de două feluri: 

1. cu făruş prins de mal (de fund) şi 

2. cu tivgi sau plute (de suprafață). 

După ce s'au pus nade la toate cârligele, priponul este 
aşezat în apă. Dacă este mic, el se aruncă cu mâna, cu ajutorul 
unei greutăți legate la capăt. 

Pripoanele de suprafață, cele mai lungi, se aşează cu barca. 
La pripoanele de suprafață prinse de mal, dacă pescarul stă în 
permanență lângă instrument, pe lângă țăruş este adaptat o mlă- 
diță de salcie verde, flexibilă, pe care se învârteşte de câteva 
ori struna. 

Când s'a prins vre-un peşte, acesta, smucind să scape, 
îndoieşte mlădița şi pescarul este făcut atent. 

Pripoanele de suprafață se lasă în apă de obiceiu o noapte 
întreagă şi dimineața se scoate. Pe măsură ce se trage sfoara 
aiară, cârligele sunt aşezate pe marginea dubei. Dacă pescarul 
simte că la vre-un cârlig este peşte pune mâna pe minciog şi-l 
scoate cu aţutorul lui; altfel se poate ca peştele să rupă câr- 
iigul şi să scape. 

Cu pripoanele se pescuieşte în Dunăre şi în pârle. Se citi 
cu ele peşti mari şi mai ales ciortan, crap, somn, mreană. 


4. Cloncul. 


Este format dintro bucată de lemn, rotundă, mai groasă 
la un capăt unde este scobită. La capătul celalt este legată o 
strună groasă cu un cârlig sau mai multe. Cârligele sunt mari 
şi puternice. Se pune drept nadă 6 broască vie. 

Pescarul pluteşte cu barca în locurile cu otmeturi (ana- | 
foare) şi bătând apa cu capătul scobit al lemnului, scoate un 
sunet asemănător unui ocăit de broască. Somnul — căci 
pentru el este pregătit instrumentul —- se repede la broască şi 
odată cu ea înghite și cârligul fatal. 


„5. Cârlionţțul. 


E instrumentul cel mai răspândit după undiţă. Este 
făcut dintro coadă de lemn, lungă de 2—2,5 m. Din capătul ei 
este prinsă o nuia groasă, care se îndoaie în formă de arc şi 
se leagă cu o sfoară de coadă. Două nuiele transversale, coar- 

nele, ce pornesc tot din capătul sticiului (cozii) complectează 
scheletul cârlionţului, care se îmbracă cu o plasă, cu ajutorul 
unei sfori introdusă prin ochiurile exterioare ale plășii. 

Se pescueşte cu el de obiceiu, de pe un colţ stâncos; de 
pe o salcie sau din dubă, afundându-se lingura cârlionţului şi 
scoțându-se după ce apa a purtat-o, în josul ei, pe afundate, 
' cât permite coada. 

Cu cârlionțul se prinde peşte mic: arvat, săbioară, foaia 
plopului, batcă, roşioară. Este instrumentul omului sărac. 


6. Saşmaua (prostovolul). 


Este o unealtă de pescuit foarte elegantă şi care seamănă 
bine cu o rochie. E formată dintr'o plasă, care, întinsă pe pă- 
mânt, formează un arc perfect cu raza de 1,5—2 m. La centrul 
cercului este un belciug de plumb prins între ochiurile plăşii. 

Circonferinţa plăşii este sfârşită cu o frânghie — numită 
obăr (obor) — pe care sunt înşirate plumburi, în dreptul fiecărui 
ochiu sau din două în două ochiuri. 

De obăr sunt prinse nişte strune — dela 16—36 — şi care 
se numesc sfreje. Ele se prind câte două sau trei la un loc, 
dând într'o streajă principală. Acestea, în număr de 8—12, sfâr- 
şesc la Delciugul de plumb printr'un belciug unic de fier arti- 
culat cu un altul mai mare de care se prinde o frânghie lungă 
de 3—4 m., terminată cu un ochiu. 

Cum se vânează cu şaşmaua ? Pescarul bagă mâna stângă 
în ochiul frânghiei (e) şi cu dreapta apucă gâtul şaşmalei din 
jos de belciugul de plumb şi cu stânga dela mijloc. Aduce mij- 
locul în mâna dreaptă, apucă un plumb în gură şi cu stânga 
prinde obărui în mâna dreaptă. După ce aşează poalele prosto- 
volului, face o mişcare bruscă obărului şi după ce dă drumul 
plumbului din gură, şaşmaua se întinde într'o formă circulară 
şi cade spre fundul apei, târând-odată cu ea — ca şi albuşul 
de ou necurățeniile din vin —- toţi peştii pe care îi întâlneşte. 

In acest timp pescaru! sloboade mereu frânghia până când 
simte că şaşmaua a atins fundul apei. Apoi, smucind de câteva 
ori de ea, începe să o tragă afară. Frânghia trage cu ea şi stre- 
jele şi acestea, ia rândul lor, adună obărul spre gură, aşa că 
peştele rămâne în plasă. 

Pescuitul cu“prostovolul este foarte elegant, dar cere multă 
dibăcie. Pescarul trebue să facă exerciţii de aruncat pe uscat; 
altfel riscă să-l arunce grămadă în apă în loc să-l rotească cerc, 
să-şi rupă dinţii, sau, în fine, să se ducă şi el în apă odată cu 
. prostovolul. 

Cu şaşmana nu se pescueşte decât în locuri tradiţionale, 
unde pescarul ştie că sunt gropi. Altfel apucă-pietroaie şi bu- 

tuci care rup plasa. Pentru ca să reziste la putrezire, şaşmaua 
se înmoaie adesea în ulei sau catran. 


7. Oria. 


Este: un instrument de plasă de forma unui sac drepun- 
ghiular, cu deschizătura pe una din laturile mari. 

Ochiurile care formează gura oriei prind câte un obăr atât 
la marginea de sus cât şi la cea de jos. Obărul de jos are le- 
gate la capete câte o ohiulea de plumb sau fier în greutate de 
6—7 kgr. Aceste ghiulele au la partea superioară câte un bel- 
ciug de care sunt prinse două funii lungi de 20—30 m. De 
obărul de sus sunt legate două sfori subţiri, numite streje. Ele-s 
făcute de obiceiu din teiu. 

Cum se pescueşte cu oria? Doi pescari, stând la capetele 
dubei, ţin în mână frânghia şi straja respectivă. Dau drumul in- 
strumentului în apă. 

Greutățile fac ca gura lui să fie mereu deschisă. 

Peştele intrat în orie loveşte pereţii plăşii şi pescarii simt 
loviturile după tremurăturile strejelor şi, trăgând de îfrânghii, 
închid gura oriei şi o scot afară. 

Cu oria se vânează numai în Dunăre. Se prinde cu ea somn. 
Uneori se întrebuințează şi aici lemnul scobit (= clocul). 


8. Tărbuful. 


Tărbuful este un instrument de pescuit asemănător, ca 
formă, cârlionțului, dar mult mai mare. E format tot dintro 
coadă, mai lungă şi mai groasă de astă dată, la capătul căreia 
sunt prinse două coarne. Plasa, un fel de sac, este prinsă cu 
gura ei de aceste coarne, iar de fundul sacului este legat un 
pietroiu. Cu tărbuful se pescueşte numai în Dunăre şi în gârle, 
şi anume pe lângă potmolurile înnalte, unde sunt sălcii aplecate 
cu ramurile în apă. Pescarii trec cu duba pe. lângă salcie şi 
introduc, în apă tărbuful. Apoi cu ajutorul unor sticiuri lungi 
sau unor instrumente identice cu cele descrise la clonc, bat in- 
continuu apa, făcând sgomot. Peştele speriat caută să fugă şi 
intră în sacul tărbufului. 

Ochii plăşii fiind de 3—4 cm. pe laturi, nu se prinde decât 
peştele mare, mai ales crap şi uneori somn mai mic. Când nu 
sunt sălcii pe malul Dunării, pescarii aşează puitoare, adică ra- 
muri groase, pentru a atrage peştele. 


9. Vârşa. 


Cu vârşa se pecueşte obişnuit în jepşile închise cu garduri, 
în renişuri pe lângă sălcii, când apa inundează ostroavele. 

Vârşa este un instrument în formă de sac cu mai multe 
despărțituri, închis la un capăt şi cu gura întoarsă ca o căli- 
mară. Sacul este ținut deschis prin nişte cercuri de lemn (nu- 
mărul lor este de obiceiu cinci). 

Gura sacului este răsfrântă şi interiorul lui este împărțit în 
două printr'o plasă în formă de pâlnie. La gură, vârşa are o 
aripă lungă, al cărei capăt se leagă de un par ce se bate în pă- 
pet, Deasemenea şi fundul sacului este legat de un astfel 

e par. 

Peştele încercând să treacă din jepşi în Dunăre, prin pri- 
valuri, atinge aripa vârşii şi, întorcându-se, dă de gura sacului 
de unde, odată intrat, nu mai poate să iasă. 


10. Plasa (volocul). 


Este cel mai simplu istrument şi cel mai des întâlnit. Cu 
el se pescueşte atât în Dunăre cât şi în jepşi şi verige. Este o 
împletitură de o lungime foarte variabilă, dreptunghiulară, de 
capetele căreia sunt prinse două bețe numite c/ece. Mijlocul ` 
plăşii formează un sân, din cauză că clecele sunt ceva mai în- 
guste decât lăţimea împletiturei. 

Pentru a pescui cu plasa, două persoane o poartă prin 
apă — care nu trebue să fie mai adâncă decât 1,20 m. — pe 
o lungime de 20—30 metri; apoi o trag pe mal, apropiindu-se 
una de alta din ce în ce mai mult. Cu chipul acesta plasa tâ- 
răşte peştii şi-i aruncă pe mal. S 


11. Setca. i a 


Setca se compune din trei plăşi: două cu ochiurile mari 
şi una la mijloc, deasă. Lungimea ei variază dela 100—200 m. 
iar lățimea variază în jurul cifrei de 2 m. Partea de sus a plăşii 
este prinsă de o frânghie pe care sunt înşirate, din loc în loc, 
dopuri de plută. Frânghia de jos are în schimb plumburi. La 
unul din capetele setcii se leagă o tivgă. Cum se pescueşte cu 
acest instrument? Pescarii aruncă în apă capătul cu 'tivgă şi 
apoi, vâslind cu putere, întind setca şi se lasă cu ea duşi de 
curentul Dunărei, având totdeauna în grijă ca plasa să stea în 
curmezişul apei. După doi—trei Km., se scoate setca cu îngri- 
Jire, pentru a-nu se încurca şi se desface peştele încurcat între 
cele trei rânduri de plasă. 


12. Năâvodul (nevodul). 


Este un fel de voloc, cu mult mai mare însă şi care per- 
mite ca să se scoată peştele prins făra ca să mai fie tras afară. 


www.minac.ro 


74 


complet şi târât la mal. In acest scop nevodul esle construit 
astfel : 

Două plăşi lungi de 200—300 m., numite. crile, sfârşesc cu 
capetele lor la gura unui sac lung de 12—15 m., împletit dintr'o 
sfoară mai groasă decât crilele. 

Acest sac poartă numirea de matiță., La partea superioară a 
sacului este o plută, care face ca gura matiței să fie mereu des- 
chisă. La partea inferioară a gurii se atârnă un corp greu. Partea 
de sus a crilelor se termină-cu un otgon cu plute de lemn sau 
papură. 

Clecele crilelor sunt legate cu două funii groase. 

Afară de acestea năvodul mai are şi alte multe dispozitive 
mărunte ca: boii, cari dau de veste dacă se află peşte în ma- 
tita etc. etc. 

Pescuitul cu năvodul se face în chipul următor: Pescarii 
pornesc cu' el în două dube. Una. din crilele nevodului este pusă 
intro dubă, cealaltă în altă dubă. Ajuns la locul destinat, se 
aruncă matita în apă şi apoi, vâslindu-se potrivit, se întind și 
crilele. Dau apoi drumul otgoanelor şi capătul lor se leagă de 
o vârtelniță (vârtej). După ce au priponit bărcile, pescarii încep 
să învârtească vârtelnițele şi în acest mod nevodul este purtat 
pe fundul apei. j 

Când este vorba să se scoată instrumentul, se are în grijă 
ca crilele să formeze un cerc care să închidă o porţiune cât mai 
mare din suprafața apei. Peştele prins în acest cerc, pe măsură 
ce se scoate nevodul, se îngrămădeşte spre matiță, de unde este 
scos cu minciogul sau cu mâna. 

Dacă năvodul este mai mic, el se manipulează ca şi o plasă 
obişnuită, scoţându-se la mal. Acest instrument fiind costisitor, 
pescarii se întovărăşesc pentru a-l cumpăra. In schimb, dacă au 
norocul să dea peste o toană bogată, el răsplăteşte foarte darnic 
atât costul cât şi munca depusă pentru pescuit, putându-se scoate 
câte-va mii de Kgr. de peşte. /Dr. Antipa). 

In unele regiuni se vânează cu nevodul şi iarna, sub ghiaţă, 
spărgându-se. copci. 


13. Odorobul. 


Odorobul este un coş îără funduri, împletit din nuiele de 
răchită, mai larg la o gură şi mai îngust la cealaltă. Cu acest 
instrument se pescueşte numai în jepşile unde apa atinge o adân- 
cime mai mică decât înalțime coşului (40—50 cm.). Pescarul ţine 
odorobul de marginea superioară şi, mergând prin apă, îl repede 
din loc în loc. Dacă aude vre-un sgomot în coş, este semn că a 
prins vre-un peşte. Atunci bagă mâna şi-l scoate. 

Când jepşile sunt scăzute mult, se prinde cu odorobul peşte 
din abundență (mai ales crap, ştiucă, biban). 

14. Coşul orb. 


Este un coş de nuiele cu gura întoarsă ca a unei călimări. 
La partea opusă întorsăturii are o deschidere pe unde se scoate 
peştele prins. Deschizătura este prevăzută cu un capac; uneori 
e închisă de capetele nuielilor, care au format parii împletiturii. 
Pentru a se pescui cu coşul orb, se unge cu mămăligă gura şi 
apoi se fixează în apă cu ajutorul unui par, care uneori stră- 
punge. Mămăliga se frământă cu făină, pentru a se face mai 
consistentă şi mai lipicioasă, aşa ca apa să nu o poată spăla. 
Peştele atras de mămăligă scapă în interiorul coşulului, de unde 
nu mai poate ieşi. 

Este un instrument de jeapşă şi de gârle mici. 


Oboarele sau închisorile. 


O mare parte din peştele dat consumaţiunei provine din 
jepşile din ostroave. Când vine apa, gropile şi locurile joase 
sunt inundate. Odată cu năvala apei întră şi peştele. Când apele 
încep apoi, prin luna Maiu, să dea înapoi, ochiurile rămân pline 
cu peşte şi încep să se scurgă prin privaluri în Dunăre. Pes- 
carii, de îndată ce simt că peştele caută să iasă din jeapşă, 
închid gura privalului cu un gard de nuele, stuf sau şipci. Forma 
gardurilor este foarte diferită. După ce apa în jeapşă n'a rămas 
decât de 1,50 m. adâncime, începe pescuitul, care se face cu 
tot felul de instrumente: vârşi, odoroabe, valoace, sighinci, to- 
poare, etc. Ba încă şi cu mâna poţi prinde peşte bun! Un pescar 
îmi povestia că a prins un sac de peşte asfiel: a împletit din 
nuiele o /easă pătrată cu latura de vre-un metru şi a aruncat o 
plută pe supiaiața jepşii; săria apoi cu picioarele pe ea până 
când se afunda;-o ținea câte-va secunde, şi apoi o lăsa să iasă. 
Peştele, care se întâmpla să înnoate deasupra lesei, era târât de 
ea afară. 

La gura privalurilor, deoarece printre gratii peştele mărunt 
scapă, vezi zeci de oameni undind sau dând cu cârlionţul. 

De obiceiu, după ce s'a făcut oborul, pescarii îşi fac şi 
coliba de unde păzesc să nu se fure peşte şi unde dorm noaptea 
după o zi de pescuit. 


x 
x 


Afară de întrebuințare instrumentelor descrise mai sus, 
se mai uzează pentru prinderea peştelui şi de alte mijloace 
nepermise de legea pescuitului. Aşa, se mai pescueşte cu „iarbă“. 
Ce este iarba? E o compoziţie..... misterioasă, pe care unii 
săteni o prepară din cocă de pâine cu diverse buruieni otrăvi- 

toare. Secretul preparaţiei se moşteneşte din tată în fiu şi e foarte 
greu să-l afle cineva. i 

larba se aruncă prin locurile unde se bănuieşte că stă 
peştele şi, după câte-va minute, acesta — odată ce a înghiţit 
iarba —. iese ameţit la suprafaţă şi este prins cu mâna sau cu 


minciogul. 
Se poate încă pestui cu dinamită pusă în capătul unui fitil 
aprins. Un alt mijloc simplu — tot nepermis de lege — este 


pescuitul cu arma de foc. Vânătorul trage câte-va focuri de armă 
în apă şi dacă a avut norocul să dea de „toană“, poate să-şi 
umple desaga. Notăm că în ambele cazuri din urmă peştele nu 
este rănit. Poate că presiunea apei produsă de detunătură îl 
ameţeşte, căci spun unii că peştele prins prin astfel de procedeuri 
nu este tocmai bun de mâncat, deoarece are carnea moale, des- 
fibrată şi uneori fierea plesnită. 

In timpul războiului soldaţii prindeau peşte aruncând 
grenade în apă t). 


Pescarii. 


Profesiunea de pescar a trebuit să atragă populaţiunea de 
pe malul Dunărei din cele mai vechi timpuri. 

Cei mai vechi pescari au fost Grecii, dar ei dispărură odată 
cu prosperitatea cetăților ai căror locuitori erau. Locul lor a fost 
cu siguranţă luat de agricultorii din interior, ceeace era cu atât 
„ mai cu putinţă, cu cât ei erau dunăreni prin excelenţă, cumulând 
cele două ocupaţiuni şi fiindcă o populaţie de pescari, de ori- 
gină tracică, apoi traco-romană, se întâlneşte în fiece epocă pe 
malurile marelui fluviu ; centrul de pescari dela Turtucaia, compus 
aproape exclusiv din Români, până la fundarea unui principat 
al Bulgariei, era un document înainte de ultimele evenimente şi 
de masacrele şi exodul pe care ele l-au provocat. Prin urmare 
până şi în coiibele pescarilor de pe maluri găsim o populație, 
care nu putea fi decât românească 2). 

Când Turcii au cucerit Dobrogea „oblonindu-ne fereastra 
dinspre Mare“, tot Românii au fost cei ce se ocupau mai dea- 
proape cu pescuitul. Afirmația aceasta o întăreşte şi D-1 Simeon 
Mehedinţi care scrie: 

„Păstorii, sosiți tocmai dela munte cu turmele în Bărăgan, 
treceau în stepa Dobrogeană, iar pescarii vâsleau printre ostroavele 
pline de stuf şi împânziau albia Dunării, ieşind cu năvoadele până 


1) Pentru mai multe amănunte: în ce privește. pescuitul şi uneltele de 
pescuit se poate consulta: Dr. Antipa — Pescăria şi pescuitul în România 
(Analele Acad. Rom. 1916), care ne-a servit şi nouă ca material bibliografic 
la acest capitol. 

23) N. Iorga — Drepturi naţionale şi politice ale Românilor în Do- 
brogea, pag. 8—9. (Prin „ultimele evenimente“ se înțelege războiul cel mare). 

în mare“. lar mai departe: ...„şi Lipovenii sosiți mai târziu 
în Deltă — şi cu atât mai mult în Balta Dunărei, adăugăm noi — 
au învățat dela Români pescuitul, împrumutând uneltele şi 
obiceiurile localnicilor Y“. 

Stăpânitori de o parte şi de alta a „drumului fără pulbere“, 
din timpurile cele mai vechi Românii au fost primii locuitori 
cari s'au ocupat cu pescuitul. 


Astăzi tot ei sunt în majoritate, şi cei mai dibaci pescari | 


sunt Turtucăenii, cari se îndeletnicest în mare număr cu pescuitul, 
fiind neîntrecuţi în această artă. Afară de ei, toate satele româ- 
neşti de pe ambele maluri ale Dunării dau încă un număr consi- 
derabil de pescari. 

Dintre celelalte neamuri, vrednici de pomenit sunt Lipovenii, 
în special cei din Ghizdăreşti — adevărate rațe sălbatice — cari, 
de îndată ce aud că „la deal“ s'a făcut vre-un „limpeziş“, por- 
nesc acolo purtându-şi dubele şi înstrumenteie cu căruța. Ei 
pescuesc dela Turtucaia şi până la Brăila şi chiar mai departe. 
Este locul aici să vorbim ceva mai mult despre aceşti „lupi 
de Dunăre“. 

Lipoveanul este în primul rând şi mai presus de toate un 
mare băutor de rachiu. Copii, bărbaţi, femei, flăcăi, fete mari, stau 
Duminica cot la cot la cârciumă unde consumă „votca“ cu litrii. 

Lipoveanul cu barba blondă, rară, cu ochii cam piezişi, 
cu pometele obrazului puţin ieşite, reprezintă destul de slab tipul 
fino-slav din cauza amestecului continuu. Poartă cisme lungi până 
peste genunchi, pantaloni impermeabili, cămaşă roşie scoasă afară 
şi încinsă cu brâu, „zăbun“ vătuit şi căciulă. Nu rade barba şi 
nu bagă nimic în gură (nici rachiu!) până nu-şi fac& câte-va 
perechi de cruci; asta însă nu-l apropie cu nimic de sfinţi... 
Din contra, cam Tar oameni mai vicleni, ascunşi, neîncrezători 
şi nesinceri. Din aceste puncte de vedere doar ovreii dacă-i pot 
concura. La cercetările autorităţilor cu greu de va putea cineva 
scoate vre-o vorbă din gura unui Lipovean. Cel mult îţi serveşte 
un „la mine pu văzut, altu spus!“ şi-atâta tot! Sunt refractari 
ordinelor administrative şi foarte răsbunători. Dacă un agent de 
pescărie sau silvic i-a făcut vre-un neajuns, fie el legal sau nu, 
trebuie să se păzească, căci Lipoveanul nu uită... S'a întâmplat 
de au dat pe Români înnot, peste Dunăre, iarna... 

Cine trece Duminica prin Ghizdăreşti, rămâne mirat de 
diversitatea culorilor bătătoare la ochi ale îmbrăcămintei femeeşti 
şi de mulţimea oamenilor beţi. 

Prințul $. D. Urussof?), fost guvernator al Basarabiei între 


!) $. Mehedinţi-— România, pag. 23. 
2) Citat de Dr. Antipa în Pescăria şi pescuitul în România (Analele 
Academiei Române). 


WwWW.minac.ro 


+ 


78 


anii 1903—1904, în cartea sa, Memoires d'un gouverneur, scrie 
despre Lipovenii din Vâlcov (întru nimic deosebiți de cei din 
Ghizdăreşti): 

.. -Notre bateau ayant stoppé, un dimanche, au debarcadere 
du village, nous vîmes le spectacle original d'une foule grand 
russienne, gaie, parée, un peu turbulente et grisée. Les hommes 
en blouse de cotonnade rouge, les femmes portant les robes 
bariolċes, les fichus et les châles que Moscou leur expédie, les 
colliers de veroterie autour du cou, des graines de tournesol 
dans leurs poches, s'étaient rassamblés pour voir'arriver le 
gouverneur... 

..[l faut se rappeler que tous les hommes étaient un peu 
gris, grâce au commerce très actif du dépôt officiel d'eau-de-vie 
du village... 

Afară de Români şi de Lipoveni mai sunt şi Turci cari se 
ocupă cu pescuitul, însă numărul lor e mai mic. 

Purtat de iotca lui uşoară, pescarul îşi duce viața mai mult 
pe apă. Seara poposeşte la un loc mai adăpostit şi îşi face 
poloc chiar din pânza bărcii, iar dacă plouă, întoarce duba cu 
gura în jos şi se vâră sub ea. Traiul lor îşi are, ca orice profe- 
siune, poezia lui. După un vânat bun, seara, la umbra unei sălcii 
„bătrâne, pregătesc un minunat crap „la protap“ şi dacă au cu 
“ei şi un vin bun, gura se desleagă şi povestirile minunate încep... 
Dunărea bătrână îi ascultă şi duce odată cu murmurul ei vestiri 
de voe-bună celor cari, stând pe prispa casei, vorbesc de 

cei plecaţi. 
P k F w 

Pescuitul este o protesiune destul de rentabilă. Din totala 
valoare a peştelui vânat 8000!) revine pescarilor; restul rămâ- 
nând statului. Majoritatea pescarilor-vânători sunt totuşi nemul- 
țumiți. Ei ar prefera să plătească statului o cotă anumită şi să 
vândă apoi peştele prin licitațiune. Evident însă că acest sistem 
ar da naştere la speculă în dauna publicului consumator şi de a 
ceia el nu este aplicabil. 


Omui şi balta. Migraţiuni. Rolul bălții în desvoltarag satelor 
Dunărene. Relaţii între Dobrogea şi Muntenia. Sate Dobrogene 
pe malul Dunărei. 


Balta cu bogatele şi variatele ei daruri — păşuni întinse, 
lemne, peşte şi păsări de hrană, apă în apropiere — cu desi- 
şurile ei tot aşa de greu accesibile la început ca şi piscurile 
munților celor mai semeţi, a trebuit să joace, fără îndoială, un 


1) La peştele vânat din Dunăre; la cel prins din jepşi pescarul ia 500] 

rol însemnat în desvoltarea vieţi omeneşti. Deaceia, după cum 
lângă Olteniţa — la Spanfov — s'a găsit un ulcior, adică o 
amioră, cu pecetea de fabrică din insula Rhodos, adusă încoace 
cu uleiu sau cu vin acum două mii şi ceva de ani şi după cum 
dela vechiul Carsium (Hârşova de astăzi) s'au colecţionat chiar 
multe din aceste vase provenite din Rhodos şi Cnidos, ajunse 
tot cu vin ori cu uleiu la Dacii noştri — ceiace denotă că viaţa 
este foarte veche pe malurile „marelui fluviu“ — tot aşa în ţinutul 
bălților Dunărei şi Mostiştei, cuprinzând atât malurile înalte ale 
fluviului cât şi însăşi balta Dunărei cu insulele şi tăpşanele 
ei, pe toată întinderea dela Olteniţa la Gura Ialomiței, 
îptâlnim o adevărată ţară geto-greacă, plină de aşezări străvechi, 
începând din vremea armelor şi uneltor de piatră, adică de acum 
5000 de ani!). 

in vechile „grădişti“ sau „popine“ (pochine) erau aşezări 
umane care au stăruit şi ființat mereu şi în prima mie de ani 
dinaintea lui Hristos, adică în veacul curat grecesc şi mai apoi 
şi în timpul posterior lui Hristos, în epoca romană!). Pilde de 
astfel de aşezări avem la Grădiştea mare şi la Pochina. In 
această ultimă movilă de 27,3 m. înâlţime s'au găsit multe 
borcane şi oale, care au fost ridicate şi trimise la Bucureşti de 
către actualul director al şcoli normale din Călăraşi — d-l Petre 
Popescu — pe când era student la facultatea de litere, secția 
geografică. Deasemenea vetre cu cenuşă se întâlnesc foarte 
multe. Toate acestea dovedesc că Balta Ialomiţei nu a fost un 
ținut lipsit de viaţă omenească. Din contra, ea a fost locuită 
poate mai înainte de stepa Dobrogei, dacă nu de o populaţie 
numeroasă, cel puțin de păstori şi pescari. 

Mai târziu, după ce țările româneşti se ridică, balta continuă 
a juca un rol de seamă. In veacul XVII, când în Muntema 
tentaculele ciocoismului feroce zugrumau fără milă pe „rumân“, 
multă populațiune românească îşi caută un refugiu pe pământul 
Dobrogean unde Turcii, cu indolenţa lor administrativă. le făceau 
o viață cu mult mai suportabilă?); iar în veacul al XVIII, din 
cauza dărilor excesive pe care Domnitorii le puneau ca să-şi 
poată rambursa banii daţi pentru cumpărarea tronului, începe 
„al doilea curent de emigrare spre moşiile de peste Dunăre ale 
Spahiilor“ 3). 

e Acest curent îmbogăţi satele în populaţiune românească 

Sau „aduse crearea de sate nouă în aceleaşi ţinuturi, în care 
până astăzi rasa noastră se păstrează cu caracterul ei deosebit?). 


V. Pârvan, Inceputurile vieții romane la gurile Dunărei, pg. 55. 


2) Al. P. Arbore. — O încercare de reconstruire a trecutului Ro- 
mânilor din Dobrogea, Analele Dobrogei, An. III, No. pag. 257. 
3) N. lorga. — Constatări istorice cu privire la viața agrară a Ro- 


mânilor pag.. 40—41. (Citat de d-l. Al. P. Arbore). 


www.minac.ro 


80 


Emigrările acestea au avut şi o parte bună. Ele au fost 
utile afirmărei neamului românesc în Dobrogea, căci — după 
cum scrie D-l. N. lorga!) — „totdeauna elementele cele mai 
dârze, mai harnice şi mai capabile, care nu puteau suferi o robie 
acasă la ei, luau drumul pribegiei, aşezându-se astfel în ţara 
Turcului, care îi primia şi-i trata mai omeneşte decât acasă, pe 
ogoarele pe care odinioră le stâpâneau ei. Cu ei, aceştia aduceau 
o cultură adâncă, străveche, rurală“.... 

Dar toate aceste strămutări de populațiune făceau mai 
întâiu o etapă în baltă, de unde, după ce câte-va veri semănau 
peste Dunăre ceva cereale, retrăgându-se apoi în mijlocul săl- 
ciilor, se mutau în Dobrogea. 

Balta Ialomiţei este plină de urme din această perioadă de 
transferare voluntară a acelor elemente „dârze, harnice şi capabile“. 
Aşa la punctul zis Flățiş — la jumătatea distanței dintre Seimeni 
şi Boascic, pe malul Dunărei — în anul 1814, „cu 40 de ani 
înainte de 1854“ — cum spune bătrânul Dumitru Hristache de 72 
ani — se stabilesc un număr de oameni din satele muntene: 
Stelnica, Maltezi, Pârţani şi Borduşani. Vara cultivau mei, in, 
cânepă şi după ce strângeau recolta, toamna — când de obiceiu 
năvăleau ienicerii(?), „un neam de Turci cruzi la inimă“ — se 
refugiau iarăşi în baltă. Abia după trecere de câţiva ani au încetat 
strămutările şi locuitorii fugiți de urgia ciocoilor fondară satul 
Seimenii-Mari, în care amintirea vechilor sate care i-au dat 
naştere a dăinuit multă vreme în numiri ca: mahalaua Malte- 
zenilor, a Borduşanilor, etc. 

La Hàätiş se găsesc şi acnm oale sparte, vetre cu cenuşă, 
etc. ca şi la Plopii lui Hârdea (unde se zice că era sediul unor 
haiduci). Astfel de rămăşiţe se întâlnesc şi la „Sat“, în Ostrovul 
Balaban, unde a fost sediul temporar al locuitorilor cari au 
format satul Topalu. Aici se întâlnesc chiar şi cruci de morminte. 
Mai la Nord, între privalul Zărnoaia şi Dunăre s'au găsit oale 
întregi, cioburi, pirostrii, ba chiar şi o râşniță de măcinat; apa 
roade malul şi scoate la iveală aceste resturi. 

La fel sa întâmplat şi cu Boascicul şi Seimenii Mici în 
care sunt foarte mulți săteni din Cegani şi Pârţani 2). 

Cum vedem, balta a servit de suport populațiunei româneşti 
din Muntenia până la stabilirea definitivă în Dobrogea. Şi dacă 
acest ținut, puțin accesibil elementelor nomade, care împiedicau 
desvoltarea aşezărilor stabile nu ar fi existat, nu am fi avut 
niciodată acel şirag de sate curat româneşti de pe malul 
Dunărei. 


1) Id. Ce reprezentăm în Dobrogea, pag. 18. 

2) Numele acestui sat e pomenit şi în obscurul obiceiu al „Lazărului“ 
Vezi Gh. N. Şerbănecu — Monografia comunei Topalu, Analele Dobr. 
Anul IV, No. 1. pag. 113. 

Nu mai puțin snflu de viață românească au adus în Do- 
brogea şi Mocanii şi să nu uităm că, din acest punct de vedere, 
şi Balta Ialomiței a avut punctul ei de atracţie. 

Luându-se măsuri în contra păstorilor cari — zice-se — 
stricau cu oile lor ogoarele săseşii, ei au fost nevoiţi să se 
reîntoarcă la vechiul şi poeticul obiceiu al transhumanţei. Balta 
corespundea foarte bine necesităţilor vieţii ciobăneşti: aveau 
apă în apropiere! şi iarbă îmbelşugată, fară să aibă nevoe să 
se deplaseze prea mult. Iarna deasemenea puteau ierna vitele 
cu multă uşurinţă la adăpostul perdelelor pentru pregătitul 
cărora aveau stuiul şi lemnul la dispoziţie. 

Necontenita mişcare a păstorilor între munte şi baltă a dat 
naştere la vaduri permanente, pe unde se treceau vitele. Aşa 
avem şi astăzi un „Vad a? oilor“1), la N. de Hârşova, în apro- 
„pierea acelui vechiu şi vestit târg de lână — Târgul de Floci — 
care exista, având cel puţin două biserici şi case de cărămidă, 
la finele secolului XVII şi care decăzu în secolul următor, poate 
în folosul Silistrei?). 

Despre transhumanţa în părţile Dobrogei vorbeşte şi Zon 
Ionescu dela Brad. Mocanii, locuitori din satele Transilvaniei: 
Săcele, Sălişte, Valea, Tilişca, Galeş, Răşinari, Poenari, Rădeni -— 
scrie agronomul, ancien élève de Roville — vin la sfârşitul 
toamnei în Dobrogea, ca să-şi ierneze turmele. Primăvara, cei 
mai mulţi dintre ei părăsesc ţara; cei rămaşi, arendează păşuni 
pentru vară. Aceştia sunt Săcelenii, Săliştenii, Poenărenii, cari 
trăesc în Dobrogea de multă vreme:). Mulţi din ei „se'stabilesc 
aici şi se însoară cu fete de Români“ imprimând şi mai puter- 
nic caracterul românesc .provinciei traus-danubiene. 

Deasemenea şi ţăranii ardeleni întăresc această ultimă afir- 
mațiune. Un sătean din Sălişte, după ce povesteşte cum se 
duceau cu oile în Dobrogea, spune: O 'nceput apăi oamenii de 
rămânea şi pi-acolo, apăi mulț o rămas pi-acolo cu yitele, că 
s'o strămtat locu de n'o mai putut umbla cu iele pe drumuri4).. y 


1) După cum era şi un Vadul Cailor lângă Călăraşi. (Al. P. Arbore). 

2) N. lorga — Drepturi naţionale N A ale Românilor în Do- 
brogea. (Trad. D-lui C. B ră tescu) pag. 43. 

>) Ion lones cu— Excursion ia dans la plaine de la Dobroudja . 
(Trad. D-nei F. Mihailescu), Analele Dobr. An Ill No. 1 pag. 176. 

4) |. A. Candrea, Ov. Densuşianu, Th. D. Sperația. — 
Graiul nostru, vol. Il pg. 105. 

Notă. S'au mai ocupat cu această mişcare păstorească: F. Ritter 
(Briefe über Zustände und Begebenheiten in der Turkei aus den Jahren 1835 
bis 1639); Em. de Mar t onne (La vie pastorale et la transhumance 
dans les Carpathes méridionales); Simion Mehedinți (Die rumäni- 
sche Steppe în Zu Ratzels Gedächtniss); F. Kanitz (La Bulgarie danu- 
bienne); lohann Hintz (Das wandernde Siebenbürgen); Ovid Den- 
suşianu şi mulți alții scriitori Români şi streini. 


Analele Dobrogei. 6 

lar un lalomițean stabilit în Dobrogea povesteşte.: 

„Noi stam în Dobrugia păr la Sfinţi, ş'apoi treceam în 
Ţara-Românească. Ernam făr' nici un hir de pai, făr' nici un hir 
di orz. Oile mâncau la drog... La Măcin, la Hârşova, plăteam 
treizăci di parale di oaie. Acolo erau punturile pi unde trecem“ 1)... . | 

Această dare se plătia pe la 1848. Mai înainte — la 1830 — 
ciobanii plătiau numai patru parale de oaie şi una din cinci- 
sprezece?), -iar la 1850 un păstor venit cu turma sa în Do- 
brogea datora: 

1. Patentă consulului austriac, cam !/> piastru de oąie; 

2. Dreptul de liberă trecere prin țară, mudirului, cam !/2 
piastru de cap de oaie; 

3. Arenda pământului de care avea nevoie pentru hrana 
turmei, plătită îie mudirului, fie subaşei, fie statului — dar de 
obiceiu la toţi trei — fie în fine reusi bai pământurilor ne- 
ocupate, şi 

4. Beilicul, sau dijma oilor3). 

/ Transhumanţa a avut marele efect că a, păstrat raporturile 
dintre ramurile aceluiaş trunchiu etnic şi a dat bălții o topo- 
nimie nu se poate mai curat românească, ca şi părțile Dunărene, 
după cum ne afirmă harta etnografică a lui Ion Ionescu şi des- 
crierile călătorilor streini (Peters şi Allard),/ 

%* i * 

Relațiunile economice şi sufleteşti între satele generatoare 
muntene şi cele dobrogene nu au încetat nici un moment. Ne- 
contenit balta a fost străbătută de Dobrogenii originari „de 
dincolo“, din „Ţară“, cariemergeau la vechile lor vetre ca să-şi 
reguleze afacerile sau să le lichideze, iar legăturile de rudenie 
făceau încă odată necesare pelerinagiile dela malul Dunărei la 
cel al Borcei. Mulțimea drumurilor şi cărărilor rămase până astăzi 
şi care străbat balta este în această privinţă elocventă. 

Nu de puţin folos a fost balta în vremurile grele de răz- 
boaie. „Când a început războiul dela 77 — îmi povestia adesea 
mama — ştiu că am trecut împreuuă cu tăicuţul şi cu altă lume 
în baltă. Aici am stat până au venit Muscalii. Da’ p'atunci nu 
erau dube; treceam Dunărea cucinul, un trunchiu de salcie, scobit“. 

In războiul cel mare lucrurile s'au petrecut la fel. Majoritatea 
locuitorilor de pe malul Dunărei, sub influenţa unei presiuni 
atavice, au scăpat de tirania barbarilor tot în binecuvântata baltă, 

3) Gh. Bucur, de 65 ani în De vorbă cu ţăranii dobrogeni de Alex. 
P. Arbore (Analele Dobr. An. IV, No. 3, pg. 324). 

2) Ritter, Briefe über Zustände . pg. 163: für diese Erlaubniss 


wird 4 Para oder 21/3 Pfennig prokopf gezahlt und das fiintzigste Stuck Vieh .. 
3) Ion lonescu dela Brad, Excursiune agricolă pg. 178 (trad. cit.) 

Cercetând origina satelor dunărene, am văzut că ele suni 
fondate mai toate din Români fugiți din Muntenia. 

Evident că balta, dintre calea ferată şi Gura Ialomiței, fiind 
mai lată, nu a putut să ne ofere fenomenul atât de clar elocvent 
al satelor- dublete, foarte întâlnit în sudul bălţii!); dar şi aici 
Dunărea nu a fost o piedică în răspândirea vieţii româneşti. 

In cele ce urmează vom spune câteva cuvinte despre aşe- 
zările omeneşti. de pe malul Dunărei, însistând mai ales asupra 
satelor, căci ele singure ne pot furniza fapte interesând tema 
noastră: dovada unei continue legături ântre Muntenia şi Dobrogea 
peste balta Ialomiţei, ceiace la oraşe, din pricina neîntreruptei 
mişcări a populaţiunei, este mai greu de urmărit., 

Hârşova, în faţa Gurei Ialomiței, un orăşel viciu, trans- 
format de invazia bulgară în ruine şi refăcut, ca şi Phoenix 
din cenuşa sa, se ridică pe vatra anticului Carsium, unde Traian 
în anul 103 a durat o cetate puternică. 

Ghizdăreşti. Studiul numelui acestui sat (locuit azi în 
majoritate de Lipoveni pescari) ne obligă să presupunem o triplă 
schimbare a populaţiei sale. Rădăcina Ohizdar presupune un sat 
turcesc; sufixul -eşti unul românesc, care a trebuit să fie înlocuit 
de cel lipovenesc actual. 

O legendă în legătură cu fondarea satului mi-o comunică 
d-l Nicolae Borşaru, care a auzit-o dela Tudor Chiru de 70 ani 
din Borduşani-lalomița. Acesta spune că în apropierea Bordu- 
şanilor, mai la vale, era un sat lipovenesc numit chiar „Lipoveni“. 
Locuitorii lui făcând nu ştiu ce neajunsuri Turcilor, aceştia trimit, 
pe timpul lui Grigore Ghica, un paşă cu ordin ca să-i evacueze. 
Românii s'au împotrivit şi facând laţuri au prins pe Lipovenii 
cari fugiau şi i-au adus înapoi. In cele din urmă Turcii reuşesc 
să ridice pe Lipoveni şi să-i treacă în Dobrogea, unde formară 
cu ei satul Ghizdăreşti. Legenda poate fi şi adevărată. Grigore 
Ghica (desigur Grigore Dimitrie Ghica) moare la 1835, după ce 
domnise neîntrerupt dela 1822. Presupunerea s'ar potrivi cu 
afirmaţiunea lui /on /onescu dela Brad care, deşi în tabloul înti- 
tulat „Etnografia Dobrogei“ din Excursion agricole dans la plaine 
de la Dobroudjea (1550), la kază-ua Hârşovei nu indică nici 
o familie de lipoveni, t uşi în hartă menţionează Ghizdăreştii 
ca fiind locuit de „ruşi“, în timp ce D-/ Vâlsan?) socoteşte pe 
Ginderestj (Ghizdăreşti) din Plans der Moldau, Basarabien, und 
Walachey nebst angrântzenden Theilen von Pohlen und Bulgariei 
(lucrată între 1769—1774) ca „sat românesc indiscutabil“. 


a DC en iba i T 


1) Unde de o jparte şi de alta a fluviului sunt vre-o şase sate cu 
acelaş nume! 

a G. Vâlsan — „Bulgarii“ lui Boscovich, Analele Dobrogei 1922, 
pag. 321. 

Prin urmare, pe la circa 1800 satul era românesc şi numai 
după acest an începe substituirea elementului românesc de către 
cel „rusesc“. ` 

Sub forma Gisdarescht îl întâlnim în Kriegstheater oder 
Graenzkarte şi în Neueste Karte von der Moldau, etc. două hărți 
mai recente decât Plans. 

Ceva despre psihologia Lipovenilor am vorbit în capi- 
tolul „Pescarii“. 

Topalu (turc. şchiop), sat mare românesc, îşi are obârşia 
în satele muntene de pe marginea Borcei. Aceştia s'au aşezat 
mai întâi în ostrovul Balaban de unde treceau vara în Dobrogea 
şi făceau ceva semănături. Ei s'au stabilit apoi în diverse locuri 
pe malul Dunărei cum au fost Hăsâneştii!) (în Plans etc. Gasi- 
nestj iar în Kriegstheater Chosenescht), Scrofeni (în Plans Skro- 
feni), Alvăneşti, Atârnaţi, etc. Din contopirea acestor aşezări 
disparate s'a născut satul Topalu 2). 

Caiachioiu (Cal&-chioiu, General Cernat), acolo unde actual- 
mente se desgroapă cetatea Capidavei, este un 'sat nou, locuit 
de veterani ca şi vechea cetate unde veterani et cives Romani 
consistentes ad canabas alae vidicaseră un altar în onoarea lui 
Pius şi a Caesarului M. Aurelius. Mai înainte a fost sat turcesc 
(Cală-chioiu = satul cetăţii); Jon /onescu îl menţionează la 1850 
ca fiind dispărut. 

Boascic. Nu putem spune nimic despre întemeierea acestui 
sat. Agronomul dela Brad îl găseşte la 1850 locuit: de Tătari 
(e de folos să amintim că Boascicul era singurul sat tătăresc pe 
malul Dunărei la data când lon Ionescu a făcut excursia agri- 
colă). Colonizarea românească începe pe la 1870. La 1879 erau 
11 familii. Incepe apoi exodul populațiunii muntene şi la 1881 
mai vin vre-o 30 de familii din Cegani şi Pârţani (Jud. Ialomița). 
Astăzi Boascicul e sat românesc. 

Seimenii-Mari. Cum a luat acest sat naştere, am arătat 
atunci când am vorbit despre migrațiuni. 

După o legendă3) satul ar fi fost fondat de Baba Califa 
din Maltezi care, împreună cu cei trei gineri ai săi — un mocan 
şi doi Maltezeni — ar fi „bătut parul“ în Seimeni. 

Povestea este însă... poveste, căci* după alţii Baba Caliţa 
este un personaj mult mai recent şi ar fi bătrâni cari au cunoscut 
pe ginerii şi fetele babei. — La 1850 satul „Buiuc-Seimeni“ era 
locuit numai de Români. Afirmaţiunea aceasta este întărită şi 
de Camille Allară, care scrie că pe acea vreme (1859) malul 


1) Acest sat figurează la Ion Ionescu (Excursion agricole...) în 
lista satelor dispărute. 

2) Amănunte în Victor Morfei — Monografia satului Topalu, 
Analele Dobr., An. IV No. 4, pag, 86--88. 

3) Comunicată nouă de D. Galeş — Seimeni. 

Dunărei era populat de Români numai dela Seimeni în jos, iar 
în sus, până la Tulcea era pustiu 1). 

Seimenii-Mici. Legenda spune că „de mult“ — nu se poate 
preciza — locuia în Seimenii-Mici o nație de oameni, o ameste- 
cătură, calvinişti(?) sau luterani(?)2), veniţi „de departe“ cu. 
dubele şi cari se numiau /aporojani. Ei erau „după cum scrie 
în analele Turcilor“ soldaţi din armata Seimenilor. A venit pe 
urmă o ciumă şi parte au fost decimaţi, parte au fugit, după ce 
şi-au ars biserica şi au aruncat în Dunăre pietrele din temelia ei3)... 

Că numele satului vine dela armata Seimenilor din secolul 
XVII, nu rămâne îndoială; dar e greu de dovedit că în ea erau, 
ca mercenari, şi +Japorojani, adică Zaporogeni dela pragurile 
Niprului. 

Mai târziu au venit Români de peste Dunăre, chiar şi din 
părţile Corabiei şi Islazului şi prin acelaş proces ca şi la To- 
palu şi Seimenii-Mari, s'au pus bazele noului sat. 

La 6 Km. spre răsărit de Seimenii-Mici se află urmele sa- 
tului dispărut Mongol. Bătrânul Gheorghe Cărutaşu de 100 ani 
îşi aminteşte că bunica sa îi povestia de acest sat format din 
oameni „mici la statură, cârni, cu fața ca un bot de câine“. In 
lista satelor ce nu mai există, Ion Ionescu pomeneşte şi de 
Mongol. 

Cerna-Voda, orăşelul cu atâta mişcare industrială, vechiul 
Axiopolis, Anixoboli sau Aksunboli, menţionat şi de geograful arab 
Edrisi dela curtea regelui Roger 14), are prin aşezarea sa un viitor 
strălucit. 

La 1850 Cerna-Voda, sau mai bine zis Bogazchioiu, era 
curat turcesc. La 1770 găsim aici şi un episcop, Neofit, care 
traduce din greceşte în româneşte, ceiace indică importanța 
oraşului pe acea vreme. 


Incheiere. 


Locuită din vremuri străvechi, Balta Ialomiței nu a încetat : 
un moment de a juca un rol mare în răspândirea poporului ro- 
mânesc. Ea a menţinut de o parte şi de alta a drumului „cel 


1) C. Allard — Mission medicale.... pag. 164 (citat de d-l. Al. P. 
Arbore, O încercare etc. 

2) Foarte puţin probabil. 

3) O localitatea Zaporojeni se află la sud-vestul dealului Carabair (Al. 
P. Arbore) Patria Cazacilor Zaporojeni este la „pragurile“ Niprului. Despre 
neajunsurile pe care le făceau ei Românilor vorbeşte şi Preotul S. V, 
Morozov, Monografia Comunei Zebil (id.):şi Al. P. Arbore, De vorbă 
cu ţăranii Dobrogeni (Analele Dobr. An. IV, No. 3, pag. 324). 

4) Cerna-Voda este oraşul lui Josif Moesiodax, care a trăit pe la 1780. 
Vezi N. lorga-/osif Moesiodax, geograful dela Cerna-Voda, Arhiva Dobr. 
vol. Il, No. 1, pag. 6—8. 

fără de pulbere“ aceeaşi viață românească intensă şi a servit de 
azil în vremuri grele, când cumpăna părea că se înclină de partea 
duşmanilor. 

lazestrată de Dumnezeu cu daruri naturale de o valoare 
indiscutabilă, ea nu va înceta — de sigur — nici de acum înainte 
de afi un nesecat izvor de bogăţie naţională. 


Victor Moriei. 


1924, Octombrie în 11 $ 
d Membru al Soc. Regale Române de 
Topalu | Geografie 


doc sesieele 


ogocccccoogs 


Notă. Aducem viile noastre mulțumiri şi pe această cale persoanelor 
care ni-au servit lămuriri şi informaţiuni necesare la închegarea acestei luc- 
rări şi anume: prof. universit. Dr. C. Brătescu, care ni-a sugerat ideia şi 
planul lucrării, apoi d-lor: N. Borşaru-Borduşani, C. Davidescu-Cegani. 
D. Galeş- Seimenii-Mari, D. Chirilă-Seimenii-Mici. Stan Nicola-Boascic, 
d-şoarei Victoria Dinu-Boascic şi d-lui David G. Sima-Topalu. 

TĂCERE. 


Am vrut de mult, frumoaso, 
Să-ţi spun ce port în suflet... 


Întotdeauna, însă, m'apropiam cu teamă 

De gândul să rup taina ce ţi-am păstrat mereu... 
Ci astăzi, când şi ceru-i ca'n alte dăți mai greu, 
Acelaş, — eu înnăbuş un glas care te cheamă... 


La ce-aş voi zadarnic !.. . Se poate spune, oare, 
Cu vorbă omenească, ce-i unic în vibrare? 


Oricât ar prinde graiul în cupele-i măiastre — 
Dumnezeească cum e în inimile noastre 
lubirea niciodată nu va ’nflori pe buze... 


Zadarnic caut drumul cu inima ia cer... 
Mă ține strâns pământul în brațele-i de fier; 

j Şi în zadar simţirea îmi cere haină nouă, 
Deşi în Ea e lumea, cum e 'ntr'un bob de rouă... 


Din toţi acei pe cari îi rânduiră Zeii 
Să cucerească Forma, în marmoră, cu dalta — 


Nu fu pe lume unul să nu isus că-i alta 
După creare — Forma, ce-l tortura pe el... 


Ci vorbele *n lubire — cu marmora-s la fel... 
Slăvit fii — dar — Tu, care ne-ai dăruit Tăcerea... 


Când ochii, beţi de dânsa, se caută'n neştire, 
Simţim, atunci, în inimi păgâne de iubire, 
Cât de ceresc e chinul când nu ţi-ai spus durerea... 


Bucureşti, 19 Fevr. 1924. 
lon Conea. 

CLAVIRUL. 


D) MIA, AEn caii batut 


pe dagat Elea select, şi nervoase... 
AHA Aka alal şi ena aft: 


Si fildeşul ace lil roase. 


IEN i Al TE şi DASA 

Da Eul lau dau fil apa, 
Si ee Altă il [ze EA 

Au scos un il liră E T 


) 


[asi n d zi, o mână Ap A 


SA lalele gelide şi [ie 
ja desmal AA AAA 


) 
iat alt A, în cala dna 


Gr. Sălceanu. 

IN CAFENEA. 


Era târziu de tot... ploua afară. 
Şi-acorduri dezolate de vioară 
Redeșteptau o lume îngropată 
In cafeneaua veche și uitată. 


Oglinzile schimbaseră 'ncăperea 
Intr'un castel ciudat... ploua afară... 
Și sub privirea ta de foc durerea 
Se risipea ca fumul de ţigară. 


Şi inimile noastre prin muzică unite 
Pluteau în lumi sublime, fericite, 

in lumi senine de odinioară... 

lți aminteşti? Și cum ploua afarăl... 


Ascult și azi acorduri de vioară 

In vechiul nostru colț din cafenea, 
Dar nu mai ești şi tu frumoasa mea 
Și simt pe buze-o lacrimă amară: 


Şi azi, ca și atuncea, plouă-afară! 


Gr. Sălceanu. 

VREAU ZGOMOT, VREAU LUMINĂ, VREAU 
MIŞCARE. 


Lumină, viață, zgomot şi mişcare... 

Din -zări sosesc şi flueră vapoare; 

Ciocanele răsună cu putere. 

Lumină, viată, zgomot şi mişcare... 
Şi eu aş vrea tăcere! 


Tăcere sfântă, binecuvântată! 

Tu ai atâtea fermece senine! 

Tăcere, vin din lumea-ți depărtată. 

Tăcere sfântă, binecuvântată, 
Coboară-te în mine! 


Tăcere vreau! Tăcere nesfârşită.,. 
Dar unde voiu găsi tăcere oare? 
Căci noaptea se coboară chinuită 
Şi nici în ea nu-mi pot găsi scăpare. 


O, nici în ea nu-mi pot găsi scăpare! 
Căci în adâncui! sufletului meu 

S'a deşteptat eterna întrebare: 

De unde vin şi încotro merg eu? 


— De unde vii şi încotro te duci? 

Răsună glasuri înfiorătoare. 

In lumea asta plină de năluci 

De unde vii şi încotro te duci 
Fantomă călătoare? 


Şi am strigat cuprins de 'nfiorare? 
Vreau zgomot, vreau lumină, vreau mişcare! 


Gr. Sălceanu. 

COASTA DE ARGINT. 


DE Dr. I. LEPŞI 
Directorul Gimnaziului din Cavarna. 


Inainte de toate trebue să aduc călduroasele mele mulțu- 
miri D-lui C. Kirițescu, Director şi D-lui M. Climescu, Sub- 
director General al învățământului secuniar, pentru puternicul 
sprijin dovedit prin aprobarea detaşării mele la Cavarna. 

Cu aceeaş căldură mulţumesc D-lui Dr. C. Brătescu, Profesor 
la Facultatea de ştiinţe din Cernăuţi, întemeietorul şi Directorul 
„Analelor Dobrogei“, pentru amabilitatea cu care mi-a primit spre 
publicare prezenta contribuţie la cunoaşterea ţării noastre. 

Accentuez că, fără: mâna de ajutor, întinsă de susnumiţii, 
prezenta lucrare — care este abia a treia dintr'un grup plănuit — 
war fi văzut lumina zilei. 

D-lui Dr. E. Botezat, Profesor la Facultatea de ştiinţe din 
Cernăuți îi mulțumesc pentru sprijinul totdeauna acordat, mai 
ales prin punerea la dispoziție a bibliotecii Institutului de zoologie. 

Mulţumesc Ministerului de Domenii care, prin ordin No. 
29652/924, mi-a permis pescuitul ştiinţific gratuit în regiunea 
Balcic— Caliacra, permis de care cu regrete nu m'am putut folosi 
- din cauza pasivității — indulgent zis — cu care m'au primit pescarii. 

Recunoscător sunt D-lui Agronom Regional N. Gheorghiu 
pentru punerea la dispoziţie a registrului său pluviometric pro 1924; 
tatălui meu E. Lepşi, profesor la şcoala normală din Cernăuţi, 
pentru culegerea multor extrase din literatură; apoi D-lui ajutor 
de primar al oraşului Cavarna, I. Ciomu, căruia îi datoresc 
legendele locuitorilor. 

Prezenta lucrare nici decum n'are pretenția de a aduce ceva 
complect sau unitar; nu este decât un conglomerat de fragmente 
care, aşternute pe hârtie, vor fi poate de folos altor cercetători. 
De un an cercetez natura Coastei de Argint, mai ales din punct 
de vedere faunistic; timp scurt pentru o regiune atât de puţin 
studiată, dar: ars longa, vita brevis. 

Peste !/, an voiu părăsi regiunea, ‘cu regrete numai marea; 
poate voiu avea ocazie să mai umplu unele dintre lacunele acestei 
contribuţii. 

Thalassa! Thalassa! 

i. Morfologia regiunii. 


Puţine regiuni din ţară prezintă forme de uscat atât de 
variate ca litoralul Coastei de Argint. Cu toate că nu l-am putut 
studia amănunţit, totuş, aduc aici câteva generalităţi spre atenţiunea 
zeologilor şi geografilor, fapte ce cred că merită să fie controlate 
şi detailate. 

Terminologia științifică românescă fiind încă incomplectă, 
trebue să dau şi câteva explicări asupra unor noţiuni întrebuințate 
de mine în prezenta contribuţie. 

Sub „țărm“ înțeleg făşia, de regulă uscată, ce este expusă 
activităţii direete a valurilor; sub „râpă“, partea abruptă, sub- 
minată de mare, imediat vecină țărmului, niciodată formată din 
roci autochthone, ci, de obiceiu, din breccii mai mult sau mai 
puţin consistente, uneori chiar nitmai de lut moale, altă dată 
—- rar — de straturi paralele dislocate; sub „pantă“, terenul 
oblic, însă ascensibil, dintre țărm sau râpă şi marginea podișului; 
sub „coastă“, acele prăpastii, mai mult sau mai puţin verticale, 
ce formează marginea autochthonă a podişului şi au la baza lor 
vizibilă sau panta, sau ţărmul, în puţine locuri direct marea; în 
siârşit „litoralul“ cuprinde cele 4 formaţiuni determinate mai sus, 
în plus cu o făşie îngustă din podişul propriu zis, în genere 
până la începutul râurilor periodice ce, în timpul ploilor mari, 
se varsă direct în mare. | 

Am incercat o sistemizare naturală a diferitelor tipuri prin- 
cipa:e de litoral, desvoltate la Coasta de Argint precum urmează.!) 


A. Fără fracturi. 


|. Fără alunecări în mass, distincte în relief, formare 
succesivă. | 

1. Numai roci autochthone, fără grohotiş sau breccii dea- 
supra nivelului mării. 

Tip. a. Coasta cade dela podiş direct în mare, (Fig. 8,9) 
este mai mult sau mai puțin verticală, absolut inascensibilă, în 
„unele locuri lipseşte chiar şi țărmul, încât zidul e direct udat de 
valuri. Acest tip e desvoltat mai ales în apropierea. capului 
Caliacra. Umblatul la- baza coastei, adică la nivelul mării, în 
unele puncte, este cu neputinţă, mai ales în timpuri furtunoase. 
Din cauza acestui tip de litoral, accesul capului Caliacra pe 
lângă țărm este împosibil fără de a întra în apă sau înotând. 


1) Vezi profilurile schițate. — Literele latine mici în harta anexată în- 
aică punctele din litoral unde sunt desvoltate diferitele tipuri de profil, trans- 
versal pe țărm. 

Unde țărmul este prezent, el are o lățime până la aprotimativ 
10 m, este nisipos, desvoltat mai bine la răsăritul Dalbocului,!) 
în continuare spre Caliacra din ce în cermai pietros; apoi găsim 
chiar blocuri de piatră în greutate de mii de kilograme. Unde 
lipseşte țărmul, la distanțe de câțiva metri dela coastă dăm de 
apă relativ subit adâncă. In aceste locuri unde lipseşte nisipul, 
unealta de abrasiune a valurilor, — marea înaintează relativ încet, 
cu atât mai mari şi numeroase sunt blocurile în parte sau total 
submerse, care opun rezistență valurilor, răpindu-le din puterea 
de distrugere. Din acest motiv promontoriul Caliacrei până în 
prezent a rezistat destul de bine, fiind: şi format din roce tari. 
Unde la baza coastei sunt roce moi, ea arată o concavitate până 
la aproximativ 1—2 m. deasupra mării, cauzată prin acţiunea 
valurilor. Pe litoralul dintre Cavarna—Balcic, tipul a. nu se gă- 
seşte decât în faţa dealului Cirazman, lângă portul Cavarna (Fig. 7). 

2. Desvoltare de grohotiş de pantă şi breccii. Intre marginea 
podişului, resp. coastă şi mare, este intercalată o pantă, mai uşor 
sau mai greu ascensibilă, în plus uneori şi câte o râpă (Fig. 7 
la stânga). — La acest grup nu este exclus că sub grohotiş să 
fie ascunse partii alunecate. Fără săpături adânci în pantă sau 
şanţuri afunde de torenţi, clasificarea 'nu se poate baza decât pe 
înfăţişarea exterioară. Profilurile, care sub grohotiş arată masse 
alunecate, se înţelege că pot fi clasificate sub II; au însă şi 
strânse legături cu tipurile b, c, d sau e, după morfologia externă 
şi vor fi aşezate cu preferință într'unul dintre aceste 4 tipuri din 
urmă, dacă lipsesc depresiunile .care caracterizează cu siguranță 
regiunile de alunecare, sau fracturate. Trebue să ținem seama 
însă că din toate profilurile arătate sub II şi B, prin umplerea 
“cu grohotiş a depresiunilor în cursul vremii, cu încetul se pot 
“ desvolta profiluri de categoriile b, c, sau e, însă numai la în- 
` fățişarea exterioară, nu şi la structura internă a pantei. — După 
„aşezarea pantei, prezenţa sau absenţa unei râpe, putem distinge 

următoarele profiluri: 
| a. Fără râpă. 

Tip. b. Panta este la începutul formării, sau incomplectă; 
înaintează dela țărm până la un nivel oarecare al coastei unde 
începe aceasta din urmă. Desvoltarea complectă a acestui profil 
duce la 


Tip. c. Panta se întinde dela țărm în sus într'o linie mai 
“mult sau puţin dreaptă până la marginea podişului, încât strati- 
ficațiunea coastei este invizibilă. Tipul c. îl găsim desvoltat 
numai în puține locuri de ex. în estul portului Cavarna. In 
regiunea Ciragman--Balcic lipseşte aproape cu desăvârşire. 

1) Vale între Cavarna și Caliacra, în aproprierea satului Ghiaur—Suiuciuc. 

Tipul b asemenea este foarte puţin desvoltat; se găseşte 
mai ales în unele locuri restrânse dintre Cavarna şi Dalboc. 


b. Cu râpă, dacă partea de către mare a pantei este subt 
minată. de valuri. Râpa e înaltă până la vreo 20 m, de regulă 
inascensibilă. După cum panta atacată de valuri aparține tipului 
b sau c, rezultă descendenţii direcţi ai acestor profiluri şi anume: 


Tip. d. cu caracterele tipului o plus râpă, şi 
Tip. e. cu caractele tipului c plus râpă. 


Aceste două tipuri (d şi e) uşor sar putea subordona şi 
profilurilor b, resp. c; sunt însă destul de comune, încât prefer 
coordonarea lor. -— Tipul d este răspândit pe porțiunea Dalboc- 
Michalbei; iar e mai ales lângă satul din urmă, unde panta îşi 
ajunge înclinația maximală, iar râpa cea mai mare înălţime, ser- 
vind chiar de locaş vulturilor spre adăpostirea cuiburilor. 


II. Cu alunecări în massă, formarea spontanee. Aceste pro- 
tiluri sunt caracterizate în marea lor majoritate prin mici depre- 
siuni în dosul râpelor, adică înspre podiş. Micile coline ce se 
ridică între mare şi podiş, nu sunt alteeva decât partii de roci, 
rupte din coastă, „lunecate spre țărm, de multe ori de sigur chiar 
până departe în mare, la distanțe de sute de metri, maximal 
până la aproximativ 1,5 km., cum sa întâmplat în dreptul satului 
Suiuciuc-Turcesc. Intre Cavarna şi lacul Tuzla stăpânesc profilu- 
rile II. Râpele formate prin alunecăre arată sau 


Tip. f. Un singur front (dig), care uneori aminteşte de 
morene, sau 

Tip. g. Mai multe OnI uneori aproximativ paralele 
intr olaltă (Fig 16), altădată despicate transversal într'o mulțime 
de coline, chaotic risipite (Fig. 2). Tinereţea acestor tipuri ne 
o dovedesc depresiunile, dintre cari multe încă sunt departe de 
a fi nivelate de apele curgătoare ce se scurg în acele gropi în 
timpul ploilor mari. Unele depresiuni au asemănare mare cu 
dolinele mici din Karst ; originea lor însă este cu totul diferită. 
Depresiunile, fiind şi mai 'desvoltate î în profilurile grupului următor, 
vom reveni asupra lor mai târziu. 


B. Fracturi cu sau fără alunecări. 


Formarea numai prin mişcări spontanee, cu sau fără înter- 
vale de timp. Fracturile acestui grup sunt simple sau multiple 
şi încep în mod natural în verticala coastei. In multe cazuri ele 
sunt combinate cu alunecări de partii mai mici sau mai mari, 
totdeauna însă grohotişul de pantă este bine desvoltat, şi acopere 
faliile, uneori chiar până la vârf, ascunzând astfel caracterul lor 
de breccii sau straturi paralele. Impărțirea grupului” B în tipuri 

este foarte anevoioasă din cauza multelor combinațiuni morfo- 
logice sia greutăţii — de cele mai multeori chiar imposibilității 
de a constata cu preciziune dacă e vorbă de fracturi sau numai 
de alunecări. Dar chiar şi atunci când colinele isolate dintre 
coastă şi mare arată stratificaţie paralelă cu denivelări față de 
stratele autochtone, de regulă nu se poate preciza dacă sunt 
urmările unor fracturi sau numai alunecări în bloc, paralele cu 
straturile coastei. De aceea accentuez că, în profilurile anexate, 
majoritatea liniilor de fracturi sunt E GU UISE, de obiceiu însă 
cu prezenţa lor bine motivată. 


Regimul fracturilor pare a începe în litoralul satului Mihalbei 
şi-şi ajunge culmea de desvoltare între Tuzla şi Balcic. unde 
'priveliştea de felul ei devină unică în țară (Fig 1, 15). 

Tip. h. O singură fractură deasupra mării. Straturile faliei 
sunt concordante sau discordante faţă de ale coastei; baza, 
acesteia din urmă este acoperită de grohotiş, a cărui cantitate, 
in legătură cu constituția rocelor, ne dă indicii asupra timpului 
relativ ce a trecut dela ruperea faliei. 


Tip. i. Mai multe fracturi (Fig. 15), dealtfel ca tipul A. 

Tip. m. Fracturi combinate cu alunecări. 

Tip. n. Fracturi combinate cu cute (Fig 4), de regulă de 
intindere mică; cu sau fără masse alunecate. Acest tip prezintă 
profiluri complexe, cu multe modificaţiuni. 


Tipurile m şi n nu sunt distincte, cu aceeaş alternare printre 
fracturi, alunecări şi cutări, ci sunt mai mult sisteme de tipuri, 
a căror definiţie pentru scopurile noastre este omisibilă. | 

Prescurtând : țărm = T, râpă = R, pantă = P, coasta = C, 
colină = K, depresiune = D, formularea diferitelor tipuri este 
"următoarea. . 

Tip. a. C sau C+ T. 

Acest tip nu poate să fie decât cel mai vechiu sau cel mai 
nou dintre toate, adică începutul sau sfârşitul unui ciclu de 
abrasiune marină. Cel mai vechiu tip, dacă înaintea coastei na 
fost formată niciodată vreo pantă; cel mai nou dacă a fost 
inzestrat cu o pantă etc. care apoiprin abrasiunea marină a fost 
distrusă total, transformând astfel pe oricare dintre celelalte pro- 
tiluri în profilul a. 

Din acest motiv, țărmul tipului a poate să fie o formaţiune 
de tot nouă, aşa zicând positivă, construită de valuri din fărâ- 
mitirile coastei (dacă țărmul există) sau c: formaţiune veche, 
negativă, unde țărmul e construit de valuri din resturile pantelor 
etc. de odinioară. 

“Este greu de stabilit dacă tipul a este începutul sau sfâr- 
şitul unui ciclu. Schema unui ciclu ar fi următoarea, unde literile 
prezintă diferitele tipuri. 

In acelaş interval de timp, la diferite puncte ale litoralului, 
ciclul geologic sa putut îndeplini de diferite ori. Că în adevăr 
lucrul stă aşa, ne-o dovedeşte chiar existenţa variatelor profiluri, | 
care, la început fiind formate din roci autochtone contimporane, ' 
azi au ajuns la deosebiri de profiluri atât de variate, ale căror 
cauze trebue să constitue ținta principală a oricărui studiu geologic : 
regional. Trebue să avem în vedere că în tot cuprinsul coastei de 
argint acțiunea de abrasiune marină a început cam în acelaş timp. 


Tip b. TP+. 
(ta BE edi Nu A ez 
Tipa. T+R+P+C sau RA+-P-A+C. 
Tip e. T-+R-+P. 
Tip . T+ R+P+C sau T+R-A+D-A+-P-AC, dacă 
există o depresiune la care panta are două aripi, fiind concavă 
spre atmosferă. 


Tip z. T+x(K+D—+P+CsaT+x(K+D)+C 
Tip A T+R+D+P+Csa TH HR4+P+4C. 
Tipi T+R+x(D+K+D+P+4cC. 


Tip m şi n.în genere au formula i, uneori fără râpă. 


Aceste formule ne-arată înfătigarea generală a diferitelor 


regiuni din litoral. 
$ 


Din punct de vedere geomorfologic sau chiar tectonic, 
Coasta de Argint poate fi împărțită în două părți naturale, de 
întindere aproape egală. Prima parte se întinde dela Caliacra 
până la Ciragman t); a doua (vezi schița) de aci până la Balcic. 
Partea răsăriteană (Caliacra-Ciragman) are puține alunecări, pro- 
babil nici o fractură; partea apuseană (Ciragman-Balcic) e de 
tot accidentată prințro mulțime. de fracturi şi mai ales alunecărl. 

Pentru partea dinspre Caliacra. fiind unitar clădită, explicări 
amănunțite nu sunt necesare, cu atât mai mult însă pentru 
partea dinspre Balcic. 


:) Dealul din apusul portului Cavarnei, vezi fruntea lui în Fig 7. 

Litoralul dintre Mihalbei şi Balcic este caracterizat prin 
mulțimea colinelor aşezate îatre țărm şi podiş. Aceste coline s'au 
format prin ruperea marginei podişului, fie prin alunecări, fie 
prin fracturi, formând mici falii. Asemenea falii sunt relativ puţine 
şi in totdeauna în imediata apropiere a podişului (Fig. 15), mai 
apropiate de coastă decât de mare. Accentuez că nici într'un loc 
nam putut să găsesc vreo linie de fractură desvelită, dar se ştie 
că peste tot şi în alte regiuni ale pământului se găsesc numai 
ca rare excepţii. Motivul care mă face să presupun existența 
unor fracturi reese din următoarele. Straturile rocilor autochtone 
în litoralul Cavarna-Balcic sunt orizontal aşezate (Fig. 1, 6, 15), 
deci nu poate să fie vorbă de folosirea vreunei suprafeţe ca 
bază pentru alunecare. In imediata apropiere a coastei găsim — 
mai ales lângă Tuzla — dealuri înalte, formate din straturi ori- 
zontale, denivelate însă faţă de straturile podişului (Fig. 15); se 
impune deci presupunerea unor mişcări spre sud şi totodată în 
jos, adică mişcări oblice. Dacă aceste denivelări ar fi produsul 
unor alunecări, este greu de admis ca massele ce au alunecat 
să-şi păstreze stratificaţia regulată pe care ne-o arată dealurile 
respective; din causa acceleraţiunii la alunecare, acele piscuri 
ascuţite s'ar îi prăbuşit spre mare, formând dealuri mici, - bine 
boltite şi puţin ridicate faţă de depresiunile înconjurătoare.. 
In realitate, presupusele falii sunt foarte înalte, înguste, dar foarte 
lungi, întinse dela E spre W. In dosul (= nordul) fiecăreia găsim 
depresiuni în forma adevăratelor şanţuri, în care, pe timpul 
ploilor mari, apa adunată formează bălți stătătoare, lipsind sco- 
bitura pentru defluentul basinelor. Din motivele de mai "nainte 
şi încă din altele cred că în unele locuri. e vorbă de fracturi 
parale cu ţărmul. 

Marea majoritate a colinelor, mai ales cele puţin boltite, 
sunt formate de breccii de alunecări în massă, prin urmare au 
o structură şi geneză cu totul diferită de piscuriie sus descrise. 
Fragmentele din care se compun aceste breccii sunt de foarte 
diferite mărimi; în unele locuri sunt mai mari decât chiar o casă. 
Faţă de materialul moale, consistenţa e foarte compactă, o urmare 
firească a puternicilor îndesări suferite în clipa opririi din cădere. 
luțeala cu care s'au isbit rocile am calculat-o la 30—45 metri 
pe secundă, o putere extraordinară mai ales când ne gândim la 
energia kinetică a partiilor ce împingeau rocile din față (450— 
1000 ori massa), rezultând presiuni de mii de atmosfere. In 
unele locuri massele alunecate au format mai multe diguri, care 
apoi s'au despicat în coline izolate (Fig. 1, 16). Uneori colinele 
| contimporane sunt chiar aranjate într'o linie dreaptă sau puţin 
curbată. Acest fenomen se vede deosebit de distinct în sudul 
Suiuciucului “Turcesc, unde colinele sunt aranjate în două rân- 
duri (Fig. 5). Precum la acustică există suprapoziţiuni de valuri, 


Analele Dobrogei. 7 


www.minac.ro 


98 


asemenea şi la valurile de roci în alunecare.. Arareori massele 
alunecă paralel dela locul lor origini]; de obiceiu se răsfiră în 
formă de evantai, despicându-se totodată întrun număr mai 
mare sau mai mic de blocuri. Prin suprapoziţiunea valurilor de 
roci, aranjarea colinelor devine neregulată, chaotică, cum arată 
litoralul dintre Tuzla şi Suiuciuc, unde massele rupte din podiş 
au alunecat spre sud în formă de evantai, înaintând până departe 
în mare, unde au format un fel de peninsulă lată (Fig. 2). Aici 
colinele sunt -pitice, cu sutele la număr ca şi depresiunile inter- 
.calate. Aspectul acestui teren accidentat este unic în felul lui. 

Drumul parcurs de rocile alunecate ajunge până peste 1 km., 
poate şi mai mult, întrucât nu se ştie ce departe au înaintat frag- 
mentele în mare. Astăzi marea lucrează cu putere la distrugerea 
acelei peninsule spre a-şi îndrepta linia țărmului. Aici avem un 
punct unde mării îi trebuesc secole spre a distruge ce a clădit 
uscatul în cel mult 10 secunde. 

In locul cel mai înaintat al peninsulei (Fig. 2) este singurul 
punct din ţărmul Cavarna-Balcic unde — fiind chiar şi liniştită 
marea — nu se poate trece decât prin apă. 

Depresiunile ce se formează în dosul colinelor — fie aceste 
falii sau masse alunecate — sunt felurite la dimensiuni, cam 
monotone la aspect. In multe locuri, unde, sunt înconjurate de 
teren mai ridicat, ele sunt lipsite de deiluent, încât în. timpul 
ploilor abundente adăpostesc bălți mici ce, după un timp oare- 
care, seacă. Arareori bălțile acestea resistă, mai ales când sunt 
alimentate de isvoare, cum este d. p. lacul Tuzla (Fig. 3). Marea 
majoritate a depresiunilor se vede că sunt foarte tinere, întrucât 
nau avut timpul necesar spre a se umplea cu aluviuni până la 
acel nivel la care să nu se mai adune apă stătătoare prin ele. 
Totuş, în majoritate arată începuturi distincte de umplerea ba- 
sinurilor ; fundul lor este plan, format de aluviuni fine şi negre 
(Fig. 5, 10), adeseori lipsit de vegetaţie, care nu poate să ţină 
pas cu creşterea depozitelor aluvionare. Dacă depresiunile sunt 
în apropierea pantei, torenții periodici de apă în unele locuri 
şi-au înaintat mici conuri de dijecție. In apusul luzlei se găsesc 
câteva depresiuni foarte întinse, cu suprafață de câteva hectare, 
pe care sar putea cultiva grâu, vii etc. 

In câteva locuri din răsăritul Balcicului cred că unele su- 
prafeţe aproximativ plane s'au format, poate, prin abraziune de 
alunecare : rocile ce au alunecat spre mare, în drumul lor au 
netezit terenul, lăsând astfel mici câmpii în dosul lor. 

Un fel de ,„,pseudoterasă“* marină se găseşte la micul golf 
din răsăritul peninsulei sus descrise. Terasa se află la vre-o 2 m. 
deasupra mării şi este situată direct lângă țărm. La primul aspect 
sar crede că e vorba de o terasă marină propriu zisă; în rea- 
litate nu este decât una dintre depresiunile sus descrise, căreia 

marea i-a distrus cu desăvârşire dealul, graţie căruia s'a format 
şi care era aşezat între mare şi depresiune. Astfel dintr'o depre- 
siune s'a format o terasă prin distrugerea stăvilarului de odinioară. 

Faciesurile petrografice sunt aproximativ similare în tot cu- 
prinsul Coastei de Argint. 

La est de portul Cavarnei găsim, începând dela nivelul 
mării, în aşezare orizontală, argile albastre, verzui şi galbene, 
în majoritate foarte des stratificate; aproximativ la fiecare mili- 
metru i-se schimbă culoarea acestei roci, care are o grosime de 
vre-o 30 m. şi este întreruptă, în câteva orizonturi, de -bancuri 
relativ subțiri (cel mult !/ m.) de marnă vârtoasă cenuşie. In 
unele locuri argila amintită are culoare cafenie, a cărei -răspân- 
dire orizontală însă este foarte redusă. Această argilă pare a fi 
depusă într'o mare puțin adâncă, dar nu este de origine litorală. 
In fosile e foarte săracă. Unde prin argilă sunt crăpături verti- 
cale, ele sunt adeseori negre; roca din apropiere mai deschisă 
decât aceeaş rocă la distanţe mai mari dela crăpătură. Structura 
argilei este pelitică ; părticelele sunt abia de 5 pu, ici-colea una 
până la 80 u mare. Roca mare nici un miros şi se poate tăia 
cu cuțitul. In genere aşezarea e numai orizontală şi totuş am 
găsit urme de încrucişare în cuprinsul acestei argile. Părticele 


nisipoase lipsesc. Privite la microscop, diferitele culori de ar- 


gilă nu arată deosebiri morfologice, ci în marea majoritate cor- 
puscule dreptlineare, lungi de 3—10 p, late de 1—2 u, la cari 
nici cu imersiune (1/12, apert. 1,30; oc. IV) n'am putut distinge 
vre-o structură; poate să fie distomacee (2?) sau cristaloide. 
lci-colea se găseşte câte un fragment microscopic de mineral 
incolor. La gust nu se simte nimic, printre dinţi nici urmă de 
nisip. Amestecată cu apă, argila se face aluat foarte moale, tul- 
burându-se apa. 

La vre-o 30—50 m deasupra mării, argila trece în bancuri 
de piatră calcaroasă, vre-o 1/, metru groase, alternând chiar de 
zeci de ori cu diferite roci moi, în majoritate iarăş argile. La 
est de portul Cavarnei se găseşte, la o înălțime considerabilă, 
un strat de rocă moale ce arată ca cernoziomul şi conține scoici 


| de Lamellibranchiate. Particolele rocei sunt relativ mari; ames- 


tecată cu apă, aceasta nu se tulbură, spre deosebire de argila 
amintită mai sus. Grosimea stratului e de vre-o !/, m. La mar- 
pace podişului găsim bancuri puternice de piatră de var, fosi- 
ifere, alternând cu lut galben ce, în unele orizonturi, e compus 


| aproape numai din scoici. În stratele superioare apare Paludina. 


Infățişarea coastei depinde de doi factori principali: tăria 
Şi culoarea rocilor. Sunt zeci de orizonturi formate de piatră 
calcaroasă foarte tare, printre care găsim intercalațiuni de argile 


"Şi luturi, în majoritate de culoare galbenă. Piatra, fiind foarte 

rezistentă, este cu mult mai ieşită în afară decât lutul, care, ros 
de ploi şi vânt, e mai ascuns. Argilele, sub influența atmosferiilor 
au contururi rotunjite; în unele locuri mai expuse sunt atât de 
frumos modelate, încât formează emisfere, stâlpi rotunjiți (Fig. 6), 
sfere aproape complecte. Calcarul şi marna calcaroasă din contra 
arată contururi ascuţite, proeminente (Fig. 9). 

Prin torenții pantelor litoraie rocile tari formează nişte trepte 
sau etage printre care argilele arată cavităţi, în chip de caldări 
aşezate sub acele trepte. In timp de ploi torențiale fiecare treaptă 
cauzează” mici căderi de apă ce rod cu multă putere rocile moi 
dedesubt. 

Unde coasta este mai înaltă, apa de ploaie ce curge peste 
zid duce cu sine lut, care apoi formează dungi verticale peste 
tot; astfel are efectul unei vopseli galbene ce, de multeori, aco- 
pere stratificațiunea şi culoarea rocilor dedesupt. | 

Rocile tari sunt de regulă omogene, abstragând structura 
pricinuită de fosile. Culoarea prevalentă a tuturor rocilor Coastei 
de Argint este gălbue sau cenuşie, arareori cafenie sau roşie. 
Culoarea închisă a unor argile îşi are cauza în apa pe care o 
conţin, căci, uscate, sunt cenuşii-albastre. In sudul Ciraemanului, 
la vre-o 70 m înălţime absolută, se găseşte un strat subţire 
— cam de 2 cm — de argilă moale, aproape curat albă; nu este 
cretă. cum cred unii, căci sub microscop nu se văd nici urme de 
foraminifere. Răspândirea în sens orizontal a acestei argile este 
foarte redusă; mai întâiu devine fibroasă, apoi dispare total. 

Intre Dalboc şi Caliacra se iveşte cam la mijlocul coaste: 
un întins orizont de argile impermeabile. Apa subterană ce se 
adună deasupra acestui strat apare la litoral, unde formează o 
mulțime de isvoare mici sau cascade pitice. Astfel, partea supe- 
rioară a coastei este uscată, pe când cea inferioară, în unele 
locuri, permite chiar desvoltarea de trestiş. Unde se găseşte o 
urmă de pantă, aceasta de regulă poartă o vegetație foarte bo- 
gată, greu de străbătut. Aceste împrejurări hidrografice cauzează 
aspectul caracteristic acelei părți a Coastei de Argint: zona in- 
ferioară de un verde închis din cauza vegetaţiunii, cea superioară 
alburie sau roşietică, de culoarea stâncilor goale (Fig. 8). 

De mare interes sunt efectele descompunerii calcarului în 
orizonturile superioare, unde apa îşi poate exercita o puternică 
acțiune de desagregare (tempestare), atât fizică cât şi chimică. 
La începutul acestor transformări, calcarul arată o suprafață 
ondulată şi culoarea roză, care devine din ce în ce mai închisă. 
Cred că calcarul este disolvat şi transportat de apă, iar celelalte 
substanţe chimice conţinute în piatră rămân, transformându-se în 
alte minereuri, probabil cu mult hidrat de fier. Mai târziu cal- 
carul este complect disolvat, iar în locul lui rămâne numai un 
schelet colțuros, găurit şi roşu-brun, ce pe urmă se despică în 


-, 


WwWW.minac.ro TD 





101 


mici lamele sau terra rossa. Acest pământ intensiv roşu-cafeniu 
se găseşte mai curat şi abundent la Caliacra, printre stâncile 
coastei, dându-le un caracter deosebit, aş zice trist. Unde în 
stâncă golurile nu sunt desvoltate, terra rossa lipseşte sau este 
foarte redusă. 

Terra rossa de culoare mai puţin intensivă se găseşte şi 
pe podiş, bunăoară în apropierea satelor Ghiaur-Suiuciuc şi 
Mihalbei, unde de asemenea provine din descompunerea cal- 
carului din sol. Cea mai mare parte a podişului litoral are însă 
țărnă neagră, destul de bogată în humus. In unele regiuni ale 
podişului litoral, piatra apare de sub puţina ţărnă ce o aco- 
pere, încât nu poate fi vorba de plugărit, ca bunăoară pe pe- 
ninsula Caliacra. Aici şi prin deflaţiune, adică eroziune eolică, 
podişul este golit de stratul de pământ, mai ales pe timpuri se- 
cetoase, când solul devine praf, iar vântul bate neîncetat. 

Infăţişarea țărmului propriu zis este foarte variată. In cea 
mai mare parte găsim o făşie de câţiva metri lățime, formată 
din pietriş rotunjit prin activitatea valurilor (fig. 2, 4, 7, 16). 
Pietrişul are culoare deschisă ca şi rocile autochtone de unde 
este originar. Preponderează calcarul şi marnele tari; relativ rar 
se găsesc cuarțite albe sau cremene cafenie, primele numai ca 
filoane subţiri ce străbat pietre de alte faciesuri, însă deasemenea 
neobişnuit de tari, încât uneori nu se pot sparge nici cu cioca- 
nu] geologic. In stratele autochtone ale Coastei de Argint n'am 
găsit niciodată cuarţite, abstragând de puţinele noduri de cre- 
mene cafenie ce se găsesc răsleţe prin marnele calcaroase, mai 
ales în cel mai de jos banc de marnă vizibil la Ciragman. Mă- 
rimea acestor cremene de regulă nu ajunge nici dimensiunile unui 
pumn. Lipsind în regiune alte cuarţite autochtone, trebue să 
presupunem că pietrile de cuarț ce se găsesc la țărm au făcut 
drumuri lungi, transportate prin translaţia țărmului, Aceste pietre, 
cu toată duritatea lor, sunt foarte bine rotunjite, încât arată aproape 
elipsoide, dovadă pentru lungimea timpului de când sunt acţio- 
nate de valuri. 

Ca raritate, am găsit la țărm şi sferoide de roci eruptive, 
bunăoarea un granit (2) aproape tota! negru, holocristalin. Cu 
această ocazie ţiu să.amintesc de fragmentul unei pietre ase- 
menea de origine eruptivă, care probabil a servit pentru măci- 
narea cerealelor, fiind cioplită rotund, găsită între ruinele Bizonei 
(vezi capitolul archeologic). Nu este exclus ca sferoidul amintit 
mai sus să fie restul unei asemenea pietre de moară, la tot cazul 
adusă din alte regiuni. 

Printre pietrişul țărmului se găsesc o mulțime de cioburi 
de lut ars, chiar „caracteristice țărmului dintre Dalboc şi Balcic. 
Majoritatea lor cu siguranță este.recentă; unele vor fi însă şi din 
mileniile precedente. 

Unde ţărmul e format din pietriş rotunjit, trebue să presu- 

punem că marea a. fost stabilă un timp mai îndelungat, deci 
țărmul este mai vechiu. Din măcinarea pietrişului rezultă plăţi 
de nisip, care în regiune sunt relativ puțin răspândite, fapt ne- 
favorabil pentru înființarea stabilimentelor balneare. Luând în 
considerare țărmul dintre Caliacra şi Balcic, plăţi potrivite pentru 
baie nu se găsesc decât în portul Cavarnei şi in apropierea Bal- 
cicului. În multe locuri, unde țărmul pare a indica plăţi sub- 
marine potrivite, când intrăm în apă dăm de bolovani colțuroşi 
sau de adevărate păduri de alge marine, prin care numai cu 
greu se poate străbate şi care totdeauna ne arată prezența de 
bolovani sau stânci goale sub vegetaţie, căci plăji formate fără 
roci sau blocuri totdeauna sunt lipsite de plante submerse. — 
Mărimea particulelor de nisip marin variază între 0,13—0,5 mm 
diametru. 
In multe locuri ale țărmului lipseşte atât nisipul cât şi 
pietrişul rotunjit. Cum am apus mai nainte, întrun loc din fata 
satului Suiuciucul Turcesc, marea udă direct stratele de argilă, 
însă nu autochtone, ci dislocate prin alunecare. Aici este singurul 
loc al porțiunii Cavarna-Balcic unde lipseşte țărmul, încât trecă- 
torul e silit să intre în mare, care subminează direct râpa. Acest 
fenomen e mai bine desvoltat în regiunea Capalui Caliacra, care 
pe linia țărmului nu este accesibil. La răsărit de Dalboc pietri- 
şul rotunjit dispare cu încetul spre a face loc grohotişului şi 
blocurilor colțuroase ce au căzut în apă fără să poată fi învâ:- 
tite de aceasta spre rotunjire (Fig. 9). — Aici găsim blocuri de 
piatră în cari apa a scobit cavităţi mai mult sau mai puţin 
adânci, unde valurile provoacă sunete bâlbâetoare adânci. Pro- 
babil că multe dintre aceste cavități au început să se formeze 
prin ploaie şi vânt deja atunci când blocul încă nu căzuse 
în mare. 

In multe locuri unde pietrişul litoral este abundent, el for- 
mează prin acțiunea valurilor mici terase, care în decursul anului 
îşi schimbă aşezarea de mai multe ori, de regulă după furtuni 
mari, încât fiecărei furtuni îi corespunde o nouă aranjare a te- 
raselor. inâlțimea acestora nu întrece niciodată 1,50 m, de obi- 
ceiu deabia au 1 m deasupra mării. intinderea orizontală a 
teraselor este redusă, o funcţie a direcţiei țărmului şi +a va- 
lurilor. 

Algele marine, aduse de valuri la țărm, în multe locuri 
formează aglomeraţiuni negre de câțiva decimetri grosime (Fig. 7). 
Când intră în putrefacție, strică aerul la distanțe apreciabile. 
Uneori sunt acoperite de nisip sau pietriş fin, încât prezenţa lor 
se manifestează numai prin scufundarea piciorului ce calcă 
țărmul. 

Precum se formează aceste straturi vegetale în prezent, aşa 

negreşit s'au format şi în trecut. Dacă apoi a intervenit o alune- 
care de pietriş dinspre podiş, algele au rămas îngropate. Apele 
subterane, străbătând aceste depozite organice, au disolvat şi 
au dus cu sine hidrogenul sulfurat, produsul putrezirii. In sfârşit, 
apele, apărând la suprafaţă, ni se prezintă ca ape sulfuroase, cum 
le găsim la răsăritul lacului Tuzla. Astfel îmi explic existența 
isvoarelor îl din sudul satelor Mihalbei şi Suiuciucul- 
Turcesc. 

Rocile DNAN de Argint aparțin miocenului marin. Marea 
majoritate au structură pelitică, sunt deci formate la o depărtare 
oarecare de țărm. Totuş am găsit în 3 locuri dovezi sigure pentru 
prezența, sau cel puțin apropierea litoralului t). La răsărit de 


- lacul Tuzla: (Fig. 4, punctul de fotografiere) am găsit la nivelul 


mării, într'o argilă carboniferă, frunza eliptică a unei fanerogame. 
Frunza era aproape total carbonizată şi totuş arăta urme de 


_nervură; lungimea era de vreo 2 cm. In aceeaş ârgilă, fină şi 


bine despicabilă, am mai găsit încă un alt fosil vegetal, tot o 
frunză carbonizată, însă lungă de mulți centimetri — fragmentul 
avea lungimea de 10 cm — lăţimea de 2 cm, cu nervi (dungi) 
paraleli superficiali şi o ramificaţie laterală (falşă?). Frunza era 
turtită ca la Liliacee, dreaptă, şi arăta un ochiu într'un loc. — 
Aceste două sunt singurile fosile de plante pluricelulare, resp. 
fanerogame, ce am găsit în regiunea Coastei de Argint. 

Argila carboniferă în chestiune, în starea udă, era aproape 
neagră ; uscată, cenuşie-închisă, arăta urme distincte de găuri 
fosile (de viermi sau alte animale), ulterior umplută cu o rocă mai 
deschisă la culoare, foartă bogată în ace de spongieri, diato- 
macee (centrice şi penate) şi fragmente de scoici. Frunza fosilă, 
eliptică, amintită mai sus, în tot cazul dovedeşte apropierea 
țărmului de locul de depunere al ei, mai ales că arată şi urme 
de codiță (pețiol). — Regretabil este că argila aceasta fosiliferă 
nu era autochtonă, ci dislocată prin alunecare sau poate frac- 
tură. Nici într'un loc din toată regiunea n'am putut să mai gă- 
sesc aceeaş rocă îosiliferă; probabil era originară dintr'un ori- 
zont foarte jos. 

Intre portul Cavarnei şi Dalboc am găsit la un orizont re- 
lativ înalt (cca. 60 m), într'un loc foarte mic, un interesant con- 
glomerat, format de mici pietre colțuroase, fără nici o urmă de 
rotunjire, risipite printr'un lut galben. Acele pietre nu erau roase 
sau rostogolite de apă, ci arătau ca proaspăt sfărâmate. Cimen- 
tarea fragmentelor în acel lut era foarte solidă, scoaterea cu 
mâna goală imposibilă, cu târnacopul anevoioasă, Oricum ar fi, 
în mijlocul unei mări nu s'ar îi putut forma acest conglomerat, 


1) După O. Abel (harta din 1908) golful Varna al Mării Miocenului 
atingea Coasta de Argint. 

ci trebue presupus vreo coastă, sau în genere vreun loc uscat 
deasupra mării miocene, de unde acele pietre au putut să se 
rostogolească până au căzut pe acel lut nisipos în care au rămas 
cimentate. Acestei presupuneri îi obvine însă o piedică. La ori- 
zonturile inferioare nu se găsesc decât argile fine, produsele 
unei mări adânci, în toi cazul formate la o distanță oarecare de 
uscat. Dară cum a putut să se formeze atunci acel conglomerat, 
lipsind în apropiere orice uscat în distrugere ? — Intre argilele 
fine, amintite mai sus şi orizontul acelui conglomerat se găsesc 
intercalate diferite faciesuri ca: marne, calcaruri etc., care ne 
arată dese schimbări în marea miocenului, mişcări positive sau 
negative ale rocelor sau mării. Pentru a explica acel conglo- 
merat, cred că după formarea argilelor şi a câtorva jaciesuri 
vârtoase ulterioare — premergătoare însă acelui conglomerat — 
regiunea sa ridicat deasupra. mării, încât sa format un uscat 
nou, din sfărămăturile căruia a rezultat apoi conglomeratul din 
chestie. Totuş ne dă de gândit faptul că în imediata apropiere 
nu se mai găsesc alte urme de uscat. Este posibil ca partea 
aceea să fie deja distrusă de mare, sau încă ascunsă în interiorul 
podişului; deci conglomeratul găsit e ultimul rest sau prima 
apariție de formaţiuni litorale. — După formarea conglomera- 
iului regiunea iarăş a fost acoperită de mare, căci stratele supra- 
puse sunt de origine marină-pelitică. 

Cu mult mai bogat este conglomeratul dela Capul Caliacra. 
Cam la 4 km înainte de cap, straturile superioare ale podişului 
— toate orizontale — dispar subit, spre a fi înlocuite ae sedi- 
mente litorale, conglomerate de pietriş rotunjit. -Aceste cpnglo- 
merate sunt înclinate cu vreo 300 spre apus; nivela arată N—5. 
Bolovanii conglomeratului sunt în parte foarte voluminoşi, cân- - 
tăresc zeci de kg şi provin din distrugerea altor roci sedimentare, 
probabil destul de vechi, căci se siărâmă foarte uşor. In unele 
locuri găsim chiar conglomerate formate din conglomerate, întru- 
cât bolovanul din acest conglomerat sarmatic s'a format prin 
distrugerea altui mai vechiu, de vârstă necunoscută. — Conglome- 
ratele fiind aplecate spre apus, marea în-care s;au format, sau 
a venit, sau sa retras în această direcție; probabil că a făcut 
câteva oscilațiuni, căci printre stratele de conglomerate se găsesc 
faciesuri sublitorale, nisipoase ş. a. La tot cazul, în apropierea 
Capului Caliacra a fost timp îndelungat un vechiu țărm de mare 
sarmatică. 

Suprafețele straturilor pelitice, în genere, nu arată diferen- 
tieri. N'am găsit decât un singur bloc de piatră, căzut jos la 
țărm depe un orizont necunoscut, care bloc arăta la una dintre 
suprafețele de stratificație crăpături fosile de nămol uscat, umplute 
cu alt facies. Oricare ar fi orizontul din care provine acel fosil, 
totuş ne dovedeşte că, întrun timp al miocenului, existau supra- 

fețe unde nămolul avea ocazie să se sbicească, fapt care stă în 
acord cu prezența conglomeratelor. 

Se ridică regiuneu sau se cufundă ? Marea din regiune este 
o mare de transgresiune, căci soclul continental se întinde pe 
sub apă până la o depărtare destul de însemnată dela țărmul 
actual. Regiunea e bântuită de cutremure destul de dese şi 
puternice, dovadă pentru mişcări recente în scoarță. De ce oare 
mai ales coasta dintre Cavarna şi Balcic se dărâmă sub ochii 
noştfi, iar sfărămăturile sunt zdrobite şi înghiţite de valuri ? Dacă 
marea mar înainta, de mult sar îi produs litoralul de echilibru, 
Sar fi stabilit țărmul mării, iar litoralul, sub activitatea atmo- 
sferiilor, ar fi format o pantă uniformă în toată regiunea Coastei 
de Argint. Numai profilul de tipul c ar trebui să prevaleze într'un 
litoral unde marea nu mai înaintează. La un litoral stabil, marea 
după un timp îşi formează o plajă submarină atât de lată, încât 
valurile, chiar şi la cea mai violentă furtună, nu mai au puterea 
să ajungă până la coastă sau la pantă pentru a le distruge, 
fiindcă îşi” corisumă energia kinetică prin frecarea de nisipul 
bancului. — In cuprinsul Coastei de Argint, din contra, ` valurile 
rod şi subminează litoralul (coasta sau râpa) aproape în continuu 
Chiar şi atunci când marea este liniştită, cu putere uriaşă în 
timpul furtunos, când blocuri de sute şi mii de kg se prăbuşesc 
în apă, pentru ca apoi să fie măcinate până la nisip. Din starea 
actuală a litoralului deduc că el se scufundă, iar marea îna- 
intează spre uscat, distrugându-l cu încetul. 

Se naşte întrebarea: cu ce iufeală înaintează marea? Se 
înţelege dela sine că chiar prin firea lucrului un răspuns precis 
este imposibil. Totuş, admițând posibilitatea diferenţelor mari 
de realitate, se pot face câteva deducţii. — 

In regiunea Coastei de Argint găsim o mulțime de peşteri, 
parte naturale, parte artificiale, sau cel puţin lărgite şi cioplite 
de oameni. Intradevăr, scriitorii vechi amintesc că regiunea 
Balcicului a fost țara Troglodiţilor cari trăiau în locuințe sub- 
pământene, adică în peşteri. Dar nu numai în regiunea Balcicului 
ci — cât am văzut eu — chiar şi până la Caliacra peşterile, 
fără îndoială, arată urme de activitate omenească. N'am literatura 
necesară spre a putea găsi mileniul în care să presupunem vie- 
țuirea aşa zişilor Troglodiţi în regiune, dar nici nu pot să constat 
dacă într'adevăr aceştia sau Grecii — locuitori în regiune cam 
în secolele 2 în. Chr.—5 d. Chr. — sau poate chiar o populaţie 
şi mai recentă sunt autorii acelor peşteri cioplite. Am găsit 
într'o peşteră pe jumătate dărâmată, situată pe panta de SE a 
Ciragmanului, într'o cavitate laterală, sub nivelul peşterii o săpă- 
tură în forma unui vas mare de secțiune orizontală circulară, 
adâncă peste un metru. Acest „vas“ este la bază aproape de 
două ori mai larg decât la deschizătura sa din sus. Pereţii sunt 

relativ netezi şi foarte exact boltiţi. Deocamdată nu ne intere- 
sează scopul pentru care a servit acest vas, lucrat numai dină- 
untru, tăcut în stâncă; ne interesează aici numai faptul că se 
„ afla într'o peşteră, cam la 6 m depărtare dela gura ei care, pe 
“timpurile acestor săpături, desigur a fost situată cu câţiva metri 
mai spre sud decât astăzi. Peştera a fost deci mai lungă, să 
zicem că dela acel vas până la gura peşterii au fost 10 m, apoi 
dela gură încă o distanță considerabilă până la mare, peştera 
fiind situată la câţiva metri (vreo 8) înălţime absolută. 


Un asemenea vas, lucrat la fel şi de proporții similare se 
găseşte în prezent în partea opusă a portului, în râpă, cam la 
5 metri deasupra mării. Prin analogie trebue să presupunem că 
şi aici a fost o asemenea peşteră din care na rămas decât acel 
vas problematic, iar restul a fost distrus de mare, ale cărei | 
valuri pe furtună, de fapt, pot să ajungă pân' aproape de râpă.— . 
Să admitem că în timpul când peştera distrusă a fost întreagă, 
iar dela gura ei până la mare să îi fost numai 5 m, atunci 
marea din acele vremuri până azi a înaintat cu vreo 5-10 m cel 
puțin. Fie acele peşteri greceşti sau troglodite, vârsta lor se 
poate evalua la aproximativ 2000—4000 ani, în care timp marea 
a înaintat vrec 10 m, deci anual cel puţin 9,25-—0,5 cm, probabil 
cu mult mai mult. Se înțelege dela sine că acest rezultat nu poate 
fi considerat decât cu aproximaţie de tot superficială. Marea nu 
înaintează la fel pe toate sectoarele ; pe timpul existenţei peşterii | 
dispărute poate să îi fost cu mult mai depărtată decât am pre- 
supus ; vârsta peşterii poate să fie alta, etc., tot ocaziuni destule 
pentru a da un rezultat falş. Cu toate acestea, încercarea de a 
găsi iuțeala de înaintare marină trebuia făcută graţie existenţei 
acelui vas antic. 


Peşteri. Coasta de Argint este destul de bogată în peşteri 
care — după înfăţişarea lor actuală — în marea lor majoritate | 
au tost săpate, sau cel puţin lărgite de oameni. Aceste peşteri, 
deşi nu se pot compara bunăoara cu acele din podişul Karst, 
totuş sunt destul de interesante. 


Peşterile din regiune formează 3 grupuri principale: Caliacra, 
Ciragman şi Mihalbei. 

Cele mai mari sunt peşterile dela Caliacra. Ca şi celelalte, 
stau lå diferite: înălţimi deasupra mării şi suht mai accesibile 
dinspre podiş decât dela țărm. lnălțimea.în genere nu trece de 
2—3 m, lățimea însă este cu mult mai mare, adâncimea până 
peste 10 metri. Solul autochton e acoperit cu lut şi cu excre- 
mentele oilor pe care le adăpostesc ciobanii aici. Din cauza 
focurilor, pereţii și tavanul sunt negriți de fum. Unele peşteri 
sunt în parte prăbuşite, altele amenințătoare. Despre tunelurile 

ce din interiorul peşterilor se deschid vertical până la suprafaţa 
podişului voiu aminti la capitolul archeologic. 

Al doilea grup de peşteri este aşezat în sudestul dealului 
Ciragman. Aici numărul lor e mic; se vede însă bine că au fost 
“locuite la timpul lor, probabil în antichitate (sec. 2 în. Chr.— 
sec. 6 d. Chr.). Două dintre aceste peşteri au o comunicaţie 
verticală, care poate că s'a format numai prin surparea solului 
peşterii de sus. Cea înferioară adăposteşte problematicul vas- 
amintit mai nainte. 

Al treilea grup de peşteri (fig. 6) e lucrat în coasta din 
dreptul satului Mihalbei. Sunt vreo 10 la număr, uşor accesibile, 
frecventate de ciobani cu turmele lor; mărimea până la 200 m3. 

Peşterile Coastei de Argint mau concreţiuni hidatogene 
(stalagmite, stalactite) pronunțate, ci numai ici-colea mici înce- 
puturi în forma unor emisfere. 

In stânga râului Suiuciucul Turcesc am găsit printre pie- 
irişul țărmului. vârful unui stalagmit (stalactit ?), vreo 15 cm lung 
şi destul de bine desvoltat. Probabil că s'a format într'o peşteră 
ce s'a distrus prin alunecarea partiei respective de coastă. 

Isobata de 200 m, unde începe soclul continental, se află 
la vreo 100 km spre est de Cavarna; isobata de 50 m cam la 
30 km depărtare. lIsobata de 25 m însoţeşte țărmul de la Con- 
stanța spre sud aproximativ palalel. Rămâne vreo 5 km depărtată 
de țărm şi -— ceeace dă de gândit — urmează totitura Capului 
Caliacra, spre deosebire de isobata 50 m. Se ştie că mările au 
tendința de a-şi îndrepta țărmul; dar care este atunci motivul 
abaterei subite a coastei la Capul Caliacra spre vest, din obiş- 
nuita ei direcţia nord-sudică? Din mersul drept al isobatei 50 m 
şi din abaterea isobatei 25 m putem deduce că la S şi la SE 
de Caliacra, nivelul fundului marin la o adâncime de 25—50 m 
arată aberaţiuni din. relieful normal; rezultă o regiune de scufun- 
dare mai pronunțată în sudul Coastei de Argint. Să nu fie oare 
vreo legătură între puternicele conglomerate dela Caliacra şi 
neregularitatea fundului marin ? 

De notat este că în prelungirea Coastei de Argint se află 
valea Batovsca cu terasele €ei!), apoi golful Varna, paralel cu 
linia Caliacra--Balcic. Poată că coincidența de linii să nu fie 
decât întâmplătoare, însă aceasta nu-mi pare probabil, mai ales 
din cauză că litoralul arată cu atât mai despicat, cu cât înaintăm 
dela Caliacra spre Balcic, adică dintr'o regiune mai liniştită în 
alta mai neliniştită. 

S'ar putea face obiecţiunea că litoratul spre Caliacra âr 
fi mai piin dislocat, fiind mai la adăpostul vânturilor dominante 
de N şi E, deci mai puțin expus activităţii: abrasive a mării. 





1) N'am ajuns să pot vizita şi valea asta. 

Dacă întradevăr lucrul ar sta aşa, atunci de mult sar fi format 
un litoral de tipul c. Am arătat mai nainte că nici unul dintre 
tipurile descrise ca existente în regiunea Coastei de Argint nu poate 
să fie considerat ca cel mai vechiu. Se poate însă zice în genere 
că litorarul indică cu atât mai mult o regiune de dislocaţii cu cât 
este mai accidentat şi cu cât mai repede se vede că îl distruge 
marea. Deci : în regiunea Cavarna— Balcic marea înaintează repede 
>= ceace o dovedeşte chiar existenţa golfului Cavarna — deci 
regiunea se scufundă ; nivelul mării a fost cu 25—50 m. mai jos 
decât astăzi. 

Cine a văzut dărâmarea litoralului mai ales din regiunea 
Tuzlei, nu va trage la îndoială că undeva în fațã acestei regiuni 
trebue să existe un centru de scufundare lentă, seculară, care 
se întinde chiar şi asupra litoralului. Cred că un studiu amă- 
nunţit asupra întregului litoral dela Constanţa până la Varna ar 
dovedi presupunerea mea. Puținele observaţiuni făcute de mine 
sufere mai ales din motivul că mi-a lipsit un barometru altimetrie 
pentru studierea nivelului straturiior contimporane. 

Conglomeratele găsite la Caliacra sunt aplecate spre apus, 
deci de acolo a venit sau întracolo s'a retras marea” acelor 
orizonturi. Cred că, după toată probabilitatea, trebue să fie ô 
legătură genetică mai strânsă între acele conglomerate şi ipote- 
ticul basin de scuînndare. Deocamdată însă nu se poate preciza 
nimic. La tot cazul cred că existența golfului Cavarna— Balcic nu 
se poate explica mai bine decât ca regiune de scufundare mai pro- 
“nunțată ca bunăoară la N de Caliacra. In sprijinul ipotezei vine 
şi desimea şi întinderea redisă a cutremurelor, care cred că în 
majoritate sunt independente de epicentrul „mării Marmara. 

Scymnos din Chios?) ca şi Anonymus, Periplus Ponti Euxini 
ne istorisesc că la Balcicul actual marea a aruncat la țărm o 
statuie a lui Dionysos. Această ştire arată cumcă cu mult înainte 
de Christos marea înghițise deja un aşezământ antic; iar o in- 
dicaţie pentru scufundarea litoralului. 

D-l Popa Lisseanu zice că între Balcic şi Caliacra singurul 
acces la mare ar fi numai la Cavarna. In realitate, marea este 
accesibilă chiar şi cu vehicule şi la Dalboc, Milhalbei şi Tuzla; 
pe jos în multe locuri. ° 


Cutremure. 


In regiunea Coastei de argint cutremure de pământ se ivesc 
destul de des. faptul acesta sprijineşie întru câtva presupunerea 
mea că în apropiere, probabil la sud, se înfăptuesc dese mişcări 
tectonice. Am adunat dela locuitori ştiri, asupra mişcărilor 


t) După Q. Popa-Lisseanu, Cetăți şi oraşe greco-romane. 1921. p. 18. 

seismice pe care le redau aici, deocamdată fără nici o critică 
sau modificare!), spre a da şi altor naturalişti ocaziune de control. 
Numerele consecutive indică diferitele persoane consultate. 

1. Anul 1871, luna Mai. Localitatea Cavarna. Cutremuruł 
avea efect dăunător asupra clădirilor. 

2. Anul 1881, luna Iunie. Localitatea Cavarna. Stricăciuni 
la case. 

3. Anul 1888, ziua şi luna necunoscute, 7h a. m. Localitatea 
Cavarna. Individul dormea în pat; acesta s'a mişat de două ori. 
Sau mişcat mobilele, s'a vărsat apă. Cutremurul a durat cam 
1—2 secunde şi a venit dela Balcic. 

4. Anul 1891, luna lunie(?). Localitatea Cavarna. Cu strică- 
ciuni la case. + 

5. Anul 1891, 18 Martie, Duminica Florilor, 10!/2h. Per- 
soana era la curăţitul unei maşini de cusut, stătea pe o rogojină 
în casă. Localitatea Cavarna. Cutremurul n'a fost ca pe valurile 
mării, ci s'a zguduit odată pământul, apoi a început să tremure. 
Durata: o oară şi un sfert. Durduituri dela miazănoapte, dela 
Gargalâc. S'a văzut o lumină ce s'a dus spre mare. 1!/4 oră 
zeuduiri neîntrerupte, apoi alte 3 zile zguduiri cu mari întreruperi. 
Si azi (lanuarie 1925) se văd urme de cutremur. La capul 

aliacra mormântul Sf. Nicolae s'a: scufundat. S'a răsturnat un 
vas cu 20 ouă spre răsărit. Obiectele din casă şi un pom din 
curte s'au mişcat dela N spre S. Nu s'a observat dacâ au fost 
schimbări la țărm, isvoare şi fântâni. 

6. Anul 1891, 25 Martie, Vinerea Mare, 10h. Localitatea 
Cavarna. Persoana a fost în casă, în parter, la mâncare, stând 
în picioare. S'a simţit de către toate persoanele. Cutremure ca 
pe valuri. Durata 15 minute. Durduituri, fără fenomene optice. 
La mahalaua turcească s'au darâmat case vechi, apoi etajul 
unei case. Două tinichele cu ouă s'au răsturnat spre E. Unele 
vase s'au spart. Nu s'a observat dacă s'au mişcat mobile. Ţăr- 
mul mării s'a retras şi din unele fântâni s'a pierdut apa. 

7. Anul 1900. 20 Aprilie, orele 8—9 seară. Observatorul 
şedea la masă într'o casă clădită pe pământ negru, arabil. Cu- 
tremul a venit dinspre Şabla, a durat abia 1 minută, mişcările 
au fost tremurătoare. Hornurile au fost avariate, în case s'au 
răsturnat vase spre Balcic. Obiecte atârnate s'au lovit de perete. 

78. Anul 1900. Mai, orele 10 a. m. Persoana ce povesteşte 
venise dela biserică şi se desbrăca într'o casă fără etaj. Loca- 
litatea Mangalia. Cutremurul era cu furtună, a durat un ceas, a 
venit dinspre sud şi era cu vâjiituri de vânt. Numărul zguduitu- 
rilor a fost mare. Urmele se văd şi azi (1924) la o geamie 
turcească. Multe vase s'au răsturnat, obiectele atârnate au căzut. 


1) Relata refero. 

La ape nu sau făcut schimbări. Numai jumătate din locuitori 
au simţit; în case toți. Toate mobilele au tremurat, geamurile au 
sunat şi sau spart. Uşile şi duşumeaua nau pocnit. Lichidele 
din vase deschise s'au legănat, din vase pline sau vărsat. Au 
simțit şi oamenii dela lucru. In case sa simțit mai tare decât 
decum ar trece o căruţă încărcată. Crengile arborilor sau rupt, 
obiectele atârnate au căzut şi sau spart. Toţi au fugit afară din 
case, Sau spart multe vase. Mobilele s'au mişcat din loc, însă 
nau căzut. Pereţii caselor au crăpat. Marea a făcut ceva valuri. 
Clopotele n'au sunat. Fântânile nu şi-au schimbat nivelul. S'au 
dărâmat mai ales case mici, ziduri de curte şi turnuri. 

9. Anul 1900. Intr'o Duminică la orele $ dimineața. Loca- 
litatea Cavarna. Persoana era la biserică. Ceriul s'a întunecat, 
s'a auzit un sgomot şi după 12 secunde a început zguduitura. 
Cutremurul a ținut 2—3 secunde. Acel cutremur a ținut mult, sa 
facut foarte des, aproape timp de o lună, în fiecare zi la amiază, 
seara şi la 12 ore noaptea. Cutremurul a venit dela Tuzghiol. 
Acoperişul bisericii s'a deschis încât s'a văzut ceriul; apoi sa 
închis iarăş. N'au “fost multe stricăciuni, dar s'au dărâmat câteva 
coşuri. Din vase nu s'a vărsat, nimic. Mobilele se clătinau în- 
coace şi încolo. In dosul cinematografului sunt încă semne dela 
cutremur. Apa mării sa retras. La cişmele, fântâni şi isvoare 
apele sau înmulțit. 

10. Anul probabil 1900. Vara, întro Duminică, la orele 9. 
Localitatea Caliacra. Apa din reservoriu se clătina ca valurile 
pe mare. Sa auzit un sgomot, ceriul sa făcut negru şi pe urmă 
a început cutremurul. După puţin sau crăpat stâncile şi sa 
dărâmat stânca pe care era clădit farul. 

11. Anul 1901. 9 Martie la orele 9a. m. Localitatea Varna. 
Persoana a lucrat la o maşină. Au simţit toate persoanele din 
localitate. Două :zguduiri şi a două zi iarăş. Durata 5—6 minute, 
direcția dela răsărit. S'au auzit sunete vibrătoare ce veneau dela 
răsărit, simultan cu cutremurul. Fenomene luminoase nau fost. 
Schimbări la țărm sau isvoare nu s'au observat. Sau dă- 
râmat(2) case. 

12. Anul 1901, 13 Martie, 8h a. m. Localitatea Cavarna. 
Persoana citea în casă. Au simţit toți locuitorii. Cutremurul era 
ca valurile, durata 2—3 secunde. Direcţia dela răsărit. Inaintea 
cutremurului s'a auzit un sgomot ca vântul. Depe etajeră s'au 
răsturnat vase şi au căzut cărți. Toţi au fugit afară. 

13. Anul 1901. 18 Martie. Localitatea Cavarna. Sa dărâmat 
majoritatea clădirilor din.port, nu însă din oraş. 

14. Anul 1901. 18 Martie st. v., Duminecă 9t/ h a. m. Locali- 
tatea  Ghiaur-Suiuciuc. Persoana era la biserică. Cutremurul 
a venit vibrând, a durat 2—3 minute şi a fost simţit de toți 
locuitorii. Cutremurul a venit dela E şi a fost. prevestit de un 

vuet tare ca vântul. Sa dărâmat jumătate din sat. La Capul 
Caliacra şi azi se văd încă urme. După prima sguduitură s'a mai 
cutremurat încă de 3 sau 4 ori. Schimbări la isvoare n'au fbst. 

15. Anul 1901. 18 Martie. Localitatea Ilanlâc. Persoana 
stătea afară, pe ţărnă. Cutremurul s'a simţit, de toţi locuitorii, 
a fost ca pe valurile mării, durata de 1 minut şi a venit dinspre 
Rusia. După cutremur s'a auzit un vuet. Numărul sguduirilor nu 
se ştie, urme nu se văd, mişcări la țărm m'au fost. 

16. Anul 1901. 28. Martie. Localitatea Cavarna. Direcţia 
cutremurului dela apus spre răsărit, mişcarea ca pe valuri, durata 
16 secunde. Au căzut coşurile caselor, în port s'au dărâmat 
magaziile. 

17. Anul 1901. Ziua Floriilor, pela 10—11 h a. m. Localitatea 
Cavarna. Persoana stătea liniştită în casă. Mai întâiu sa auzit 
ca un vuet tare, după aceea au urmat 2—3 sguduituri foarte tari. 
Toţi locuitorii din Cavarna şi jur au simţit cutremurul. A venit 
dela NV. Oamenii au fugit afară crezând că se dărâmă casele 
peste ei. Multe lucruri au căzut şi s'au spart. La toate casele 
au căzut hornurile. Atunci s'a răsturnat biserica dela $Şabla şi 
a crăpat zidul la biserica Sf. Gheorghe din. Cavarna. Din 
Ciragman s'a surpat o bucată în mare. In unele sate din jur s'au 
dărâmat case întregi. Cutremurul a fost foarte tare. După acest 
cutremur s'au simţit în aceeaş zi încă 2—3, însă foarte slabe. 

18. Anul 1901 ? Intr'o Duminecă din luna Martie, 9h Locali- 
tatea Cavarna. Persoana a fost în biserică. Cutremurul a. fost 
simţit de toţi, era ca pe valurile mării, s'a sguduit de mai multe 
ori şi a venit dela E. S'a răsturnat farul. 


19. Anul 1901. Martie, Duminecă, 10 h. Localitatea Cavarna. 


| Persoana era în etaj, citea. In toata Dobrogea sa simţit cutre- 


murul; în localitate de cătră toți locuitorii. Pământul a tremurat 
timp de 5 minute. Cutremurul a venit dela Ghiaur-Suiuciuc, adică 
dela răsărit. Obiectele din casă s'au mişcat spre apus. 


20. Anul 1901. 31 Martie, Duminecă, 9h a. m. Localitatea 


| Liftelnâc. Persoana a dormit în liber pe câmp. Cutremurul a venit 


dela E, sguduind, şi a durat 3—4 minute. Sau dărâmat case şi 
a crăpat pământul. Persoana fiind cu oilepe câmp, a simţit numai 
tremurând şi sguduindu-se pâmântul. 

21. Anul 1901. Duminecă 31 Martie. Localitatea Cavarna. 
Cutremurul a durat 5 minute şi a trecut ca vântul. Au căzut 
zidurile caselor. Căruţa ce era în curte a început să se mişte. 
Căldări pline cu apă au început să se verse. 


22. Anul 1901, primăvara. Intre Cavarna şi Ghiaur-Suiuciuc. 


| Persoana şedea pe câmp în trăsură. Mişcarea a fost tremurând 


ca pe valuri. Mai multe sguduiri. Cutremurul venea dela mare, 
durduind. 

23. Anul 1901. Intâia Duminecă din luna Martie, orele 8 
a. m. Localitatea Cavarna. Cutremurul s'a simțit venind dela 
răsărit. De sub pâmânt s'a auzit vuet. Cutremurul a durat 2 se- 
cunde. Sau dărâmat case cu două etaje, garduri, hornuri şi farul 
dela Caliacra. Au murit 2 oameni ce au fost pe vârful unei 
prăpastii ce sa dărâmat. Mişcarea a fost îif formă de valuri. La 
Bolata s'a simțit miros de pucioasă. După acest cutremur timp 
de un an încă s'au tot simțit mici cutremure. Cel mai puternic 
cutremur a fost la Caiabei, Sarâmeşe şi Suiuciuc. In primul sal 
pământul s'a cutremurat de jos în sus. Cupola bisericii Si. 
Gheorghe din Cavarna sa despicat şi apoi iarăş s'a unit. 

24. Anul 1901. Vara la orele 11 a.m. Localitatea Cavarna. 
Persoana şedea în casă pe scaun. Cutremurul a durat vreo 
4 minute şi s'a simțit vibrând; câteva sguduiri, apoi linişte, pe 
urmă iarăş sguduiri şi iarăş repaos. Direcţia dinspre mare. Lumea 
a fugit afară din case, care sau dărâmat. Inaintea cutremurului 
sau auzit vreo 4—5 sunete ce veneau dela mare sunând ca 
pocniturile (din cauza dărâmării caselor). Fenomene optice nau 
fost. Isvoarele au încetat să curgă şi ţărmul sa retras. 


25. Anul 1901. 24 Iunie. Localitatea Cavarna. Sau simţit 
16 sguduiri cu pauze de 10—15 minute. Centrul de putere a fost 
la Caiabeichioi şi Calicichioi. 

20. Anul 1902. Duminecă Floriilor 18 Martie st. v., 9 h a. m. 
Localitatea Cavarna. Persoana şedea pe pat, casa situată pe 
pantă. Cutremurul a început cu vuet, a ținut o secundă, în care 
timp Sau simţit 3 sguduiri. A venit dinspre apus. Cu sunete de 
durduituri şi tremurând. Vremea a fost întunecoasă. Pe urmă 
încă 3 zile sau mai auzit vuete. Şi azi (lanuarie 1925) se văd 
crăpături la case de atunci. Sau răsturnat multe vase căzând 
spre apus, mai ales în magaziile din port. Apa isvoarelor s'a 
tulburat. Geamurile au sunat, uşile s'au deschis. Lichidele din 
vase s'au vărsat, mâncarea ce era pe foc sa răsturnat. Sau 
mişcat crengile arborilor; icoane, candele au căzut jos. Râurile 
sau tulburat. Multe case au crăpat, sau dărâmat ziduri şi mai 
ales hornuri. 


27. Anul 1902. Aprilie, Dumineca Floriilor, orele 10—11 
a. m. Localitatea Varna. Persoana stătea în biserică. Mai întâiu 
sa auzit ca un vânt foarte tare, după aceea două sguduiri tari 
care sau simţit venind dela răsărit. Oamenii au fugit toți din 
biserică, obiectele atârnate s'au mişcat. Cutremurul a durat 2 
minute; a fost simţit de toți locuitoriii oraşului. Biserica cea mai 
mare din Varna a crăpat în câteva locuri, asemenea şi unele ziduri. 


28. Anul 1902. 26(?) August, 7 ha. m. Localitatea Balcic. 
Persoana dormea. S'au simţit 7—8 seuduiri, a durat 2—3 minute 
şi a venit dela apus (2). Sau auzit sunete fluerânde ce veneau 

dela apus dimpreună cu cutremurul. Fenomene optice mau fost. 
S'au răsturnat vase spre est, iar altele au căzut jos depe dulap. 

` 29. Anul 1903. Luna lunie-lulie. Localitatea Şabla. Persoana 
şedea în casă, dar când s'a auzit bubuitul, a fugit afară. Pământul 
(negru) mai întâiu a tremurat şi apoi a început a se legăna. 
Numărul sguduirilor a fost nenumărat, au ținut aproape un ceas 
şi jumătate; au venit dinspre Constanţa. S'au auzit sunete foarte 
îngrozitoare şi sperietoare: durduia şi fluiera. Sunetele se anunțau 
înaintea cutremurului. Sau răsturnat multe: vase spre Varna, iar 
icoanele s'au lovit de pereţi. 

30. Anul 1911. 21 Martie, ora 7 ziua. Localitatea Cavarna. 
Pământul a tremurat abia o minută. Direcţia dinspre Şabla. 
Inaintea cutremurului s'au auzit sunete ca vântul. Vase nu s'au 
răsturnat, sau mişcat puţin din locul lor; pahare aşezate lângă 
olaltă pe poliţă s'au ciocnit puţin. 

31. Anul 1912. Miercuri 20 lulie, orele 11 a. m. Locali- 
tatea Varna. 

32. Anul 1913. Sâmbătă 14 Iunie, orele 12 amiazăzi. Locali- 
tatea Velico Târnovo. Cutremurul a venit dinspre apus ca nişte 
valuri. S'au dărâmat clădiri, a isbucnit apă din munţi. Au fost 
mari nenorociri. 

33. Anul 1914. Iulie, ora 4 d. a. Localitatea Racovschi. S'a 
auzit ca un vânt şi s'a sguduit pământul. Un bordeiu s'a dărâmat, 
dealtfel nici o stricăciune. Direcţia dela Balcic. 

34. Anul 1914. Intro noapte, vara. Localitatea Cavarna. 
Două oscilaţiuni la interval mai mic de 1 minută (câteva secunde). 
Fără urmă la clădiri; unii nici mau simţit. 

35. Anul 1916, vara, într'o amiază. Localitatea - Cavarna. 
Cutremurul a fost scurt, numai de vreo 5 secunde şi se simţea 
ca pe valurile mării. La clădiri nici o pagubă. 

36. Anul 1916. Luna August, noaptea pela orele 10. Locali- 
tatea Cavarna. Persoana dormea, dar s'a deşteptat. Hainele atâr- 
nate şi candela s'au mişcat. Cutremurul a fost simţit de mai 
multe persoane după spusele cărora a venit dinspre N. Mai 
întâiu a venit ca un vânt, apoi a început să tremure pământul, 
după aceea iarăş a fost linişte. Unii locuitori au fugit din case. 
Cutremurul acesta s'a simţit şi la câteva sate. 

37. Anul 1919. 24 lanuarie, pe la 5 ore a. m. Localitatea 
Cavarna. Au fost 3 sguduiri urmate de un vuet. Persoana care 
avea o lampă în mână vroia s'o pună pe masă, dar n'a putut, 
fiindcă să legăna masa din spre est spre vest. Duşumeaua scârţâia. 

38. Anul 1919. August, ora Ti/z a. m. Localitatea Cavarna. 
Persoana era în pat. Cutremurul n'a fost simțit- decât de puţine 
persoane ce nu lucrau nimic; a venit tremurând dinspre mare 
şi n'a durat decât 2 minute. Nu s'au observat nici fenomene 
optice, nici. sunete, 

39. Anul 1919. August. 7 hp. m. Localitatea Cavarna. Cutre- 
murul s'a simţit tremurând, a durat 20 secunde, a venit dinspre 
SE şi a fost simţit numai de puţine persoane. 

40. Anul 1922. 24 Ianuarie, 4 ore a. m. Localitatea Cavarna. 
Cutremurul s'a simţit de multe persoane, venea dela vest şi 
a ținut 30 secunde. Un zid a crăpat şi a căzut coşul casei. S'a 
seuduit toată casa. Persoana dormea. 

a 


Supunând cercetării istorisirile acestor 40 persoane, putem 
distinge aproximativ următoarele cutremure: 

a) [1] Mai 1871. Cavarna. Pagube la clădiri, deci cutremur 
de cel puţin gradul 6 după scala de Mercalli-5ieberg, care grad 
corespunde unei accelerațiuni de 51—100 mm/sec.2. 

b) [2] Iunie 1881. Cavarna. Stricăciuni la case, deci gradul 
6 sau 7 (accel. 101—250 mm/sec.2). 

c) [3] Anul 1888. 7 ha. m. Cavarna. Gradul 5—6. Direcţia 
dela W (2), 2 sguduiri. 

d) [4, 6; 5 se referă probabil la 1901]. Anul 1891. Vinerea 
Mare, 25 Martie, 10 h. Cavarna. Case dărâmate. Cutremur undu- 
lant. Gradul 7, durata 15 minute, direcția dinspre E. Fenomene 
acustice: durduituri, Retragerea țărmului mării, unele fântâni îşi 
pierd apa.— Precum se vede, acest cutremur a produs oarecare 
schimbări în scoarță. Retragerea mării poate îi explicată ca efectul 
unei scufundări subite în solul mării. 

e) [7] Anul 1900. 20 Aprilie, 20—21h. Cavarna. Direcţia - 
dela W, gradul 5—6, durata 1 minută, tremurând. 

f) (11—24, 252, 26, 27 poate şi 28, 29| Anul 1901. 18 Martie 
st. v. aproximativ ora 9!/, a. m. Cavarna. Fapt constatat este că 
în port magaziile s'au dărâmat, iar în oraş casele au suferit mai 
puțin. Direcţia dela E. Asupra. duratei cutremurului, precum se 
vede, afirmațiunile sunt foarte diferite, încât nu se poate preciza 
aproape nimic. A se vedea diferitele răspunsuri. Au fost mai 
multe zguduiri, poate 16(2), la intervale de 10—15 minute. Gradul 
1 în oraş, 8—9 la port. Precum se vede, clădirile din port au 
suferit cu mult mai mult decât cele din oraş, primele fiind aşezate 
pe sol aluvionar, celelalte pe roci relativ tari, autochtone. Acest 
cutremur a fost cel mai puternic din ultimele decenii şi a cauzat 
pagube mari, între altele s'a prăbuşit farul Caliacra dimpreună 
CU promontoriul pe care era clădit. 

g) [287] Anul 1902. 26 (?) August, 7h a. m. Balcic. Direcţia 
dela E Gradul 6. 
A h) [29?] Anul 1903. Iunie—lIulie. Şabla. Gradul 6, direcţia 
ela E. 

i) [30] Anul 1911. 21 Martie, 7h a. m. Cavarna. Gradul 
4—5. Direcția dela NE. 

j) [31] Anul 1912. 20 lulie,.1lh a. m. Varna. 

k) [32] Anul 1913. 14 Iulie, 12h a. m. Velico Târnovo.. 
Gradul 7—9. 

l) [33, 34] Anul 1914. Iulie, 4h a. m. Racovschi şi Cavarna. 
Direcţia dela W(2). Gradul 4. 

m) [35] Anul 1916, Vara, amiaza. Cavarna. Gradul 4. 

n) [36] Anul 1916. August, 10h p. m. Cavarna. Gradul 4—5. 

0) [37] Anul 1919. 24 Ianuarie, 5h a. m. Cavarna. Gradul 4. 

p) [38; identic cu 372] Anul 1919. August, 7!/,h a. m.. 
Cavarna. 

q) [39] Anul 1919. August, 7h p. m. Cavarna. Direcţia SE. 
Gradul 4. 

r) [40] Anul 1922. 24 Ianuarie. 2h a. m. Cavarna. 


% 


Precum se vede, în anii 1871—1924, în regiunea Coastei de 
Argint au fost vreo 18 cutremure macroseismice, în parte destul 
de puternice, deci dar tot cam la 3 ani unul. Direcfia este in 
majoritate dinspre ipoteticul basin de scufundare din fata Coastei 
de Argint. Se -poate că unele cutremure şi-au avut cauza în sur- 
pări de peşteri subterane. 


In vara 1922 (?) marea sa retras tip de cel puţin o zi fără 
nici o furtună sau cutremur. 


III. Hidrografie. 


Abstragând marea, Coasta de Argint este săracă în apă. 
Cantitatea mică de precipitațiuni (cam 400 mm anual) şi per- 
meabilitatea solului în unele părți cauzează formarea stepei aride. 
In schimb cred că există ape subterane (râuri), poate chiar 
numeroase. 


Ape ce curg la lumina zilei sunt puține. Vinil dela Ca- 
lacra, dăm mai întâiu de pârâul Dalboc, mic şi neînsemnat, 
adeseori chiar fără apă; nare lungime nici de 1 km. Valea pă- 
fâului e destul de 'largă şi ascensibilă. 


Râul Cavarnei este cea mai mare apă curgătoare din regiune. 
Isvoreşte dintrun grup de cişmele (Fig. 14) ce se ivesc din aripa 
stângă a văii, cam 3 la număr, apoi lângă prima moară altele 
două, dintre care una primeşte apa din partea dreaptă a vâii. 
Debitul acestor isvoare variază foarte mult, cam dela 2—15 kg 
pe secundă ; temperatura e aproximativ constantă de 130 C, deci 
cât temperatura mijlocie anuală a localității. Spre a ajunge la 
nivelul cişmelelor, apa de ploaie trebue să străbată roce în 
grosime de 20—40 m în sens vertical. 

Poziţia oraşului Cavarna, faţă de cişmele, de unde o mare 
parte din popolaţiune îşi aduce apa necesară pentru consum, 
este nenorocită. Lângă hala orăşănească este o fântână care, în 
timpul răsboiului, în parte a fost umplută cu pietre, apoi la 1924 
— din lipsă de apă apropiată pentru construcţiuni —- curățită. 
La scoaterea pietrilor din fântână, apa cişmelei ce se află la o 
înălţime cu vreo 20 m mai mică, s'a tulburat, dovadă de legă- 
tura subterană dintre aceste două puncte. In analogie trebue să 
presupunem şi alte legături între cişmelele şi arealul oraşului, 
prin urmare filtrare insuficientă: sus latrine, jos oamenii beau 
apă! Adevărat, apa cişmelelor e foarte gustoasă, însă şi mai 
primejdioasă, cum ne învață unele epidemii de infecţii intestinale, 
din fericire rare. 

După ce râul Cavarna a adunat apa cişmelelor, el dispune 
de un debit de 40—70 kg. secundă. Deci isvoarele produc zilnic 
4000—6000 tone, anual 1,450.000 — 2,200.000 tone. Regiunea, 
având media anuală de precipitațiuni 400 mm., apa cişmelelor 
se adună depe o suprafață de peste 320—550 hectare, abstracţie 
făcând. de evaporare şi de scurgerea la suprafața podişului, a 
căror cantitate nu se poate aprecia şi, negreşit, este cu mult mai 
mare decât debitul isvoarelor. Cantitatea apei din râu dimpre- 
ună cu înclinația destul de mare a văii, dau energie destulă 
pentru şirul de mori ce se întind până în apropierea portului. 

Care este geneza văii Cavarna? La tot cazul un produs al 
apelor curgătoare, căci orizonturile celor două aripi, care for- 
mează valea, nu arată denivelare. Valea Cavarnei are acelaş 
caracter ca şi valea Dalboc; s'a format prin eroziune regresivă. 
Poate că o parte a văii s'a format prin surparea unor cavităţi 
subterane făcute de apă, lucru ce azi nu se mai poate constata. 
In tot cazul, valea este opera isvoarelor, iar acestea îşi au ori- 
ginea în puternicele straturi de argilă impermeabilă. 

Inainte de a se vărsa în mare, râul Cavarna primeşte dela 
dreapta părâul Mihalbei, care vine dintrun grup de cascade 
mici din nordul satului. Aceste isvoare se ivesc la un nivel foarte 
înalt, abia câţiva metri sub suprafața podişului. Cantitatea apei 
variază mult, uneori deabia ajunge pentru întreţinerea părăului. 

In valea Cavarnei se mai găsesc câteva isvoare, dintre care 
cele mai mari sunt la port şi-şi au originea în straturile dislocate 
din estul Ciragmanului. Temperatura acestor isvoare este apro- 
ximativ constantă de 140 C; chaosul tectonic ce domneşte aici 
nu permite explicaţia exactă a genezei. Poate că nu este decât 
un fel de captivare parţială subterană a apei ce vine dela Mihalbei. 

Intre Cavarna şi Mihalbei se găseşte la ţărmul mării un 
isvor slab de apă nesărată, bogată însă în hidrogen sulfurat. Acest 
isvor rareori curgea şi este mai mult o groapă de apă stătătoare; 

uneori seacă. Apa se poate bea fără nici un efect neplăcut, cu 
toate că este destul de puturoasă. 

Un alt isvor cu hidrogen- sulfurat se găseşte între Suiuciăcut 
Turcesc şi Tuzla, la vreo 30 m. înălţime, cam la mijlocul întin- 
Sului teren alunecat (Fig. 2). Acest isvor are o temperatură de 
160C, produce pe secundă cam 0,4 kg apă ce miroasă destul 
de tare a HS. In isvor trăeşte o insectă (Nepa), deci cantitatea. 
acelui gaz nu poate să fie mare, în cantităţi mai mari fiind 
otrăvitor. Apa e potabilă şi se varsă într'o mocirlă de 100 m. 
diametru, plină de trestiş (papură). — O altă baltă cu vegetaţie, 
se află mai spre SW, lângă mare, aproape la nivelul zero. 

Mai bogat este isvorul din răsăritul Tuzlei, zidit cu pietre 
şi două jghiaburi de scurgere. O piatră are o inscripție bulgară. 
Lângă isvorul zidit mai apar altele două naturale din pământ. 
Apa mare nici un gust, e bună de băut, are 150Ç. Inălțimea 
acestui grup de isvoare e cam de 10—20 m., cantitatea apei 
cca 1 litru pe secundă. 

Din sinclinalul al cărui front e desvelit la răsărit de Tuzla 
(Fig. 4) curgea întrun timp puţină apă sulfurată; în prezent 
(lanuarie 1925) nu mai curge. 

Cea mai cunoscută apă din regiune este lacul Tuzla (Fig. 3). 
Suprafața variază după anotimp; lacul stă în legăturâ cu marea 
printr'un Șanț artificial. Existenţa lacului se bazează pe faptul 
că apa lui — fiind cam la acelaş nivel cu marea — mare scur- 
gere. Probabil că depresiunea lacului e formată într'un sinclinal 
de roce impermeabile ce ies la iveală în răsăritul lui (Fig. 4). 
Apa lacului e sărată, concentrată prin evaporare, prețuită pentri 
băi la care servesc şi un şir de cabine. Lacul e lipsit de vege- 
taţie şi are un strat gros de nămol. 

In apusul Tuzlei se mai găsesc câteva isvoare cu apă dulce, 
care uneori formează mici mocirle şi pâraie.. 

In viile Cavarnei: „cîr baglar“ (vii de câmp), în vale, spre 
Mihalbei, este un isvor periodic care, după credința populațiunii, 
curge numai în preajma răsboaielor şi mai ales când urmează 
să calce trupe ruseşti aceste regiuni. Isvorul se chiamă „îrgaf 
punare“ (=,„isvorul lucrătorilor“) şi a curs în timpul răsboiului 
ruso—turc, după terminarea căruia a secat. In răsboiul sârbo— 
bulgar a curs iarăş, însă mai slab. 


IV. Clima. 


Clima Coastei de Argint se poate considera ca interme- 
diară între clima continentală şi cea mediteraneană. Tempera- 
tura medie din luna Ianuarie în genere este de 0%, în anul 1924 
însă a fost de — 10 C. Curba grafică alăturată ne arată mersul 

mediilor lunare din anul 1924. Precum se vede, cea mai ridicată 
temperatură o avem în lulie, iar cea mai scăzută în lanuarie. 
Maximul observat în anul acesta a fost de 38 C la 6 Iulie, 
minimul de — 13,30 C la 25 Ianuarie; deci amplitudinea maxi- 
mală de temperatură este 51,30 C. Media anuală în 1924 a fost 
de 13,70 ;. precum se vede, cu 1,700 mai urcată decât media 
anilor îndelungaţi. Salturi de temperatură în jos n'am observat; 
în schimb, la 5 lanuarie 1925, termometrul arăta la amiază 
-+ 170 C, încât apărură broaştele mulțime prin mocirle, unde 
apa avea peste 140. Asemenea au ieşit din ascunziş şi şopârle 
{Lacerta agilis şi muralis), un fenomen neobişnuit prin alte părţi 
ale ţării. — In genere putem zice că clima Coastei de Argint 
diferă de a altor regiuni româneşti mai ales prin iarna sa relativ 
dulce; vara e aproape la fel cu cea din nordul ţării. 

Zăpada nu prea rămâne; de regulă în scurt timp se topeşte 
şi dispare în părţile expuse soarelui, perzistând timp mai înde- 
lungat numai prin gropi sau pantele aplecate spre nord. In anul 
1924 au fost în total 91 zile cu precipitaţiuni, dintre care 16 cu 
zăpadă, în marea majoritate puţin abundentă. Ultima: ninsoare 
din iarna precendentă a fost la 12 Martie. Vreo 20 zile au fost 
cu ceaţă, de obiceiu foarte deasă şi umedă. Ploi abundente, 
parte torențiale, am înregistrat în vreo 16 zile. După statistica 
D-lui agronom regional N. Gheorghiu, totalul precipaţitinilor din 
1924 a fost de 384,9 mm. 

Forma norilor prepondentă e stratus şi cumulus. Acoperirea 
ceriului a fost în termen mediu aproximativ 2,2/4; 67 zile din 
an ceriul a fost acoperit de nori ziua întreagă şi numai în 17 
zile a fost absolut senin. 

Prima descărcare electrică a fost în 29 Febr. cu durduituri, 
ploaie şi un fulger puternic. 

Caracteristic pentru Cavarna este frecvenţa vânturilor. Numai 
în 4 zile aerul a fost în nemişcare; dealtfel aproape totdeauna 
bate vântul, de multeori cu putere mare, încât împiedecă aproape 
mersul în contra lui. După scala de 10 grade, media anuală a 
puterii vântului în 1924 a fost de 2,8 grade. Nu am putut con- 
Stata cu siguranţă, care direcţie este prevalentă, probabil în or- 
dinea grupării N, E, S, W. Frecvente sunt vânturile cauzate prin 
diferenţa temperaturii dintre uscat şi mare, vânturi care îşi schimbă 
direcţia în mod foarte neregulat, pe sărite. — Acestor vânturi, 
Cavarna le datoreşte răcoarea relativă a verilor, pe când Bal- 
cicul sufere mult din pricina căldurii, oraşul fiind situat într'o 
vale adâncă, împrejurată de înălţimi. 

In strânsă legătură cu temperatura uscatului este tempera- 
tura mării apropiate. Curba din linii punctate arată temperatura 
mării în 1924 (vezi fig.). Se cunoaşte bine paralelismul celor 
două temperaturi. Din lunile calde ale anului precedent marea 

îşi păstrează o cantitate de căldură, din care motiv temperatura 
apei până în Martie se menţine mai urcată decât temperatura 
atmosferei, căci aceasta din urmă depinde în primul rând de 
căldura uscatului, care — fiind conducător mai bun de căldură 
decât apa — o pierde cu mult mai curând decât marea. Vedem 
dară că din Octomvrie până în Martie apa mării e mai caldă 
decât atmosfera, cam cu 30. In intervalul Oct.—lan., marea îşi 
pierde din căldură, dând-o cu încetul aerului, îndulcind astfel : 
clima iernei într'o măsură oarecare din regiunile litoralului. Marea- 
Neagră, fiind numai de un mic volum, această ameliorare clima- 
terică este relativ minimală, dar totuş se simte. Din lanuarie 
până în Martie, atât atmosfera cât şi marea se, încălzesc deo- 
potrivă, apa însă îşi menţine plusul de temperatură faţă de uscat. 
Incepând dela Aprilie, marea se încălzeşte mai încet decât aerul; 
acesta din urmă o întrece foarte pronunțat, deoarece uscatul, 
dela care primeşte.căldură, este mai bun conducător şi se încăl- 
zeşte mai intensiv. In Sept. temperaturile se egalează, apoi iarăş 
atmosfera devine mai rece. 


De remarcat este că media anuală a atmosferii stă foarte 
aproape de media hidrosferei, 13,7 şi 12,5 şi totuş, rezumativ, 
marea e mai caldă, dovadă că trebue să înfluențeze favorabil 
asupra climei. Tot în apropierea acestor medii vedem şi cotituri 
bine pronunţate ale curbei marine, aş zice că este „equinocțiul“ 
dintre atmosferă şi hidrosferă. 


Cea mai ridicată temperatură a mării observată în 1924 era 
de 300 C la marginea litoralului cea mai scăzută de + 1° C, aşa 
încât apa niciodată nu ajunge la îngheţ, ceeace mi-au afirmat şi 
pescarii. Cel mult la țărm se formează puţină ghiață din stropii 
aruncaţi de valuri, răciţi la aerul de sub zero. 

Anexez pe p.120 un tablou ce ne arată mediile climaterice din 
1924. Lipsesc mediile din August, deoarece, din cauza absenței 
mele din Cavarna, înregistrările au suferit o întrerupere. (Bin 
acelaş motiv notez că la curbele grafice coordonatele pentru 
August.au fost arătate ca media lunilor Iulie şi Septemvrie. 

Celor eventual interesaţi, registrul zilnic al datelor climate- 
rice le stă la dispoziţie. 

In genere, clima Coastei de Argint este sănătoasă. Boli 
endemice provocate de climă nu sunt. Totuş ceața, care ade- 
seori se iveşte în anotimpurile reci, este nefavorabilă sănătăţii; 
bolnavii de tuberculoză pulmonară par a fi mai puţin rezistenți 
decât. în alte părți ale ţării; contribue însă şi locuinţele neigie- 
nice, apa foarte suspectă a cişmelelor şi alimentaţia primitivă 
a populațiunii. In schimb, vara petrecută la țărm este o plăcere, 
băile de mare sunt. mult superioare celor de râu, mai ales când 
apa are 25—300 C. 

Temperatura atmos-| , ‘Z 5 £ | zg | ai | 
ANUL 1924, ferei în grade Celsiu Ss E pas s = SE 
LUNA media| min. £ E 355 35 2G 
= > [lee RENE 
| Ianuarie RES a | E 24| 4715 
| Februarie . | 0,8 10 | 3,9 | 2,0 3 | AS 
a e mal eel a a sa | 
| Aprilie | na | 55 | 168 _-9 | 26| 26| 352| 9] 
| Mai | (23,1) an| 28 1 (14 | 3,4 || 23 || 10 
| Iunie 25 | 19 |3081 2 | 38| 2| 
| Iulie „| <275|_19 | 38 l< 233) 24 | 1,3 
| Septemvrie ei] 22,9 16,2 
i Octomvrie n | 136 | 63 
8) | — 2 | 255. 
| Decemvrie || 27 |—25| 13 
Media anuală 13,7 | 4,9 | 21,9 || 12,5 || 2;8 
V. Fauna. 


Nu pot să tratez aici sistematic toate viețuitoarele găsite în 
regiunea Coastei de Argint. Ne vom ocupa numai cu reprezen- 
tanţii principali, pe cari îi poate observa mai uşor şi laicul, vie- 
tăți care sunt mai bătătoare la ochi. 

sa rauna regiunii, în genere, este identică cu cea de dincolo 
de “Dunăre; găsim însă şi câţiva reprezentanţi ai faunei medite- 
raneene, care la noi, în Dobrogea, îşi găseşte hotarul de răspân- 
dire înspre nord. Totuş, unele dintre animalele ce hibernează pe 
aici petrec în somnul de iarnă, un fenomen nordic, al regiunilor 
reci. In schimb sunt specii ce la începutul iernii vin dinspre 
„nordul Europei şi se oprere pentru iergare în Dobrogea; marea 
majoritate însă îşi caută adăpost mai Spre sud. Abstrăgând de 
animalele marine, o bună parte a faunei regionale sunt locuitoare 
de stepe, care este formațiunea vegetală prevalentă. Pădurea lip- 
seşte cu desăvârşire, deci şi animalele caracteristice acesteia. 
Puținele mocirle adăpostesc câţiva iubitori -de baltă. 





1) Dintre cari 59,2 mm în August. 


WwWW.minac.ro 


121 


= Dintre mamiferele răpitoare, vulpea şireată locueşte prin 
găuri pregătite de natură şi modelate de animal. Face din când 
în când invaziuni prin coteţele locuitorilor; în genere însă se 
furişează printre bolovanii şi tufişurile litoralului. In numeroasele 
mele excursiuni, n'am întâlnit decât trei indivizi; deci vulpea nu 
este chiar comună în regiune. Deasemenea nici lupul, despre care 
numai am auzit că iarna: face invazii în regiune; despre el se 
ştie că într'o singură noapte poate parcurge zeci de kilometri în 
căutarea hranei. Chiar în zilele calde din lanuarie c. lupii au 
sfâşiat într'o noapte trei purcei ai unui ţăran ce locueşte lângă 
lacul Tuzla (Fig. 3). — Mai modest este dihorul (Foetorius), care 
în cuprinsul Coastei de Argint apare în două specii: una, dihorul 
comun (F. putorius), fără pete pe spate, cealaltă, cu mult mai 
rară, dihorul sarmatic, (F. sarmaticus), cu pete galbene pe spi- 
nare, răspândit numai prin răsăritul Europei. — Printre bolovanii 
unui zid am văzut odată o nevăstuică (Mustela nivalis) înrudită 
cu dihorul, dar pe jumătate atât de mare, de culoare cafenie 
deschisă. După afirmaţiile tăbăcarilor din Cavarna, mai rar se 
iveşte şi vidra (Lutra lutra). 

larna trecută, nişte copii mi-au adus 2 lilieci din peşterile 
Ciragmanului, (Rhinolophus, probabil hipposideros). In amurgul 
serilor de vară numărul liliecilor ce sboară pare relativ mic, dar 
nici hrană destulă un prea găsesc. 

Arici nam văzut pe aici; am auzit însă că se găseşte; în 
tot cazul este rar. Mai des se văd muşuroaiele cârtiței, care-şi 
continuă activitatea chiar şi iarna. Dintre rozătoare, bieţii iepuri 
sunt destul de persecutați, deşi puţin numeroşi, spre deosebire 
de popândei (Spermophilus citillus) ce mişună pe toate terenurile 
care nu sunt prea accidentate. Când treci peste depresiunile lito- 
ralului dintre Cavarna şi Balcic, în zile calde, poți vedea aproape 
mereu câte unul galopând în căutarea refugiuiui. Ţipetele li se 
aud mereu şi se aseamănă cu ale şoarecilor de casă, însă sunt 
mult mai intensive şi scoase întotdeauna din ascunziş. N'am putut 
reuşi vreodată să văd individul care a strigat; se vede că este 
vreun semnal de pază. Uneori popândeiul se ridică în două pi- 
cioare şi urmăreşte câteva clipe omul ce s'apropie, apoi dispare 
în gaură. Nu ştiu cu ce se hrăneşte acest rozător pe pantele li- 
toralului, seci şi cu vegetaţie sărăcăcioasă. Se poate să mânânce 
şi insecte, cu toate că am găsit popândei în aceleaşi galerii 
trăind împreună cu broaşte (Bufo viridis) şi gândaci (Blaps sp.)- 

O mare raritate la ţărmul românesc al Mării Negre sunt 
focele (Foca vitulina). La a. 1924, în regiunea Coastei de ai 
numai două am văzut: una, tăvălindu-se printre valuri în 
Dalbocului, iar cealaltă, înholbându-se la noi din apele te 
ale Capului Caliacra înainte de a dispare. Mai: des apar delfinii, 
(Delphinus delphis). Uneori în număr mare până la 10 indivizi 

sapropie de țărm până la vreo 200—300 metri cu salturile lor 
cunoscute. Un cadavru de delfin, care a fost aruncat la țărm, din 
cauza grăsimii abundente, n’a putrezit decât după vreo 2 săptă- 
mâni, cu toate că era vară.“ 

Locuitorii principali al litoralului sunt paserile. Specii sunt 
relativ puţine, dar indivizi mulți. Ciocârlii sunt destule pe câmp, 
(alauda arvensis); cea cu mot (Galerida cristata) pe toate dru- 
murile. Pe lângă pâraie ici-colea găsim şi Motacilla (cf. boarula), 
pe locuri uscate sticleți (Carduelis carduelis), uneori numeroşi. 
Cel mai drăguţ oaspe ce apare primăvara de timpuriu pe casele 
şi arborii localităţii este graurul (Sturnus vulgaris). Vin cu su- 
tele, îşi scutură aripele şi cântă neobosit. 

Această pasăre îmi va rămâne ca o jalnică amintire din 
Cavarna, unde o anumită categorie de pretinşi intelectuali — nu 
erau din localitate — s'au arătat atât de barbari, de au împuşcat 
sărmanele păsărele cu sutele. Am cerut celui mai citit ziar din 
țară să publice o notă asupra acestui fapt demn de combatere, 
dar fără succes; cu siguranță avea alt material mai folositor 
„culturii“, ştiri mai rentabile. 

Dintre Corvide, arca (Pica pica) este comună mai ales 
prin tufişurile numite aici „pădure“, apoi ciori (Lycus mone- 
dula, Corvus corone şi cornix) se văd în toate localităţile. De 
stâncile litoralului sunt lipite cuiburile rândunelelor (Hirundo 
rustica); o singură dată am văzut şi Caprimulgus europaeus. 

Cea mai impunătoare pasăre din tot cuprinsul Coastei de 
Argint este vulturul pleş alb (Gyps fulvus). Lungimea unui in- 
divid împuşcat de mine avea 1 m iar cu aripele desfăcute era 
de 2,50 metri. Capul şi grumazii în tinerețe poartă puf alb, pe 
care cu timpul îl leapădă, aşa că la animale bătrâne pielea gru- 
mazului este golaşe, încrețită şi de culoare albastră. La baza 
grumazilor se găscşte un guler de pene lungi şi fine. Penele sunt 
cafenii-roşietice, ale aripelor şi cozii negre. 

Această pasăre uriaşe îşi face cuibul pe stâncile cele mai 
prăpăstioare şi inaccesibile. Cuibul este aşezat prin scobituri, 
prea puțin adăpostit de ploi, lucrat fără îngrijire, compus din 
câteva cotoare de plante aruncate în neorânduială. Femelele cam 
în Aprilie—Mai depun un singur ou şi-l clocesc cu multă îngri- 
jire. Un vultur de-al cărui cuib mam putut apropia, na sburat 
decât tocmai târziu, după repeţite ghiolduri date cu o prăjină. 
— La un alt cuib am putut pătrunde cu ajutorul unei funii şi 
al unui târnăcop. Deşi era un pui în cuib, ia: părinţii în sbor 
pe deasupra, ei nau făcut nici o încercare de apărare. Impre- 
jurul cuibului se simțea o putoare iniernală, cu toate că nu erau 
urme de hoituri pe acolo, 'care sunt hrana obişnuită a acestei 
specii. Vulturul tânăr era isvorul acelui miros atât de puternic, 
încât prepararea cadavrului pentru conservare eră imposibilă, 

cu toate că sunt obişnuit cu asemenea lucrări. Dar este de ad- 
mirat curăţenia cuibului care rămâne neatins prin instinctul ani- 
mal, căci puiul, pentru excrementare, îşi ridică sus abdomenul, 
stropind departe dela sine, încât ca curăţenie numai jurul cui- 
bului lasă de dorit. — Prins de tânăr, vulturul pleş alb se poate 
îmblânzi, încât primeşte mâncarea din mână, nu loveşte cu ciocul, 
se împacă bine cu păsările de casă, ba chiar şi cu câinii. — 
Vulturii adesea să adună în grupuri de până la 20, stând la țărm, 
sau pe colinele litoralului. Pe uscat nu se mişcă decât în sal- 
turi greoaie. 

Dintvalte soiuri de vulturi am mai văzut un Neophron per- 
cuopterus. Relativ rar apare uliul, mai des se vede pajura. 

Buha (Bubo bubo) se găseşte destul de des printre stâncile 
litoralului. Hrana principală i-o formează păsările, cărora — după 
cum am văzut la un lar omorît — mai întâiu le sfărâmă cra- 
niul, apoi le scoate penele din aripi; restul este rupt în bucăţi 
şi înghițit cu pene cu tot. Intr'o noapte am văzut o buhă rătă- 
cită chiar în oraş. 

Tot printre stâncile litoralului locuesc în câteva locuri tur- 
turele; pe podiş se găsesc potârnichi, prepeliţe şi dropii (otis- 
tarda); ici-colea apare câte o barză, un cocor. Mai numeroase, 
cu deosebire iarna, sunt diferite soiuri de rațe, care uneori s'adună 
pe mare formând cete întregi; din depărtare fac impresia unui 
"petec de insulă întunecoasă. Mai rar apar gâşte sălbatice şi lebede 
(Cygnus olor) dintre care iarna trecută am văzut vreo 10 exem- 
plare. Foarte numeroşi sunt larii de diferite soiuri, adevărații 
locuitori ai țărmului marin. 

Dintre reptile găsim trei specii de broaşte țestoase, două 
de uscat (Testudo ibera şi graeca), şi una de baltă (Emys orbi- 
cularis). Comună este numai Testudo ibera, care cu preferinţă 
locuieşte depresiunile litoralului. Din broasca ţestoasă grecească 
nam găsit decât 3 animale. In albia râului Mihalbei şi prin 
mocirle găsim broasca ţestoasă de baltă, care-şi scoate din apă 
numai nasul şi ochii, iar când se apropie cineva, dispare fără 
urmă, inauzibil. 

Foarte numeroase sunt şopârlele. Unde este verdeață multă, 
tufişuri sau pădure, bunăoară pe pante şi podiş, găsim destul 
de des şopârla verde (Lacerto viridis), apoi L. agilis unde nu 
este vegetaţie multă; numai în apropierea mării şi foarte numeros 
L. muralis. Rar este şarpele de sticlă (Anguis fragilis). 

Şerpi sunt destui, însă soiuri puține. După spusele locui- 
torilor şi şerpi veninoşi ar fi mulţi. Eu însă în cursul anului 1924 
nam aflat decât o singură viperă (Vipera ammodytes) la ţărmul 
dintre Dalboc şi Caliacra. — Intre şerpii neveninoşi arareori se 
găseşte şarpele de apă (Tropidonotus natrix), uneori în varietatea 
cu dungi longitudinale (var. perso). La țărm, în vara trecută, am 

prins vreo 150 exemplare de Iropidonotus lesselatus, care cu 
mai multă dreptate ar merita numele şarpelui de apă. Se găseşte 
exclusiv la țărm. Pe podiş lipseşte cu desăvârşire. Este un pes- 
cuitor dibaciu, mai ales de guvizi, pe cari îi prinde printre bolo- 
vanii din apă. Pentru înghițitul pradei şarpele iese din apă. Pagu- 
bele cauzate de acest reptil sunt destul de mari; am găsit indi- 
vizi cu un peşte în gură şi altul încă nedigerat în intestin. Şarpele 
când este speriat, de regulă dă aiară peştele înghițit, uneori în 
parte deja disolvat. Varietățile acestei specii sunt atât de felurite 
încât vor forma un siudiu special. 

Relativ rar este Zamenis gemonensis var. caspius, cel mai 
mare şarpe din regiune. Am prins indivizi de peste 1,50m lun-. 
` gime. Câte un individ este foarte sălbatec, căci sare cătră om 
chiar când stă mai demult închis în colivie, unde mereu se 
loveşte de sârmă, încât botul animalului pare retezat la vâri de 
multele ciocniri cu sârma. [Hrana principală este şopârla mare 
verde (Lacerta viridis). De broaşte sau alte soiuri de şopârle 
nu se atinge, nici de păsări. Trăeşte numai pe locuri uscate. Un 
individ surprins de mine la țărm, de frică mai întâiu a întrat în 
apă, înotând grațios vre-o 10 paşi la suprafața apei, cu capul 
ridicat în sus: imediat însă sa întors şi-a ieşit pe țărm, cu toate 
că nu părăsisem încă locul. Deduc că Zamenis seteme deapă, 
căci de altfel nu s'ar fi întors atât de repede la locul unde l-a 
aşteptat duşmanul. 

Foarte des am găsit şerpi omorâţi de oameni neştiutori, 
încât trebue se cred că cel mai mare inamic al bietelor reptile 
este genul Homo cu „cultura“ sa. Faptul de a omorâ un animal 
atât de nevinovat cum este şarpele se arată foarte puţin laudabil, 
dacă ne gândim că nici măcar 1% dintre toți şerpii nu este 
primejdios. Am vorbit mult cu localnici asupra şerpilor, dar 
nam putut stabili nici un singur caz mortal prin muşcătura 
de şarpe.. 

Amiibii sunt cam puține: le lipseşte umezeala suficientă. 
Unde prin depresiunile litoralului se găsesc mocirle, nu lipsesc 
nici broaştele de baltă. Pe podiş este comună broasca râioasă 
verde (Bufo- variabilis), care singură îşi sapă găuri pentru locuinţă. 
Celelalte specii, comune dincolo de Dunăre (Hyla, R. agilis, 
Bombinator, Bufo vulgaris) nu le-am observat pe aici. 

In peşti, marea este destul de bogată. Exploatarea acestei 
bogății însă lasă mult de dorit. Pescuitul nu se practică decât 
numai primăvara şi toamna cu reţele fixate între câțiva stâlpi, 
în apele scunde, aproape de țărm. Scrumbia şi pălămida (Pelamys 
sarda) sunt soiurile principale ce se prind, apoi calcani şi ici- 
colea câte un morun. Cu undiţa se prind mulţi guvizi (Lepadogaster), 
iar toamna se aduce pentru vânzare genul Belone, un peşte cu 
bot foarte lung. Din când în când apare calul şi acul de mare 

(Hippocampus şi Syngnathus). Cam în luna August apar bancuri 
atât de mari de peştişori, încât nisipul alb se întunecă ca sub 
un nor. Atunci chiar la țărm locuitori nepricepuţi prind cu nişte 
rețele foarte dese mii din aceşti peşti mici; par'că scot argint 
din apă. 

Ne îndreptăm spre artropode. — Insecte sunt relativ puține. 
În apropierea apelor găsim libelule destule. Tânţarii sunt obraznici, 
dar neprimejdioşi, căci în Cavarna n'am auzit decât de un singur 
caz de paludism la o persoană infectată în Ecrene, unde, după 
spusele altora, s'au îmbolnăvit şi alţii. Eu în cursul verii am 
dormit multe nopţi în portul Cavarnei direct sub cerul liber, în 
apropierea unui pârâu, şi am fost înțepat de țânțari de nenumă- 
rate ori, însă fără de vreo urmare. Am adunat mai multe 
culicide despre care am să public o notă.— Furnici şi lăcuste 
formează majoritatea insectelor care se găsesc în abundență mai 
ales pe podiş şi pe pantele cu vegetaţie ale litoralului. Un oare- 
care soiu de lăcustă produce un sunet deosebit de pătrunzător 
şi când cauţi muzicantul nu mai este; a sburat în depărtare. 
Greieri încă sunt printre pietre; un soiu mai mare pe întreg 
corpul are nişte buburuze ca pietrele scumpe. O specie de lăcustă 
are iorma unei crenguțe, încât numai cu greu se poate vedea 
prin tufiş: un bun exemplu pentru mimicri. Dintre stelnițe, una 
neagră cu pete roşii (Pyrrhocoris) este deosebit de răspândită. 
Fluturi sunt cam puţini; gândacii ceva mai numeroşi, mai ales 
genurile Blaps, Carabus morio, Bembidium. Spre mirarea mea, 
de câteva ori am găsit în mare genul Dyliscus. In pădurea de 
lângă Cavarna am descoperit întrun singur exemplar o specie 
nouă de Apion!). Leul furnicilor este comun lângă satul Ghiaur- 
Suiuciuc, unde îşi face conuri în terra rossa. 

Intre paianjeni este un soiu mare de vreo 2 cm, care locueşte 
prin găuri; copiii îl „pescuesc“ cu o aţă de care e atârnată 
o bucăţică de ceară. Când „undiţa“ aceasta este lăsată jos în 
locuința paianjenului, el prinde ceara cu cleştele şi astfel poate 
fi scos la suprafață. Apoi tot copiii pun câte două animale 
într'o cutie, unde se încinge o luptă sălbatecă între cei doi adver- 
sari, până când unul este omorât. 

Dintre myriapode, două specii merită deosebită atenţiune. 
Una este Scolopendra cingularnis, impunătoare prin lungimea 
de peste 10cm, cu corpul masliniu închis, picioare galbene- 
portocalii şi cleşte destul de amenințătoare. Cred că muşcarea 
acestui animal poate produce simptome locale dureroase. Trăeşte 
mai ales pe sub pietrele din valea Cavarnei. In prinsoare sunt 
canibali: se mânâncă unii pe alţii până când nu rămâne decât 
un supraviețuitor. — Un alt myriapod mare, cu picioare extrern 





1) Det. Prof. Dr. C. A. Penecke. 

de lungi, trăeşte-prin locuinţele oamenilor şi apare seara pe pereţi, 
spre groaza oamenilor. 

Raci, mai bine zis crabi (un crapi) sunt destui în mare, însă 
numai de vreo 5 specii. Un soiu roşu, care trăeşte la adâncimi 
mai mari şi se prinde uneori în reţelele pescarilor, ajunge o mărime 
de 15 cm. Soiurile comune sunt negre şi nu trec de 10 cm. Vara, 
când soarele e ascuns după nori şi atmosfera arată a ploaie, 
racii ies din mare şi se adună sumedenie pe bolovanii dela mal, 
cu cari la culoare se potrivesc admirabil. Stau liniștiți, sau pro- 
fesează canibalismul ; printre semenii lor, iar când se apropie 
cineva, o taie la fugă cu nespusă dibăcie în direcţie oblică, până 
în apă, refugiindu-se pe sub pietre.— Pe sub pietrele țărmului 
mai găsim şi o mulțime de purici de apă (cf. Gammarus), de 
asemenea şi prin râuri. hidicând câte o piatră, puricii albi sar 
în toate direcţiile. — Pe sub grohotişul râurilor Cavarna şi Dalboc, 
chiar şi în afară de apă, se găsesc uneori crabi asemănători cu 
cei de mare; este posibil să fie un adevărat crab de apă dulce 
(cf. Potamon) cum se găseşte în Italia. 


Moluşte sunt cam puţine. Pe uscat găsim câteva soiuri de 
melci (Helix, Pupa, Tachea, Limax), în mare mai ales midii 
(Mytilus). Populaţia mănâncă atât midiile cât şi melcii (culbeci). 

Tot pe sub pietrele râurilor găsim şi lipitori, iar în nisipul 
mării câte un polychaet. Mai comuni sunt nematozii şi turbela- 
riile, care în majoritate nu se pot vedea decât cu microscopul. 

Sub bolovanii mării, uneori chiar deasupra apei, găsim o 
mulțime de actinii, mari cât o nucă, de culoare castanie. Când 
răsturnăm piatra, tentaculele se retrag imediat, animalul se adună 
glob, se ține însă strâns lipit de bolovan. — Cam prin luna 
Decemvrie apar numeroase meduze, mari până la vreo 30 cm, 
ca nişte clopote de sticlă plutitoare. Primăvara, pe la sfârşitul 
lui Mai, când apa mării începe a se încălzi de a binele, meduzele 
dispar iarăş; sunt avizate la apă rece. 

Din. când în când găsim la țărm şi câte un burete galben, 
monaxon, aruncat de valuri. Grosimea nu trece de 2 cm, lungimea 
e de cel mult 15 cm. Trăeşte în apa mai afundă. 


Ultima clasă de animale, protozoarele, sunt foarte slab 
reprezentate. Câteva amibe golaşe, câteva foraminifere, nici un 
singur radiolar. Numai infuzoriile sunt mai comune. Pân acum 
am studiat vreo 50 de specii, obiectul unei publicațiuni speciale. 


Relativ bogat este planctonul marin, însă numai în timpul 
iernii, când apar numeroase specii de raci microscopici, rotatorii, 
diatomacee, etc., iar un studiu deosebit. 

VI. Archeologice. 


Pe Ciragman, care azi are înălțime de vreo 80 m., a fost 
situată o parte a oraşului antic Bizone. Ciragmanul sus formează 
un podiş de vreo 600 m. lungime, aproximativ triunghiular, la 
mijloc ceva mai ridicat, uşor aplecat spre SE unde este abrupt 
şi absolut inascensibil. Spre E şi N. panta e foarte înclinată, 
însă se poate urca. Spre W. platoul devine creastă, care, în con- 
tinuare spre Mihalbei, se lărgeşte din ce în ce mai mult. Stratele 
Ciragmanului sunt aşezate orizontal. Pe pantele dinspre E şi N 
se pot urmări bine cam până la jumătatea înălţimii, mai jos 
sunt acoperite de grohotiş; înspre mare, spre S, prin surparea 
rocelor şi subminarea mării, stratificaţiunea apare în luminaazilei 
aproape la toate orizonturile; accesul este însă foarte anevoios, 
parte imposibil. 

Pe podişul Ciragmanului să văd o mulţime de gropi nere- 


gulat distribuite, adânci de cel mult 1 m., de diametrul unei case 


mici sau chiar de, abia câţiva metri. Podişul este presărat cu o 
mulţime de pietre neregulate ce nu arată nici urmă de cioplire. 
Dimensiunile acestor bolovani nu sunt mari; cei mai mulţi se 
pot ridica de om. Printre pietre se găsesc multe cioburi; nu am 
găsit însă nici unul cu vreo inscripţie. Cioburile de cele mai 
multeori Sunt de lut ars, nesmălţuit; fragmente de vase mici, 
după apreciere, cu un volum de 1—5 kg. Am găsit însă şi frag- 
mentul unui vas ce trebue să fi avut dimensiuni mai mari: cu 
diametrul de vreo 2 m. Se găsesc şi cioburi smălţuite la care 
se vede bine că provin din vase mici, mai fin lucrate, uneori 
cu scobituri sau coaste la suprafaţă. Culoarea smalțului e mai 
ales neagră, galbenă, verde şi cafenie. — Originea gropilor amin- 
tite este dubioasă. Imi pare mai probabil că în timpurile noui 
locuitorii vecini au scos pietrele bune pentru clădiri, sau au căutat 
comori, despre a căror existenţă presupusă circulă diferite ver- 
siuni prin populaţia regiunii. Nu este însă exclus ca gropile“să 


| indice poziţia caselor din autichitate. Totuş, această ipoteză 


nu-mi pare probabilă, mai ales din motivul că acele clădiri ar 
fi avut dimensiuni orizontale prea mici pentru obişnuinţa celor 
vechi. Cred că realitatea s'ar putea stabili cu siguranță dacă 
Sar face o încercare de săpături, lucru pentru care-mi lipsesc 
mijloacele necesare. 

Pe panta dinspre N am găsit, cam la 40 m. înălţime ab- 
solută, fragmentul unei pietre mari, cioplită; poate va fi restul 
vreunui bazin pentru apă. Numărul gropilor pe podiş e cam 
de 100. Precum se vede, platoul Ciragmanului nici decum mare 
mine distincte; totuş, nu trag la îndoială că acolo a fost situată 
0 parte a oraşului Bizone. 

Pe panta de Sud al Ciragmanului am găsit urme antice 
incontestabile, deşi puţine. Sunt de părere că, între altele, şi 
partea aceasta pe care a fost aşezat sudul Bizonei a suferit 
catastrofa despre care ne spun cronicarii vechi. 

La un puternic cutremur — care se iveşte destul de des şi 
puternic în regiune — sa rupt partea de SSW a Ciragmanului, 
cam pe linia ESE—WNW şi a alunecat spre S, îngropând şi o 
parte a nefericitului oraş. Grosimea masselor căzute era de vreo 
30—80 m, măsurat pe verticală. Accelaraţiunea alunecării trebue 
să fi fost atât de mare, încât nu cred că a putut să scape vreun 
locuitor al-acestei părţi. Izbirea rocelor jos a fost atât de puter- 
nică, încât — cu toată încurcarea stratelor — sa format o 
adevărată breccie compactă. Această pseudocimentare e atât de 
strânsă şi perfectă, încât numai cu ciocanul am putut scoate 
câteva vase din pământ. In mai multe locuri se găsesc urme de 
focuri, adică cărbuni de lemn şi cenuşă. Aici cioburile sunt 
nenumărate. Am găsit câteva de lut ars, pe partea convexă cu 
Câteva litere greceşti puţin distincte, apoi vase şi dinți de ani- 
male domestice (bovide), o bucăţică de fier şi scoici (midii) ce 
probabil au servit ca hrană, apoi oase de peşti. Interesant este 
faptul că toate cioburile din jurul Ciragmanului sunt mici; nici- 
odată nu am găsit bucăţi mai mari, fie numai !/4 din vas. 

După spusele unui băştinaş bătrân din Cavarna, dealungul 
poalei de est a Ciragmanului, ceva spre W de actualele arături, 
sar fi găsit sub grohotiş urmele unui zid de vreo 4 m. grosime, 
ce începe dela mare, înconjură dealul la E şi-l urcă dinspre N 
spre acropolă. Nam putut să constat dacă întradevăr a existat 
un asemenea zid. E posibil că zidul la E să fie îngropat; la N 
unde, după cele spuse, trebuia să apuce dealul, nu e nici o urmă, 
cu toate că apar roci autochtone. Fapt regretabil este că în 
ultimul timp locuitorii din apropiere şi-au însuşit toate pietrele 
din ruinele Bizonei. Astfel, la faţa locului astăzi nu se mai văd 
urme de ruine aproape de loc. Toate zidurile clădirilor recente 
dirt port le-am cercetat, însă fără să pot afla vreo urmă de 
inscripție antică. Acest lucru era de aşteptat, deoarece zidarii 
au cioplit din nou pietrele, distrugând astiel orice inscripţie 
unde a existat. 

Tot pe panta de E, unde inclinațţia începe să crească subit, 
se găseşte urma unui mormânt, probabil antic. lInălțimea mor- 
mântului e de 1 m; jos are pardoseală de piatră, pereţii sunt 
formaţi din pietre mari, cioplite dreptunghiular; acoperişul este 
orizontal, tot din pietre cioplite, foarte voluminoase. Intrarea în 
mormânt e cam 40X40 cm mare. Cioplirea pietrelor dovedeşte 
că avea şi uşe care, după cele auzite dela un bătrân bulgar, ar 
fi fost o lespede de piatră, fixată cu fier. In interiorul mormân- 
tului s'au găsit urme de schelet şi o vază ce conţinea țărână. 

Oasele scheletului ar fi fost foarte sfărâmicioase. Mormântul e 
lipsit de orice inscripţiune, poate să mai fi fost deasupra şi o 
piatră scrisă. 

In aproprierea acestui mormânt am găsit o piatră cioplită 
rotund ca de moară, groasă de 5 cm şi diametrul de 25 cm. 
Piatra aceasta e foarte tare, de origine eruptivă, culoare cenuşie 
închisă, probabil un porfir. A mai fost găsită o asemenea piatră, 
întreagă. Cred că au servit pentru măcinarea bucatelor şi au 
fost aduse din alte părți, în apropiere lipsind roci eruptive cu 
desăvârşire. 

Singura urmă distinctă de clădire ce ne-a rămas până azi 
este ruina de sub Ciragman, situată cam la 200 m. în apusul 
pontonului actual, jos, în.imediata apropiere a mării; în vreme 
furtunoasă chiar stropită de valuri. Din punct de vedere tectonic, 
aşezarea acestei ruine este foarte interesantă. La o mică distanţă 
spre vest de ruină ies la iveală rocile autochtone şi orizontale 
ale Ciragmanului. Intre aceste roci orizontale şi ruină găsim o 
linie de dislocaţie, încât sub ruină straturile sunt discordante 
față de ale Ciragmanului. Zidurile ruinei fiind verticale, rezultă 
că clădirea aceea a fost construită după dislocarea straturilor 
de desupt. Obiecţiunea ce s'ar putea aduce cumcă blocul de 
ruină ar fi căzut de sus de undeva şi întâmplător s'a aşezat în 
poziție normală, trebue abandonată, din cauza că ruina arată 
părți proeminente — bunăoară un jgheab de 3/, m. — care la 
o eventuală rostogolire'a blocului, cu siguranţă sar fi rupt din 
clădire. Deci rezultă o dislocaţie anterioară construirii acestei 
clădiri. Nu pot să precizez dacă ruina este antică sau mai re- 
centă, probabil însă că este singurul rest dintre cădirile vechi 
" ale Bizonei. 

Ruina e zidită la bază din pietre fosilifere (Lamellibran- 
chiate) cioplite cu mare exactitate. Restul zidului e făcut din 
plăci de piatră: cu lăţime de vreo 20 cm, care, prin marginile 
lor rotunjite, dovedesc că au fost expuse activităţii valurilor, 
apoi intrebuințate pentru clădit. Incăperea, al cărei colț de vest 
arată existența ei de odinoiară, are urmele unei pardoseli făcute 
din plăci de piatră. Zidurile acelei camere(?) sunt făcute în parte 
din olane arse roşii. Tencuiala clădirii are culoare roză şi e 

| amestecată cu paie mărunţite. 

Cam la un m. sub podeală se vede în mijlocul ruinei o 
gaură patrunghiulară, zidită jur împrejur numai din pietre mari 
cioplite cu multă îngrijire. Deschizătura din afară este înaltă şi 
largă de vreo 50 cm, spre înăuntru subit mai înaltă. In fundul 
acestei deschizături se văd 3 tuburi orizontale (a, b, c) diver- 
„gente, în secțiune transversală dreptunghiulare. Inălţimea acestor 
tuburi este pretutindenea egală, de 22 cm; lăţimea (lărgimea), 
începând dela vest spre est, de 12, 15 şi 16 cm; ele sunt, deci, 


Analele Dobrogei. 9 

aproape de dimensiuni egale. In prezent sunt goale şi se pot ur- 
mări cam până la 1 m adâncime spre interiorul dealului. 

"In sus şi la dreapta de cavitatea patrunghiulară vizibilă în 
fotografie începe un canal, care mai întâiu înaintează la dreapta 
(A) — în partea aceasta cioplit numai în piatră, apoi se urcă 
vertical în sus, fără ca în starea actuală a ruinei să ajungă ni- 
velul pardoselii, întrucât chiar deasupra tuburilor pardoseala 
lipseşte, fiind partea aceasta acoperită de lut şi pietriş străin 
de clădire. Astfel nu se poate constata unde s'au vărsat tuburile. 
Gelalalt tub (B) are situaţie simetrică şi constituţie egală, adică: 
partea orizontală e cioplită în piatră, cea verticală în partea in- 
ferioară e formată de un tub cilindric de lut ars; în partea su- 
perioară diametrul tuburilor creşte considerabil. Aceste două 
tuburi au fost mai înâiu arse apoi băgate în clădire. Figura noastră 
arată sus o secţiune orizontală prin baza ruinei. Literele a, b, c 
arată situaţia divergentă a canalurilor ce, înspre deal, sunt de o 
adânciune necunoscută; se pot urmări abia un metru. Figura de 
jos arată o secţiune verticală prin cele două braţe ale tuburilor 
problematice. Litera į prezintă locul aproximativ al unui jgheab 
de piatră lung de 70 cm, lat de 20 cm şi cu un şănțuleţ de vreo 
4 cm adâncime la mijloc. Se poate ca în figură aşezarea jghea- 
bului să fie arătată prea spre stânga. In prezent nu se mai 
poate constata de unde a început jgheabul şi dacă a stat în le- 
gătură cu vreunul dintre tuburile A, 5. In tot cazul a fost aşezat 
sub nivelul pardoselii, însă legătură directă între tuburi şi jgheab 
nu pare să fi existat. 

Ne întrebăm: la ce a servit clădirea aceea ? Prezenţa jghea- 
bului ne arată o legătură oarecare cu apa; ne gândim la o baie, 
poate o baie de aburi... Jgheabul pare a fi în poziţie originală, 
dar atunci încăperea clădirii trebue să fi fost de tot îngustă, cel 
mult de 2 metri. Dacă prin cele 2 tuburi ar fi curs apă, ar 
trebui să se vadă urme de înrâurire chimică şi fizică, ceeace nu 
se observă; din contra, pietrele arată relativ proaspăt cioplite, 
neinfluențate. 

Pentru mine, ruina din portul Cavarnei deocamdată este o 
enigmă. Recomand archeologilor asest monument (2) spre cât se 
poate mai grabnică cercetare, fiindcă sufere din zi în zi, este 
subminat de valuri şi în tot momentul sar putea prâăbuşi în 
mare, care apoi îşi va termina opera sa de distrugere. 


Mai sus am arătat că partea de SS Wa Ciragmanului s'a | 


prăbuşit dimpreună cu o parte a oraşului Bizone. Acelaş lucru 
cred că sa întâmplat şi cu clina de E a dealului, însă într'o 
măsură mai mică. Incepând dela ruina descrisă mai nainte, spre 
răsărit, găsim un fel de platou, înalt abia de vreo 10 m, format 
din strate foarte înclinate, parte sfărâmate, produse prin alunecare! 
din Ciragman. Pe acest mic platou stă pichetul grănicerilor. Cred că 

şi această parte dislocată purta la locul ei autochthon câteva 
clădiri de ale Bizonei, căci prin brecciile de alunecare se găsesc 
urme de activitate omenească, cărbuni şi cioburi. — In imediata 
apropiere, ceva mai spre apus, găsim în dealul Ciragmanului 
câteva peşteri, unele astupate aproape total. Una merită de- 
osebită atenţiune, fiindcă stă în legătură cu o alta dintr'un nivel 
mai înalt şi adăposteşte vasul descris la aprecierea înaintării 
marine. Cred că a fost un rezervor pentru apă, mai ales în tim- 
purile când oraşul era asediat de inamic şi isvoarele — fiind 
mai expuse — inaccesibile. Peştera în chestie este adâncă de 
vreo 15 m şi înaltă de 4 m, deci destul de impunătoare. 

Dar catastrofa seismică a fost şi mai întinsă. Inaintând 
dela vărsarea pârâului Cavarna dealungul țărmului spre răsărit, 
printre bărăcile pescarilor, se deschide spre mare şanțul adânc 
al unui torent ce duce apă numai în timpul ploilor mari. In pe- 
reţii acestui şanţ se găsesc iarăş cărbuni, cioburi şi olane de 
acoperiş. Nu trag la îndoială că şi la est de gura râului Ca- 
varna a fost o parte a Bizonei, de asemenea îngropată pe sub 
brecciile alunecate în cantitate enormă din panta de răsărit a 
văii Cavarna. Aici volumul rocelor alunecate, după părerea mea, 
se apropie de acela din sudul Ciragmanului: în aceste două 
locuri cutremurul a avut cel mai întins efect de dislocaţie. 

Din observaţiunile publicate aici şi din altele însă am ajuns 
la următoarele concluziuni. 

Bizone a fost oraş destul de mare, cu o lungime de vreo 
1200 m şi lăţime de vreo 500 m; deci avea suprafaţă de aproxi- 
mativ 60 hectare Se întindea pe ambele laturi ale râului Ca- 
varna şi pe'ntreg platoul Ciragmanului, unde erau clădirile mai 
mari decât jos la țârm. Numărul clădirilor se poate evalua cu 
aproximaţie la vreo 200—500. In urma unui cutremur de pu 
tere neobişnuită trei părţi ale oraşului au fost îngropate, restul 
dărâmat. 

Mai adaug câteva observaţiuni archeologice. Mi s'a afirmat 
de mai mulţi locuitori din Cavarna că în nisipul plăjii, dede- 
suptul Ciragmanului, s'au găsit monete de aur destul de nume- 
roase. Aceasta ne dovedeşte că la acel cutremur massele au 
alunecat până în mare. Tot sub Ciragman s'a găsit o mică piatră 
comemorativă, din care n'a rămas decât partea superioară, unde 
se poate ceti: 

In anul 1922, când s'a săpat la fundamentul morii Cirag- 
man, la poala acestui deal, în imediata apropiere a pichetului 

s'au găsit schelete mari omeneşti, vase sparte de lut ars cu in- 
scripţii greceşti şi fundamentul unei brutării (2), care avea în zid 
un dulăpior cu o uşe. Inăuntru era un vas de sticlă în forma 
unei paseri. Vasul era până la jumătate umplut cu coniac pe 
care l-au băut lucrătorii. 

Cât mi-a comunicat D-l Ciomu, cele două isvoare de sub 
pichetul grănicerilor ar fi numai cele două scurgeri artificiale ale 
Unui singur isvor ce se iveşte din temelia Ciragmanului. Dela 
locul acestui isvor s'ar îi întins un apeduct antic până la actuala 
vamă, format din tuburi cilindrice de lut ars. In stânga râului 
Cavarna, paralel cu dânsul s'a găsit un alt apeduct pe la poalele 
dealului Ceair Burun (deal peste valea dela Ciragman). La săpă- 
turile făcute pentru construcţia unor magazii sau găsit lespezi 
de piatră bine lucrată şi orz carbonizat, probabil din cauza celor 
14 secole decând este îngropat. 

După credinţa poporului, la postul Bizone ar îi fost 40 ar- 
gintării şi 30 bruţării. La furtuni de mare sar ivi la țărm jo nele 
şi alte obiecte de aur. 

Tot după credinţa localnicilor se zice că, după distrugerea 
Bizonei, au mai rămas locuitori pe Ciragman, cari apoi au trecut 
la locul actualei Cavarna. Dintre cei coborâţi de acolo se amin- 
teşte Mangâr Papu (= moş Mangâr) ai cărui copii trăesc şi azi, 
stiind că sa mutat de pe Ciragman. 

După o altă tradiţie se spune că, după cutremurul Bizonei, 
au rămas doi fraţi: Gheorghe şi Cavali cu toată averea lor. Ei 
au întemeiat noul oraş numit Cavarna după numele fetei Cavaii, 
iar în amintirea Bizonei nimicite Gheorghe ar fi clădit o biserică 
în locul actualei biserici ortodoxe Sf. Gheorghe. 

Pe Ciragman ar îi locuit un voevod, la a cărui cetate duceau 
120 trepte, dintre care nu sau găsit decât 3. 

Un vânător, urmărind o vulpe, aceasta sa refugiat într'o 
gaură din nordul Ciragmanului. Vânătorui urmărind animalul, a 
descoperit în interiorul dealului o serie de O peșteri mari aşe- 
zate una după alta. 

Intr'una, a şaptea, se crede că este ascuns tezaurul Bizonei. 

Din Constantinopole ar fi venit turci spre a căuta această 
comoară. 

Nu pot afirma dacă este: sau nu o realitate oarecare la 
baza acestor versiuni poporale. Pe panta de nord a Ciragmanului 
nu se găsesc nici urme de vreo peşteră. Basmul cu moşul Mangâr 
şi fraţii Gheorghe şi Cavali poate că se referă la vreo aşezare 
de pescari pe Ciragman în ultimele secole, nu însă la vechiul 
Bizone: când orzul s'a carbonizat, tradiţia s'a stins de mult, căci 
1400. ani însemnează 50 generaţii. 

Bătrânii spun că strămoşii lor au trecut cu barca dela Cirag- 
man înspre partea opusă, pe locul acela unde azi este portul 

Cavarnei. In susul actualei văi s'ar fi găsit inele de fier gros, 
fixate în stâncă pentru legarea bărcilor. — Această poveste e 
uşor de combătut, căci de altfel ar rezulta că locuitorii Bizonei 
făceau clădiri şi apeducte sub nivelul mării. Valea Cavarnei ca 
şi toată Coasta de Argint nu arată urme de vechi terase litorale 
şi ridicate. 

Totuş, căutând o explicaţie pentru problematica trecere pe 
apă dela Ciragman la dealul Ceair Burun, nu este exclus că primul 
să fi fost cu mult mai înaintat în mare, formând astfel un mic 
golf în prelungirea actualei Cavarna. 

Deşi în isvoarele istorice, mie accesibile, nu se găsesc date 
dacă au mai existat sau nu aşezăminte omeneşti între Dionyso- 
polis (=Balcic) şi Bizone, totuş sunt convins că au fost, fie 
Chiar mici, abia din câteva clădiri. La SW de satul Suiuciucul 
Turcesc, din podişul autochthon, odinioară mai înaintat spre 
mare, a rămas — în urma celor două alunecări divergente, una 
spre SSE (Fig. 5), alta spre SSW — un fel de promontoriu 
înaintat care, fără intercalarea vreunei depresiuni, stă in legătură 
directă cu podişul; este însă de mai mică înălţime. Partea aceasta 
a suferit pe semne o dislocaţie relativ cu mult mai mică decât 
alte părţi, ca de ex. colinele din Fig. 5, care sunt fotografiate 
chiar depe acest mic platou proeminent. La S de Suiuciuc, pe 
un deal mic, la depărtare de vreo 100 m dela țărm, se văd ruinele 
unei case recent dărâmate, probabil în răsboiul mondial. La vreo 
1400 paşi spre vest dela această ruină se află promontoriul sus- 
numit. Mulțimea neobişnuită de pietre ce se găsesc atât pe deal 
cât şi pe ambele laturi ale lui, la o înălţime unde nu poate 
fi vorba de formare atmosferică, adică prin tempestare, mi-a 
atras atenţiunea. 'Intr'adevăr, printre pietre am văzut şi câteva 
cioplite, apoi cioburi de diferite vase mici de lut ars şi frag- 
mentul unui vas enorm, cam de dimensiunile celui amintit la 
Ciragman. Am mai găsit şi câteva toarte de vas, cu coaste ce 
caracterizează pe acele de la Bizone, însă nici una cu in- 
scripţie. 

Apa care se adună în timp :de ploaie în depresiunea din 
răsăritul promontoriului se scurge spre SW, unde şi-a format 
chiar la poala dealului un şanţ de scurgere spre mare. Chiar în 
locul acela unde începe șanțul, eroziunea începe să desvelească 
urma unui zid mic, aşezat transversal peste cursul apei. Zidul 
nu este făcut din piatră cioplită, ci din bolovani rotunjiţi prin 
acţiunea valurilor. Trag la îndoială că acest zid ar fi antic; îl 
amintesc însă, fiind făcut de mână de om şi fiindcă antichitatea 
nu-mi pare exclusă. 

Mai mare importanţă dau altei urme de zid ce se găseşte 
în răsăritul promontoriului, la marginea stângă a unui torent 
periodic, cam la nivelul dealului, câţiva metri sub marginea 

podişului. In acest loc apar stratele autochthone ale podişului 
pe care, precum se vede, au fost aşezate clădirile orăşelului 
antic, azi dispărut. Rudimentul de zid se întinde paralel cu șanțul 
torentului, cam N—S şi este de o construcţie ceva mai solidă 
decât zidul dela țărm. Lângă zid am găsit o piatră, cioplită 
exact patrunghiular, în mărime de aproximativ 80X50 cm, groasă 
de 30 cm, pe față cu o scobitură patrunghiulară cam de 
60X30 cm. Mijlocul pietrei, unde se aştepta o inscripţie, este 
stricat, ca şi când sculptorul nu şi-a terminat opul. Posibit 
că mijlocul pietrei să fie avut desemne în relief, care apoi au 
fost sparte de oameni. 

Aceste urme, deşi foarte puţine, totuş cred că sunt suficiente 
pentru a admite existența de odinoară a unui orăşel la sud de 
actualul sat Suiuciucul— Turcesc, pe marginea podişului. 

La stânga de gura pârâului ce vine din acest sat, am găsit 
printre pietrişul țărmului un fragment de toartă, care arată întrun 
dreptunghiu presat (35X 18 mm) relieful unui delfin reuşit. Acest 
fragment de vas făcut din lut ars n'a putut fi decât scurt timp. 
expus activităţii valurilor, căci colţurile abia sunt începute. Deci 
ciobul trebue să fi stat îngropat până în ultimul timp, pe urmă 
desvelit de apa ploii. Locul de origine nu se poate stabili din 
cauza translaţiei țărmului; totuş nu poate fi prea departe, poate 
chiar sub massele alunecate ce se păsesc în sudul pometului ce 
aparţine satului Mihalbei. 

La vreo 300 paşi spre NW dela casa dărâmată ce se găseşte 
lângă ţărmul Suiuciucului este o mică depresiune, fără defluent, 
vizibilă în fig. 5. Aici găsim un bloc exagonal de piatră, lung 
de 75 cm, gros de 43 cm, dintro rocă ce conţine multe fosile 
(Lamellibranchiata). Piatra este exagonală; ea e cioplită, având 
6 coaste şi 6 şanţuri longitudinale, încât, văzută dela bază, arată 
ca o roată cu dinţi. Poate să fie vorba de o urmă antică. 

Tot ţărmul dintre Cavarna şi. Tuzla are o mulțime de cio- 
buri de lut ars, roşu. Majoritatea lor cred că este recentă. 
Totuş e posibil ca pe întregul litoral ‘să fi fost clădiri antice 
răsleţe. 

Caliacra. Cetatea avea 3 ziduri de apărare, fiecare cu câte 
un şanţ adânc în afară. Aceste linii de apărare traversează pe- 
ninsula, despărțind-o astfel de continent. Distanţele dintre ziduri 
sunt de câteva sute de paşi; cele două exterioare sunt total 
distruse, numai micile movile din dosul şanţurilor aproape um- 
plute indică situaţia, însă destul de distinct. Brâul interior în 
schimb s'a păstrat destul de bine. In zid se văd găurile pentru 
arcaşi, apoi lemne zidite înăuntru. Poarta cetăţii (Fig. 12) era 
destul de mare; punctele ei de fixare se văd tăiate în stâncile 
podişului. In afară de acest zid, alte urme distincte de clădiri 

nu Sunt, ci numai un haos de pietre răslețe. Se vede că distru- 
gerea era aproape complectă. 


Foarte interesante sunt fântânile. N'au apă, dară nici nu 
cred că aveau acest scop. Dela suprafața podişului sunt tăiate 
vertical în jos. Tunelul de jur împrejur zidit şi în comunicație 
directă cu peşterile care se deschid spre mare, la diferite înălțimi. 
Fântânile cred că au servit de comunicație, poate cu ajutorul 
funiilor sau scărilor. Ideea de fântâni propriu zise trebue părăsită, 
căci îngustimea şi lungimea peninsulei, apoi straturile oblice de 
conglomerate cred că exclud prezența de ape subterane. 

După D-l Ciomu, la poarta Caliacrei s'a găsit în primul 
tăzboiu balcanic (1913) o statuie de călăreț, care a fost luată 
de ofițerii români. După distrugerea cetăţii, locuitorii ar fi înte- 
meiat satul Suiuciucul—turcesc. - 

In satul promontoriului Caliacra, stâncile formează o poartă 
ce se deschide deasupra unei prăpastii. Este „Poarta celor 40 
fete“ (= cârc câz capusâ), de unde sau aruncat în mare 40 fete 
legate cu părul lor propriu una de alta. Duşmanul întrând în 
cetate, îetete şi-au căutat moartea, spre a nu cădea în sclavie. 

a Precum vedem, litoralul Coastei de argint avea în antichi- 
tate cel puțin 4 așezăminte omeneşti: 1. Dionysopolis (= Balcic), 
2. orăşelul din litoralul Suiuciucului, 3. Bizone şi 4. Tirizis 
(= Caliacra). Dintre aceste, cel puţin două au fost nimicite prin 
mişcări seismice. Din acest motiv regiunea a fost şi este nefa- 
vorabilă pentru desvoltarea așezămintelor mai mari. 

In valea Cavarnei se găseşte ruina unei vechi băi turceşti 
care ar fi fost construită cam în anul 1593 pe o temelie antică 
romană. In această baie ar fi fost arsă de turci o femeie creștină 
in ajunul căsătoriei; după legendă a fost o sultancă. Stăpânul 
clădirii fiind creştin, baia-s'a închis. Cazanele şi plăcile de 
marmoră au fost ridicate de armata rusă în primul războiu al 
tarului Nicolae. Cazanele, abia cu 12 perechi de bivoli s'a putut 
scoate. 

Intro movilă lângă Cavarna, numită „/arâmiuc“ (= jumă- 
tate movilă) sau făcut pe timpul turcilor săpături şi s'a găsit 


un mormânt creştin. 
x 


Malalas şi Theophanes povestesc că în anul 543 d. Chr. 
in regiunea Balcicului şi a Varnei a fost o inundație mare cau- 
zată de furtună, sau poate de un cutremur, care, precum am 
arătat mai sus, nu sunt rare în regiune. — Despre dărâmarea 
Bizonei prin cutremur ne amintesc Strabo (1, 30). Mela (11, 22) 
Plinius (IV, 44). Strabo spune că numai o parte a oraşului a 
fost nimicită prin cútremur, fapt pentru care am adus, cred, 
dovezi suficiente prin studierea situației tectonice din jurul Cirag- 

manului, pe al cărui podiş a rămas o parte a Bizonei, iar restul 
oraşului a fost îngropat de roci alunecate, unele dela Ciragman, 
altele dela dealul opus, numit Ceair Burun. — D-1 Popa-Lisseanu 
crede că Bizone na fost situată pe platoul de sus, ci jos lângă 
plajă. De fapt, o parte era aşezată pe plaja din port, iar o altă 
parte pe podişul Ciragmanului. Cavarna e un aşezământ ulterior, 
situat la vreo 3 km spre nord de Bizone; deci nu putem pune: 
Bizone = Cavarna. Numai cele câteva clădiri din portul Cavarnei, 
care e la vreo 3 km depărtare de oraş, stau în locul vechiului 
Bizone. Cred că după catastrofa Bizonei în port au persistat 
sau s'au clădit din nou câteva case, poate şi pe platoul Cirag- 
manului. Numai în acest sens se poate vorbi de existența Bizonei 
în timpurile mai recente. 

Blocurile cu inscripții antice, despre care ne spune Popa- 
Lisseanu că sunt zidite în clădirea şcoalei greceşti din Cavarna, 
azi — durere. — nu mai există, căci în 1924 aceasta şcoală s'a 
dărâmat, iar pietrile au fost cioplite din nou, încât cred că acele 
inscripții au fost distruse. Din nenorocire, scrierea D-lui Popa- 
Lisseanu na ajuns în mâna mea decât după dispariţia acelor 
pietre despre a căror existență nu ştiusem nimic. Ne doare inima 
când vedem cum Sunt distruse asemenea valori înalte pentru 
scopuri de ordine inferioară. 


Cavarna, 4 Februarie 1925. Prof. Dr. |. Lepşi 

EI amaire 


Explicarea ilustraţiilor. 


‘Fig. ]. Aspectul litoralului cătră apus, văzut de pe un deal 
la circa 3 km spre est de Balcic. Se vede golful Balcicului, de 
după care iese litoralul dela Ecrene. In față apare, la dreapta, 
marginea podișului şi coasta, aproape verticală, orizontal strati- 
ficată, la baza ei cu grohotiş de pantă. Colinele din față sunt 
toate părți rupte din coastă, sau prin fracturi, alunecări. Precum 
se vede, înşirarea acestor coline e paralelă cu coasta. Intre 
coama din mijlocul ilustraţiei şi pantă se vede o depresiune, 
lungă de aproape 1 km, parte ascunsă în umbră (soarele la 
stânga). Punctul de unde este făcută vederea se află pe începutul 
un dâmb rupt din coastă, la vreo 80 m înălțime. Unde umbra 
e mai deasă, stă ascunsă o depresiune fără defluent. Terenul 
este de tipul 7n. 


Fig. 2. Vedere spre est de Tuzla. La stânga se vede podişul. 
Dela mijlocul fotografiei spre dreapta (sud) se vede o peninsulă, 
care s'a format prin alunecarea în massă a unei părți din coastă. 
Peninsula e foarte înaintată în mare, puţin înaltă şi prezintă un 
chaos de mici dealuri şi depresiuni. Distanţa parcursă de rocile 
alunecate este de aproximativ 1 km. Linia din mijloc, sunt nişte 
pietre ieşite deasupra mării. Litoralul tip g. 


Fig. 3. Lacul Tuzla, văzut dinspre răsărit, de pe un deal 
de vreo 20 m înălțime. Depresiunea în mijlocul căreia se află 
lacul se datoreşte sinclinalului care, în partea sa de est, ni se 
prezintă în fig. 4, unde apare desvelit. Intre lac şi mare se vede 
dealul ce formează marginea ridicată a sinclinalului. La stânga 
se cunoaşte comunicaţia dintre lac şi mare ; dealtfel, depresiunea 
este închisă jur împrejur. 

Fig. 4. Inceputul sinclinalului în care este aşezat lacul Tuzla. 
La stânga se vede şi un anticlinal. Vedere spre vest, la țărmul 
mării. In dreapta, la baza blocurilor izolate, am găsit singurele 
fosile vegetale într'o argilă carboniferă, dislocată. 


„Fig, 5. Vedere luată din dealul cetății necunoscute, spre 
est. Aşezarea celor două şiruri de coline şi două depresiuni. Să 
se observe paralelismul între dealuri şi coasta din stânga: urmare 
firească a lunecării paralele. Tip g. Mai înapoi se vede o penin- 
sulă formată tot prin alunecare, cu râpă înaltă. 

Fio. 6. Peşterile din coastă, la sudul Cavarnei, văzute de 
jos în sus. 

Fig. 7. Dealul Ciragman văzut dinspre est. Mai spre stânga 
se vede litoralul spre Balcic. Pe dealul din față (înălțimea 80 m) 
a fost situată o parte a oraşului Bizone. In dreptul Ciragmanului 
se vede portul Cavarna. 

Fig. 8. Farul Caliacra. La stânga coasta văzută dela Cali- 
acra spre Dalboc. Tip a. 

Fig. 9. Capul Caliacra văzut dela vest, sub „Poarta celor 
40 fete“. 
Fig. 10. Ruina din portul Cavarnei, văzută dinspre mare. 

Fig. 11. Placa comemorativă din ruinele Bizonei. 

Fig. 12. Locul porţii în zidul interior al cetăţii Caliacra, 
văzut dela N. 

Fig. 13. Ruina băii turceşti din valea Cavarnei. 

Fig. 14. Primă cişmea din valea Cavarnei. 

Fig. 15. Coasta cu 3 falii în nordul lacului Tuzla. Vedere 
dela vest. i 

Fig. 16. Oraşul Balcic văzut dela est. In față diguri (coline) 
formate prin alunecare. Se vede o depresiune nivelată prin alu- 
viuni. In dosul oraşului câteva dealuri dislocate. 

NOAPTEA 
— EICHENDORFF — 


Sieu ul în Aira din pidike 


EF fle unei mari sau 
Campile par negre E 
Paraele de ial fasii. 


De rimele un sad! prin [zisa 
) 

(e Şi o anda ERN 

Din somn PAES căprioară 


Şi cade iarâş în visare. 


Dalen noa îşi deces [aa 


Csi vis spre dealul împieleit, 
Caci Maata vârfu-i umblă dube 
Sfinbind pământul se Ap | 


Trad. de M. Pricopie 

INELUL SFĂRMAT 
— EICHENDORFF — 


|nvarte poala morii 
Al apelor Maai 


WE mea din moară 


A nleo: de full 


cil când aA he 
Chaile mi-a Saal 


Mea, 
Dai Pupse juământul 


Şi darul l-am sfărmaL. 


Aş veea în larga Lune 
Sa merg eălăcilor, 


Sa cânl ia casă.a casă 


Al Benmi meu don 
Or de-aş fi, Ma duce 


|n ha spre-al luplei loc, 
Şi Pie aş gări 


lg preajma unui [oc 


Ascult cum roala merge... 
Nici eu nu = ce-aş vrea! 
Sa mor, aş dă Je pace, 
Mai Line-ar [i aşa! 


Trad. de M. Pricopie 

O OPERĂ DE ARTĂ 
(CEHOV) 


Ţinând sub braţ ceva învelit întrun număr al Revistei Bur- 
sei, Saşa Smirnov „unicul fiu al mamei sale“, luând înfăţişarea 
unui copil care e pe punctul dea 'isbucni în plâns, împinse uşa 
doctorului Koşelcov. 

— Ah, foarte bine! — zise doctorul — Bravo! Ce mai faci? 
(e veste frumoasă ai să-mi spui? | 

Saşa clipi din ochi, îşi duse o mână la inimă şi începu 
cu glasul turburat: 

— Mama ma trimis să vă salut, Ivan Nicolaevici, şi 
Vă mulţumeşte mult... Eu sunt fiul unic al mamei mele... 
mi-aţi salvat viaţa... m'aţi vindecat de o boală grea... nu 
stim cum să vă mulțumim. 

— Lasă! Am înţeles — întrerupse doctorul, ascunzându-şi 
bucuria. Am făcut ceea ce oricare medic ar fi făcut în locul meu. 

— Sunt unicul fiu al mamei... Suntem oameni săraci, nu 
suntem în stare să vă răsplătim şi ne este ruşine... Totuşi, 
doctore, am vrea să vă rugăm, mama şi eu... să primiţi acest 
semn al recunoştinței noastre... acest mic obiect. E scump, e 
din bronz vechiu, o operă de artă foarte rară... 

— Nu-mi place că... protestă doctorul cu nemulțumire. 

— Nu, nu refuzaţi, vă rog, urmă Saşa bâlbâind şi desfă- 
nd pachetul. Cu refuzul D-voastră aţi ofensa pe mama şi 







thiar pe mine... E un obiect artistic, din bronz vechiu... o 
moştenire dela tatăl meu. Il păstram ca o scumpă aducere 
minte... Căci tatăl meu cumpăra obiecte de bronz vechiu şi le 


Yindea la amatori... Şi acum mama şi eu, singurul ei fiu, con- 
Înuăm acelaş comerț... 

Saşa desfăcuse în acest timp pachetul; .scoase din el şi 
Puse pe masă un mic candelabru de bronz, artistic lucrat; 

forma un grup: două chipuri de femei în costumul Evei şi 
într'o aşa atitudine, că eu n'aş avea nici curajul, nici talentul 
trebuincios ca s'o descriu. Cele două chipuri surâdeau cu co- 
chetărie şi, în scurt, făceau impresia că sunt gata, dacă n'ar fi 
avut de susținut candelabrul, să sară de pe piedestal şi să facă 
odaia teatrul unor scene aşa de desfrânate, încât, iubite  citi- 
torule, ar fi ruşine numai gândindu-te. 

Doctorul examină un moment obiectul dăruit, se scărpină 
uşor după ureche, îşi suflă nasul. 

— Ai dreptate! Frumos! Cu adevărat frumos! — încuviinţă 
el confuz. Dar... nu ştiu cum aş spune... nu se poate zice 
că ar fi prea mult... Asta nu mai este decolleté, ci dracul ştie 
Cenester. e. 

— Dece? 

Pentrucă şarpele ispititor în persoană nu ar fi putut să-și 
imagineze ceva mai oribil... Să expui această fantazie îndră- 
cită !... Dar asta ar fi să-ţi necinsteşti casa! 

— Ce ciudată concepţie aveţi despre artă! — esclamă Sașa 
ofensat. Dar e o lucrare de artă! Observaţi-o bine! Atâta fru- 
museţe, atâta graţie, vă umple sufletul de sentimente de evlavie 
şi vă mişcă până la lacrimi. Inaintea unor astfel de manifesta- 
țiuni ale frumuseţii uiţi tot ce e pământesc... Uitaţi-vă, ce 
mişcare, ce viaţă, ce expresie! 

— Toate bune şi înțeleg bine astea, dragul meu, — replică 
doctorul; dar am soţie şi copii şi pe aici vin multe domnişoare; 

— Neapărat că dacă o judecaţi din punctul de vedere al 
mulțimei, zise Saşa — opera de artă vi se va prezinta în altă 
lumină... Dar, doctore, ridicaţi-vă deasupra vulgului, mai ales 
că refuzul D-voastră ar mâhni adânc pe mama şi pe mine... 
mi-aţi salvat viața... e adevărat că vă facem dar obiectul care 
ne e cel mai scump... Imi pare rău numai că sfeşnicul e des- 
perechiat... şi nu putem să vă oferim perechea ... 

— Mulţumesc, dragă. Vă rămân foarte recunoscător. Com- 
plimente mamei. Dar nu ştiu cum aş face... pe aici vin copii, 
doamne... Ei, lasă-mi-l în sfârşit, e imposibil să mă fac înţeles... 

-—— Nu e vorba de înțeles! — exclamă Saşa împăcat. Puteţi 
să-l puneţi aici, lângă vasul ăsta... Păcat că nare perechea! 
La revedere, doctore. 

După ce ieşi Saşa, doctorul se puse să privească cande- 
labrul şi, pe când se scărpina după ureche, se gândia : 

— Nam ce zice! E un lucruşor minunat şi ar fi păcat să-l 
arunci pe fereastră... Dar pe de altă parte, aici e imposibil să 
rămână... Hm!... lată o problemă grea: cui să-l dăruiesc? 

Se gândi, se răsgândi şi-şi “aminti în fine de prietenul său, 
avocatul Uhov, căruia avea să-i dea un rest de bani. 

— Minunat! — se hotărâ doctorul. — Ca amic ştiu că nu 
i-ar conveni să primească bani dela mine; în schimb e mai 
delicat să-i ofer un dar. 

“li voiu duce drăcia asta... Cu atât mai mult că e burlac 
şi fluşturatec! 

Şi fără să mai stea la gânduri, doctorul se îmbrăcă, luă 
cu el candelabrul şi se îndreptă spre locuinţa lui Uhov. 

— Ce fericire că te văd, iubitule, zise el găsind pe avocat 
acasă. Viu anume la tine... Iți mulţumesc pentru împrumut. 
Şi pentrucă nu vrei să primeşti bani, primeşte cel puţin această 
mică amintire... Priveşte, dragă, o capo-d'operă! 

Avocatul fu entusiasmat când văzu candelabrul. 

— Ah, ce lucru! — râse el. Ai naibii, nu ştiu ce să mai 
imagineze! Minunat! Sublim! Dar unde ai găsit frumuseţea asta? 

Apoi, epuizându-şi entusiasmul, privi cu frică uşa şi adăugă: 

— Numai că, dragul meu, trebue să-ţi iei înapoi darul. 
Imposibil să-l pot primi... 

— Şi de ce? — întrebă doctorul speriat. 

— O, doamne, înţelegi-mă! Inainte de toate am mamă, care 
vine din când în când să mă vadă; apoi clienţi şi chiar servi- 
torii... Crede-mă, mi-ar fi ruşine! 

— Nu, nu, nu! Nu trebue, Doamne fereşte, să-l refuzi ! — ex- 
clamă doctorul gesticulând. Ar fi o porcărie din partea ta ! O operă 
de artă aşa de fină! Taci! Nu vreu să ştiu!... Mă insulţi!... 

— Dacă ar fi fost cel puţin frunzele de viţă ! 

Dar doctorul începu să gesticuleze cu însufleţire; şi ges- 
ticulând mereu, ieşi furios din casa lui Uhov, bucuros c'a scăpat 
de supără.orul dar. 


Rămas singur, avocatul examină lung candelabrul, îl pipăi 
pe toate părţile; nici el, ca şi doctorul, nu ştia să rezolve pro- 
blema: ce te faci cu un aşa cadou? 

— E o adevărată bijuterie — zise el în sine — şi-mi pare 
rău că trebue să mă despart de el; dar nici nu pot să-l țin în 
casă... Mai nimerit e să-l dăruiesc !... A, iată! Am găsit. Astă 
seară avem serată în onoarea lui Şaskin ; i-l fac cadou... Ca- 
naliei îi plac astfel de lucruri ! 

Zis şi făcut. Seara candelabrul scandalos, bine învelit şi 
împăchetat, fu prezentat ca omagiu actorului... Şi toată seara, 
odaia lui Şaskin fu un dute-vino de oameni, cari alergau să 
admire curiosul dar; era un râs necurmat, care din depărtare 
aducea cu un nechezat de cai. Când o actriţă bătea la uşă şi 
cerea voie să intre, se auzia vocea răguşită a actorului : 

— Nu, nu! Sunt în cămaşă! 

După terminarea spectacolului, Şaskinfînălță din umeri şi zise: 

— Hm! Unde dracu să pun acum porcăria asta? Stau la 
gazdă... aici vin actrițe. Nu e o fotografie pe care s'o poți 
ascunde în saltarul mesei! \ 

— Vindeţi-o, domnule, — îl sfătui bărbierul, pe când îl 
ajuta să se desbrace. Este aici, aproape, un fel de magazin de 
vechituri unde se cumpără obiecte de bronz vechiu. Intrebaţi de 
bătrâna Smirnov ... Toţi o cunosc. 

Actorul urmă sfatul... După două zile doctorul Koşelcov, 
în biuroul său, cu pumnii la tâmple, medita asupra umoarelor 
bilioase. 

De odată se deschise uşa şi năvăli în odae. Saşa Smirnov, 
roşu, surâzâtor, radiind de fericire... In dreapta ținea un obiect 
învelit întrun jurnal. 

— Doctore! — exclamă cu vocea sufocată —, doctore, ce 
fericire ! Ce noroc!... Puteţi face perechea... Am mai găsit 
unul... un alt candelabru.... Mama e aşa de fericită... Eu 
sunt unicul fiu al mamei mele... Dumneavoastră mi-aţi salvat 
viaţa !... 

Şi. tremurând de recunoştinţă, depuse candelabrul în fața 
doctorului. 

Acesta mişcă buzele, deschise gura, voi să spună ceva; 
dar nu reuşi să scoată un cuvânt; surpriza părea că i-a para- 


PaP A Trad. de Victor Moriei 

PECENEGII 


Pagini de istorie medievală (sec. XI) 
traduse din GEORGIOS KEDRENOS 


Neamul Pecenegilor este scitic, dintre Sciţii numiţi regali 
şi e mare şi numeros şi împotriva lui nu poate sta nici un alt 
neam scitic. El se împarte în treisprezece seminţii care, pe de 
o parte, toate se numesc cu acelaş nume comun, iar de alta 
fiecare îşi are şi o poreclă deosebită după strămoşul şi condu- 
cătorul său. Pecenegii stăpânesc câmpiile ce se întind dincolo 
de Dunăre, de la fluviul Borysthene!) până la Panonia?), fiind 
nomazi şi petrecându-şi viață sub corturi. Lor le era pe atunci 
stăpânitor Tyrah, fiul lui Kilter, de neam foarte ales, dar de 
altfel slab şi iubitor de tihnă. Dar mai era şi un altul în neamul 
acesta, pe nume /eghen, fiul lui Baltzar, de neam de rând şi 
aproape necunoscut, însă în războaie şi la comandă foarte 
vrednic, carele adesea ridicându-se, bătu şi risipi pe Uzii3) ce 
atacau pe Pecenegi, [iar Uzii sunt un neam hunicj; pe când 
Tyrah nu numai că nu avea curajul să iasă împotriva lor, dar 
chiar se ascundea prin bălțile şi mlaştinele de lângă Dunăre 4). 
Deci pe Tyrah îl cinsteau Pecenegii pentru neamul său, iar pe 
Keghen îl iubeau rai ales pentru bărbăţia şi priceperea lui 
în lupte. 

Acestea auzindu-le şi văzându-le Tyrah, îşi rodea inima, 
tremurând pentru domnie şi căuta fel şi chip cum ar scăpa de 
Keghen. Deci îi întinse curse multe ori, dar toate fură în zadar; 
iar după ce văzu că nu-l poate dovedi pe ascuns, înțelese că nu 
trebuie să mai şovăiască, ci să-l doboare pe faţă. Pentru aceea 
trimițând o ceată, porunci să-l prindă şi să-l omoare. Dar acesta, 
prinzând de veste, scăpă cu fuga în bălțile lui Borysthene şi astfel 
se mântui dela pieire. Şi acolo stând ascuns şi trimițând în taină 
vestitori la neamuri şi la seminţia lui, care se numia Be/emarnis, 


1) Nipru. 
2?) Pusta Ungariei. 
3) De la Uzi ne-a rămas numele Uzul, râu şi trecătoare, în munţii 


Moldovei. Fas i 
4) In delta Dunărei mai ales. In text Dunărea e numită statornic: Istros. 


Analele Dobrogei. 10 

© înduplecă să se înstreineze de hanul lor şi-şi câştigă afară de 
aceasta şi o altă seminţie, Paguman. Adunându-şi apoi puterile, 
el porni cu cele două seminţii împotriva lui Tyrah, căruia, îi 
rămăseseră unsprezece. Deci, luptându-se mai multe ceasuri, co= 
vârşit de mulţime, fu învins. Şi rătăcind prin bălți şi căutându-şi 
mântuirea pentru sine şi ai săi, o află în fuga la împăratul 
Romeilor. e 

Drept aceea, sosind lângă Durostor şi închizându-se într'o 
insulă a fluviului !) spre a se feri de atac, el şi cei ce erau cu 
siue [şi erau ca la 20.000]2), trimise vorbă arhontelui ţării, lui 
Mihail, fiul lui Anastase, arătându-i cine este şi ce vânt al soartei 
îl aduce, şi că fiind fugar, voeşte să fie dus la împărâtul căruia, 
dacă îl va primi, îi va fi de mare folos. lar arhontele, împăr- 
tăşind numai decât aceste cuvinte împăratului, primi poruncă 
iute să-l primească pe bărbat împreună cu ai lui şi să le îngri- 
jiască de cele trebuincioase ; iar pe şei să-l pornească cu cinste 
spre Byzanţ. . 

Deci arhontele făcu precum i sa poruncit; iar Keghen, 
fiind dus la împărăție şi venind la cuvânt, a fost primit cu bună- 
voinţă şi cu cinste şi, promițând că va primi sfântul botez şi 
va îndupleca şi pe însoțitorii săi să facă la fel, fu înălțat la 
rangul de patrician şi căpătă trei cetăţi dintre cele de pe malul 
Dunărei şi multă întindere de pământ 3) şi fu scris printre prietenii 
şi aliaţii Romeilor. Şi cum el însuşi a cerut sfântul botez pentru 
Sine şi ai săi, li s'a trimis un călugăr cucernic, un oare care 
Iftimie, care să facă slujba dumnezeiască la malul Dunărei şi 
să le dea tuturor botezul. 

Aşa dar adijungând Keghen la adăpost şi fiind asigurat de 
atacuri neaşteptate, el plănui să se răzbune pe duşmanul său 
Şi, trecând Dunărea, când cu o mie, când cu două mii, şi iarăşi 
cu mai mulţi sau mai puţini, el izbea pe negândite în Pecenegii 
lui Tyrah, ucizând pe bărbaţi, iar pe femei şi copii luându-i în 
robie şi vânzându-i Romeilor. lar Tirah, ne mai îndurând aceste 
atacuri ale lui Keghen, trimise soli la împăratul ca să-i atragă 
luarea aminte că, de oarece a încheiat un tratat cu neamul Pece- 
negilor, mar trebui să dea adăpost unui răzvrătit al lor; sau, 
după ce l-a primit, să-l oprească de a mai trece Dunărea şi a 
păgubi pe nişte aliaţi ; prin urmare, sau să fie împiedicat Keghen 


1) Balta dintre Borcea şi Dunăre, la Călăraşi. 

2) Cifrele sunt toate exagerate. 

3) Kal wpobpra tpiæ cnd tõv èv mois ógðus tâpouEvwv toñ "lorpov silger vai 
is mol oră. De bună seamă, cetăţile acestea trebuie să fi fost mai ales 
în nordul și vestul Dobrogei. Din vremea acestor Pecenegi a. rămas până 
astăzi în jud. Tulcea numele satului Peceneaga, iar în jud. Muscel numele 
muntelui Picinegul. Tot la ei se referă şi documentul în care se vorbeşte 
de o „silva Blachorum et Pissenorum“ în sudul Transilvaniei, adecă de o 
„pădure a Românilor şi Pecenegilor“. 

de a mai făptui asemenea lucruri, sau să nu-i dea nici un sprijin ; 
altcum, afle împăratul că-şi va atrage asupra lui şi a ţării sale 
cel mai greu războiu. . 

Ascultând împăratul aceste veşti, râse cu hohot şi, socotind 
că i s'ar trece drept o ruşine dacă, din cauza amenințărilor unui 
Peceneg, l-ar preda pe, cel fugit la dânsul, sau l-ar opri să se 
răzbune împotriva celor ce l-au năpăstuit, — trimise solii înapoi 
fără folos. Apoi repezi scrisori lui +Mihai/, arhontele oraşelor de 
lângă Dunăre, şi lui Keghen însuşi ca să păzească cu străşnicie 
malurile fluviului ; iar dacă s'ar apropia vreo oaste mare, să-l 
înştiințeze prin scrisoare, ca să le poată trimite ajutor dintre 
oştile din occident care, unindu-se cu ei, să-i oprească pe Pe- 
cenegi de la trecerea Dunărei. Mai trimise şi o sută de trireme 
cu poruncă să plutească pe Dunăre şi să respingă pe acei Pe- 
„ cenegi cari ar voi să treacă de această parte. 

lar solii, întorcându-se fără nici un folos, greu îi căzu 
în suflet lui Tirah şi se mânie şi doria să vie iarna mai curând. 
Deci, când vremile de toamnă fură pe sfârşite şi începu iarna 
şi soarele se afla la cornul caprei, începu să sufle un vânt de 
la miazănoapte, aşa că fluviul îngheţă până la o adâncime de 
15 degete. Aşa dar, orice pază fiind zadarnică şi drumul dorit 
fiind deschis, Tyrah trecu Dunărea cu toți Pecenegii, cari erau, 
precum se spune, ca la 800.000 şi năvăli în țară, prădând şi 
pustiind tot ce întâlnia 1). 

Atunci porniră scrisori către împăratul după grabnic ajutor; 
iar acesta, de'ndată ce citi scrisoarea, porunci ducelui din Adria- 
nopole, [care era magistrul Constantin Arianita], să-şi adune 
oştile macedonene şi lui Vasile Monahul, ighemonul Bulgariei, 
să-şi adune pe cele bulgăreşti, şi să se întrunească la olaltă şi 
să dea mână de ajutor lui Mihail şi lui Keghen în lupta cu 
Pecenegii. 

Aşa dar, îndeplinind ei porunca împărătească şi împreunân- 
du-se toţi la olaltă, iar Keghen conducând falangele Romeilor 
şi tăbărând în câmp, păgubiau nu uşor pe Pecenegi prin zil- 
nice atacuri. 

lar aceştia, după ce trecură fluviul, dădură peste o mare 
bogăţie de vite şi de vin şi de băuturi făcute cu miere 2), de care 
nici nu auziseră mai înainte şi desfătându-se cu lăcomie, îi cu- 
prinse o molimă de pântece şi muriau în fiecare zi mulţime mare. 


1) Cât de exagerată este această cifră, se vede şi din aceea că astăzi, 
în toată Dobrogea până la hotarul dinspre Bulgaria, nu trăesc atâţia locu- 
itori. Nici Napoleon cel Mare ma avut atâta armată în sec. XIX! Credem 
că întreg neamul Pecenegilor, cu bărbaţi, femei şi copii, nu atingea această 
cifră, necum numai războinicii. 
ae prețioase pentru starea economică înfloritoare a ținutului 
n sec. XI. 

Acestea afiându-le Keghen dela un oare care fugar şi socotind 
că acum e timpul potrivit ca să cadă asupra duşmanului strâm- 
torat şi de iarnă şi de boală şi câştigând de partea sa şi pe 
Romeii cari trăgănau şi se temeau să se măsoare cu atâta 
puhoi, — năvăli în duşmani. lar aceştia, spăimântaţi de atacul 
cel iute şi înfricoşându-se de luptă, aruncară armele, nu numai 
Tyrah, dar şi toate căpeteniile şi toată mulţimea şi se predară. 

Atunci Keghen dete situl şi chiar cerea stăruitor ca să-i 
omoare până la unul şi mai adăoga şi proverbul, având mult 
gând barbar, că şarpele trebuie ucis iarna, când nu-şi poate 
mişca coada, ca nu cumva desmorţindu-se la soare să aducă 
apoi chinuri şi necazuri. Dar aceasta nu fu pe voia Romeilor, 
căci ziceau că e lucru barbar şi nelegiuit şi nevrednic de blân- 
dețea romeică. Deci, socotiră mai degrabă să-i xisipească prin 
câmpiile:-goale ale Bulgariei şi să-i aşeze în toate părţile şi să-i 
împlinească cu dări, căci astfel vor avea dela ei un mic folos; 
iar dacă împăratul va avea nevoie de armată împotriva Turcilor 
şi altor neamuri streine, atunci îi va înarma. Deci făcându-se 
destulă vorbă, birui părerea Romeilor. Insă Keghen, după ce 
ucise pe toţi prinşii săi, afară de aceia ,pe cari-i vându, se în- 
toarse acasă, în timp ce pe celelalte mulţimi de Pecenegi, luân- 
du-le Vasile Monahul, arhontele Bulgariei, le risipi prin câmpiile 
Sardicei şi Naissului şi Eutzapelului!), după ce le luă toate ar- 
mele, ca să nu poată face vre-un rău. lar Tyrah şi cu el -140 
bărbaţi fură duşi la împăratul. Acesta îi primi cu bunăvoință şi 
botezându-i şi înzestrându-i cu cele mai mari onoruri, îi lăsă 
să trăiască în bucurie. 

-In timpul aceasta Sultanul 2), nesuferind răspunsul solilor 
Impăratului şi adunându-şi la olaltă toate oştile din Persia şi 
Babilon, porni cu războiu împotriva Romeilor. Acestea deci 
atlându-le Monomahu! şi hotărând să scoată oştile sale la luptă 
împotriva duşmanului, înarmă şi dela Pecenegi 15.000 dintre ei 
şi le dete ca conducători pe patru dintre ighemonii lor cari lo- 
cuiau în Constantinopol: pe Suiciu, Seitea, Caraman şi Cătălin 3), 
pe cari dăruindu-i cu daruri mari şi dându-le arme mândre şi 
cai frumoşi, îi trimise la Hrysopole,4) dându-le drept călăuză pe 
patriciânul Constantin, poreclit Hadrobalanus, care să-i ducă 


1) Sardica = Sofia Bulgariei ; Naissus = Niş în Jugoslavia ; Eutzapel =? 

) Sultanul Turcilor, cu care Bizantinii de asemenea purtau lupte 
în Asia. 

3) Numele Seltea apare la noi mai ales spre Oltenia, Caraman în ră- 
săritul Munteniei, Dobrogea şi sudul Moldovei, iar Cătălin prin nordul Mol- 
dovei. In cronică: Tòy Zovhtodv, mov Xehrt, toy Kapapăvy xat mov Kurahetu. In afară 
de Caraman, toate celelalte nume, la care se mai adaogă şi Galin şi Gulin, 
nu au de loc înfăţişare turanică. 

1) Hrysopole, azi Scutari din faţa Constantinopolei. 

spre /beria 1). Aşa dar trecând ei marea?) şi încălecând pe cai şi 
apucând drumu! spre răsărit şi.apropiindu-se vre-o mie dintre 
ei de Damatrys, făcură acolo un popas şi stând în drum, făcură 
sfat, care la ei se numeşțe „comenton“3). Şi unii erau de părere 
că trebuie să meargă înainte şi că nu se cade să nu dea ascul- 
tare poruncilor împărăteşti în chiar ţara împăratului, mai ales că 
sunt răsleţiţi de neamul lor şi singuri nu pot ţine piept puterii 
romeice şi nici nu au vreun adăpost împotriva nenorocirilor 
soartei; alţii, dinpotrivă, erau de părere să ia în stăpânire nişte 
munţi ai Bithyniei şi să râmâie în ei şi de acolo să respingă pe 
cei ce i-ar atacă şi să nu meargă de loc în Iberia, ţară depăr- 
tată şi streină, unde vor trebui să lupte nu numai cu duşmanii 
Romeilor, dar chiar şi cu Romeii. Singur Cătălin fu de părere 
să se întoarcă acasă şi să se unească cu cei de nu neam cu ei. 
lar cineva întrebând: „Dar cum vom trece marea ?“, el nu răs- 
punse nici un cuvânt, ci porunci să fie urmat. 

Aşa dar, după ce în zadar cercară să-l omoare pe Hadro- 
balan — căci le-a scăpat fugind într'o clădire cu trei caturi 
dintre palatele din Damatrys —, ei îl urmară pe Cătălin şi 
se'ndreptară spre mare, de şi nu aveau nici o speranţă că el ar 
avea corăbii pregătite ca să-i treacă peste apă, ci numai ca să 
ştie care va fi felul trecerii. lar după ce ajunseră la mare4), 
Cătălin nu spuse nimic altceva, ci numai: „cine vrea să se 
mântuiască pe sine şi pe toți Pecenegii, să mă urmeze!“ şi 
dând pinteni calului, întră în mare. Văzând aceasta, la fel făcu 
şi un altul şi după el altul şi la urmă toată ceata. Şi înotând 
ei, trecură dincolo la Sf. Tarasie, unii cu armele, alţii aruncân- 
du-şi armele. Şi trecând înnot şi ieşind la malul celălalt, porniră 
la drum către casele lor, spre Triadiţa 5), fără ca cineva să în- 
drăznească a li se împotrivi, sau a-i opri. Căci sosirea lor neaş- 
teptată le-a înlesnit trecerea. 

Aşa dar, unindu-se cu Pecenegii dela Triadiţa, ei chemară 
şi pe cei ce locuiau prin alte locuri. Deci, după ce se întruniră 
toţii la o laltă şi apucând, drept arme, securi ţărăneşti şi coase 


1) Iberia, ținut în podişul Armeniei. 

2) Adecă Bosporul. 

3) in text: jr:s zap cbrois zopévtov œvópaste: = care la ei se numeşte 
comenton. (Ed. Bonn pag, 588, rând 12. De altă parte, în Leon Diaconul 
(ed. Bonn, pag. 150, rând 22) se spune că sfatul fruntaşilor adunaţi de 
Sviatoslav în Silistra se numește, în limba lor comenton : Bovkhy ó Zoevãos- 
PháBos câ apiatuv Zudihtev, Av ati zopévtov mi cpetépp diahéxto pasiv! Dar 
Pecenegii erau un neam de Turci; Sviatoslav cu ai săi erau Ruşi; iar co- 
mentum dacă nu conventum, pare cuvânt latinesc ! Nu cumva el este un in- 
diciu de prezența elementului românesc în sec. X şi X! la Dunărea de jos? 
Filologii şi istoricii au cuvântul. 

14) La Bospor adică. 

5) Triadiţa, mai nainte Sardica, azi Sofia. 

şi alte unelte de fier, ei se înarmară şi ajungând la Filipopole 
şi trecând Haemul 1), toată mulţimea tăbărâ în câmpia dunăreană 
lângă râul Osma?). Singur Seltea rămase să se odihnească în 
Loviţa 3). Dar şi Arianites, adunându-şi oştile macedonene, se 
porni în contra lor. Şi surprinzându-l pe Seltea tăbărât în Loviţa, 
nu putu pune mâna pe el, căci i-a scăpat cu fuga şi îşi întoarse 
armata acasă spre odihnă. Acestea s'au petrecut în părţile occi- 
dentului. 

Deci Pecenegii, trecând Haemul, după cum am spus, şi 
văzând o câmpia întinsă între munţi şi Dunăre şi Mare?) şi aflând 
locul cu păşune şi crânguri şi păduri de tot soiul şi cu apă — 
iar locuitorii de acolo numesc acel ţinut „O sută de movile“ 5) — 
se aşezară în acele părți şi făcând mereu incursiuni, nu cu puţin 
păgubiau pe supuşii Romeilor. 

Atunci împăratul trimise să-l cheme pe Keghen la palat la 
sfat. Şi aceasta veni cu toată oastea sa şi tăbărâ întrun şes 
lângă Bizanţ, al cărui nume este Maitas. Şi înainte de a se în- 
tâlni cu împăratul şi neştiind încă pentru ce este chemat, în 
noaptea aceea el cade în cursa a trei Pecenegi, cari cu săbiile 
scoase, năvălind asupra lui pe când dormia, îl rănesc, însă nu 
de moarte; căci fiind numai de cât descoperiți de către străji, 
ei mau făcut de cât răni uşoare; şi'ncercând să fugă, ei fură 
prinşi de mulțimea, care alergă împreună cu Baltzar, fiul lui 
Keghen. lar a doua zi de dimineaţă Balţzar, punând pe tatăl său 
întrun car cu patru roate şi târând în urmă-i şi pe criminalii 
prinşi — căci nu îndrăznise să ia nici o măsură în potriva lor, 
fiindcă invocaseră pe împăratul — porni spre palat cu toată 
oastea călăreață, în timp ce el însuşi si cu fratele său Gulin 
urmau pe jos carul tras de doi cai. Şi ajungând la hipodrom, 
el lăsă carul acolo şi se duse la împăratul, care aflase vestea 
de mai înainte. lar împăratul îl întrebă pentru ce n'a pedepsit 
pe loc pe ucigaşii tatălui său? Şi răspunzându-i: „fiindcă in- 
vocau numele Tău“, — împăratul căzu la bănueli ciudate şi tri- 
miţând în grabă să-i aducă pe vinovați, îi întrebă ce pricină i-a 
îndemnat să-l atace pe patrician? lar aceştia îi răspunseră că 
era necredincios împărăției şi oraşului şi că plănuia să intre în 
zori de zi în oraş şi, după ce va fi ucis pe toţi din lăuntru, să-l 
prade şi să se întoarcă la Pecenegi. Deci împăratul, în loc să 
cerceteze şi să afle adevărul, nu făcu nimic din acestea, ci pu- 





1) Balcanii. 

2) Care se varsă în Dunăre lângă Nicopole. 

3) Azi Loveci, oraş pe Osma. 

5) Ar fi prin jud. Durostor, Caliacra şi Constanţa; deci în Dobrogea. 
5) O sută de movile, îxoră/ Bovvobs zdy râmov òvopáķevo:, ar fi Mangalia, 
lângă care se află foarte numeroşi tumuli: 

nând temei pe nişte bârfeli neîntemeiate, îl închise pe Keghen 
în E/efantină, în palat, sub pretextul de a-l vindeca; pe fii lui 
ii despărți de dânsul în diverse locuri, iar mulțimea Pecene- 
gilor, cinstind-o cu mâncări şi băuturi de tot soiul, după ce îi 
luă armele şi caii, o puse sub gardă. Cât despre ucigaşi, el îi 
lăsă să meargăn voie ori unde ar voi. Şi socotia împăratul că 
toate acestea vor sta neştiute; însă nu putu înşela pe poporul 
Pecenegilor. Căci văzând pe Hanul lor închis, iar pe fii lui des- 
părțiţi, ei socotiau că nu-i a bine; şi iarăşi, slobozirea ucigaşilor 
o socoltiau drept semn de gând rău. 

Drept aceea ei primiau cu mulțumire tot ceea ce li se 
trimitea şi-l 'grăiau de bine pe împăratul; însă, de'ndată ce căzu 
noaptea, fără ca cineva să bănuiască măcar, ei părăsiră tabără 
şi aşternându-se drumului toată noaptea, în ziua a treia trecând 
Haemul, se uniră cu grosul Pecenegilor. Şi după ce toţi se 
adunară la olaltă şi-şi pregătiră arme din belşug, ei trecură 
munții Haemului înapoi şi-şi aşezară tabăra la Aula [iar Aula 
este o cetăţuie la o trecătoare a Haemului, nu departe de Adria- 
nopole] şi apoi se porniră la pradă şi la jaf. 

Aflând de aceasta magistrul Constantin Arianites, ducele 
occidentului, îşi pregăti şi el oştile ce erau pe lângă dânsul şi 
porni din Adrianopole în potriva lor; căzând asupra unora cari 
erau risipiţi, avu izbândă bună, dar mai apoi, alergând spre 
numita cetate Dampoiis, el este dovedit de mulţimea duşmanilor 
şi mulți Macedoneni şi Traci căzură în luptă şi chiar Teodor 
Strabomytu şi Polys, din neamul strălucit al bărbaţilor ajunşi cu 
faimă în urma necredinței față de Tornicius. Aşa dar magistrul 
se întoarse la Adrianopole şi-l înştiință pe împăratul prin scrisori 
de înfrângerea sa şi-i ceru ajutoare nouă, de oarece cu oâstea 
sa nu putea isprăvi nimic în potriva unei mulțimi așa de mari 
de duşmani. lar împăratul, aflând de vestea înfrângerii înainte de 
a primi scrisorile lui, câştigă prin daruri şi -haruri pe Tyrah şi 
pe ighemonii Pecenegilor, cari se aflau în capitală, şi, după ce 
le luă jurământul, îi trimise să liniştească neamul lor; dar de 
altă parte el chemă prin scrisori legiunile din orient. lar acestea 
sosind şi trecând (marea) pe la Abydos şi FHrysopole!), el le 
dete ca comandant pe rectorul Nichifor şi. le trimise în potriva 
Pecenegilor; şi tot odată îl trimise şi pe Catalalon Kekaumenos, 
ducele răsăritului şi pe Erebius Frangopol, arhontele de atunci al 
celor de un neam cu el şi le porunci să-l însoțească pe rector 
şi să-l ajute în hotărârile şi poruncilesale. lar acesta, luându-și 
oştile, şi trecând munţii Haemului prin pasul numit de Fier?), 
se îndreptă în potriva Pecenegilor; şi ajungând întrun ținut nu 


1) Adecă pe la Bospor şi Dardanele. 
2) Pasul Sidera, azi Demir-Capu în Balcani. 

departe de cele O sufă de movile, cu numele Diakene, el îşi 
aşeză tabăra în locul acela şi o întări cu un val, având de gând 
‘ca a doua zi să-şi lase acolo toate lucrurile grele şi tot ce era 
de prisos pentru armată, iar el cu oastea uşoară să pornească 
spre protivnic şi să-l atace. Şi se legăna cu gândul că-l va pune 
pe îugă de la întâia ciocnire, ba chiar îl muncia grija să nu-i 
scape nici unul. Şi nu numai el, dar chiar întreaga armată gândia 
la fel; pentru aceia ei aduseră cu dânşii şi funii şi lanţuri cu 
care să-i lege pe cei prinşi. Aceste măsuri luate de la început 
față de Pecenegi şi întâmplarea lui Keghen le dete acestora de 
gândit. In sfârşit Pecenegii luară cunoştinţă de sosirea Romeilor 
[căci şi Tyrah, sosind înpreună cu arhonţii săi cu cari părăsise 
capitala, se înpreunase cu ei și le purta grija, spunându-le că 
nu se bucură de promisiunile Monomahului] şi se adunară cei 
ce erau mai puternici. lară Kekaumenos, strigând cu glas tare şi 
îndemnând că acum e timpul bun de atac, fiindcă duşmanii sunt 
risipiţi şi împrăştiaţi şi să nu aştepte până se adună grămadă, — 
mulțimea Romeilor îi lăuda sfatul; însă rectorul râse pe faţă, 
spunându-i: „ia seama, generale, 'câtă vreme comand eu, să 
nu-mi faci -înpotrivă; căci nu trebue să atacăm pe Pecenegi 
când sunt risipiţi, ca nu cumva, înfricoşându-se, să se ascundă 
prin păduri; căci nu am copoi de vânătoare cari să-i scoată 
din ascunzişuri“. Şi astfel se petreceau lucrurile la Romei. 

lară oştile din frunte ale Pecenegilor, apropiindu-se de 
tabăra Romeilor, se abătură mai la o parte şi făcură şi ele 
tabără âcolo ; iar celor ce urmau, le trimiseră vorbă să sosească 
cât mai în grabă. Şi după ce sosiră toţi şi se adunară la olaltă, 
precum am spus, rectorul îşi scoase şi el oştile — el însuşi 
comandând mijlocul falangei Romeilor, iar aripa dreaptă Kekau- 
menos, pe când stânga Frangopol — şi ajungând la atac, Romeii 
fură risipiţi, însuşi comandanții rupând-o la fugă mai întâi; 
căci, după cum se spune, înfricoşându-se de ropotul copitelor 
cailor, ei se risipiră. Singur Kekaumenos împreună cu slujitorii 
săi şi cu câteva rude, stând pe loc şi luptându-se cu vitejie, 
căzură în luptă. lar pe ceilalţi Pecenegii nu îndrăzniră să-i mai 
urmărească, temându-se de vreo cursă! şi astfel Romeii scăpară 
nevătămaţi. Apoi, dupăce Pecenegii prădară pe cei căzuţi şi se 
făcură stăpâni pe multe arme şi bagaje, îşi ridicară corturile 
lângă valul de pământ al Romeilor. lar un oarecare Peceneg 
cu numele de Galin, ştiindu-l pe Kekaumenos cine era, din aceea 
că fusese comandantul @@tăților dela Dunăre, unde neamurile 
erau amestecate '), şi descoperindu-l printre morţi rănit, îl re- 
cunoscu când îl întoarse cu fața în sus şi ridicându-l încă 

1) ste tov Kevavp&vov olos tar èt őrov mep Y]pye tüv nopă tọ “lorpin 

răsuflând, îl aşeză pe un cal, [căci zăcea fără cuvânt din cauza 
rănilor grele, dintre care una din creştetul capului, căci îi căzuse 
coiful din cap, şi până la sprinceană, iar cealaltă în gât, la 
rădăcina limbii, străpungându-i gura până la os] şi-l duse la 
cortul său şi, îngrijindu-l cu băgare de seamă, îl mântui. lar 
Pecenegii, dupăce au alungat aşa de uşor oasta inamică, în- 
cepură se prade fără teamă ţara Romeilor. lar împăratul, aflând 
dela fugari nenorocirea, se îndureră, dar iarăşi strânse oști, 
luând şi pe cele ce scăpaseră şi, în anul următor, se grăbi să 
spele ruşinea suferită. lar la indictionul al treilea al anului 6558 . 
împăratul, numindu-l pe hetgriarhul Constantin. general atotpu- 
ternic, îl trimise înpotriva Pecenegilor 4). Şi acesta, luându-şi 
oştile care de curând sosiseră din orient şi adunând pe acelea 
care iernau în occident, se îndreptă spre Adrianopole şi acolo, 
dupăce- săpă un val adânc, el cercetă înpreună cu ceilalţi co- 

andanţi din ce parte ar putea face ieşirea. Pe când cugeta 
acestea, iată că Pecenegii, trecând Haemul în ziua a opta a lunii 
lui lunie apărură în faţa Adrianopolei. Iar Constantin, aflând de 
învazia aceasta prin iscoade, făcu un sfat dacă trebuie să iasă la 
luptă cu ei sau nu. Dar, pe când căpeteniile se sfătuiau în cortul 
heteriarhului, patricianul Samuel Burtzes, un bărbat mândru şi 
indrăzneţ, care pe atunci se afla în fruntea oştilor pedestre şi 
căruia i se încredinţase toată grija valului, fără să aştepte porunca 
ducelui, părăsind ordinea şi stricând valul, ieşi şi năvăli asupra 
Pecenegilor. Fiind însă atacul greu, Samuel trimitea mereu după 
ajutor la heteriarh, aşa că acesta fu nevoit să dea fără voia sa 
semnalul bătăliei. Deci ieşind toată oastea în locul acela, care se 
numeşte Livada împărătească?) şi încingându-se răsboiul pe 
toată linia, fiind atacul nepregătit şi oastea morânduită şi pedes- 
trimea strâmtorată, Pecenrgi: prinseră curaj, iar Romeii furâ 
înfrânți şi fugăriţi şi fără multe pierderi se închiseră ruşinos 
intre valuri. Totuşi căzură patricianul Mihail Dokeianul, iar 
magistrul Constantin, Arianites, căpătând o rană de moarte 
in măruntaie, răposă în ziua a treia; şi mai căzură şi alţi câţiva 
dintre cei mai fără faimă ; iar toată oastea rămasă, închizându- 
se fără cinste între valuri, fu atacată de Pecenegii cari, umplând 
țanțurile cu pietre şi cu arme şi năzuind a cuceri şi valul, ar 
Îi isbutit iute, iar întreaga oaste ar fi pierit, dacă o suliță svâr- 
ltă de o catapultă nu l-ar fi străpuns pe Sulciu cu cal cu tot 
şi mar fi răspândit spaima printre Pecenegi. Mai sosi în ajutor de 
la Adrianopole şi protospătarul Glava Nichita, înputernicitul 
lagmei „şcolarilor“; pe care văzându-l şi socotind că soseşte 




























1) Anul 6558 (dela facerea lumii), corespunde cu anul 7050 dela naş- 
trea lui Cristos. 
2) vară thv heyopivny Basirhv Aria. 

Vasilie Sygcellul cu oştile bulgăreşti, căci şi acesta era aşteptat, 
şi spăimtându-se Pecenegii cei răspândiţi, o rupseră la fugă 
care încotro şi se înprăştiară. 

lar împăratul, gândindu-se cum ar duce la biruință pe 
Romei asupra Pecenegilor, îl scoase din închisoare pe Keghen 
şi-l trimise la Pecenegi, dupăce acesta îi promise că-i va aduce 
la credință față de împăratul. Apoi adunându-şi: la olaltă toate 
oştile, pe Frânci zic şi pe Barangi, şi chemând şi călărimea dela 
Teluh şi Mavromonte.şi Carcar, cam la vreo 20.000 şi numind 
câte un şei dintre bărbaţii vestiți ai tuturor acestor neamuri, 
iar peste toţi ca comandant pe patricianul Nichifor Bryennius, 
pe care-l numi etnarh, îi trimise să înpiedice şi să, respingă pe 
Pecenegi. Căci aceştia din urmă, după lupta de la Adrianopole, 
desprețuind pe Romei, prădau fără teamă şi pârjoliau Macedonia 
şi Tracia, omorând fără milă chiar şi copii şi pruncii de țâță, 
aşa în cât o ceată dintre ei ajunseră până la Catasyrte — iar 
Catasyrtele sunt foarte aproape de capitală. Dar aceştia suferiră 
cea mai grabnică catastrofă. Căci împăratul, înarmând poporul 
şi adunând dintre gărzile palatului şi dintre alţii cari rămăseseră 
neîntrebuințați, şi dându-le şef pe patricianul loan, numit şi 
filosoful, unul dintre eunucii înpărătesei Zoe, îi trimise în grabă, 
iar aceştia, ieşind în timpul nopții şi aflându-i pe toţi duşmanii 
beţi şi somnoroşi, îi uciseră fără vorbă; iar căpăţânile lor, în- 
cărcându-le în nişte care ţărăneşti, le aduseră împăratului. 

Aşa dar Keghen, ieşind din închisoare, fu trimis ca sol la 
Pecenegi şi, după ce le luă jurământul că-i vor face voia sa, 
încrezându-se în asemenea jurăminte, fu ucis şi tăiat în bucățele. 
lar Bryennius, luându-şi forțele încredințate lui şi ajungând în 
Adrianopole, se însărcină şi cu paza “țării. Tot acolo fu trimis 
şi comandantul întregii armate, patricianul Mihail Acoluthus, 
căruia de asemenea: i se poruncise să nu se măsoare într'o 
luptă ` generală, ci numai să sfărâme şi să opriască învaziile 
dușmane. lar acesta, unindu-se cu Bryennius, porni la faptă; şi 
mai întăi căzând asupra unei cete de Pecenegi la Goloe şi 
atacând-o, o „nimici; apoi la fel, la Topliţa, un castel aşezat 
lângă Hebru, descoperind o alta ceată de Pecenegi răsleţi, o 
nimici. Văzând acestea, Pecenegii încetară de a mai jefui ţinutul 
dela poalele Haemului şi îşi îndreptară atacul în spre Macedonia. 

(Urmează apoi şi alte lupte până la catastrofa dela Lebunion, 
unde  Pecenegii fură distruşi; însă toate aceste lupte nu mai 
înterezează regiunile dela Dunărea de jos). A 

C. Brătescu 

DIN GRAIUL DOBROGEAN'). 


a noji = a prăsi, a înmulţi vitele; s. ex. Nu pot cu nici un chip 
să-mi nojesc oile, m'am noroc ! 

strumânare 2) = o prăjină lungă, adesea cu un cuiu la capăt, cu 
care se mână boii la plug. 

conteman 3) = suman. 

şop = om nesimţitor, calic, rob al stomacului; s. ex. Stă toată 
ziua şi mânâncă şopul ! 

olac+) = nume propriu: „drumul Olacului“. 

dâlăinat, dâăinat5) = epuizat de puteri, sleit. 

încălats) = Ex: gras încălat (= foarte gras). 

zăbăuc = smintit, nebun; s. ex. Cu zăbăucul àla nu te înţelegi 
uşor. 

coțană = sticiul la care se prinde pânza bărcii, 

erken = turcism : vintre, pânzele dubei. 

(h)amnic = de veci, propriu, în deplină stăpânire; ex. A cum- 
părat zece pogoane dâ hamnic. 


1) In ultimul număr al revistei de față am publicat câteva cuvinte şi 
expresii în legătură cu ele, culese din gura sătenilor din com. Topalu, jud.. 
Constanţa. Din îndemnul D-lui Profesor C. Brătescu, care le găseşte inte- 
resante pentru cei ce se ocupă cu studii de filologie, transcriu mai jos alte 
câteva. 

2) 1. Neculce (O samă de cuvinte, ed. Socec 1999, pg. 15) scrie „stră-. 
murare“: ...cu Legii, i-a fost împungând cu' sfrămurările ca pe boi, să 
tragă... 

3) Cuvântul e f. rar; chiar oameni de 40 ani nu-l cunosc. L'am auzit 
dela Jie Marcu de 70 ani. 

4) Sătenii nu-l pot explica. L-am găsit şi în Neculce (O samă, etc. pg. 
37): Şi îndată a repezit de olac şi l-au dus la Petre Alecsievici, împăratul 
Moskului ... Editoru} pune în notă: olac = în grabă = diligență de poştă. 
Drumul Olacului ar fi drumul diligenţei. : 

5) Sinonim cu doolat; v. An. Dobr., an IV, No. 4, P8. 102. 

6) Acest cuvânt nu se întreb. decât în expresia citată. 

andae = Ex. „Copchilul face rău câtă vreme are nădae dâ la 

părinți“ sau „Dacă-i dai nădae vezi ce pățeşti 2“ 

Zuvă = dezordine, gălăgie, zarvă; „Dâ când cu zuva dâ la 
şaptazeci' şi şapte“ sau „Da ce eră zuva ala la voi?“ 

zată = un fel de gărduţ pe lângă şanturi sau la frunţii bor- 
deiului, ca să împiedece spălarea pământului de apă. 

volnic 1) = vrednic, în stare; ex. Nu-i volnic să facă nici atâta 
treabă. 

vlog = ploaie măruntă şi deasă ; ex. Un vlog de ploaie. 

020.2), — da: 

rancote = crengi uscate, pentru foc. 

a ostei = a înceta. 

dolie = vale, râpă; ex. Nu-l mai vezi, c'a dat în dolie (despre 

Cineva care a scoborât din deal în vale). 
uznă = marginea dubei (bărcii). 
otmei = anafor (= curent circular de apă). 
scochină = plaur, plăghie. 
storişte = locul unde au iernat oile. 
tiriplic 3) = aţă albă de cusut. 
zipilic 3) = ornament de metal (în formă de stea, semi lună, etc.), 

care se prindea de tichia copiilor mici (în vremea Turcului). 
bozgun = turc. răsboiu. 

a scociori = a scormoni. 

fâştoacă — făşâie ; ex.: O fâştoacă de pământ. 

a bărătă = a certă, a face morală; ex. m-a bărătat maica. 

rene, reniş4) = loc întins peste care apa -Dunării se poate pre- 
linge la cea mai mică ridicare de nivel. 

sturi = sloiuri de ghiaţă îngrămădite, avalanşa de sloiuri. 

adet 5) = turc. datină, obiceiu; ex.: Aşa-i adetu la noi. 

1) Cu înțeles de împuternicire în [. Neculce: şi a pus capete dintre 
dânşii pe Zaharia şi pe Sandul şi le-a-dat cărţi de volnicie (O samă de cu- 
vinte, pg.). 

23) Cuvântul, foarte frecvent odinioară, tinde să dispară; întrebuințarea 
lui, astăzi, este socotită ca un indiciu de inferioritate intelectuală. 

3) Ambele dispărute azi. 

4) Nu cunosc făptura locului la oraşul Reni; nu cumva numele i se 
trage dela rene? — D-1 S. Mehedinti derivă, „renie“ din „arena“ (Rustica 
Natură în Către noua generaţie, pg. 327). 


5) Cuvântul e turcesc; l-am mai întâlnit la N. Zorga — Ist. Rom. În 
chipuri şi icoane pg. 304: „Adetul vămii“ schelii de. la Căineani, de povarăle 

Chisc = capătul de la vale al unui ostrov; ex. chiscul Balabu- 
nului.“ 

chiciu = capătul de la deal al ostrovului. 

târhat = samarul măgarului. 

chilos = domol, moale; ex.: Aşa-i el chilos, să-i faci orice, nu 
se schimbă. 

ciulit = pârguit (despre fructe). 

Chiler 1) = camera pentru merinde. 

tobol = sac mic, traistă. 

furțoiu = moviliţă. 

temel = temelie. 

a se teşi = a se sinchisi; ex.: Nu prea se teşeşte el de ori cine. 

zaanat = turc. meserie, ocupațiune. 

aber = veste; ştire; ex. Eu i-am adus aber dâ asta. 

priocă.= herghelie; ex.: O priocă de cai. 

coscanie = gânganie. 

mârțios = supărăcios, melicos. 

nadaz = turc. arătură de toamnă. 


Topalu Victor Mortfei 
6 Sep. 1924 


şi de bucatele ce trec prin scală, de ce marfă câte cît să se ia vamă, care 
Yau scos după catastih(ul) schilii de la Duca Vodă, la leatul 7184 (1676). — 
Adet aici este un fel de tarif vamal. 

1) Are vre-o legătură cu nemțescul Keller? 

UN MARTIR AL DATORIEI CĂTRE ȚARĂ: 
EPISCOPUL DEMETRIU RADU 


de IOAN GEORGESCU, profesor. 


Motto: Şi ce-i să cazi, când viaţa n'o pierdem în zadar, 
Când trupurile noastre sunt pietre de altar, — 
Când fiecare ştim, 
Că făurim o lume ce-o vor primi ca dar 
Acei ce nu sunt încă şi totuş îi iubim? 


P. Cerna, Către Pace. 
- Introducere. 


In 8 Decemvrie, 1920 firul telegrafic ducea în toate părțile 
României întregite sguduitoarea veste, că Miercuri, la data numită, 
episcopul Demetriu Radu al Orăzii a căzut jertfă unui atentat 
mişelesc, în sala senatului. Mâni necunoscute au pus o maşină 
infernală, în apropierea scaunului presidial, care, explodând, 
a ucis în modul cel mai îngrozitor pe Prea Sfinția Sa episcopul 
dela Orade şi a rănit de moarte pe ministrul justiției, Dimitrie 


Greceanu, care nu peste mult a murit şi el. Asemenea şi pe 


senatorul Spirea Gheorghiu, mort şi el. 

Fapta aceasta, fără păreche în istoria blândului nostru popor 
românesc, care nici în timpul celor mai cumplite prigoniri şi 
.apăsări vrăjmaşe nu s'a dedat la sălbătăcii de acestea, invest- 
mântă cu purpura martiriului pe cei chemați la senat să- -şi facă 
«datoria de legiuitori ai țărei. 

Fiindcă au căzut, ca adevăraţi ostaşi ai datoriei către ţară, 
ei au. meritat funerariile naţionale care li s'au făcut, precum şi 
vieaţa şi faptele lor merită să fie cunoscute de toţi bunii Români. 

Să ia însă la cunoştinţă vrăjmaşii noştri, că se înşală amar, 
dacă gândesc că, stingând câteva vieţi nevinovate, ne pot înspăi- 
mânta, ori. chiar răsturna cu totul statul românesc, închegat cu 
atâtea jertfe. Patria trăeşte şi dincolo de vieţile noastre ale tutu- 
trora, precum cu atâta dreptate a spus preşedintele adunărei 
deputaţilor, Duiliu Zamfirescu, în cuvântarea cu care a înfierat 
odiosul atentat dela senat. 

Vrăjmaşii noştri ar trebui să-şi dea seamă că, astfel de 
fapte strică pe atât de mult cauzei lor, pe cât ne folosesc nouă. 

Ele, departe de a distruge în poporul nostru disciplina mentală, 
idea de stat, de ierarhie socială, bisericească şi armată, fără de 
cari un popor nu poate ființa, le întăresc cu atât mai mult, cu 
cât vor fi atacate mai violent. 


intunece pământul pustiitoarea gloată 

Și spargă, devasteze, în oarba ei mânie, 
Lăcaşuri şi biserici: omoare iar la roată 
Pe marii noştri preoţi — ei iarăşi or să 'nvie. 


Căci veşnică-i Dreptatea şi veşnici sunt martirii 
Care-şi jertfesc vieața pentru triumful ei. 

In sbuciumul de lupte şi'n noaptea asupririi 
Renasc semănătorii eternelor idei! 


(A. Vlahuţă, Eroilor- Martiri). 


Cu gândul aceste s'au scris şi aceste câteva pagini în amin- 
tirea episcopului Demetriu Radu. 

Fiind scrise în grabă, .sub impresiunea durerosului moment 
al morţii sale atât de sguduitoare, ele n'au nici o pretenţie, decât 
să aducă unele lămuriri care, poate, nu sunt la îndemâna tuturora, 
asupra uneia din cele mai reprezentative figuri ale Ardealului nostru. 

Atât şi nimic mai mult. 

Izvoarele folosite sunt citate în textul sau în notele 
lucrării de faţă. 


Sibiiu, 16. Decemvrie 1920. Autorul. 

Copilăria şi anii de studii. 
„Ziua bună se cunoaşte de dimineaţă“. 
z (Proverb popular). 


Născut în ziua sfântului Dumitru la 26 Octomvrie vechiu 
sau 7 Noemvrie nou 1861 — de aici numele’ de Demetriu! — în 
comuna Uifalău (astăzi Rădeşti) de lângă Aiud, județul Alba dejos‘). 

Părinți săi, țărani, loan şi Paraschiva născută Maior, l-au 
dat la învățătură mai întâi la Ajud, apoi la Blaj, unde i-a fost 
profesor de latineşte, între alții, agerul Micu Moldovanu, pre- 
pozitul de mai târziu dela Blaj şi membru al Academiei Române. 

Din timpul copilăriei şi a primilor săi ani de studiu însem- 
năm următoarea întâmplare caracteristică, auzită dela un prieten 
din copilărie al episcopului. 

In nişte vacanțe de Paşti veni acasă tânărul Demetriu Radu 
cu colegul său, lon Maior, fostul protopop al Ajudului, care era 
cântăreţ bun şi stârnia admiraţia tuturora cu glasul său îngeresc. 
Toţi ziceau: „Cântă, de par'că te sfințeşte! Bună învăţătură mai 
are! Dumnezeu să-l țină pe el şi pe părinţii lui, să se bucure 
de el! Mai rar aşa podoabă de băiat!“ Tânărul Radu, care învăţa 
cu mult mai bine ca Maior, dar mavea glas ca el, ca să arate 
oamenilor, că şi el e cineva şi poate ceva, a învăţat-o predică - 
de Paşti scrisă de lustin Popfiu, vestitul predicator român dela 
Orade şi a rostit-o cu atâta însufleţire şi pricepere, încât au 
rămas toți poporenii în frunte cu părintele, uimiţi de talentul de 
cuvântător al tânărului Demetriu Radu. Nu era oare această 
întâie păşire în public o prevestire a marelui său talent oratoric 
de mai târziu? Destul, că de atunci nu s'a mai îndoit nimeni, 
în cele două comune româneşti de pe malul Mureşului, cine este 
cel mai învăţat om al lor. 

Mai ales nu mai putea fi vorbă de aşa ceva, dupăce pe 
tânărul Demetriu l-a ales mitropolitul loan Vancea dela Blaj şi 
l-a trimis în 1879 la Roma în colegiul grecesc al Sfântului Ata- 
nasiu, unde timp de -şase ani a învăţat filosofia şi teologia şi 
a luat doctoratul în amândouă ştiinţele acestea, fiind totdeauna 
printre cei dintâi elevi. 


1) Pentru datele acestea şi alte date biografice vezi: „Biserica S. Uniri 
din Tâmpăhaza-Uifalău. Satele şi poporul. Monografie istorică de Dr. lacob 
Radu, canonic“. 

Din timpul studiilor sale dela Roma amintim că el a învins 
pe adversari într'o discuţie teologică publică, ţinută în prezența 
marelui pontifice Leon XIII care l-a şi decorat cu o medalie de aur. 

lată ce scriau ziarele de atunci, despre succesul tânărului 
teolog Demetriu Radu, sub titlul: „Un duel teologic“. In fiecare 
an, la Roma, când soseşte vremea examenelor teologice, se dau 
în desbaterea elevilor teze, a căror discuţiuni se fac în prezența 
supremului pontifice, azi Papa Leon XIII, care de multe ori pune 
şi el unele întrebări. 

Pentru acest fel de duel teologic, se aleg patru din cei mai 
de frunte elevi, dintre cari doi apărători („defendentes“) şi doi 
combatanți („arguentes“) ai tesei. 

Tesa pusă anul acesta în discuţiune a fost: Lucrările lui 
Dumnezeu în făpturile sale („De operationibus divinis circa. 
creaturas“). Intre susţinători erau un Canadian şi un German, 
elevi ai colegiului Urban pontifical, iar între combatanți tânărul 
Demetriu Radu, Român transilvănean, după cum e.trecut în lista 
disputanţilor, elev al colegiului grecesc, şi un Spaniol. 

Aceşti din urmă au combătut atât de bine argumentele 
adversarilor lor, încât pontificele, pe deplin mulțumit, oferi fie- 
căruia câte o medalie de aur. 

Acest triumf al tânărului teolog Demetriu Radu face onoare 
tinerilor studenţi din străinătate, cari prin succesele ce obţin fac 
numele de Român să se pună în vază şi să fie pronunţat cu 
admiraţiune, atrăgând şi asupra lor şi asupra ţărei, ce i-a văzut 
născându-se, atenţiunea şi stima tuturor. 

Cât despre meritele studenţilor în teologie români la Roma, 
în scrisoarea care ne aduce ştirea de mai sus, găsim următoarele 
rânduri caracteristice scrise de un distins bărbat, al cărui interes 
pentru tot ce priveşte pe Românii de pretutindeni e în destul 
de cunoscut: 

„In colegiul unit de aci (Roma), elevii români sunt renu- 
miţi prin inteligența, aplicaţiunea şi instrucţiunea lor. Sunt întot- 
deauna cei dintâi la învăţătură, spun directorii colegiilor“. (Vezi 
„Romanulu“ red. C. A. Rosetti, reprodus şi în „Observatorul: 
redactat de G. Barițiu Sibiiu No. 93 din 5 Decemvrie 1883, 
pag. 475/6.) 

„Ziua bună se cunoaşte de dimineaţă“ zice proverbul 
românesc. 

Am amintit cazul tânărului student în teologie dela Roma, 
fiindcă el nu e unicul. Cinstea pe care clericul Demetriu Radu 
a făcut-o neamului românesc la Roma, au făcut-o şi alţii în alte 
centre mari ale Apusului, la Viena, Budapesta, Innsbruck şi în 
alte părţi, unde i-a dus soarta pe tinerii noştri clerici. 


Analele Dobrogei. 11 

Preot la București. 


„Preoţii cari-şi țin bine diregătoria, 
de îndoită cinste să se învredni- 
cească; mai ales cei ce se ostenesc 
în cuvânt şi întru învățătură“. 

(S. Apostol Pavel I Timotei 5, 17) 


In ziua de 26 lulie 1885 tânărul Demetriu Radu a fost hi- 
rotonit întru preot de episcopul colegiului grecesc din Roma, 
Ştefan Ştefanopoli. Dupăce s'a reîntors în patrie, către sfârşitul 
aceluiaşi an mitropolitul Vancea l-a aplicat în cancelaria mitro- 
politană din Blaj, unde a petrecut până în Maiu 1886. Atunci, 
“la porunca Sfântului Scaun Apostolic al Romei şi cu binecu- 
vântarea mitropolitului Vancea, a trecut la arhiepiscopia catolică 
din Bucureşti, în calitate de preot pentru numeroşii credincioşi 
români uniți de acolo, pe a căror seamă se proiectase încă de 
atunci şi clădirea unei biserici. 

Misiunea aceasta în sine era foarte frumoasă şi însemnată, 
dar, față cu mulţimea greutăților de tot felul, anevoie de realizat. 
Trebuiau nu numai mijloace materiale, ci şi timp, ca mai întâi 
ideile să-şi facă cursul lor şi ele să pregătească mai întâi te- 
renul peniru zidirea unei biserici româneşti unite în Bucureşti. 

Astfel stând lucrurile, tânărul Dr. Demetriu Radu a fost 
încredinţat din partea arhiepiscopiei catolice cu' împlinirea func- 
țiunilor de predicator român la catedrala Sfântul Iosif din Bu- 
cureşti, de profesor de teologie şi în scurtă vreme şi de direc- 
tor al seminarului catolic de acolo. Mai pe urmă a fost numit 
şi econom general al aceleiaşi arhiepiscopii, iar mitropolitul 
Vancea l-a numit asesor consistorial la scaunul mitropolitan din 
Blaj. In calitatea de principal consilier al episcopului catolic, 
el duce o viguroasă luptă în contra caracterului strein ce avea 
pe atunci dieceza catolică a Bucureştilor şi, cu concursul epis- 
copilor italieni, nu numai că transformase seminarul catolic într'o 
adevărată şcoală românească; dar sili pe preoţii cei mai recal- 
citranţi chiar să ridice de pe zidurile bărăţiilor şi caselor “pa- 
rohiale stema austriacă ce se agățase acolo spre a face văzut 
tutulor protectoratul ce-şi însuşise Austria asupra bisericei, cato- 
lice din România. 

Din Bucureşti a făcut mai multe călătorii în străinătate. In 
două rânduri a fost la Roma. 

In Bucureşti i-a fost de mare folos societatea „părintelui 
Vasile“, cum era numit preotul italian Vasile Laureri, dela ar- 
hiepiscopia catolică, un om stăpân pe toată teologia şi filosofia, 
o minte clară şi admirabil disciplinată, care nu putea suferi 

tautologiile şi frazele îmbâcsite, atât de dese în scrierile noastre; 
de aceea i le sublinia la tot pasul. 

In anii aceştia, petrecuţi în societatea „părintelui Vasile“, 
tânărul Demetriu Radu a.profitat mai mult decât în cei şase 
ani de învățătură înaltă la Roma. 

Da ! Pentrucă acolo a învăţat numai cum trebue, aici însă 
a văzut şi cum nu trebuie să gândeşti şi să scrii. Claritate şi 
precisiune de stil şi de gândire se cheamă: să nu spui nici mai 
mult, nici mai puţin decât ce voieşti să spui. 

Din contactul cu „părintele Vasile“ a rezultat şi ceva po- 
sitiv: un catechism pentru şcolile catolice primare, admirabil 
conceput şi executat de cei doi autori. 

Tot în timpul petrecerei sale la Bucureşti a ținut serii în- 
tregi de predeci strălucite, — cele dintâi predici româneşti ținute 
în catedrala Sf. Iosif — despre care s'a vorbit foarte mult bine; 
asemenea a rostit şi un mare număr de discursuri ocazionale. 

Intr'un rând a fost invitat şi de regretatul C. Esarcu, crea- 
țorul Ateneului român din Bucureşti, să țină o conferință filoso- 
fică. N'a putut-o ținea, însă, din pricina nnei manifestațiuni pro- 
vocată nu atât p& chestii de principii şi de idei, cât în scop de 
a face dificultăţi guvernului bănuit că simpatizează pe părintele 
Radu. Tot din timpul acesta sunt a se aminti şi frumoasele sale 
corespondențe, trimise, din capitala României, foaiei bisericeşti 
dela Blaj, „Unirea“, întemeiată şi condusă cu rară destoinicie 
din partea unor personalităţi ca: Dr. Alexandru Grama, Dr. Au- 
gustin Bunea, Dr. Vasile Hossu, Dr. Isidor Marcu, şi alţii, pro- 
fesori de teologie, mai apoi canonici sau vlădici şi ei. 


Episcop la Lugoj. 


După zece ani petrecuţi la Bucureşti, a fost chemat în 
scaunul episcopal-al Lugojului, devenit vacant prin trecerea epis- 
copului Dr. Victor Miha!yi la scaunul mitropolitan din Blaj. 
Astfel apoi la 9 Maiu 1897, Dr. Demetriu Radu a fost consa- 
crat întru episcop în catedrala din Blaj prin mânile mitropoli- 
tului Mihalyi, asistat de marele Mecenat român, Mihail Pavel, 
episcopul român unit dela Orade şi de. Monseniorul de Horn- 
stein, arhiepiscopul látin al Bucureştilor. 

Cu prilejul acesta a rostit Dr. Demetriu Radu una din, cele 
'mai strălucite cuvântări, din care ne facem o plăcere să reți- 
nem şi acum următoarele părți caracteristice pentru felul cum 
înțelegea el datoriile unui păstor: „Nici mărirea tronului, pe 
care mă văd ridicat, nici frumusețea coroanei apostolice care 
îmi împodobeşte capul, nici puterea toiagului care îmi întăreşte 
brațul, nici strălucirea demnității, nici solemnitatea momentului 

nu-mi pot împiedeca gândul, ba încă toate mi-l silesc, şi trebue 
să mă silească să sboare cu iuţeala fulgerului peste lungile ori 
scurtele zile ce-mi ascunde viitorul până drept în fața Inaltului 
Judecător al vieţii şi faptelor noastre pământeşti. Şi atunci se- 
cate să fie izvoarele lacrimilor mele şi ele totuşi trebue să-mi 
înnece sufletul la meditarea sorții mele; amorţțită să fie con- 
ştiinţa din pieptul meu, şi ea totuşi trebue să se sguduie - în 
vibrările mişcărilor sale; şi de peatră să fie inima mea, şi ea 
totuşi trebue să se înmoaie sub greutatea acestui gând înfri- 
coşat. Pentrucă dacă acest gând mare al judecății dumnezeeşti 
a ştiut înspăimânta întotdeauna pe aleşii lui Dumnezeu, şi încă 
până întru atâta, încât ziua-noaptea n'a încetat glasul rugăciunei 
din buzele lor, iar trupul şi-au chinuit şi în robie l-au pus, şi 
în cojoace au umblat şi în piei de capre, lipsiţi fiind, necăjiţi, 
de rău supăraţi, cărora lumea nu era vrednică, în pustii rătă- 
cind şi în peşteri şi în crepăturile pământului, numai ca să 
poată sta de a dreapta în ziua sa, numai ca să-şi poată mântui 
sufletul : atunci ce voiu zice eu, când toate aceste semne stră- 
lucitoare alta nu fac, fără numai a-mi arăta datorința ce mi s'a 
impus de a veghia nu numai peste mine însumi, ci peste o în- 
treagă turmă cuvântătoare, când. ştiu, că nu voiu avea să dau 
seama numai de sufletul meu, ci de sufletele nenumărate încre- 
dințate păstoriei mele, care de s'ar pierde din negrija mea, sân- 
gele lor din mânile mele îl va cere, cela ce viu este, Domnul 
Dumnezeul lui Israil ? 

O, temere şi cutremur au venit asupra mea, zice-voiu cu 
Psalmistul, aşezatu-m'a întru întunerec ca pe morţii veacului, și 
s'a mâhnit întru mine spiritul meu, întru mine s'a turburat inima 
mea ; pentrucă atâta osteneală s'a dat celui neputincios, atâta 
mărire celui umilit, atâta demnitate celui ce nu o merită, atâta 
răspundere celui ce şi numai întru cât îşi cunoaşte slăbiciunea 
şi defectele sale, ar avea destul motiv, care să-l hotărească a 
se îmbrăca în sacul pocăinţei, a-şi acoperi capul cu cenuşa 
amărăciunei şi a se ascunde întro peşteră adâncă, aşteptând 
acolo în lacrimi şi suspine, ca Domnul venind să-l scape de 
moarte şi să-i mântuească sufletul său. Temere şi cutremur au 
venit asupra mea, şi cine va da mie aripi ca de porumb, şi 
voiu sbura şi mă voiu odihni ? 

Adusu-mi-am însă aminte — continuă tânărul episcop cu 
avânt şi măreție, cum numai în Biblie şi la marii oratori ai Apu- 
sului se mai pomeneşte — că mila Domnului din veac este şi până 
în veac spre cei ce se tem de dânsul. Adusu-mi-am aminte cå 
temerea inspirată de bunătatea lui, când deşteaptă în noi îngri- 
jiri nemăsurate, nu ne aruncă în desperare, după ce desperarea, 
cu toate ale ei îngroziri loc nu-şi are în împărăţia milei sale, — 
şi că sfânt este cutremurul născut din meditarea învățăturilor 

sale, căci pe cale sigură ne îndreptează spre începutul adevăratei 
înțelepciuni. Adusu-mi-am aminte că Domnul este cela ce sărac 
face şi îmbogăţeşte, cela ce umileşte şi înalță. 

Şi atunci o rază de lumină strălucitoare a împrăştiat întu- 
nerecul, în care se cuiundase sufletul meu la gândul îniricoşat al 
judecății sale; o scânteie cerească a aprins întru inima mea 
focul sacru, care mă va mistui întru vestirea lui Isus Hristos 
înaintea oamenilor; o tainică şoptire a darului de sus a întărit 
neputinţele mele, şi plin s'a trezit pieptul meu de curajul neîn- 
îricat al credinței întru purtarea sarcinei sale. Atunci nedumeri- 
rile mele au dispărut dinaintea neclătinatei mele speranţe întru 
nemărginita bunătate a lui Isus Hristos...“ 

Şi aşa urmează mai departe cuvântul acesta însuilețit, ca 
o rapsodie, şi scânteietor de .credinţă şi de optimism ca un 
imn. Are, bine înțeles, şi păriile sale de şablon, obişnuite în 
astfel de discursuri (mulţumirile cuvenite stăpânirei bisericeşti 
şi lumeşti), dar ce perle de gândire şi simţire aflăm şi aici! 

Ascultaţi ce cuvinte frumoase are pentru cetatea eternă, 
unde şi-a făcut autorul studiile: „Roma, o, nume mare şi cu 
adevărat înălțător de suflete! Acolo în sinul tău, la picioarele 
pontificelui tău şi din graţia sa, avut-am şi eu rara fericire a-mi 
adăpa sufletul însetat cu limpedele ape ale înțelepciunei omeneşti 
şi dumnezeeşti, ce curg în armonie din curatele isvoare deschise 
cu mâna lui Petru de Mântuitorul lumii în stânca măreaţă şi 
neclătinată a Vaticanului creştinesc. Acolo mica mea inimă 
simțindu-se liniştită ca la vatra strămoşească, darul a avut de 
a-şi deschide palpitările spre tot ce e mare, nobil, adevărat şi 
mângăitor ; acolo ca nicăirea ochiul meu a văzut săpat, nu atât 
de mâna omului, cât mai vârtos de degetul Domnului, în gra- 
nitul din fața maiestosului templu al catolicismului, şi, ochiul 
văzând, în însaş inima mea neşters sa întipărit scurtul cuvânt, 
dar care e un program întreg pentru muncitorul din via Dom- 
nului şi stindardul glorios pentru oşteanul' miliției sacre: cuvântul 
nepieritor: Hristos domneşte, Hristos birueşte (Christus regnat, 
Christus imperat)“. 

La sfârşitul acestui clasic discurs, îndreptându-se către 
mireasa sufletului său, către eparhia Lugojului, făcea această 
juruinţă frumoasă cu cuvintele Psalmistului : „Prea sfântă Biserică 
a lui Hristos, de te voiu uita pe tine, de voiu uita învăţăturile 
tale, de voiu uita datorinţa mea sacră de a le:vesti pe ele po- 
porului tău, uitată să fie dreapta mea. Şi limba mea de gâtlejul 
meu să se lipească de nu-mi voiu aduce aminte de tine, de nu 
voiu lucra-pentru strălucirea ta, de nu voiu osteni pentru mân- 
tuirea sufletelor fiilor tăi, şi de nu te voiu înălța pe tine, noule 
lerusalime, peste cea mai de frunte din bucuriile mele, de te 
voiu uita pe tine, uitată să fie dreapta mea!“ 

Cu astfel de gânduri şi simţeminte înalte s'a înscăunat 
episcopul Lugojului la 16 Maiu 1897, ţinând a doua zi consistor 
plenar. 

Ceva mai înainte (la 14 Maiu) a trimis, tot dela sfânta 
mitropolie a Blajului, o epistolă pastorală de toată frumusețea 
către noii săi credincioşi din eparhia Lugojului. Rar ceteşti şi 
în literaturile mari ale Apusului, cu tradiţii creşiineşti mai pu- 
ternice decât la noi, o apologie mai ‘frumoasă a creştinismului 
şi a moralei sale sfinfe, ca aceasta, datorită episcopului Radu. 
De aceea merită să stăruim puţin asupra ei. 

Dupăce 'arată cât de multe şi de mari sunt rătăcirile 
oamenilor din zilele noastre cari „alăturatu-s'au . vitelor celor 
fără de minte, şi asemenea lor s'au făcut“ prin învăţăturile şi 
morala lor greşită, proclamă cu. evanghelistul (Mateiu 10, 27) că 
astăzi „vestitorii evangheliei cu atât. mai tare trebue să strige 
de pe acoperiş“. 

In haosul rătăcirilor, singurul învăţător şi îndreptător ade- 
vărat al vieței e bunul Dumnezeu, care a arătat lumei calea 
mântuirei: Eu sunt calea, adevărul şi viața“ (loan 14, 6). El nu 
numai ne-a zis: „Veţi cunoaşte adevărul şi adevărul vă va 
elibera pe voi“ (loan 8, 32), ci ne-a dat şi mijloace puternice 
să ne ridicăm, din stricăciunea în care ne aflăm, la viața sfântă 
a fiilor lui Dumnezeu prin darurile şi tainele sale sfinte. Aceasta 
e deosebirea cea mare între creştinism» şi alte sisteme filosofice, 
care încă au propovăduit, poate, multe adevăruri, dar mau în- 
dreptat pe nime. invăţăcelul filosofului stoic Seneca, împăratul 
de. tristă pomenire Nero a dat foc Romei şi atâţia ucenici de 
ai lui Epicur au pierit în mocirla plăcerilor nemăsurate. Pe când 
creştinismul, cu învăţăturile lui sfinte şi morala lui sănătoasă, 
a fost în stare să facă din un Saul, prigonitor cumplit al creş- 
tinilor, un sfânt apostol Pavel pe drumul Damascului, un apostol 
al tuturor neamurilor pământului; dintr'un Augustin păcătos, 
destrăbălat, cufundat în maniheisin şi în alte rătăciri, un Sfânt 
Augustin, un episcop de Hippo cu nume nepieritor ca însăşi 
biserica romană; ori, în zilele noastre, -din scriitori necredincioşi 
scriitori cu credință mai puternică decât granitul ca Francois 
Coppée, Ferdinand Brunetiere, Ioan lörgensen, Oscar Wilde, Henri 
Lavedan ş.a. ş.a. 

Cităm din această frumoasă epistolă pastorală o asemănare, 
deşi ea ar merita să fie citată în întregime: „Precum după 
asprimile îngheţului de iarnă, la ivirea binefăcătoarelor raze de 
lumină şi de căldură ale soarelui de primăvară, se deşteaptă din 
amorţire fiinţele văzute, reînviează şi răsar din recele pământ, 
reînnoindu-şi, ori dobândindu-şi forţele pentru conservarea vieţei, 
pentru creşterea şi reproducerea lor, astiel la ivirea lui Isus 
Hristos, soarele inteligențelor şi al inimelor, în ordinea morală, 

împreună cu individul s'a deşteptat din letargia seculară. şi 
societatea omenească, părăsind întunecimea idolilor, şi cu paşi 
măreţi îndreptându-se spre o viaţă nouă, vrednică de menirea 
ei. Istoria de două mii de ani cu mândrie dovedeşte, că ori 
unde a străbătut dumnezeeasca Lui evanghelie cu strălucirea în- 
vățăturilor Lui, cu sfințenia poruncilor Lui, cu perfecțiunea sfa- 
turilor Lui, cu blândeţa, tăria şi adâncimea simplităţii admirabile 
a maximelor Lui, acolo în scurtă vreme, fără de sguduirea for- 
melor de ocârmuire, fără de comploturi, fără de măgulirea pâti- 
milor, ba chiar în ciuda violenţei focului, ferului şi a tot felul 
de persecuţiuni din partea tiranilor, — a schimbat fața pămân- 
tului, împrăştiind cu îmbelşugare printre oameni germenii sănătoşi 
ai unei renaşteri sociale, ca şi care nu s'a mai văzut, şi punând 
bazele unei civilisaţiuni puternice şi glorioase, care n'a întârziat 
a se ridica pe ruinele barbariei mai mult ori mai puţin împodo- 
bită cu nişte aparențe culturale“. 

Mai reținem şi aceste rânduri caracteristice pentru senti- 
mentele de iubire frăţească, pe care le avea şi episcopul Radu, 
ca toţi bunii Români uniţi, faţă de fraţii lor neuniţi sau ortodocşi. 
Ele mai arată şi profitul, pe care l-a avut autorul lor, petrecând 
zece ani între fraţii săi de un sânge şi de-o limbă, dar de altă 
credinţă religioasă. lată aceste rânduri: „Zece ani petrecuţi în 
ținuturi, unde cei de o credinţă cu mine erau într'o mică mino- 
ritate, m'au deprins poate îndeajuns, ca curajul neînfricat al 
credinței mele şi tăria neînvinsă a sentimentelor religioase, şi 
cele mai scumpe ale inimei mele, să le ştiu împreună cu preve- 
nirea şi cu dragostea faţă de cei ce sunt de alte păreri şi de 
alte credințe. .Şi aceasta, pentrucă dragostea creştinească, al 
cărui foc sacru m'am silit şi mă silesc a-l aprinde în inima 
mea, necunoscând margini, ne impune să iubim pe toți oamenii, 
măcar că a iubi greşelile lor nu putem, şi nici nu este iertat a 
le iubi. Fiind apoi dragostea aceasta bine orânduită, dreptul la 
sinceritatea sentimentelor noastre, dictate de dânsa, îl au mai 
de aproape, o, prea iubiţilor mei credincioşi, concetățenii noştri, 
fii ai aceleiaşi patrii iubite, şi în deosebi aceia dintre ei, cari 
ne sunt totodată şi fraţi adevăraţi, cu noi având aceeaşi limbă, 
acelaş neam şi acelaş nume românesc, şi cari încă se roagă 
Domnului pentru încetarea despreunărilor şi pentru unirea tuturor 
bisericilor (Vezi Liturghierele)., Insufleţit de aceste sentimente, 
şi mai ştiind din evanghelie, că la mântuire vor ajunge cei ce 
Jac voia Tatălui ceresc (Mateiu 7, 21), care este ca toţi, câţi prin 
cuvintele Apostolilor cred întru Fiul său, Isus Hristos, să fie 
desăvârşiți întru una (loan 17, 23), rugându-mă voiu lucra, şi 
lucrând mă voiu ruga, unirea credinţei şi împărtăşirea Spiritului 
Sfânt cerând (Liturghier)“. 

La olună după întronarea în scaunul episcopal al Lugoju- 
lui, Demetriu Radu luă parte la conferenţa episcopilor români 
uniți din Blaj la 23 Iunie 1897, când s'a hotărît ca Românii să 
nu ia parte la congresul Maghiarilor pentru autonomia bisericei 
lor catolice. 

In anul 1900, când s'au împlinit 200 de ani dela unirea 
religioasă a Românilor cu Roma, a sărbătorit şi episcopul Radu 
cu toată demnitatea acest jubileu. El a fost încredințat să scrie 
în numele tuturor episcopilor: „Epistola pastorală pentru jubileul 
sfintei uniri dată de episcopatul provinciei mitropolitane gr.-cato- 
lice române de Alba-lulia şi Făgăraş în anul Domnului 1900. 
Dela sfânta unire anul 200“. 

Ca tot ce a ieşit din pana arhiereului Radu, e şi această 
epistolă: luminoasă, avântată şi temeinică. Despre ea spunea 
regretatul episcop dela Orade şi mare binefăcător al Românilor, - 
Mihail Pavel, că ar trebui să o ştie toţi copii noştri pe din 
afară. In deosebi e bine înfăţişată istoria unirei, explicarea punc- 
telor de deosebire între: uniţi şi neuniţi şi rezultatele binefăcă- 
toare pentru cultura morală şi naţională ʻa neamului românesc, 
provenite din această unire. 


Dar să lăsăm „cuvântările“ şi „epistolele pastorale“ şi să 
vedem faptele. 

Jubileul unirei s'a încheiat în eparhia Lugojului în primă- 
vara următoare (1901) la mănăstirea Prislopului, zidită pe vre- 
muri de doamna Zamfira, aproape de Haţeg. Graţie obolului 
creştinesc, strâns prin colectă publică, precum şi interesului ce 
i-a arătat episcopul Radu, acest sfânt locaş a putut fi scos pe 
atunci din ruinele sub care zăcea de atâta timp. In 18 Maiu 1901, 
aşa dar, la hramul mănăstirei, episcopul a condus pelerinajul, 

„compus din mai multe mii de credincioşi, şi acolo, biserica fiind 
prea mică, la umbra istoricului sanctuar, sub cerul liber, a slujit 
sfânta leturghie, înconjurat de o strălucită asistenţă de preoți. 

A stăruit apoi cu mult succes pentru ameliorarea sorții 
materiale a clerului prin regularea aşa numitei „congrue“. 

Cauza şcoalelor noastre poporale, fiind una din cele mai 
însemnate, a stăruit pentru ridicarea de locale corespunzătoare 
cerințelor timpului, şi-a organizat inspectoratul şcolar în feliu, 
ca controlarea învățământului să se facă dela centrul eparhie! 
nemijlocit. 

Tot pentru o mai bună administrare a fondurilor şi fon- 
daţiilor diecezane a înfiinţat „cassa centrală diecezană“. 

In vara anului 1897 cu bani împrumutaţi, în sumă de 44.000 
coroane, a cumpărat casele de lângă reşedinţa episcopească. 
La sfârşitul anulni 1901 datoria pe aceste case era numai de 
25.684 cor. Dar şi această datorie s'a plătit în timpul cel mai scurt. 

Sup păstorirea episcopului Radu s'au făcut şi o mulțime 
de fondațiuni nouă cu scopuri culturale şi religioase. Astfel fon- . 
dațiunile Ştefan Moldovan, loan Boroş ş. a. Apoi fondaţiunile 
lova Popovici, Braia şi Munteanu s'au mântuit de procese prin 
unele transacțiuni norocoase încheiate la timp potrivit. Din fon- 
dațiunea Iova Popovici s'a putut întemeia şcoala de fete dim 
Lugoj, care funcționează şi acum spre mulţumirea tuturor. 


Catedrala, fiind cam învechită, s'a zugrăvit din nou, afară 
de boltitură, auritura iconostasului şi a altor părți, sa reînoit 
ori sa curățit; cele două uşi laterale sau prevăzut cu portale 
acomodate, iar pe dinafară întreg edificiul sa reparat şi colorit 
asemenea din nou. 

Casele cele mici, care sub episcopul Mihalyi s'au fost adaos 
la reşedinţa episcopală şi în care sa aşezat cancelaria diecezană 
și casa centrală, fiind foarte vechi, scunde şi nesănătoase, s'a 
simţit trebuința de a se edifica din nou. Primind în scopul acesta 
41.451 cor. dela guvern, s'a şi început zidirea. Cu începutul lunei 
Septemvrie 1903 noul edificiu cu etaj avea să fie terminat şi 
predat destinaţiunei sale. Astfel reşedinţa episcopală a fost adusă 
in cea mai bună rânduială. 


Asemenea s'au reparat şi casele parohiale din Lugoj. 
_ Activitatea episcopului Radu nu s'a mărginit însă la cen- 

trul eparhiei sale. - 

Sub păstorirea lui s'au zidit şi sfinţit din nou 17 biserici, - 
25 şcoli şi 19 case parohiale, aşa încât în „,Sematismul istoric“ 
al diecezei Lugojului, publicat sub auspiciile P. S. S. Dr. Demetriu 
Radu la Lugoj în 1903, cetim aceste îmbucurătoare cuvinte: 
„Cu şcoalele stăm mai bine, dupăce numai în' 17 parohii nu 
sunt edificii proprii sau corespunzătoare legei“. 


Episcop la Orade. 


— Clădirile mai de seamă — 


Implinindu-se în 1903 o jumătate de veac dela înființarea 
canonică a eparhiei Lugojului, episcopul a orânduit sărbătorirea 
demnă a acestui eveniment. Curând după aceea episcopul Radu 
e transferat la Orade în scaunul marelui Mecenat Mihail Pavel, 
iar în locul său urmează iscusitul diplomat, Dr. Vasile Hossu, 
intâiu episcop la Lugoj, pe urmă la Gherla. Inainte de a se des- 
părți de eparhia Lugojului, a făcut o fondație jubilară de burse 
în sumă de 30.000 cor., pentru mănăstirea Prislopului una de 
075 cor., iar pentru internatul de băieţi una de 9400 cor. 


In 16 August 1903 s'a aşezat în scaunul arhieresc al Orăzii. 

Abia sosit la Orade, a şi început să lucreze şi să clădească 
în stil mare, cu mijloacele materiale frumoase, care îi stau la 
îndemână. 

Inainte de toate a ridicat un palat demn de reşedinţa ar- 
hiereilor români din metropola Crişanei, în locul casei scunde 
şi întunecoase, în care au locuit 'înaintaşii săi până atunci. 

In 4905, fiind terminat măreţul edificiu, admirabil şi ca 
exterior, a fost sfinţit şi. predat „destinaţiunei sale“ cu mare 
alaiu, fiind de faţă o mulţime de notabilităţi bisericeşti şi lumeşti. 

Cine a văzut foyerul de marmură şi saloanele elegante ale 
acestui palat, a rămas încântat. 

In el a putut fi primit, după vrednicie, însuşi M. Sa Regele 
tuturor Românilor, Ferdinand I, care aici a şi fost primit în 
neuitata sa călătorie din Maiu 1919. 

El poate fi numit cu mândrie din partea clerului şi popo- 
rului credincios „palatul strălucirei diecezane“. 

La doi ani după aceea (1907), terminase altă clădire im- 
posantă, şcoala normală de lângă catedrala română unită din 
Orade. Era nevoie şi de acest edificiu, deoarece cursurile bie- 
ţilor normalişti se ţineau înainte vreme pe unde da Dumnezeu, 
când într'o încăpere, când în alta a Seminarului, în lipsa unui 
local propriu. 

Par'că şi acum ne răsună în urechi frumosul cuvânt al 
Scripturei, citat şi comentat aşa de potrivit de episcopul Radu, 
care arăta ce a făcut şi, în urmare, ce aşțeaptă dela vechiul 
institut de cultură românească, aşezat, în sfârşit, în edificiu 
propriu. Acest cuvânt era: „Şi acum... judecaţi între mine şi 
între viea mea. Ce voiu face încă viei mele şi nu i-am făcut ei? 
Că am aşteptat să facă struguri, şi a făcut spini“. (Isaia 5, 3—4). 

Nu peste mult a clădit o aripă nouă la vechiul seminar 
românesc din Orade, moştenit dela lezuiţi în 1792, dar edificat 
în forma de acum ceva înainte de 1848, de oare ce în forma de 
atunci nu putea cuprinde pe toţi tinerii Români, cari cereau să 
fie găzduiţi în el. 

In anii din urmă a zidit apoi în aceeaşi curte a semina- 
rului un edificiu şi mai măreț, cu două etaje, cu menirea să 
servească de internat pe seama studenţilor în teologie şi elevilor 
şcoalei normale din loc. Din pricina răsboiului şi a scumpetei 
celei mari pricinuite de el, edificiul abia a putut fi pus sub 
acoperiş, dar încă nu e gata de ispravă. 

Acestea în Orade, la centrul eparhiei. 


Activitatea 'constructivă a episcopului Radu s'a extins însă 
şi afară de centru, în diferite puncte ale eparhiei. 

Incendiind nişte mâni blestemate curtea episcopală din Beiuş, 
care e a doua reşedinţă a episcopilor români uniți dela Orade, 

poate, ca o răsbunare pentru alegerea deputatului naţionalist 
român, în camera ungară, părintele Dr. Vasile Lucaci, episcopul- 
Radu fu nevoit să clădească şi aici un nou palat, care să-i ser- 
vească lui şi urmaşilor lui de reşedinţă demnă. 

Tot în Beiuş a clădit o aripă nouă la internatul bunului 
şi milostivului episcop, înaintaş al său, Mihail Pavel, pentru ca 
să poală adăposti cât mai numeroşi elevi români cari veniau 
din mari depărtări să se lumineze la liceul întemeiat de Samuil 
Vulcan şi mărit de acelaş Mihail Pavel. 

A mai cumpărat apoi nişte case, pe care are să le lase 
tot diecezei sale. Astfel una în nemijlocită apropiere de liceul 
de băeţi, alta lângă şcoala de fete din Beiuş. 

Asemenea a clădit case şi acareturi economice, vrednice 
de o gospodărie episcopală, la Holod, unde episcopia unită din 
Orade posedă şi o podgorie. Apoi la Stâna de vale, stațiunea 
climaterică cea mai de seamă în munții Bihorului. 


Biserica Sfintei Uniri din Rădești. 


„In biserica mărirei Tale stând, 
în ceriu a sta mi se pare“. 


(Cântare bisericească). 


Chiar şi afară de eparhia sa, pe teritorul arhiepiscopie: 
de Alba-lulia, în satul naşterei sale, Tâmpăhaza-Uiifalău (astăzi 
Rădeşti) a ridicat un strălucit monument artistic, care va vesti 
multă vreme mărirea ctitorului ei: biserica sfintei uniri, impor- 
tantă, fiindcă posedă cea mai desăvârşită pictură murală, dato- 
rită marelui pictor român, Octavian Smighelschi. 

Stilul e cel obişnuit la bisericile din Ardeal; fundamentul! 
e în forma unei cruci cu braţe neegale. 

Mai. neobişnuită şi mai puţin cunoscută e însă pictura 
acestei biserici, făcută de Smighelschi în anii săi din urmă, 
după experiențele: dobândite la pictarea catedralei din Sibiiu ; 
de aceea ea merită o atențiune deosebită. In urmare, ne luăm 
voie să transcriem aci impresiile şi reflexiile ce le-am avut altă 
dată, în vara lui 1915, când am văzut întâia dată această biserică. 


Cum intri în biserică, ceva misterios te împresoară. 

E numai atâta lumină, câtă e necesară să desluşeşti chipu- 
rile. Nici mai multă, nici mai puţină. 

Faptul acesta de fericită realizare artistică mi se pare un 
simbol al revelațiunei divine însăşi, care încă ne împărtăşeşte 
in lumea aceasta numai atâta lumină, de câtă e nevoie să ne 
atingem scopul. Nici mai multă, nici mai puţină. 

Mai întâi îmi rămân ochii la chipul Sfintei Treimi, zugră- 
vit pe a treia boltă a bisericei.. (Boltitura cea mare a bisericei 
are cu totul cinci bolți mai mici. Prin urmare, bolta cu misterul 
Sfintei Treimi e tocmai în mijlocul bisericei). Şi e foarte bine, 
că chiar misterul acesta e reprezentat la mijloc, fiindcă acesta 
e sâmburele întregei religiuni creştine. Din acesta se desfac 
toate celealalte mistere: întruparea, răscumpărarea, coborârea 
Duhului Sfânt ş. a. Cu cât bun simţ şi cu câtă chibzuială e 
aşezat deci chipul acesta la mijloc! Şi ce perspectivă minunată 
are! Nu trebue să te forţezi de loc, ca să poţi privi cele trei 
feţe ale Sfintei- Treimi; te poţi uita aşa de comod la ele! Par'că 
mar fi zugrăvite sus pe boltă, ci le-ai vedea cum stau undeva 
pe tronurile lor, puţin mai înălțate decât celealalte figuri. Atât 
e de mare iluziunea artistică! Cum e, Doamne, şi arta aceasta! 
Fiind de origine cerească, nu-i mirare că înalță sufletele la 
CE dt ay. 

Dincolo de chipul Sfintei Treimi vedem zugrăvit pe bolta 
cea dintâi chipul Pantocratorului, a. doua persoană din Treime, 
întrupată, Domnul nostru [sus Hristos. Şi în jurul lui sunt în- 
gerii: Cheruvimi, Serafimi, Scaune, — iar în patru colţuri, cei 
patru scriitori ai vieţei lui: evangheliştii cu simboalele lor. Cât 
e de frumos, de maestos, de sublim, de divin!... Suntem în 
nemijlocită apropiere de sanctuar, de sfânta sfintelor !... 

lar sanctuarul însuşi ?. . 

Cu cerul acela minunat, țintuit de miriadele de stele, îţi 
'dă senzaţia infinitului. Par'că mai fi întrun altar, zidit din pietre 


şi din cărămizi, ci într'o gură de raiu.. . In partea din jos a 
semicupolei altarului sunt zugrăviți cei 12 Apostoli — câte doi 
la olaltă — la mijloc cu Domnul Hristos, care ţine pânea şi 


păharul cu sfânta împărtăşanie euharistică. Chipul acesta pare 
un simbol al însăşi împărtăşirei celei veşnice, un simbol al ve- 
derei față la faţă. .. 

Incă ceva. Altarul şi aici e despărţit de restul bisericei prin 
iconostas. Dar iconostasul aici nu constituie intreaga decorație, 
cum în mod greşit e în atâtea biserici ale noastre, ci cores- 
punde întru toate ideei liturgice primitive: de a servi numai 
ca un văl, care să acopere dinaintea vederei oamenilor taina 
cea mare a prefacerei. Şi iconostasul acesta par'că de fapte 
„un văl. Atât e de diafană şi de discretă pictura şi întreagă în- 
făţişarea lui. | 

E, neapărat, o capodoperă artistică şi iconostasul, dar nu 
e lucrul principal, ci ceva accesoriu. Lucrul principal sunt ce- 
lelalte chipuri mari de pe bolțile şi de pe păreții bisericei: 
Pantocratorul, Sfânta Treime, despre care a fost vorbă deja, şi în 
acelaşi şir, pe bolta din urmă, chiar de-asupra tinzii muierilor, 
chipul Preacuratei Fecioare Maria: Se putea alege oare un loc 

mai potrivit pentru acest chip? Nu! Maica pururea fecioară 
trebue să planeze doar ca un ideal ceresc de-asupra maicelor 
şi fecioarelor noastre... 

Icoanele de pe păreți înfăţişează scene din istoria mântuirei 
neamului omenesc. Naşterea Domnului de o parte, şi răstignirea 
de altă parte, învierea şi înălţarea la ceriu, apoi schimbarea la 
față şi coborirea Duhului Sfânt pe cele două pătrare de bolți 
sferice ale celor două firide de deasupra stranelor cantorale. 

In partea dinapoi a bisericei sunt zugrăviți cei patru pro- 
oroci mari: Isaia, leremia, Ezechiil şi Daniil, cari te primesc în- 
dată ce intri în biserică şi-ţi prevestesc parcă taina cea mare 
a mântuirei. 

Nu pot intra, de astă dată, în amănunte, să arăt frumuse- 
tile îiecărui chip în particular. Pentru aşa ceva se cere timp şi 
observaţie mai îndelungată. Atâta însă putem, şi chiar trebue să 
spunem şi cu prilejul acesta: că tot ce vezi în biserica aceasta, 
e artă adevărată. Te reconfortează suileteşte, deşteptându-ți 
uimirea. Uimirea plăcută naşte iubire, iar iubirea trezeşte puteri 
nouă, avânturi nebănuite în suflete. 

Pictorul Smighelschi, care a făcut toate aceste minuni, a 
fost doar artist adevărat. Aici, mai mult decât ori unde aiurea, 
a întruchipat el cu desăvârşire frumosul său ideal de pictură 
bisericească românească: dând vieață nouă venerabilelor forme 
ale vechei picturi bizantine, care este adevărata pictură creştină 
primitivă. 

Uitaţi-vă numai la Hristoşii, la Fecioarele, la Ingerii lui! 
Parcă sunt vii! Parcă la fiecare privire a noastră iau alte şi 
aite înfățişări, şi îți descopere lucruri veşnic nouă, — un secret, 
acesta, al adevăratelor opere de artă, — nu ca în cele ma: 
multe biserici româneşti pictate de câţi nechemaţi, unde sfinții 
parcă au înțepenit cu fețele sarbede, cu membrele sleite şi fără 
de nici o expresiune deosebită. 

Uitaţi-vă şi la icoanele, care înfăţişează coborârea Duhului 
Sfânt! Ce concepție originală! Cei 12 apostoli nu sunt grupați 
după tipicul lui Leonardo da Vinci, ori după alt tipic cunoscut 
Ei stau drepţi şi înţelepţi, dându-și mânile: în semn de legătură 
sfântă, că vor propovădui legea cea nouă, pentru care au pri- 
mit duh nou, în unire şi iubire frățească. 

De ar privi şi de sar cuminţi cât mai multă lume româ- 
nească din acest tablou ! 

Că a costat cam multişor ridicarea 'bisericei acesteia, — 
ce are de a face? Caşi cum bunurile spirituale s'ar putea mă- 
sura cu cele materiale! Dar întrebăm: unde şi când sa făcut 
vre un lucru de seamă fără de cheltuială mare > Nu sa înălțat 
oare chiar şi minunatul San-Pietro din Roma — „Si parva licet 
componere magnis“, vorba latinului — cu jertfe mari din, partea 

întregei lumi creştine, şi mai ales din partea Papei aceluia iu- 
bitor de arte, Leon X? 


leşind din biserică, m'a întrebat un sătean: 

— Ce zici despre biserica noastră ? 

Ce să zic? — i-am răspuns. — Aşa podoabă de biserică 
eu nam mai văzut. 

— Te cred! făcu săteanul. Nici vlădică, ca al nostru, nu 
mai este; de aceea nici biserică, ca cea zidită de el, nu vei 
mai găsi. ş j 

Şi săteanul avea toată dreptatea să fie atât de mândru de 
biserica şi de vlădica lor. Pentrucă întrebăm: Care arhiereu 
român a făcut mai mult pentru arta noastră bisericească ca 
episcopul Demetriu Radu ?. Anastasie Crimca, — va zice cineva, 
— ctitorul frumoasei mănăstiri Dragomirna din Bucovina. Ad- 
mitem, că mănăstirea zidită de el e mănăstire înaltă, cum nu 
mai e altă, vorba cântecului, decât — vorbesc de mărime şi de 
grandiositate — a sfinţilor trei ierarhi din laşi şi mănăstirea 
Argeşului. Dar unde sunt în acestea podoabele cele din lăuntru? 
Unde e minunatul graiu în culori al unui Octavian Smighelschi? 
Unde vei găsi o pictură bizantină pătrunsă de avântul spontan 
al unei inspirațiuni : mai personale, ca în biserica aceasta din 
Rădeşti ? Unde vei. afla, în măsură mai mare, acel ceva mişcă- 
tor de suilete ce zace în fondul ori cărei adevărate opere de 
artă? Unde ?... (Vezi articolul meu din „Cultura Creştină“ Blaj 
Nr. 13 din 10 Sept. 1915 pag. 392—395). 


K 
$ 3k 
Nu putem vorbi de biserica din Rădeşti fără ca să amintim 
rugăciunea, scrisă şi rostită de episcopul Radu, la 17 Iulie 1910, 
cu prilejul sfințirei acestei biserici. 
Transcriem în întregime, pentru deosebita ei "frumusețe. 


Rugăciunea Episcopului Radu. 


Şi acum, Doamne Dumnezeul părinţilor noştri, zice-vom 
după împăratul Solomon, să fie ochii tăi deschişi spre casa 
aceasta-ziua şi noaptea, şi să asculţi cererea robului tău şi a 
poporului tău, şi oricâte vor cere în locul acesta, tu să auzi în 
locul locuinţei tale în ceriu, şi să faci, şi milostiv să fii. 

Când, greşind ţie şi aproapelui, vor veni şi se vor pocăi 
înaintea altarului şi se vor întinde mânile sale spre casa aceasta, 
tu să asculți toată rugăciunea şi toată cererea: care va face 
oricare om, cum va cunoaşte fiecare rana inimei sale, tu să 

cauţi nu la mulțimea păcatelor lor, ci să cauţi în fața Hristo-. 
Sului tău, şi să ieri, şi să auzi şi milostiv să fii. 

Când cerul se va închide şi nu va ploua, sau când vije- 
liile, grindinea şi norii îngreuiați se vor năpusti cu îngrozire, 
ca să pustiească țarinele -muncite întru sudoarea feţelor lor, şi 
vor veni şi se vor ruga, tu, Doamne, cela ce stăpâneşti vântu- 
rile, porunceşti adâncurilor şi răsari iarbă animalelor şi legumă 
spre hrănirea oamenilor, tu să auzi şi rodnice să faci ţarinele 
lor, ca din belşug şi cu inimă bună să poată aduce pânea şi 
vinul de lipsă pentru taina cea sfântă şi mare a Fiului tău; şi 
să auzi şi milostiv să fii. 

Când dela maicele creştine se vor aduce aci tinerele lor 
odrasle spre a le întări cu spiritul Hristosului tău, tu pe acelea 
să le răsădeşti în casa ta, şi ca finicului, înflorire să dai lor ; 
iar când mai târziu gingaşele ființe vor veni înseşi împreună cu 
maicele lor în casa ta şi spre tine vor îndrepta glasul nevino- 
văției lor şi vor cere darul tău peste părinţii săi, tu, Doamne, 
cela ce din gura pruncilor şi a celor ce sug, ai săvârşit lauda 
pentru vrăjmaşii tăi, să auzi şi milostiv să fii. 

Când tinerele fecioare vor păşi peste pragul casei tale şi 
yor veni cu aleşii inimei lor ca să încheie taina căsătoriei 
creştine şi să ceară darul tău, tu, Doamne, cela ce ai poruncit 
ca aşa să fie pentru dăinuirea neamului omenesc, tu cela ce prin 
Apostolul tău ai zis că mare este taina aceasta, tu cu prisosință 
să verşi darul tău, vieaţă lină să le faci, ca întru bucurie să vadă 
pe fiii fiilor lor: tu să auzi şi milostiv să fii. 

Când voinicii poporului tău, chemați să-şi ducă sângele şi 
vieața pentru apărarea patriei străbune, la plecare vor veni ca 
să se închine ţie, şi când maicele lor cu glasul înduioşat sus- 
pinând se vor ruga pentru ei, tu, Doamne, cela ce împutereşt: 
brațul şi gata ai făcut pe Macabei spre luptă, cela ce împarți 
biruința pe câmpul de răsboiu, cu ei să fii apărându-i, scu- 
tindu-i şi reîntorcându-i cu armele învingătoare la vetrele părin- 
ilor lor: şi să auzi şi milostiv să fii. 

Când bărbatul, copleşit de grijile, de necazurile şi de greu- 
tățile vieței va veni să caute la tine dar, ajutor şi mângâiere, tu 
cela ce ştii lipsurile, suferințele şi durerile fiecăruia, bogat să 
ii întru mila şi îndurarea ta, binecuvântând sudorile feței sale 
in care trebue să câştige pânea de toate zilele fiilor săi, întărind 
inima lui cu virtute, cu cinste şi cu evlavie, şi înarmând sufletul 
lui cu sentimente de dreptate, de frăţietate şi de libertate fiilor 
ăi: tu său auzi, Doamne, şi milostiv să fii. 

Când bătrânii, cei în drumul vieţei mai aproape de părinţii 
ta de nepoții lor, gârboviţi sub sarcina vieței* trecătoare, vor 
veni mai mult târâindu-se până la casa ta şi se vor ruga, tu, 
Doamne, cela ce Sprite fiu celor neputincioşi eşti, lor să le 

ajuţi sarcina uşurându-li-o şi mai cu seamă să nu-i lipseşti de 
metrindea vieţei de veci pentru înfricoşatul moment când ei se 
vor arăta înaintea scaunului judecății tale: şi să auzi şi milostiv 
să fii. 

Chiar şi dela cei streini, cari trecând pe aici îşi vor în- 
drepta privirile spre casa aceasta, tu să nu întorci fața ta dela 
ei, ci vărsând şi peste ei darul tău cel bun, să grăeşti în inimele 
lor, ca să cunoască cum că numele tău s'a chemat peste casa 
aceasta care am zidit: şi să auzi şi milostiv să fii. 

lar acum, când umilitul tău servitor îşi ridică glasul către 
tine, toate acestea cerând pentru poporul tău, şi laudă şi mulţu- 
mită aducându- -ți pentru toate binefacerile ce i le-ai făcut şi 
când milă şi iertare, iertare şi milă cerşeşte pentru multele sale 
greşeli, tu să auzi, Doamne, şi milostiv să fii. Mai vârtos însă, 
o Doamne al meu Doamne, să auzi şi milostiv să fii peste el, 
peste mine, nevrednicul tău servitor, atunci, când clopotul. cel 
mare dela acest sfânt lăcaş, va da vestea că lai chemat pe el 
la soarta şi la locul de odihnăval tatălui său şi când din gură 
în gură va răsuna creştinescul cuvânt „Dumnezeu |să-l ierte“: 
atunci, o, Doamne Sfinte, tu să auzi, şi să auzi şi milostiv să 
fii! Amin. 


Simţim că am săvârşi o impietate rostindu-ne întrun fel 
sau într'altul asupra acestei rugăciuni. 

Astfel de creaţiuni rare ale sufletului omenesc nu se laudă 
şi nu se hulesc; ele se admiră în tăcere. 

Admiraţia în tăcere e singura atitudine demnă în fața lor. 

Atitudinea aceasta s'o avem şi noi! 


Ştim-că i s'au adus învinuiri grele pentru toate câte a făcut, 
ai ales pentru zidirile lui pompoase. Astăzi însă aşa credem 
că numai nepricepuţii şi răutăcioşii mai pot ridica vre-o învinuire 
împotriva lui pentru aceasta. Ce bine a fost, că a zidit el atât 
de mult şi atât de trainic şi frumos atunci. Astăzi când, după 
îngrozitoarele 'pustiiri ale răsboiului, ne dăm seama mai bine, 
ca ori şi când, de însemnătatea reconstrucției şi refacerei noastre 
naționale, nu putem decât să binecuvântăm gândurile şi faptele 
lui de atunci, pentru care unii îl huleau. Pentrucă astăzi nici cu 
sume de bani înzecit ori însutit mai mari nu am putea face 
ceeace a făcut el. Parecă un geniu bun l-a inspirat să clădească, 
să clădească incontinuu, şi să nu şovăească o clipă, cu toate 
cârtelile şi bârfelile ce l-au ajuns. Nenorocul Jui de atunci — 
dacă poate fi nenoroc judecata atât de schimbăcioasă a oame- 
nilor asupra cuiva — este norocul urmaşilor săi de acum. 
De alte învinuiri, fiind lipsite de orice temeiu serios, nici 
nu merită să ne ocupăm. 

Alte fapte did episcopului dela Orade. 


<Q 


Cine răsplăteşte binele cu rău, e în mod 
necesar inamicul omenirei întregi; de aceea 
nerecunoştința e un păcat capital,“ 

| (Swift) 

Fiind vorba de faptele episcopului Radu, nu trebue uitat 
pelerinajul condus de el şi de prietenul său, episcopul Br.. Va- 
sile Hossu dela Lugoj, la Roma. în primăvara (luna Maiu) anului 
1908. A fost cel din urmă şi cel mai frumos, pelerinaj românesc 
la Roma, la care au luat parte peste Ò sută de persoane în 
frunte cu venerabilul preşedinte al partidului național român din 
Ardeal, Gheorghe Pop de Băseşti (badea Gheorghe, cum îi zi- 
ceam toţi); secretarul general al- acestui partid, părintele dela 
Sişeşti, br. Vasile Lucaci; protopopul Clujului. Dr. Elie Dăianu; 
protopopul Dr. Nicolae Brinzeu $. a. ş.a. 

Insemnătate deosebită are acest pelerinaj, fiindcă cu pri- 
lejul acesta sa celebrat cea dintâi leturghie românească, în cea 
mai frumoasă biserică creştinească din lume, în San-Petro din 
Roma. Răspunsurile le-au dat studenții români în teologie la 
Roma, ajutaţi de colegii lor streini. Sub durata acestei leturghi: 
sau cuminecat aproape toți pelerinii români în frunte cu vene- 
rabilul „badea Gheorghe“. 
| In ziua a şaptea a petrecerei lor la Roma, pelerinii români, 
conduşi de cei doi episcopi, au fost primiți într'o audienţă mai 
lungă la Sfinţia Sa Papa Pius X, pe care episcopul Radu l-a 
salutat în limba latină, maica limbei noastre şi limba oficială 
a bisericei catolice, cu următoarea cuvântare: 


Prea fericite Părinte, 


Dela sfântul loan Gură de aur, a cărui sărbătorire ai ce- 
lebrat-o acum de. curând Sfinția ga, în aplausul întregei lumi 
"catolice 1), am învăţat că deja din i A cele mai depărtate 
- mulţimea credincioşilor şi chiar şi împărații, consulii şi condu- 
cătorii armatelor. au alergat spre veşnica cetate, Roma, ca aci, 
la mormintele principilor apostolilor, venerând moaştele lor cele 
sfinte, să dea dovadă vie despre adevărata credință ce o măr- 
turiseau cu mândrie în suiletele lor. După o asemenea povăţuire 
şi la lumina acestei evlavioase tradițiuni venit-am şi noi. arhierei, 
preoți şi credincioşi din diecezele provinciei bisericeşti gr.-cato- 


E vorba de sărbătorile aranjate la Roma in 1907, când s'au îm- 
plinit 1500 de ani dela moartea Sfântului părinte loan Gură de aur, arhie- 
piscopul Constantinopolei. 

lice de Alba-lulia şi Făgăraş a Românilor, încurajați de binecu- 
vântarea mitropolitului nostru, şi a episcopului din Gherla, pre- 
cum şi petrecuţi de dorințele fraţilor noştri rămaşi acasă, spre 
a ne închina la aceleaşi morminte glorioase şi spre a Ţi aduce 
Ţie, Prea fericite Părinte, cu prilejul fericit al jubileului Tău 
sacerdotal, ca următorului sfântului Petru, prinosul prea umili- 
telor noastre sentimente de felicitare. 

Si am venit, Prea fericite Părinte, mişcați şi de gândul 
aşişderea nobil, că noi aici, în Roma, suntem la leagănul stră- 
bunilor noştri, la: sânul -scumpei noastre mame, a cărei ființă o 
păstrăm cu scumpătate în noi înşi-ne, a cărei limbă o cultivăm 
cu dragoste, al cărei nume îl purtăm ca cea mai frumoasă din 
podoabele noastre, şi ale cărei sentimente susțin viața în piep- 
turile noastre şi astfel, legaţi fiind cu dânsa prin adevăratele 
legături ale firei, mult foarte ne mândrim repeţind şi noi marile 
cuvinte ce l-a îndreptat întrun moment aşişderea înâlțător împă- 
ratul loaniţiu către pontificele Inocenţiu III: „nos genere et san- 
guine Romani“ (noi Romani după neam şi după sânge), şi facem 
aceasta cu atât mai vârtos, căci ne simţim aprinse inimele şi de 
acea mai mare recunoştinţă pentru deosebita dragoste, care, tot 
de aci dela înălțimea catedrei sfântului Petru s'a revărsat mereu 
peste biserica noastră în fel şi fel de forme, iar mai pe urmă 
prin întărirea din nou a drepturilor şi privilegiilor care după rân- 
duiala bisericei greceşti şi în sensul decretului unirei a fost vestit 
de conciliul ecumenic din Florenţa şi a ăctelor unirei noastre. 
Aceste privilegii au fost. şi vor fi totdeauna (conc. II, pag. 72) 
nu piedecă, ci ajutor, pentru menţinerea supunerei noastre prea 
credincioase, şi ascultărei noastre fireşti către sfântul scaun apos- 
tolic şi pentru întărirea unității de credință cu întreaga biserică 
catolică şi cu păstorul ei cel mai înalt şi cap văzut, Pontificele 
Roman, vicarul lui Hristos pe pământ. 

Binevoieşte a privi, aşadar, Prea fericite Părinte, cu iubire 
părintească peste-această mică ceaţă a pelerinilor români cuprinși 
de pespusa bucurie că s'au putut prezenta înaintea augustei Tale 
fețe, de vreme ce s'au putut delecta, între zidurile Romei, la 
contemplarea monumentelor străbunilor lor, păstrate până acum 
prin îngrijirea pontificilor romani. Binevoieşte a primi cu clemenţă 
şi grație suverană modestul prinos al sincerității sentimentelor 
noastre fieşti ca un semn al credinței noastre catolice, al devo- 
țiunei şi nestrămutatei noastre alipiri către sfântul scaun apostolic, 
ale cărui glorii sunt gloriile noastre, ale cărui amărăciuni sunt 
amărăciunile noastre, şi ale cărui speranțe de învingere sunt spe- 
ranțele noastre. Binevoieşte a ridica ochii Tăi spre cer şi dreapta 
Ta peste. noi spre a ne întări în credință și a ne mângâia con- 
form însărcinărei ce ai primit-o prin fericitul Petru dela Domnul 
între greutățile cu care are fa :se lupta viața creştinească pe 

pământ: iar în semnul tuturor acestora binevoieşte a împărtăşi 
binecuvântarea apostolică peste biserica noastră, peste națiunea 
noastră română, peste iubita noastră patrie, peste noi toţi şi peste 
cei ce ne aşteaptă la vetrele noastre, ca să ducem veste bună 
dela Prea iubitul nostru Părinte, pe care Dumnezeu să-l păzească 
întru mulți ani cu fericire! (Vezi „Unirea“, Blaj No. 22 din 
6 lunie 1908, pag 192—193.) 

| Răspunzând la acest discurs de felicitare al episcopului 
Radu, pentru care 'întreagă pressa din ţară şi străinătate n'a avut 
decât cuvinte de laudă şi de admiraţie, Papa Pius X a spus, 
între altele: 

„Mă bucur şi vă felicit, că vă văd întrun număr atât de 
frumos, adunați aici în numele poporului român din prilejul 
jubileului meu sacerdotal, venind 'din mare depărtare pentru 
a arăta alipirea poporului vostru față de acest sfânt scaun apostolic. 

Nu m'am îndoit un singur moment că din şirul celor ce îmi 

vor aduce urările lor de bine din ocaziunea acestui pentru mine 
atât de fericit moment, nu vor lipsi bunii Români, cari şi în trecut 
au dat dovezi numeruvase despre alipirea lor credincioasă către 
“scaunul Romei. 
, Adevărat este ceeace a accentuat veneratul nostru frate 
despre legăturile, care pe voi vă leagă de Roma, prea bine 
fiindu-ne nouă cunoscut, că Românii sunt de două ori Romani; 
Romani prin originea lor şi Romani prin credinţa mărturisită 
în botez. $ 

Străbunii voştri, de aici, din Roma, au dus cu sine în noua 
lor patrie sămânța credinței lui Petru, pe care au păstrat-o 
părinţii voştri şi despre care chiar ieri aţi dat la altarul catedrei 
aceluiaş sfânt Petru o strălucită dovadă, edificând cu pilda 
evlavie voastre pe Romanii de azi. (Aluzie la sfânta liturghie 
românească celebrată în basilica San Piedro, sub care mai toți 
pelerinii s'au cuminecat. Nota Redacției.) 

De aceea încă odată vă felicit, mă bucur şi vă mulțumesc, 
că făcând însemnate jertfe aţi venit aci, ca venerând leagănul 
neamului vostru să mărturisiţi, ca nişte ii evlavioşi ai părinţilor, 
Și despre credinţa voastră, şi rog pe Dumnezeu, ca să vă păs- 
treze şi să vă întărească întru mărturisirea acestei credințe străbune. 

Ştiu prea bine, că precum peste tot viaţa creştinului aici 
pe pământ este viață de neîncetată luptă, aşa şi viaţa voastră se 
petrece între mari greutăți; fie-vă însă de întărire revederea 
urmelor gloriosului vostru trecut, iar de altă parte ocrotirea, care 
totdeauna aţi avut-o la scaunul apostolic, şi care ocrotire nici 
pe viitor nu vă va lipsi, să vă fie isvor de cele mai bune mân- 
gâieri, şi ajutor întru ajungerea isbândei dorite. 

Ca o chezăşie despre aceasta vă împărtăşesc cu mulțumi- 
toare inimă binecuvântarea mea apostolească. 

Binecuvântaţi să fiți voi toţi, cei ie alci şi toți al voştri, 
cari vă aşteaptă acasă cu dor. 
| heîntorşi la vetrele voastre, duceti salutul meu a S ŞI 
spuneţi iubiţilor mei Români, fraților voştri, că Papa ne iu- 
beşte; şi vă rugați şi voi pentru Papa, ca să poată purta, nu 
zic crucea, ci întreg calvarul, pe care Domnul nostru Isus Hristos 
l-a încărcat pe slabii săi umeri, precum şi Papa zilnic se roagă 
pentru toți şi îndeosebi perttru scumpii şi iubiții săi Români“. 
(Vezi „Drapelul“ Lugoj No. 63 din 4/17 'lunie 1908, pag. 3.) 

Chiar dacă nar fi lăsat pelerinajul Românilor la Roma, 
conduşi de episcopii Radu şi Hossu, alte urme decât aceste 
dulci şi mângâietoare cuvinte ale Sfinţiei Sale Papa Pius X şi 
totuşi ar fi vrednic: de amintire. _ 

Rar ni s'au adresat din străinătate cuvinte mai frumoase şi 
mai încurajatoare decât acestea. De aceea neamul nostru, care 
e cunoscut că „ţine minte“, va ținea, de bună seamă, în minte 
toate câte sau spus şi cu acest prilej memorabil. 

j | 

Murind în 1915 mamă-sa, episcopul s'a gândit numai decât 
să facă o fondaţiune culturală întru pomenirea ei, fondațiunea 
Paraschiva Radu, născută Maior, care astăzi trebue să reprezinte 
o valoare. considerabilă. 

Fiind apoi în mare primejdie şcolile româneşti din fosta 
Ungarie, în anii 1917 şi 1918, dar mai ales liceul din Blaj, care, 
fiind cel mai vechiu şi mai intransigent în spiritul său românesc, 
era şi cel mai urgisit înaintea stăpânirei de atunci, episcopul 
Radu, pe vremuri elev al acestui liceu a fost acela care, împre- 
ună cu Gheorghe Pop de Băseşti, iza asigurat existența, ferindu-l 
de umilirea ce l-ar fi ajuns, dacă ar fi primit condițiunile puse 
de guvernul maghiar. Aceasta nu trebue să se uite, precum 
«nu e iertat să se uite nici faptul că, — dacă conferinţa epi- 
scopilor români uniți a respins în 1918 propunerea guvernului 
maghiar de a ceda statului şcolile româneşti din aşa numita zonă 
culturală, preferind să le susţină, cu oricâte mizerii, din propriile 
mijloace, — episcopul hadu, al cărui cuvânt apăsa greu la aceste 
conferinţe, îşi are partea sa de merit în această hotărâre, de 
o neîntrecută demnitate naţională, hotărâre ce trebue reliefată Cu 
atât mai mult, fiindcă alții au hotărât să cedeze statului 300 de 
şcoli româneşti din aceeaşi zonă culturală. 

Când sau început apoi colectele pentru orfelinatul dela 
Blaj, cel dintăi orfelinat la Românii ardeleni, înființat în Sep- 
temvrie 1918, tot episcopul Radu a contribuit, alături de mitro- 
politul Victor Mihalyi, cu suma cea mai mare de bani. Acesta 
cu 20.000 cor., iar el de două ori atâta (40.000 cor.). 

Roiul său politic. 
„Cu cât se adaogă experiența vieţii, cu atâta 
pun car acterul mai pre sus de ştiinţă şi talent.“ 
(Titu Maiorescu.) 


“Paginile acestea fragmentare ar fi defectuoase dacă n am 
adăoga câteva cuvinte şi despre .rolul său politic. 


Când contele Ştefan Tisa. a voit să împăciuească pe Ro- 
mâni, făgăduindu-le unele drepturi politice, cu condiţia să înceteze 
de a mai exista ca partid: național independent, iuzionând cu 
oricare dintre partidele maghiare, sa adresat mat întâi episco- 
 pului Radu. Acesta, după ce l-a ascultat cu bunăvoință şi râb- 

„dare până la sfârşit, I-a spus iimpede, că el nu poate primi un 
steag, pe care nu-l urmează nimeni dintre credincioşii lui. Si 
numai când s'a isbit de refuzul, categoric al episcopului Radu, 
l-a amăgit apoi.:pe nenorocitul vicar dela Orade, Vasile Mangra, 
mitropolitul de tristă pomenire de mai târziu al Sibiiului. 


Neavând actele hotărâtoare la îndemână, e greu să vorbim 
despre rolul politic al episcopului Radu. Când se. vor publica 
odată toate actele privitoare la luptele noastre politice din ulti- 
mii ani ai stăpânirei ungureşti şi când vor veda lumina zilei 
şi memoriile episcopului, atunci se va face lumină deplină. şi în 
această chestiune. 


Si până atunci rămâne hotărâtoare sentința ziarelor româ- 
neşti, rostită acum cu prilejul morţii-sale, că criteriul, după 
care avem să judecăm pe arhiereii români din timpul stăpânirei 
maghiare, este gradul de resistență pe care l-au  ştiute dovedi 
față cu stăpânirea aceea vrăjmaşă ; şi episcopul Radu, judecat 
din acest punct de vedere, e unul din cei mai mari arhierei ai 
noştri, fiindcă a avut să resiste: celor mai crâncene atacuri ce 
sau îndreptat, împotriva ființei noastre naționale. (Vezi „Gazeta 
Transilvaniei“, „Patria“, „Unirea“ şi toate ziarele româneşti). 
| La fel se pronunță şi d-l N. Zorga care, înfierând atentatul 
căruia i-a căzut jertfă episcopul Radu, îl pomeneşte ca pe un 
„prelat, a cărui viaţă întreagă a fost strâns legată de luptele 
noastre naţionale“. (Vezi „Neamul Românesc“ Nr. 272 din 12 
Decemvrie 1920), iar în scrisoarea de condoleanţă adresată fra- 
telui episcopului, canonicului Dr. iacob Radu, aduce. laudă şi 
recunoştinţă „acelui suflet de caldă iubire pentru neamul său şi 
de intransigență față de drepturile lui“. 


Fiind vorba de rolul său politic, nu trebue să uităm că. 


intransigența episcopului Radu în chestiuni de politică biseri- 
cească se cohfundă cu intransigența faţă de drepturile politice 

ale neamului nostru, de care vorbeşte d-l N. Iorga în scrisoarea 
din urmă. Ce luptă a purtat el împotriva episcopiei maghiare de 
Hajdudurog, la care au fost alipite cu sila .42 de parohii frun- 
taşe şi din eparhia lui! Adevărat că soarta i-a hărăzit norocul 
să vadă desfiinţat Hajdudurogul şi chiar el să fie delegatul apo- 
stolic, care să vestească credincioşilor Români, cotropiţi pe un 
moment de urgia ungurească, că de acum sunt iarăşi liberi, 
iarăşi alipiţi la sânul dulce al eparhiei-mame! Rar noroc! 


Sub raportul acesta, nu trebue uitat, că episcopul Radu 
folosia tot prilejul binevenit, să verse curaj la luptă şi nădejde 
de mai bine în inimile credincioşilor Români. 

Când a 'fost hirotonit întru episcop P. S. Sa Dr. Valeriu 
Traian Frențiu al Lugojului în ziua de anul nou 1913 (la o ju- 
mătate de an după înființarea Haidudorogului, — episcopul Radu 
a electrizat inimile tuturor, însufleţindu-i până la delir, cu un 
discurs, din care reținem şi noi aci câteva crâmpeie. 


Două sorioare — a zis P. S. Sa Radu — “se coboară de 
pe’ deal. 

Cântă-mi o dulce doină românească! a zis o soră 
către ceealaltă. e 

— Aş cânta, dragă sorioară, a răspuns €a, dar sunt în 
mare jale. 

Aşa este ' acum şi sufletul meu într'o mare durere! urmă 
mai departe episcopul Radu. Ar trebui să cânt, căci doară suntem 
la nuntă, dar jalea copleşeşte sufletul meu şi lacrimile întunecă 
vederea mea. O singură rază de speranță mai este pentru mine, 
pentru biserica mea, pentru poporul meu. E:trăinicia acestui 
neam românesc şi credinţa nestrămutată, că sângele tot sânge 
rămâne. 

Adresându-se apoi noului E IEC a zis: 

— lubite frate, grea este astă?i poziţia unui episcop român. 
Să fii mijlocitor între un popor obidit şi sărac şi între Atot- 
puternicul Dumnezeu; să fii mijlocitor între popor şi între tron... 
Şi nu uita, iubite frate... să cultivi buna înţelegere şi solidari- 
tatea dintre cei patru episcopi 'uniți în cadrele provinciei noastre 
mitropolitane, căci în chipul acesta noi suntem o cetate neînvinsă! 

Aceasta era scurta, dar bine gândita, bine simţita şi admi- 
rabil rostita cuvântare. 

Fiecare cuvânt, rupt din sufletul mulțimei, a stârnit furtuni 
de aplause, scrie raportul ocasional al ziarului, iar la cele din 
urmă involuntar sa ridicat toată asistenţa în picioare, aplaudând 
frenetic pe oratorul distins şi pe Românul de inimă. 


Astăzi în vremea abuzului libertăților publice şi a celui 
mai sălbatic materialism sună aşa de straniu astfel de accente, 

atunci însă, precum a notat şi raportorul ocazional al ziarului, 
fiecare cuvânt al lui venia dela inimă şi mergea direct la inimă. 
(Vezi „Unirea“ Blaj Nr. 3 din 16 ianuarie 1913). 

In aceasta stă însemnătatea istorică a atâtor cuvântări şt 
fapte ale episcopului Radu. 


Personalitatea Episcopului. 


„De aceea ne-a dat Dumnezeu limba» 
ca să spunem cu ea lucruri plăcute“- 


(H. Heine, Confesiuni). 


Pe cât era serios şi' de întransigent episcopul Radu în 
„ chestiunile mari principiare, când era vorba de interesele superioare 
ale neamului şi ale bisericei sale, pe atât era de vioiu, de glumeţ 
şi de plăcut în contactul social dela om la om, mai ales între 
prietenii săi intimi. 

Figura lui, de o rară frumusețe bărbătească, încă era din 
cele mai plăcute. 

„Când a intrat mai întâi în sala festivă a liceului din 

cu ocaziunea : jubileului unirei, în toamna, anului 1900, privirile 
tuturora erau atrase de figura lui înaltă şi robustă, de ochii lui 
scânteietori, de fața lui luminoasă, încadrată de o frumoasă.. 
barbă neagră; iar când a luat mai. apoi, cuvântul şi a vorbit 
ceva. potrivit publicului asistent, toţi erau fascinați de persona- 
litatea lui excepţională. In anii din urma ai bătrânețelor, când 
barba lui,, neagră odinioară, se albise deabinele şi înfățișa un 
amestec dë culori foarte frumos, am auzit pe un pictor zicând: 
„Ce cap de studiu minunat!“ 

Decât figura lui frumoasă, mai simpatic era însă spiritul 
lui, inepuisabil în anecdote, istorioare, întâmplări hazlii, obser- 
vații juste, jocuri de cuvinte ş.a. 

Insemnăm aci, la întâmplare, vreo câteva. 

Când voia să arate, la administraţie, ca să meargă lucrurile 
bine, trebue pus, fiecare om la locul său, el amintea cuvântul 
atât de nemerit al Papei Benedict XIV, unul din cei mai mari 
jurisconsulți ai lumei: „cine e sfânt, să se roage pentru noi; 
Cine e învățat, să ne învețe; cine e înțelept, să ne conducă“ 
(Qui sanctus est, oret pro nobis; qui doctus est, doceat nos; 
qui prudens est, regat nos). 

ot despre acest papă, care avea patima fumatului, povestea, 
că odată a primit în audiență pe un călugăr fățarnic. Papa l-a 
îmbiat şi pe el cu tutun. Călugărul refuză, zicând: 

— Sfinte Părinte, nu am viţiul acesta! 

-— Fiule, dacă ar fi vițiu, l-ai avea de bună seamă ! încheie 
Benedict XIV. 

Despre papa Pius IX, unul din cei mai mari democrați şi 
binefăcătorul nostru cel mai de seamă, căruia se datoreşte în 
rândul întâi înființarea provinciei mitropolitane de Alba-Iulia şi 
Făgăraş, cu cele două episcopii nouă (Gherlæşi Lugoj), la 1853, 
incă povestea lucruri interesante. | 

Astfel, discutându-se odată în consistorul papei, dacă napio 
să se dea drepturi poporului în conducerea afacerilor publice 
ale statului sau nu, s'a pus chestiunea la vot. Cei mai mulți 
cardinali au votat cu bile negre (contra), numai puțini erau cu 
bile albe (pentru). Atunci Papa Pius IX îşi ia „tichia“ albă din 
cap Şi acopere bilele negre cu cuvintele.: „Faceţi-vă şi voi albe !* 
Şi s'au făcut. 

Tot din vremea Papei Pius IX povestea o întâmplare foarte 
caracteristică pentru Evrei. Era vorba de un cardinal, care a fost 
Evreu convertit. (Numele pentru moment îmi scapă). Prietenii 
lui, ceilalți cardinali, ca să-l pună la încercare, fac o glumă. 
Intr'o zi frumoasă! de iprimăvară, pe la orele 2 după amiazi 
când în Roma toată lumea doarme şi nu se aude glas de clopot, 
nici dacă ar muri Papa, cardinalii pun pe clopotarii dela 
biserici din apropiere să tragă ca de sărbătoare, iar pe 
cardinalului evreu convertit îi învaţă ce să-i spună. 

— Ce-i asta ? întrebă €l, auzind clopotele sunând. 

— A venit Mesia ! răspund servitorii lui. 

— Da! Ştiam eu binegcă încă na venit! zise Evreul ;con- 
vertit, trântindu-şi tichia roşie pe'masă. 


Istorioara e la tot cazul. caracteristică. Vorba ltalianului / 


„Si non è vero, è ben trovato“... 


Despre marele poet Dante Alighieri încă spunea un inte- 
resant joc de cuvinte în legătură cu călătoria ce avea s'o facă 
el din Florenţa la papa. Jacul de cuvinte e: „Dacă merge Dante 
la papa, cine rămâne în Florența? Dacă “rămâne Dante, cine 
merge la papa?“ | 4 


In Pipistrello (un sat italian neînsemnat; numele înseamnă 
liliac) de câte ori începea preotul să predice, credincioşii leşiau 
cu grămada afară. Preotul vorbia mai mult numai pereţilor. 

Odată preotul, necăjit, le spune: 


— Stati, că astăzi. nu predic ! Vă spun numai 0 vedenie a 


mea de astă noapte: Se făcea că am murit şi am plecat să-mi 
caut credincioşii. Mă duc mai întâi la raiu şi întreb de Sfântul 
Petru: Nu sunt pe aici oameni de-ai mei, credincioşi din Pipis- 
trello ? Nu! mici de pomană! fu răspunsul sfântului. Mă duse! 
deci, mai la vale, în purgator, şi întreb-la fel. Acelaşi răspuns! 
Doar întrun ungher depărtat sau rătăcit câţiva bătrâni şi babe, 
care nau uitat.cu totul calea bisericei si frica de- Dumiezeu. 

Plec apoi numai decât la iad. Nici nu mi-am pus bine piciorul 
pe talpa iadului şi, iată, din toate părțile resună strigătul: 
„„Irăească popa nostru!“ (Eviva il nostro curato!) Frau numai | 
poporeni de ai noştri din Pipistrello. Aceasta e vedenia mea de 
astă noapte! încheie preotul amărât. judecaţi acum înşi-vă, cum 
au ajuns oamenii noştri acolo? Eu vă pun numai intrebarea. 
" Răspunsul daţi-vi-l fiecare în adâncul sufletelor voastre. 

Destul că vedenia şi curajul moral al preotului a avut efect. 
Oamenii au început să se înțelepțească, temându-se de Dum- 
“nezeu şi ascultând de aleşii Lui. i 


„Reminiscenţe italiene, ori spicuiri din colecţii de, anecdote ! 
va zice cineva. 
Poate să fie unele şi aşa, dar e sigur că episcopul Radu 
Ştia şi avea o mulțime de glume şi scăpărări curat româneşti. 
lată vreo câteva şi de acestea! 

Invitând la un prasni (Sfânt Neculai), mi se pare în 1915, 
pe toți profesorii din Beiuş, la un prânz, unul dintre ei, doctor 
în teologie dela Viena, întârzie cu câteva clipite. Când intră, 
unul dintre colegii mai răutăcioşi îl apostrofează: 

=- — De ce întârzii ? Ori vrei să venim toți după D-ta, ca după 
Vlădica ? Incă nu eşti aşa domn mare! 

— Cum să nu 2 se amestecă alt profesor în vorbă. Nu vezi 
ce brâu frumos albastru are? Aşa brâu doar numai Papa dela 
Roma are! (Era brâul albastru frumos al membrilor institutului 
Sfântului Augustin din Viena): 

— Da de unde! interveni episcopul. Papa are brâu alb, nu 
albastru! lămuri el mai departe. Nu vă place că colegul D-Voastră 
are brâu deosebit de al celorlalți ? Atunci sunteți şi D-Voastră, 
ca naționaliştii Lugojeni cu popa Maiteiu de acolo, care ţinea 
totdeauna cu guvernul, de aceea a şi fost decorat cu o cruce 
frumoasă pentru merite patriotice, pe care popa Maifteiu o purta 
“cu fală, pe piept, la toate ocaziunile. Odată a şi interpelat un 
deputat naționalist pe episcopul Caransebeşului, zicând.: ‚Are 
S. S. Sa episcopul cunoştinţă, că unii preoţi ai noştri sunt dis- 
tinşi cu insignii bisericeşti pentru merite streine de biserică > 
Are cunoştinţă P. S. Sa că aceste distincţii se dau de multe-ori 
de persoane şi autorități streine de biserica noastră ? Are 2... 
Când interpela deputatul mai vehement, intră popa Maiteiu în 
sală şi auzind despre ce e vorba, zise pur şi simplu: 

— Taci, că ţi-e ciudă, de ce nai şi tu! Cu aceasta sa 
încheiat orice interpelaţie. l-a amuţit popa Maiteiu, — precum 
au amuţit şi bârfitorii dela Beiuş, cari au priceput numai decât 
lecţia episcopului. 

In acelaş an mi se pare, sau ceva mai înainte, hirotonin- 
du-se întru preoți profesorii mai tineri ai liceului din Beiuş:. com- 

pozitorul Francisc Hubic-Vertileanu, Dr. Gheorghe Hetcou, astăzi 
directorul liceului Şincai din Baia-Mare, Dr. loan Ossian, astăzi 
directorul liceului Bărnuţiu din Şimleul Silvaniei şi Paul Voşti- 
nariu, astăzi directorul liceului de fete din Orade, episcopul 
Radu stăruia să se hirotonească şi tânărul doctor în teologie 
dela Viena cu ocaziunea aceea. Dar el hesita. Văzând şovăiala 
lui, episcopul i-a amintit de cazul vestitului scriitor bisericesc, 
Leo Allatius, fost bibliotecar la Roma, autorul cunoscutei lucrări 
„Despre conglăsuirea perpetuă a bisericilor orientală şi occiden- 
tală“ (De ecclesiae occidentalis et orientalis perpetua consen- 
sione, Coloniae 1648). Papa întrebă odată pe Allatius : 

— Bine, fiule, de ce nu te hirotoneşti odată, să fii preot 
adevărat şi la Altarul Domnului, nu numai la altarul ştiinţei, de 
care te ocupi? 

— Nu mă hirotonesc, Prea Sfinte, ca să mă pot căsători, 
când voiu dori! fu răspunsul lui Allatius. 

— Şi pentru ce nu te căsătoreşti ? replică Papa. 

— Ca să mă pot hirotoni, când îmi va plăcea! încheie 
Allatius. 

Un cerc viţios, observă episcopul cu multă dreptate, din 
care trebue să ieşi odată! 


Despre un anumit politician maghiar, care promitea marea 
cu sarea la toată lumea, încă povestea o întâmplare hazlie. 

Cineva îşi pierduse răbdarea ascultând făgăduinţele cele 
multe ale ministrului şi ne mai văzând nici o ispravă. 

— Ce-mi tot făgădueşti şi de făcut nu se mai face nimic? 

— Altora nici nu le făgăduesc măcar! observă politicianul. 

Despre un fruntaş Sârb istorisia odată că, încrezut cum 
era în bogăţia lui, a pus rămăşag, că vlădica lor, pentru bani, 
îi face şi ţapul popă, atât e de iubitor de argint. 

— Am venit, făcu fruntaşul Sârb, Prea Sfinte, să-mi faci 
feciorul popă! Are barbă iți A şi glas bun. Ce mai popă 
se poate alege din el! 


— Să-l vedem! grăi vlădica. , 

Tapul intră. La gât în loc de clopot avea o pungă cu 
galbeni. Vlădica observă numai decât. 

— la'să văd clopotul acela! zise vlădica şi, punând mâ- 
nile pe capul ţapului, a mai adaos, luând punga cu galbeni: 

— Să fii şi tu popă în neamul tău! 

Alta despre un cazac şi sfântul Petru. 

Un cazac făgădueşte sfântului Petru preţul unui cal, dacă-l 
ajută să-şi împlinească dorința. Implinindu-i-se dorinţa, i s'a 
părut prea mult prețul unui cal şi atunci, ce face? Duce la 

târg un cal şi un cocoş. Acestea două le vând numai împreună: 
calul cu 2 ruble; cocoşul cu 200. Și le-a vândut aşa, dând 
prețul calului (2 'ruble) sfântului Petru. 

Despre bătrânul popă Tatar din Tuloheş încă ştia o în- 
tâmplare ciudată din vremea episcopului loan Bob. Zice că ve- 
niseră nişte nuntaşi să cunune o tânără păreche. Fiind însă 
Trotuşul mare, umflat de ploi şi de ninsori, nau putut trece 
de partea ceealaltă, unde era biserica. Ce-a făcut atunci popa 
Tatar? Nu şi-a perdut cumpătul, ci i-a binecuvântat de pe ter- 
murele cellalt al râului. Fiind mai apoi pârât la episcopul Bob 
că nu ține rânduiala bisericei, popa s'a apărat, precum urmează: 

— Bine, Prea Sfinte, eu mam crezut că darul ce mi l-ai 
dat, când mai făcut popă, e atât de slab, încât să nu poată 
trece nici râul, ci să aibă nevoie de punte ca toți neputincioşșii ! 


Dar episcopul Radu stia O mulţime de lucruri hazlii nu 
numai din trecut, ci şi din prezent. 


Auzind odată vorbind pe nişte intelectuali de un plagiat 
literar, de care s'a făcut mare caz în „Românul“ dela Arad şi 
în revista „Pagini Literare“, din care au apărut câteva numere 
tot acolo, a spus cam acestea: 


Sunt trei feluri de plagiate. Plagiază albina, fiindcă mierea 
no face dela sine, ci din sucul cel dulce al florilor. Plagiază 
capra, care de aici culege o frunză, de dincolo alta, dar co- 
toarele le lasă neatinse. Plagiază, în sfârşit, şi măgarul, care, 
dacă-l laşi în grădina cu zarzavat, îți mâncă nu numai căpăți- 
nele de varză, ci şi cotoarele. Aşa sunt şi autorii. Sunt unii, 
cari aud, cetesc, meditează, experiează diierite lucruri, şi din 
tot ce văd, aud şi învață, ne dau numai nectarul ştiinţei lor. 
Aceştia sunt ca albinele. Sunt iarăşi alţii, cari dela unul împru- 
mută o idee, dela altul alta şi mai pun câte ceva şi dela ei, 
dar aşa că se vede, din citate sau din alte semne, ce este pro- 
priu şi ce este strein. Aceştia sunt ca nişte capre. Și sunt, în 
sfârşit, şi de cei cari nu aleg nimic, ci îşi, însuşesc pe dea în- 
tregul lucrările altora, fără ca să pună ceva dela ei. Aceştia 
sunt ca măgarii în grădina cu zarzavat. 


Ei bine, întreabă episcopul, cum e cazul din chestiune? 
Răspunsul nu era greu de dat, fiind aflat pricinaşul cu 
ocaua cea mică.: 


Voind apoi să ilustreze nepotrivirile multe, mari şi ade- 
seori supărătoare, ce le-au adus schimbările „noastre sociale în 
România intregită, ajungând de multe ori oameni fără de nici 
o pregătire şi pricepere în posturile cele mai însemnate şi mai 
cu răspundere ale vieței noastre publice, episcopul Radu povestea 
de un cioban, cu numele Lica, dela Stâna de vale, cum l-a 

pus odată bucătarul lui să mestece la un tort de care el nici 
habar nu avea ce este. | 

— Ce faci Lică? îl întrebă episcopul. 

— „Da, eu mă rog, nu ştiu ce fac! 

Aşa sunt mulți oameni ai noştri : mestecă, mestecă, dar nu 
știu ce fac! observă episcopul. 


incheiere. 


„Lotul ne vestește, că mergem spre 
o unitate, pe care trebue s'o salutâm 
din adâncul inimelor noastre.“ 


(I. de Maistre) 


Va fi vremea însă så încheiem, căci prea s'ar spori aceste 
pagine, dacă am voi să/însemnăm toate cuvintele şi faptele mai 
de seamă ale acestui vrednic arhiereu. 


1 A 


Vieței acesteia, concepute şi trăite în stil mare, îi trebuia 
un sfârşit grandios, un magnific acord final. | 

Si a venit. 

Bomba criminală, care i-a răpit vieața tocmai când voia 
„să rostească cuvântarea sa în discuţia asupra răspunsului la 
mesajul regal şi înmormântarea lui de o măreție rară, învălue 
cu o aureolă triumfală figura lui neuitată. 

Mica biserică unită din Bucureşti, în slujba căreia el a stat 
cel dintâi, s'a făcut în zilele acelea. adevărat loc de pelerinaj — 
zice unul din panegiriştii săi, părintele Dr. Elie Dăianu, după 
care dăm aceste informaţiuni — şi la prohodul ce i s'a slujit 
în preajma acestei biserici a Sfântului Vasile, neputând ea cu- 
prinde mulțimea de popor, au asistat cei mai înalți ' demnitari 
ai țării. Insuşi Maiestatea Sa Regele Ferdinand, pe care regreta- 
tul episcop l-a găzduit în casa şi la masa sa cu ocaziunea călă- 
toriei făcute în Maiu 1919, a îngenunchiat şi sa rugat lângă 
sicriul său din rotonda Ateneului, iar buna noastră Regină Maria 
a împrăştiat cu mâna sa flori pe sicriul vlădicului din Ardeal, 
ca şi pe sicriul ministrului Dimitrie Greceanu, 'boerul bun din 
țara Moldovei. 

Dintre demnitarii bisericei i-au dat cinstea cea „mai de pe 

urmă Primatul României cu mitropoliţii Moldovei şi Ardealului 
alături de Nunţiul Sanctităţii Sale Papa dela Roma. 
i A fost, precum bine zice acelaş panegirist al său, privelişte 
ne mai văzută şi nevisată încă, de a vedea alături, lângă sicriul 
Vlădicului unit, pe toți Mitropoliții şi Vlădicii bisericei române 
de dincoace şi de dincolo de Carpaţi, uniţi întru aceleaşi rugă- 
ciuni şi slujbe evlavioase pentru sufletul celor ce în slujba ţării 
sau săvârşit. 

Şi credem că nu putem încheia mai nemerit această de- 
scriere a vieţei episcopului Radu, decât exprimând dorinţa, care 
trebue să fie în adâncul tuturor sufletelor româneşti şi creşti- 
neşti, ca nu numai odată, la astfel de prilejiri dureroase şi tre- 
cătoare, ci de a pururi şi pretutindeni să vedem repetându-se 
priveliștea înălțătoare a înfrăţirei tuturor Românilor şi Creştinilor 
adevăraţi în acealeaşi rugăciuni către Dumnezeu şi în, aceeaşi 
muncă pentru binele de obşte. 

Ce plăcut trebue să atingă pe toţi Românii şi Creştinii 
adevăraţi această rugăciune a bisericei noastre, pe care o cităm 
în întregime: „Ocoleşte ne pe noi, Hristoase Dumnezeule, cu 
“sfinţii tăi îngeri, ca, cu mijlocirea lor fiind păziţi şi conduşi, să ' 
ajungem la unirea credinţei şi la cunoştinţa mărirei tale celei . 
neapropiate !“ (Orologeriul dela Blaj 1890, pag. 20). 

Dea Dumnezeu să se înfăptuiască de grabă acest gând 
creştinesc şi românesc, care l-a îndemnat şi pe regretatul episcop 
să înalțe zidirea sa cea mai frumoasă: biserica Sfinteis Uniri. 


5 loan Georgescu 

BALADA ZEFIRULUI 
(fragment din „Bufonii“, piesă de MIGUEL ZAMACOIS) 


Uşorul vânt ce mişcă în seara viorie 

Glycinele 'nflorite lâng 'un butuc de vie, 

E un zefir, un suflet, a cărui viețuire 

Cu drag i-am slovenit-o când-va într'o psaltire... 
Aşa hoinar, zefirul, visând, încetinel 

Pe-un vânt uşor pătrunse într'un bătrân castel! 
Şi-a desmerdat zefiful cu dulcea lui suflare, 

O tânără copilă, suavă ca o floare! 

Albaştri-i erau ochii ca adormitul lac, 

Pe-a cărui faţă 'n treacăt largi unde se desfac. 
Copila, îl vrăţeşte cu-a ei cochetărie; 
Ondulătoarea buclă de păr bogat, ea ştie 
Cu-un gest de braț molatic şi-aşa de mlădios, 
Pe umeri s-o resfire în aur mătăsos. 

Zefirul care sburdă şi face nebunii, 

E beat de-amor şi sboară în salt 'de ciocârlii. 
El minte şi împarte şegalnici mărturii. 
Văzându-i mâna albă prin firele-aurii, 

Şi-a zis: îmi fac regină din ea... căci visăâtoare 
E tânăra copilă suavă ca o floare! 

Şi de atunci iubirea mereu i'ngenunchia 
Amantul beat, pe care, ea însă nu-l vedea; 
Şi-i fericit zefirul, că'n sine-a cunoscut, 
Amantul care trece, mereu necunoscut! 

lar când seninu'n ochii ei calzi se întrista, 
După cântări prin cuiburi neobosit sbura; 

De nu-i putea aduce în jerbă orice floare, 
Prin iarbă, după fluturi, se fgfişa să-i sþoare 

Spre ea, din orice crânguri, câmpii, păduri, boschete, 
Şi după ce-şi făcuse superbele-i buchete, 

Din aur şi din ambră, sidefuri şi rubine, 

I le-arunca'n odae, în zâmbete senine ! 

lar când era ca fânul sã’! culce'n valuri coasa, 

El căuta miresme să-i parfumeze casa: 
Parfumuri delicate să-i de aşi măghirani, 
Suavei copilițe de şaisprezece ani. 

Până'n Provence, adesea, zefirul rătăcea; 
Mai încărcat de miros de portocali, venea. 
La orice rău, zefirul, leac repede-i găsea: 
De noaptea era rece, mai caldă o făcea; 
De s'aprindea văzduhul, iar cerul s'agita, 
El de pe culmi, ninsoarea, în fulgi o scutura ; 
lar când citea'n vre-o carte şi cugeta copila, 
Sufla'ntr'adins zefirul, ca să-i întoarcă fila. 
De câte ori în patul ei drăgălaş, dormea, 
Zefirul da'ntr'o parte a patului perdea ; 


2 


Şi pentru ca să simtă parfumul cărnei ei, 

li respira a gurei suflare mai întei, 

Şi-apoi privea estatic contururile-i vii, 

Mânuţele ei albe pe sâni trandafirii, 

Şi'nnamorat nebunul, ca să-şi aline dorul, 

Pe buzele ei roşii, îşi săruta amorul! 

Dar, vai! un crai sosise, în haină somptuoasă 
Pe care nimeni încă nu-l mai văzuse’n casă; 
Era aşa de mândru... venea dintre-Aquitani, 

Să ceară mâna feței de şaisprezece ani... 
Frumos era, şi nobil... venea'ncărcat de daruri! 
Şi i-au sortit copila ce-avea atâtea haruri! 

După adânci saluturi şi complimente goale, 
Inelele se schimbă şi pun nunta la cale!... 

Or cât ar fi zefirii de parfumaţi, ei oare 

Ce pot? când cavalerii, safiruri dau pe-o floare, 
Şi perle şi rubinuri ?!... Atuncea, mâniat, 
Zefirul, pe castelul bătrân s'a'nviforat ; 

Şi nopţi de nopţi şi zile, cu jalnicul lui cânt, 
Izbea, urlând în ziduri... Să-l surpe la pământ !.. 

“Şin ziua'n care-alaiul cu mirii se adună, 

El a stârnit grozave vârtejuri şi furtună ; 

Şi ca să nu se-arunce în calea lor cu flori, 

A scuturat prin parcuri toți trandafiri zori! 

Şi, ultima-i speranţă, în timpul slujbei sfinte, 

A mai cercat din cupe, chiar vinul să li-l zvinte ; 
Trăgea şi clopotarul de nu-şi dădea nici pas, 

Dar totuşi, trist în clopot, plângea un singur glas ! 


D ăduise-apoi zefirul o raită'ngrozitoare, 

Ca să-şi mărească suflul şi totul să doboare. 

A spulberat in cale tot ce venea spre el... 

Cam la dei ani, se'ntoarse spre-acelaş vechiu castel. > 
Ar fi putut să-l sufle ca pe un fir de pai: 
Dar, lâng'un zid, zefirul zărind pe flori de mai, 

Un prunc, ce l-ar răpune aşa cum stinge-o floare, 
L-a'nduioşat privirea lui galeş-rugătoare .. . 

In ochii calzi ai mamei speranţe dulci citi, 

Şi sentrebă : putea-voi aşa de crunt lovi 2... 
Şi'nvins de simţimântul iubiri'nvingătoare, 

Pe aripa moriştei copilului, să-şi sboare 

Se hotări destinul, şi sufletul să-şi dea, 

Spre fericirea mamei ce zile'ntregi torcea! 


George Duma 

NOILE NUMIRI DE SATE DIN DOBROGEA-VECHE 


de Dr. C. BRĂTESCU, profesor universitar 


Nu este o chestiune nouă aceea a botezării satelor din 
Dobrogea cu nume româneşti. Pentru întâia oară, după știința 
noastră, ea sa pus în judeţul Tulcea, pe timpul neuitatului pre- 
fect loan Neniţescu, fără însă a se fi ajuns la un rezultat mul- 
tumitor. De atunci, sau mai dincoace, datează unele nume rămase 
până azi, date îr cinstea membrilor Familiei Regale, sau a unor 
bărbaţi reprezentativi în politica şi cultura noastră, însă trecuţi 
din viață, precum : Regele Carol, Carmen Sylva, Principele Fer- 
Ginand, Domnița Maria, Principele Carol, Principele Mircea, Prin- 
cipele Nicolae, C. A. Rosetti, Mihail Cogălniceanu, lon Brătianu, 
Vasile Alexandri, etc. In deosebire de aceste nume, destul de 
dificile de rostit pentru populaţia rurală şi nu tocmai adapta- 
bile, — mai fericit alese, tocmai fiindcă sunt mai aproape de 
spiritul limbei populare, sunt celelalte numiri aşa de fireşi, pre- 
cum: /foriile, Fântâna Dulce etc. şi chiar denumirile date după 
vechii Domnitori, precum: Mircea Vodă, Mihai Viteazul etc. 
| In județul Constanţa s'a lucrat mai puţin în această direcţie. 
In afară de vechea toponimie românească de lângă Dunăre, ră- 
masă din vremea Turcului, puţine sate au avut fericirea să-şi 
vadă schimbate numele odată cu schimbarea caracterului lor etno- 
grafic. Sar putea cita: Carol 2, Dorobanțul, Satu Nou, Carmen 
oylva” etc. 

“Vina pentru întârzierea acestei prefaceri nu trebue căutată 
deloc în o oarecare ipotetică rezistenţă sau antipatie a unei popu- 
laţii creştine, care nu are de apărat nici o tradiţie naţională de vea- 
curi, fiindcă o asemenea tradiţie nu există şi nici a populaţiei 
musulmane în proces de dispariţie, ci în nepăsarea conducăto- 
rilor şi chiar în sofismele de gândire ale unor intelectuali. Po- 
porul, la rândul său, cu mici excepţii onorabile, nu devenise 
conştient de necesitatea unor atari schimbări, el, de felul lui, 
fiind conservativ şi păstrând cele apucate din părinti. Din mij- 
locul acestui popor însă, în ultimele decenii, s'au ridicat tot mai 
mulţi cărturari, cari socot că, a mai persista în menţinerea unor 
nume barbare, fără sens pentru viața lor sufletească, este de-a 
dreptul o ruşine şi culturală şi naţională. 


Analele Dobrogei. 13 

Când, în războiul ruso-turc de la 1828, aceste două po- 
poare ne-au prefăcut în ruină şi cenuşe atâtea sate româneşti, 
cu nume aşa de frumoase, precum: Crucea, Straja, Martina, 
Mangpina, Stâncile, Fântâna Neaelii etc., pentru ca apoi, după 
'războiu, pe ruinele lor să se ridice alte sate cu nume păgâne, 
ca într'o țară turcească cum era Dobrogea pe atunci, — poate 
că Iurcii au fost în dreptul lor să şteargă caracterul românesc 
al acestor locuri, potrivit tendinței fireşti a oricărei națiuni de a 
imprima teritoriului ei politic caracterul etnic, specific firii sale. 
Că n'au făcut-o în chip civilizat, aceasta este altă chestiune. — 
Dar când, în anul 1924, în urma unui proces natural de expan- 
siune a elementului românesc către Marea Neagră, sa ajuns în 
acel stadiu de progres naţional, care echivalează cu o adevărată 
„Schimbare la față“ etnografică a unei întregi provincii, aşa 
încât chiar sate vecine cu țărmul Mării să fie curat româneşti 
(ex. Caracicula, Cicârâcci etc.),*— oare noi, Românii, nu suntem 
în drept a şterge caracterul mongol al toponimiei acestei pro- 
vincii, potrivit tendinței fireşti a oricărei națiuni de a imprima 
teritoriului ei politic caracterul etnic, specific firii sale? Că o 
putem face. în chip civilizat, fără ca cineva să aibă dreptul a 
se supăra, aceasta nu poate îi de cât spre norocul şi cinstea 
noastră. Dar cum se poate califica renunțarea la o reformă de- 
venită o necesitate de conştiinţă şi ce argumente sofistice se 
mai pot aduce împotriva ei ? 

Am arătat, încă diu timpul războiului celui mare, în coloa- 
nele „Neamului Românesc“ al d-lui N. lorga, ce discordanţă 
există între procentul populației româneşti în Dobrogea veche, 
57 la sută în 1913, şi procentul numelor topice româneşti, abia 
33 la sută. Am revenit asupra chestiunii şi în paginile ,„,„Analelor 
Dobrogei“, prin care ceream să se pună capăt acestei anomalii, 
şi de nicăieri nam auzit decât cuvinte de aprobare. Işi poate 
închipui oricine mulțumirea noastră când, în timpul guvernărei 
averescane, un ordin dela centru, trimis prefecturii de Constanţa, 
cerea să se proceadă la alegerea noilor denumiri de sate şi so- 
coteam că ruşinea în care am trăit până acum va avea un sfârşit. 
Preocupările de altă natură însă au împiedicat pe politiciani să 
vadă în toată frumusețea şi însemnătatea ei, noua reformă. ʻa 
procedat fără nici un criteriu şi fără pricepere şi tocmai cei in- 
teresați în cauză, locuitorii fruntaşi ai satelor, tocmai aceia- nu 
au fost consultați. Au sosit, în schimb, dela primării propuneri, 
dintre care unele purtau pecetea adulației politice, iar altele înotau 
de-a dreptul în ridicol. Nu mai puțin de şapte sate au cerut să 
se numească General Averescu; vre-o trei Tache Ionescu ; altele 
au cerut numele. d-lui Argetoianu; ba chiar: unui sat i se hără- 
zise pentru veşnicie ne mai auzita denumire de „,Dă-fe jos şi 
te plimbă“. 

In multe rânduri mam întristat de uşurinţa şi nepregătirea 
cu care unele persoane dispun asupra societăţii întregi, dispun 
de noi, cetățenii cinstiți ai acestei țări şi de sufletul nostru; dar 
niciodată mâhnirea mea nu s'a impregnat de mai mult desgust 
ca atunci. Fra serios ceea ce se făcea? Si noi, cari în cea- 
surile de restriște dela laşi meditaserăm şi asupra acestei ches- 
tiuni cu toată durerea pe care ne-o coborâse în suflete o cotro- 
pire inamică, noi nu aveam nici măcar puterea de a interveni 
în potriva unei batjocuri ca aceasta. Socoteam aşa: se vor 
chema bătrânii din sate şi cineva le va comunica ordinul dela 
centru ; seva alege un nume firesc, isvorât din sufletul popular 
şi din inspiraţia locală; consiliul comunal apoi va încheia cuve- 
nitul proces-verbal; se vor centraliza apoi rezultatele, care se 
vor supune unei comisiuni alcătuite dintr'un arheolog, un istoric 
şi un geograf, pentru a corecta abaterile dela bunul simţ şi, ict 
colo, a face noui propuneri ; se va trece apoi proiectul prin 


parlament şi, în urmă, cu slujbă dumnezeească în biserici, se 


va boteza estas în fiecare sat petit pângărit atâtea 
veacuri . | 

Nu sa făcut aşa, dar nici despre oito nu sa mai auzit 
nimic. 

A venit apoi guvernarea liberală. Problema a fost scoasă 
din nou la lumină şi, actualul prefect al județului Constanţa, 
punându-mi la dispoziție procesele verbale ale comunelor spre 
consultare, mi-a cerut să studiez chestiunea şi să fac pro- 
puneri. M'am simtit, nu măgulit, ci fericit că mi sa dat mie. 
prilejul a spune un cuvânt acolo unde, prin cercetările mele an- 
terioare, eram în măsură a aduce un serviciu real şi desinteresat. 
M'am achitat de obligaţia ce mi-am luat-o, iar tablourile cu 
nouile numiri precum şi harta judeţului le-am înaintat prefecturii 
spre a fi trecute prin consiliul judeţean. Cu câteva modificări, 
aceste tablouri au fost trimise apoi mai departe, la centru, spre 
a căpăta întărirea prin Parlament. 

“De oarece în afară de un nume, schimbat de consiliul ju- 
dețean şi de alte câteva, schimbate de d-l I. N. Roman, celelalte 
au fost admise aşa precum au fost propuse pe tablourile pe care 
le-am înaintat prefecturii de Constanţa, socot necesar, pentru ci- 
titorii dobrogeni, a face aici o dare de seamă asupra criteriilor 
de care m'am călăuzit în alegerea nouilor nume de sate, precum 
şi asupra acestor nume, pentru ca toţi oamenii de bun, simț 
să-şi poată da seama de valoarea lucrării şi să-şi poată face o 
convingere față de critica ce se va aduce. 

Aşa dar: 

l. Acolo unde inscripțiile pe monumente şi pe stânci, sau 
mărturiile scriitorilor vechi ne dovedesc că a existat un sat cu 
nume frumos antic, acest nume a fost reînviat: şi dat satului 

actual cu nume barbar. Exemple: Caranasui sa numit /sfria, 
după numele cetăţii vecine ; Seremet s'a numit Casian, după 
inscripția grecească ce se păstrează şi astăzi pe un perete 
de stâncă într'o vălcică din apropierea satului ; Pantelimonul de 
sus sa numit U/metum după numele cetăţii desgropate în apro- 
piere ; Adam Clisi — Traian, după cetatea şi Trofeul lui Traian 
de lângă sat; Cara Murat — Clementina, după inscripţia care 
pomeneşte aici un sat antic „Vicus Clementinus“ ; Cogealia — 
Valea Neagră, după numele Mavro-Vale pomenit aci de scriito- 
rul Procopios ; Cala-chioi — Capidava, după numele cetăţii 
vecine, etc. 

2. Vechile nume românești, rămase din vremea Turcului, 
s'au păstrat. Exemple: Oltina, Mârleanu, Satu-Nou, Gărlifa, Pâr- 
oaia, Ostrov, Cochirleni, Seimenii Mari, Ciobanu, Gârliciu, Băl- 
tágesşti, Pestera, ett 

3. Sau păstrat, evident, şi numirile -româneşti mai noui, 
date la înființarea satelor după 1878. Exemple: Viile Noi, I. C. 
Brăteanu, Carmen Sylva, Traian, Stefan cel Mare, Pantelimonul 
de jos, Carol 1, Dorobantul, Mircea Vodă, Satu Nou, etc.. 

4. Sau păstrat şi câteva nume turceşti care prezintă va- 
loare documentară istorică precum: Beilicul, Vlah-chioi sub 
forma Vlahii, Saraiu, Cerchez-chioi sub forma Cerchezul, Cos- 
lugea (un sat cu numele Coslogeni e pe malul Borcei, în Ia- 
lomiţa), Dulgheru, Tortoman, Facria sub forma Făclia, Mamaia, etc. 

5. Numele turceşti, care în traducere ne arată o caracte- 
ristică a locului, au îost traduse întocmai sau apropiat, cu con- 
diția ca numele românesc cel nou să fie frumos şi firesc. 
Exemple : Horozlar — Cocoşii, Taşaul — Piatra, Agigea —- Amara, 
Laz-Mahale — Laza, Tuzla — Sărata, Duingi — Nunta, Inan- 
cişme — Fântânelele,. Tariverde — Dorotea, Ceamurlia — Nă- 
moloasa, Gargalâcul — Corbul, Pazarlia — Târgovişte, Ghelengic 
— Mireasa, Hamamgia — Baia, Casimcea — Sân Dumitru, Sa- 
righiol — Galbena, Acbaşi — Albeşti, Hoşcadân — Cadâna, Baş- 
punar — Sipotul Mare, Cavaclar — Plopeni, Merdevenli punar 
— Scărişoara, Chertic punar — Scripetele, Enişenlia — Mâcieşul, 
Armutlia — Periş, Cartalu — Soimul, Biulbiul — Ciocârlia (mai 
bine decât Privighetoarea, care nu e caracteristică locului); Chio- 
stel — Castel (fiind: lângă ruinele a două castele romane), Pa- 
rachioi — Banul, Teche deresi — Valea Tapului, Bugeac — 
Ungheni, Dauluchioi — Darabani etc. etc. 

"6. Numirile. frumoase cerute de locuitori sau comună, s'au 
păstrat. Exemple : Caciamac — Podgoreni, Sofular — Plopul, 
Docuzol — Cuza Vodă, Agi Cabul — Golea, Murfatlar — Ba- 
sarabi, Alibeiciair — Remus Opreanu, Idriscuius — Valea Vete- 
ranului, Mamut cuius — /Svorul mare, Polucci — Valea adâncă, 
Seimenii mici — Domneasca, (şi balta de lângă lac se numeşte 

- astfel), Muslubei — Horia, Muslu — Cloşca; Capugiu — Crişan, 
Palazul mic — Adunatii, Toxof — Călugăreni, Potur — Pandu- 
rul, Casicci — Chiriaceşti, Ascilar — Vanători, Ghiuvenlia — Po- 
rumbele, Carachioi (pl. Mangalia) — Ghioceii, Baeramdede — 
Independența, Cealmagea — Veterani, Baccuius — Floriile, Cazil 
Murat — /eteşii, Başpunar — Tătarul, etc. 

7. Dacă un sat are nume turcesc, însă valea, dealul sau, 
în genere, locul de lângă sat are un nume românesc mai vechiu, 
din vremea Turcului, sau chiar şi mai nou, atunci s'a reînviat 
acest nume. Exemple : Nazarcea — Valea Ciobanului, Geabacu 
— Valea Ţitrinului, Seimenii mici — Domneasca, Cadicâşla — Bå- 
lăceanu (după numele văii Bălăceanului), Erchesec — Valea Stu- 
pinei, Hasancea — Valul lui Traian; Mangea Punar — Berindei, 
Chirişlic — Clisura, (cu sensul de defileu), Caugagia — Dealu 
Mare, Ester — Gura Dobrogei, Calfachioi — Valea Vinului, 
etc. etc. 

8. O seamă de sate s'au numit apoi după caracteristica 
geografică a: locului, după ocupaţia locuitorilor, după prove- 
niența coloniştilor, după aspectul vegetal, după nume istorice, 
sau chiar şi după impresie, acolo unde nici unul din criteriile: 
mai sus pomenite nu se puteau aplica. Exemple: Velichioi — 
Porumbacul, Câşla — Luminişul, Agemler — Mioriţa, Deicea — 


Gherghina,  Derinchioi — Vâiupa, Boasgic — Dunărea Mare, 
Chiorcişmea — Ţepeş Vodă, (şi după cererea comunei), Ivrine- 
zul — s-ta Maria, Azizia -- Domnița ileana, Saragea — Du- 
mineca, Balgiu — Albina, Satişchioi — Crucea, Erchesec — Va- 
lea Stupinei, Topalu — Flăsăneşti, Cicârâcci — Sibioara, Caraco- 
ium — Năvodari, Hasiduluc —- Cumpăna, Osmanfacâ — Bárd- 


anul, Mohametcea — Dropia, Abdulah — Potârnichea,  Lechir= 

«&hiol — Tåmăduirea, Casapchioi — Bogați, Cavargic = “Crâiţa, 
Cogelac ——DPomneşti, Şahman — Luminita, Caraharman — Va- 
dul  Sinoei, soi A le — Gâăvanele, Caracicula — Limanul (d-t 
I. N. Roman propune: Oltenii), lanlâc — Vama veche, Hagilari 
— Cheița, Chiragi — Intorsura, Valalâ — Văicele, Docuzaci — 
Măâpura, Mamuzlia — Căscioarele, Amzacea — Gemenea, Hai- 
darchioi — Singureni, Alibeichioi —- Strachina, Mustafaci — Co- 
mana, Azaplar — Apa adâncă, Popucci--— Călțunul, Cherim 
cuius — Vârtoapele, Demircea — Mircești, a doua Demirce — 
Mircea Ciobanul, Caugagia — Unirea, Borungea — Poenifa, 
Becter + Furca, Enigea — Burebista, Asarlâc — Pădureni, Se-` 
vendic '— Bucuria, Hairanchioi — Dumbrăveni, Schender — Fur- 
nica, Caraaci — Ulmul, etc. etc. 

In județul Tulcea încercările de naţionalizare a toponimiei 
sunt de dată mai veche şi întâiele începuturi cad înainte de 
anul 1900. Ele sau continuat apoi şi după această dată. Astfel 
sa ajuns ca astăzi să fie încetăţenite, cu întrebuințare zilnică, o 

sumă de nume topice, în a căror alegere se vede spiritul vremii, 
un Spirit dinastic şi de tradiţie istorică. Nu mai puţin de '16 sate 
sau numit precum „urmează: Regele Carol, Carmen Sylva, Prin- 
cipele Ferdinand, Domnița Maria, Principele Carol, Principele Ni- 
colaie, Principele Mircea, sate înființate din nou, în afară de Dom- 
nita Maria, care se numia mai înainte Prislav. Apoi Lascar Catargiu 
în fața Ismailului; C. A. Rosetti, fost Satu Nou, în grindul Letea; 
Mihail Cogălnicean, fost Enichioi; Trqian,. fost Satu Nou, ridicat 
şi acesta pe ruinele vechiului sat românesc Fântâna Nedelii; Va- 
sile Alexandri, fost Testemel; Neatârnarea, fost Caildere ; Mircea 
Vodă, mai înainte Acpunar; Dorobanţul, numit mai înainte Aior- 
man şi Romula. 


Tot printre satele nou înființate trebue să cităm; Fântâna 
Dulce, Floriile, iloanii de sus, llganii de jos, ŞI mica aşezare pes- 
cărească Ivancea nouă. 


Evident că toate aceste numiri, la o schimbare a toponimiei 
județului, trebuesc păstrate. Ele au trecut în graiul zilnic ŞI Şi-au 
câștigat dreptul la viață. 


2. Di asemenea se vor păstra numirile româneşti de sate, 
care datează din timpul stăpânirei turceşti, precum: Pisica Jijila, 
Luncavița, Văcăreni, Rachel, M-rea Tichileşti, M-rea Cocoş, Ni- 
culițel, M-rea Saona, Greci, Tiganca, Sarica, Parcheş, Somova, 
Pârlita, Chilia veche, Letea, St. George, Poşta, -Frecăţei, Satu- 
Nou, Ostrov, Dăeni, Râmnicul de sus, Râmnicul de jos, Colilia ; 
apoi acele denumiri care ne duc până în vremea invaziilor bar- 
bare, precum Peceneaga; sau care cuprind în ele forme arhaice 
româneşti, cum e Turcoaia; sau numirile populare mai noul, 
precum: Piatra Roşie, Făgăraşul nou, Topologul; sau cele care 
cuprind amintiri istorice mai vechi, precum : Măcin, a cărui eti- 
mologie trebueşte cercetată (poporul zice Mecin), Tulcea (poate 
dela vorba tule, cărămizi), Malcoci, Cataloi, Sulina, Babadag (sub 
forma Babadava 2), Isaccea sub forma Isacea (cu un c), ca un fel 
de amintire a voevodului Sacea, pomenit de scriitoarea bizantină 
Ana Comnena aci în Dobrogea şi despre a cărui naționalitate 
românească s'au pronunțat d-nii N. Iorga şi |. Bănescu. 


3. Vor trebui reînviate câteva numiri antice, care sună fru- 
mos şi se pot rosti uşor de popor, precum: Dinogeţia pentru 
Garvan, Sal/sovia pentru. Beştepe, Grafiana pentru Morughiol, 
Sarmatica pentru Caraorman: din deltă, Naracium pentru Uzlina, 
ibidava pentru Slava Rusă, Salcia pentru Caramanchioi, Eracleea 
pentru Enisala (după numele cetăţii ruinate. care domină satul) 
şi Conopa pentru Litcov, un cătun în deltă, nume pomenit atât 
de scriitorul Plinius cel Bătrân, cât şi de împăratul Constantin 
Poriirogenitul în această parte. Alături de aceste numiri vechi, 
reînviate, s'ar mai putea denumi satul Paşa Câşla — Valenția, în 

cinstea împăratului Valens, care s'a luptat pe aci, iar Sarighiol 
— Domiţiana. 

4. Frumoasele numiri româneşti, dispărute după distrugerea 
satelor în zăzboiul dela 1828, de asemenea vor trebui reînviate. 
Aşa, ar fi bine ca satul Cerna să se numească Martina, cu atât 
mai mult, cu cât râul ce trece prin „sat se numeşte în pădure 
„izvorul Martina“, Hasanlar — Crucea, Coiumpunar — Straja. De 
asemenea satul Aigâr Amet s'ar numi mai frumos, după vechiul 
nume al văii în care se află, Valea Roşii, Orumbei — Romanul 
şi Iglita — Cetățuia. 

5. Unele numiri streine, cu o uşoară modificare, ar căpăta 
aspecte simpatice româneşti: Dunavăţul de sus şi de jos ar de- 
veni Dunărița de sus şi de jos, Zebil — Zambila, Nalbant — Nalba, 
Trestenic — Trestiana, Cârjelari — Cârja, Slava Cercheză — Cer- 
cheza. 

6. Sar mai putea păstra unele nume streine prea încetă- 
tenite şi greu de modificat, precum: Jurilofca, M-rea Uspenia, 
o mânăstire de sectari ruşi; Pardina şi Periprava din deltă, deşi 
acest sat ar putea căpăta numele medieval de gura Lupului, Li- 
costomon ; apoi Mahmudia. 

7. Urmează apoi un întreg cortegiu de nume turceşti care, 
prin caracterul etnic al populaţiei din sate, nu mai au nici o în- 
dreptăţire a fi menținute. Multe, foarte multe pot da, în tradu- 
cere, frumoase nume româneşti, care au o semnificaţie şi astăzi, 
întrucât pot fi puse în legătură cu anumite aspecte ale locului. 
Exemple: Beibugeac — Ungheni, Agighiol — Amara, Armutlia —- 
Periş, Başchioi — Sătmar (Satu Mare), Atmagea — Vultureşti, 
Başpunar — Izvorul Mare, Casimcea — Sân-Dumitru, Sarighiol 
— Galbena (Sarighiolul de lângă Beidaud), Ceamurlia — Nä- 
moloasa şi laila — Poiana ; la acestea s'ar putea adăogi şi Sfiş- 
tofca — /'luereasca (în deltă), nume propus încă din timpul pre- 
fectului |. Neniţescu, Camena — Piatra, Canlâ-Bugeac — Roşia. 

8. In sfârşit, un ultim şir de sate, care n'ar suna frumos în 
traducere, trebuesc denumite după caracteristica geografică a 
locului: Ceatalchioi — Grindul verde, Pătlăgeanca — Furca, Ca- 
rasuhatul de sus — Lebda, Carasuhatul de jos — Bâtlanul, 
Gorgova — Nufărul, Câşla (de lângă Mare) — Sărăturile, (toate 
acestea în deltă); apoi Caraibil — Câmpeni, Sarinasuf — Sărata, 
Congaz -- Valea Mării, Cineli — Consul (după numele piscului 
care-l domină), Meidanchioi'— Valul lui Traian, Dautcea — Cur- 
mătura, Homurlar — Pădureni, 'Teliţa — Codreni, Cuciucchioi — 
Valea Morilor, Camber — Valea Neagră, Ceauşchioi — Dumbrava; 
sau după aspectul vegetal ori frecvenţa cutărui animal: Geaferca 
rusă — Albina, Hamgearca — Prisaca, Taita — M-rea Teiului (re- 
giunea fiind vestită în tei, albine, prisăci), Visterna — Nucet, Islam 
Geaferca — Mistreţul, Balabancea — Șoimul, Ciucurova — Căpri- 

oara, Calfa — Sulfina, Hagiomer -— Bujorul, Mohametcea — Gree- 
rul, Eschi Baba — Arama (după mina de aramă din apropiere); 
sau după populaţie: Sabangia — Moldoviţa, Calica — Basarabeni, 
Sarichioi — Lipovana, Carcaliu — Băltăreții; sau după numirile 
topice din vecinătate:. Canat Calfa — Fântâna Lupului, Alifac — 
Nistoreşti, Haidar — Țârcă, . (după numele cunoscutului Mocan 
Țârcă, care reprezinta pe vremuri guvernul austriac faţă de Turci 
în chestiunea oieritului Transilvănenilor în Dobrogea), Doeran — 
Siliştea, Caceamac — Roşculef; în fine, dupa alte criterii: Bei- 
daud — Davideşţi, Alibeichioi -— Cantemir (însuşi fostul Domn al 
Moldovei povesteşte despre popasurile. lui în acest sat, în dru- 
mul spre Constantinopole, la un turc bogat, prietenul său), Rah- 
man — Rândunica, Curugea — Chitila, Accadân — Domnița Ileana, 
Ortachioi — Basaraba, Hagilari — Gherghina şi M-rea Cilicu — 
M-rea S-ta Maria (după hram). 

Transpuneţi acum pe o hartă a Dobrogei toate numirile 
noui înşirale mai sis şi veti vedea ce simpatic aspect toponimic 
câştigă provincia întreagă! Dacă azi, după topică, te simţi în 
Dobrogea ca în inima Anatoliei, — botezând satele în sensul 
propus de noi, te-ai simți in cel mai neaoş pământ românesc. 
Si nu e puţin lucru şi acest sentiment pentru consolidarea Sta- 
tului român ! 


Nu ştiu ce va fi făcut Prefectura de Tulcea cu tablourile 
ce i le-am trimis. Prefectura de Constanţa însă le-a raporta. 
Ministerului, îndeplinind formalităţile prescrise de art. 7. din legea 
pentru organizarea comunelor şi administraţia plăşilor. Dacă nu 
mă înşel, calea aceasta e cam lungă şi, pentru aceea, unul dintre 
deputații județului nostru, d-l C. Alimăneştianu, culegând semnă- 
turile altor 21 deputaţi, a înfăţişat Parlamentului un proiect de 
lege, în a cărui „expunere de motive“ citim următoarele : 


„Numeroase comune şi sate din județul Constanţa poartă 
denumiri turceşti, bulgărești, sau tătăreşti, care nu au nici o le- 
gătură cu pământul Dobrogei româneşti“. 

Cea mai mare parte din înşişi locuitorii lor dorind schim- 
barea nuinelor acelor comune şi sate, d. prefect al judeţului a şi 
raportat Ministerului şi a îndeplinit formalităţile prescrise de art. 
7 din legea pentru organizarea comunelor şi administrația pia 
şilor“. 

„Pentru aceste motive, subsemnaţii, avem onoare a PING 
următorul proiect de lege: 

Articol unic: Comunele şi satele din județul Constanţa se 
vor numi în viitor după cum urmează“. 


Şi urmează lista numelor pe două coloane; întruna cele 
turceşti, în cealaltă cele româneşti. Notez : în listă figurează numai 
nume turceşti şi româneşti: 

Toate bune până aci. Aş avea însă de observat următoa- 
rele: mai întâi se face o afirmaţie falşe: anume că în județul 
Constanța sunt numeroase sate cu nume şi bulgărești! Care sunt 
acelea ? In afară de numirile slave Cernavoda şi Dobromirul, aş 
dori să mi se citeze un singur, dar un singur nume bulgăresc. 
Această afirmaţie greşită şi chiar primejdioasă, ar putea să lip- 
sească. Apoi „Proiectul. de lege“ s'a tipărit cu o neglijență con- 
damnabilă, pe o simplă fițuică de hârtie proastă, cu foarte multe 
greşeli de tipar, şi fără motivarea nouilor denumiri. De aceea multe 
sate au ajuns de nerecunoscut. S. ex.: în loc de /mamcişrne, 
citim /naneismul !; în loc de Cicârâcci, vedem Cierdeci; în loc 
de /usfiniana, lustimana; în loc de Cucuruzu, Cucuruziu, etc. Şi 
tocmai, fiindcă e vorba de schimbarea unor nume, trebuia să 
"se dea o atenţie deosebită transcrierii corecte a lor. Dacă apoi 
sar fi spus în proiect, pe scurt, aşa cum era şin tablouri, că. 
s. ex. satul Cucuruzu s'a numit astfel după cererea sătenilor, 
colonişti dintr un sat cu aceeaşi denumire, nimănui nu i Sar mat 
fi părut curios. Dacă s'ar îi adăogit la numele Casian că sa 
ales după inscripția antică din vâlcica vecină, unde se pome- 
neşte o localitate în această parte, cu acest nume, iarăşi toată 
lumea ar fi rămas mulțumită. Dacă sar fi adăogit că Nunta 
(numire pe care o mai găsim în pământul locuit de Români), 
sau Mireasa şi altele, nu sunt decât traducerile numelor - topice 
turceşti, — cui i s'ar mai fi părut caraghioz şi fără noimă? şi, 
în definitiv, dece Nunta şi Mireasa ar fi nume mai caraghioase 
decât Flămânzi, Rupţi, Tupilați, Vai-de-ei, Şocarici (Doamne, ce 
însemnează pe țigăneşte !) etc.? Dacă s'ar fi spus că Clementina 
nu e decât reînvierea numelui antic „vicus Clementinus“, iar nu 
că s'ar fi dat în glumă sau în chip uşuratec după vre-o modernă 
şi mondenă Clementină, iarăşi, cine ar mai fi făcut vre-o obiec- 
tie? Dacă, în fine, s'ar fi citit criteriul după care un sat sa 
numit Sfrachina, la fel cu omonimul său din Ialomița, dar aci 
cu mai mult temei, satul fiind aşezat pe marginea unei depre- 
siuni fără scurgere, întocmri ca o farfurie sau strachină, cine ar 
“mai fi hulit ceva 2 

Dar, când se tipăreşte Pocnifa în loc de Poenifa, Soroicu 
în loc de Saraiu, Suiera (2!) în loc de Asăâneşti, Justimana în 
loc de /ustiniana, Tibrinul în loc de Valea Țibrinului (după nu- 
mele vechiu al văii), Nămăloasa în loc de Nămoloasa, Năvâaari 
în loc de Năvodari, Vârtoasele în loc de Vântoasele etc., şi când 
acelaş sat cum e Tatlâgeacul-Mare apare tipărit cu numele de 
Mănăstireni de două ori în tablou, ca şi când ar fi două sate 
diferite (a nu se confunda cu Tatlâgeacul Mic — Schitul) înţele- 
gem. că sa lucrat cu nepăsare, fără supraveghere şi fără destul 
suflet Nu înțelegem apoi dece s'a schimbat frumosul nume de 
Ciocârlia în Cofofeni, când ciocârlia e o pasere mult mai sim- 

patică şi, de sigur, mai caracteristică stepelor acoperite de se- 
mănături de cât coțofana. De asemenea, nu înțelegem dece nu 
s'a păstrat pentu cele două Gargalâce denumirile de Corbul de 
sus şi Corbul de jos, când aceleaşi frumoase denumiri le găsim 
şi între Carpaţii dintre Moldova şi Transilvania ? Intrucât Stanca 
e mai frumos ? etc. etc. | 

Toată recunoştinţa noastră pentru d-l C. Alimăneştianu, 
fiindcă şi-a luat asupra-şi sarcina (plăcută) de a trece prin Par- 
lament acest proiect de lege; însă, aşa cum se prezintă el, nu 
merge. Trebue neapărat revăzut. lată, dacă d-sa e dispus, sunt 
gata a-i oferi munca mea gratuită. 

ŞI, fiindcă s'au desfigurat prin tipar atâtea nume, înțelegem 
dece s'a ridicat în Parlament d-l lorga împotriva unora dintre 
ele, calificându-le drept „caraghioaze şi fără noimă“, după cum 
relatează ziarele, deşi, o mărturisim sincer, nu înţelegem deci 
şi proiectul întreg a fost calificat drept „bizar“. Bizar? Dece? 
Dacă noi, Dobrogenii, îl voim? Dacă îl simţim ca necesar ? Dacă 
el a devenit o chestiune de conştiinţă? Am stat de vorbă şi cu 
țărani de prin unele sate şi i-am întrebat ce ar zice de cutare 
nume cu care s'ar boteza satul lor? Erau încântați! Însuşi nu- 
mele Nunta a plăcut foarte mult. Cât despre tineret, el este dea- 
dreptul însufleţit de această premenire a toponimie: (0, tinerimea 
generoasă!), alăturându-se sufleţeşte acelor întelectuali cari pri- 
vesc nu cu puţină repulsiune actualul bizar şi caraghioz şi fără 
noimă aspect anatolic al toponimiei dobrogene. 

Parlamentarii noştri au datoria să intervie şi să convingi. 

Ceeace am avut de spus. 

C. Brătescu. 

RECENZII. 


lonescu Dobrogianu: Spicuiri şi tălmåäciri din Herodot. 
[In Bulet. Soc. R. R. de geografie Tom. XLII, 1923, pag. 235—241]. 

In acest articol autorul încearcă să reconstruiască, după 
datele lui Herodot, înfăţişarea deltei dunărene şi a țărmului M. 
Negre la S. de deltă în sec. V a. Cr. După d-sa lagunele de 
azi: Razim, Goloviţa, Smeica şi Sinoe, precum şi grindurile ce 
le despart, ca şi perisipurile dintre lagune şi Mare nu existau 
pe atunci, ci peste tot, până la coasta continentală a Dobrogei, 
era tot o apă: apele M. Negre, din luciul cărora răsăriau trei 
insule: Istria, Bisericuța şi Popina (am adăogi şi Grădiştea); în 
locul lagunelor era un golf; iar țărmul mării în deltă se afla la 
o linie ce ar uni Grindul Chiliei cu marginea de răsărit a penin- 
sulei Dunavățului, deci cu mult mai la apus de insulele actuale 
Letea şi Caraorman. 

Pentru evoluția deltei dunărene şi, în genere, a țărmului 
dobrogean, o descoperire ca aceasta este întradevăr foarte in- 
teresantă. Ce minunat lucru este să putem şti cum se înfățişa 
țărmul nostru românesc cu cinci secole înainte de Cristos !— 

Afirmarea autorului însă trebuie dovedită. — 

1. In locul lagunelor, un golf de Mare. Dovada? Autorul o 
află în următorul pasaj din Herodât IV, 99: „Scitia începe de unde 
coasta formează un golf; în acea parte de loc se şi varsă Istrul 
cu gura întoarsă spre răsărit“. S'ar putea însă obiecta că acest 
pasaj în traducere corectă nu sună cum îl dă autorul, ci cu totul 
altfel: „Inainte de țara Scythiei se întinde pe lângă Mare Thracia: 
iar după ce această țară formează un golf, se întinde şi Scythia ; 
ȘI lIstros se varsă în ea (în Scythia), îndreptându-şi gura spre 
vântul Eurus“. — Vezi comentarul la acest pasaj în Analele 
Dobrogei II 3 pag. 381. Autorul nefolosind originalul grec, s'a 
lăsat ademenit de o traducere slabă. Aci noi nu voim să arătăm 
dacă pe vremea lui Herodot era în locul lagunelor un golf sau 
nu, ci numai să menționăm că, din nefericire, autorui se con- 
trazice dela pagină la pagină. 

Să admitem, prin urmare, că argumentul luat din Herodot 
e bun; că pe vremea aceea, deci, nu erau nici lagune, nici 
orinduri, nici perisipuri în această parte a țării, ci tot o apă, 

vorba autorului, adecă un golf deschis spre Mare. să admitem 
de asemenea, înpreună cu autorul, că d-l Pârvan nare dreptate 
când afirmă existența unei guri meridionale a Halmyrisului 
(1. Razim şi continuarea spre $.), deoarece golful lui Herodot ne 
sileşte la aceasta. Bun. Dar nu înțelegem atunci dece autorul 
nu rămâne consequent cu aceste afirmări; căci mai departe, 
când vorbeşte de gura dunăreană Peuce, iată ce scrie: 

„Geografii vechi nu socotiau gura unui fluviu, care se varsă 
întrun liman, de cât la gura limanului; aşa a fost cu gura lui 
= Tiras; şi chiar a Tanaisului era socotită la Bosporul Cimmeric, 
"unde M. Azovului (Palus Maeotis) comunică cu M. Neagră. Aşa 
că citatul lui Herodot e foarte la locul lui: /stria la gura Istrului“. 

Apoi! Sus nu se admit lagune şi grinduri, iar jos se ad- 
mite o lagună cu gura aproape de Istria, unde deci, după con- 
cepția antică, sar fi socotit şi gura Istrului? Dar, dacă se 
admite un „liman“, atunci trebuie să se admită şi un grind, ori 
un perisip care să-l despartă de-Mare şi atunci limanul rămâne 
destul de bine limitat. In acest caz cum rămâne cu golful lui 
Herodot, susținut de autor mai sus şi cum rămâne cu încercarea 
de a frânge o suliță în d-l Pârvan? — Prima contrazicere ! — 

2. A doua contrazicere ł 

Autorul afirmă că într'o lucrare anterioară (care ?) a arătat 
(cu ce dovezi?) că delta aluvionară a Dunărei nu se întindea 
dincolo de o linie ce ar uni grindul Chiliei cu capătul peninsulei 
Dunavâățului. Consecința ar fi că orice grind sau serie de cor- 
doane litorale dela răsărit de această linie nu existau pe vremea 
lui Herodot, ci sau format mult mai târziu. Prin urmare şi in- 
sulele Letea şi Caraorman, care nu-s decât o serie de cordoane 
litorale alăturate, nici ele nu existau atunci, fiind la răsărit de 
această linie de țărm a autorului. 

Dar iată că, mai departe, autorul, vorbind de „Drumul lui 
Achile“ şi de pădurea „hylaea“, crede că „fără îndoială“ trebuesc 
identificate „cu insula Serpilor, în dreptul căreia, pe coasta (sic) 
Scitiei, sunt cele două orinduri mari PALO RAR acum ca şi atunci : 
Letea şi Caraorman“. (2!) 

Dar, dacă aceste grinduri existau pe vremea lui Herodot, 
“cum afirmă autorul, atunci ţărmul Mării cu necesitate trebuie să 
îi fost la răsărit de ele, iar nu unde îl pune d-sa, la apus! 
Dacă Letea şi Caraorman ar fi nişte insule continentale, atunci 
da, am putea admite existența lor cu mult înainte de formarea 
deltei ; dar aşa, fiind nişte grinduri nisipoase, formate din ală- 
turarea cordoanelor litorale născute din nisipul vărsat de Dunăre 
în Mare şi întins spre S. de curentul litoral, nu se poate admite 
existența lor în momentul când ţărmul era la linia Chilia—Du- 
navăţ. Autorul a rămas strein de convingerea ce ne-o lasă studiul 
cordoanelor litorale din deltă. li recomandăm lectura atentă a 

capitolului privitor la ele din lucrarea noastră „Delta Dunărei“ 
(Bulet. Soc. geogr. XLI), urmărindu-l pe harta alăturată. 

Păcatul, prin urmare, stă în aceea că se afirmă o ideie fără 
a produce dovezi ştiinţifice, iar PARIS o pagină două se cade 
în contraziceri. 

3. Identificarea Drumului lui Achile cu Insula Serpilor şi 
a pădurii Hylaea cu pădurea din Letea sau Caraorman e falşe. 
Drumul lui Achile nu e decât lungul şi îngustul perisip dela apus 
de Perecop, care se termina la capătul de E cu capul Tamyraca, 
iar la cel de W cu Eona, după cum se vede din Periplul lui 
Arrian şi cel Anonim. Acestea-s isvoarele care trebuesc citate, 
iar nu poetul Euripide. Vezi traducerea periplelor. şi harta M. 
Negre cu acest drum al lui Achile în Arhiva Dobrogei an Il. 
Hylaea, toţi scriitorii vechi, cari vorbesc de ea, o pun în vecină- 
tatea Drumului lui Achile, tot în Ucraina de azi. 

4. Autorul scrie:, „se întindeau apele unui golf al Pontului, 
despre care vorbeşte Herodot IV 99 şi pe care geografii poste- 
riori lui îl numesc Halmyris“. — Geografii posteriori nu dau 
“numele de Halmyris unui goli, ci unei lagune izolate de mare, 
căreia îi dau şi dimensiunile. Vezi pentru aceasta textul din 
Plinius ! 

5. Autorul vrea cu ori ce preţ să susție că datele lui Herodot 
asupra Dunărei, chiar cele din văzute, sunt precise şi ne pot 
servi la reconstituirea deltei dunărene în vremea aceea. Dar nu 
vrea să folosească afirmarea scriitorului grec că ilota greacă-a 
mers pe Dunăre, dela țărmul Mării până la puntea lui Dariu 
(Isaccea), două zile. In două zile de drum cu corabia, pe un 
fluviu, Herodot afirmă că se pot străbate 1080 stadii. Dacă un 
stadiu ar fi de 157:50 m (cum spun unii autori; după alţii e 
mai'mare: 185 m), — ar urma că dela Mare la Isaccea ar fi 
foşt atunci 170 km! Măsuraţi acum pe hartă unde ar cădea 
țărmul lui Herodot după asemenea calcul! Mult mai în Mare 
decât cel actual. Şi totuşi, alt isvor din literatura antică, afară 
de acesta, pentru a preciza întinderea deltei pe vremea lui He- 
rodot nu avem. Se poate pune temei pe asemenea date ? Este 
aceasta preciziune ştiinţifică ? Aşa că afirmarea d-lui Pârvan că 
Herodot vorbeşte cu foarte mare aproximaţie despre gurile Du- 
nărei, o subscriem şi noi, nu numai cu privire la aceste date, 
dar şi la celelalte. 

6. La pag. 236 autorul deschide o paranteză „pentru a de- 
monstra a nu ştiu câtea oară“, că lacul Babadag este o rămăşiţă 
a unui braţ de Dunăre, numit de geografii vechi Peuce sau Hieron. 
„Oare de unde nevoia de a demonstra pentru a nu ştiu câtea 
oară 2 Reproşul de neatenţie ce ni-l face autorul nu-l merită nici 
un geograf. Complotul tăcerii în jurul unei opere valoroase ni 
se pare o prostie. Dacă întradevăr s'ar fi demonstrat ştiinţiticeşte 

aşa ceva, ştiinţa noastră ar fi înregistrat cu mulţumire acest... 
mare adevăr. Dar ce dovadă aduce autorul? Dovada o ia, acum ` 
întâia oară, din Ptolemaeu ? Intr'adevăr Ptolemaeu pune Pterum 
Promontorium (capul Dolojman de azi) la o longitudine mai 
răsăriteană decât gura Peuce, care deci ar veni la capătul lacului 
Babadag. 

Ca identificare, da, aşa este; şi noi am afirmat-o unde-va 
prin Analele Dobrogei. Dar de aci şi până la a crede într'adevăr 
că lacul Babadag este un rest din braţul dunărean Peuce, mai 
e o distanță. Ar trebui mai întâi să se facă dovada morfologică 
a existenței unei albii de Dunăre între Isaccea şi Babadag, ceea 
ce e o împosibilitate, căci ar trebui să urci această albie peste 
cumpăna apelor din nord, peste dealuri! 

Afară de aceasta, cât temei se poate pune pe Ptolemaeu 
când e vorba de lucrări precise de amănunt, am arătat-o în de- 
ajuns şi în Bulet. Soc. geogr. XLI şi în Analele Dobrogei IV 4. 
După acest geograf grec Istria şi Tomis, în loc să vie la S. 
de capul Dolojman sunt puse la apus! Cotul Vidinului e pus 
aproape pe acelaş paralel cu Constantinopolea! Nistrul curge 
în lungul unui paralel! lar la gurile Dunărei nici urmă nu găsim 
la Ptolemaeu de laguna Razim, deşi ea exista cu aproape un 
secol mai nainte, căci doar o menţionează şi Plinius, dându-i 
chiar şi dimensiunile ! Ori autorul a reprodus harta lui Ptolemaeu 
(fără lagune) ca să întărească afirmarea golfului lui Herodot? 
Greşala geografilor antici de a desface un braţ de Dunăre dela 
Noviodunum (Isaccea) şi a-l deschide în lac. Babadag îşi are 
pur şi simplu originea în ignoranţa lor asupra topografiei regi- 
unii. Apoi unii au împrumutat greşala dela alţii, vorba croni- 
carului „cesta l-au fătat pre celălalt cu basnele lui“. Ce? Dacă 
s. ex. geograful turc Hagi Calfa, care a umblat sat cu sat prin 
Dobrogea, afirmă că Dunărea se varsă în Mare pe valea Carasu 
şi că Dobrogea de N. rămâne ca o insulă, — înseamnă că trebuie 
să ne lăsăm înbrobodiţi de minciunile lui Hagi Calfa ? Sau dacă 
un mare geograf modern, călătorind prin Niculiţel, afirmă că 
acest sat e alcătuit în majoritate din Țigani, înseamnă că a 
spus adevărul ? Amicus Plato, sed magis amica veritas. Dece dar 
afirmarea că „nu putem atribui lui Ptolemaeu o greşală aşa de 
mare ?“. Ba bine că nu! Nu este el acela care suprimă laguna 
Halmyris deja existentă înaintea lui ? 

7. Autorul, în fine, înţelege (cel puţin pe schiţa deltei, pe 
care o dă) prin insula Peuce, atât delta Dunărei cât şi partea 
peninsulară a Dobrogei dintre Dunăre, Razim, Babadag şi valea 
Teliţei. pe unde d-sa crede (fără dovadă) că a curs Dunărea. — 
Nu! Peuce e numai partea peninsulară, dacă ținem seama de 
izvoarele antice care o descriu (s. ex. Apollonius din Rhodos 
şi alţii) ca fiind triunghiulară, muntoasă (mai corect: deluroasă) 

şi mare cât Rhodos. Atâta numai că nu era insulă, ci aproape 
insulă — peninsulă: — 

In scurt, „Spicuiri şi tălmăciri din Herodot“ — un articol 
mai mult literar decât ştiinţific — dă dovada că autorul încă 
na ajuns la convingeri Clare şi puse în concordanţă unele cu 
altele. Pentru studii ca cel recenzat se cere: 1.. cunoaşterea 
temeinică a literaturii geografice antice, folosită ‘în original; 
2. folosirea rezultatelor arheologice; 3. studii de morfologie pe 
teren. Dupăce se adună tot materialul, vine apoi elaborarea şi 
argumentarea logică, care să producă certitudinea. Nădăjduim 
însă că autorul, care este un îndrăgit de chestiunile geografice 
dobrogene, va relua pentru încă o ultimă oară acest subiect şi-l 
va trata întradevăr după toate cerințele ştiinţei şi ale spiritului 
critic. — Sals 

lon Neicu: O infiltrare românească în Dobrogea-Veche. 
Colonizarea Dobrogei-Noi cu Macedo-lomâni. (Bulet. Soc. R. R 
Geogr. XLII. 1923). 

Autorul e student, iar lucrarea este o conferință ţinută în 
seminarul de geografie şi antropogeografie al D-lui Mehedinţi, 
in anul 1923. Articolul e însoțit de o hartă care dă „Rdăspân- 
direa elementului românesc băltăreț în sud-vestul Dobrogei“. Se 
citează un număr de sate de pe malul Dunărei şi Borcei, care 
au denumiri identice sau asemănătoare : Coslogea, Oltina, Satu- 
Nou, Beilic, Mărleanu, Cocargea, Vaidomir, în Dobrogea, iar 
altele: Coslogeni, iSat-Noeni, Oltina, Beilic, Mârleanu, Vaidomir 
dincolo, în Muntenia, aproape toate pe Borcea. Era bine dacă 
sar fi pus şi acestea pe hartă, unindu-se numele asemănătoare 
cu drumul dintre ele prin baltă. Despre ele am vorbit şi noi în 
Neamul Românesc şi în publicaţia „La Dobrogea roumaine“, 
apărută imediat după războiu. Probabil că autorul ma cunoscut 
„această publicaţie, căci lipseşte la bibliografie. In acel studiu 
‘noi trăgeam concluzia că o parte din ctementul românesc al 
Dobrogei s'a revărsat în trecut, din pricina evenimentelor, în 
Muntenia, pe malul Borcei, unde a fundat un număr de sate ; 
ȘI întemeiam această afirmare pe faptul că formele primitive ale 
numelor topice sunt în Dobrogea, iar cele derivate la Borcea. 
Aşa: Satu Nou în Dobrogea, Sat-Noeni pe Borcea; Coslogea 
în Dobrogea, Coslogeni pe Borcea. La aceeaşi concluzie ne duc 
şi numele turceşti ori slave: Vaidomir (sau Vaidemir), Beilic şi 
Cocargea. La aceeaşi concluzie ne duce şi Oltina, care în Do- 
brogea continuă pe vechiul Altinum, sau Altena. Migrarea sa. 
petrecut la o dată anumită, nu tocmai îndepărtată (poate siâr- 
Șitul- sec. XVIII sau începutul sec. XIX), de sigur în legătură cu 
un războiu ruso-turc. Inainte de această dată şi după această 
dată curentul de migrare a fost mai puternic din spre Muntenia 
spre Dobrogea. 

Autorul însă se opreşte la altă concluzie, destul de nefi- 
vească: „avem deoparte şi alta (a Bălții Ialomiţei) numai colonii 
ale unor metropole, care nu mai există. Aceasta pentru că toate 
aceste sate au fost aşezate în cuprinzătoarea baltă a Dunărei, 
unde se mai pot constata urmele lor în parte“. Çi mai departe: 
„putem afirma că balta Dunărei, cel puţin dela Silistra până ia 
“Cernavodă, a fost un radiator de populație. românească pentru 
Dobrogea“ (pag. 93). 

Nu e bine în ştiinţă să se sacrifice adevărul pentru frumu- 
sețea imaginei ori expresiei sau de dragul originalității. Con- 
cluzia, aşa cum e formulată, e forțată şi nefirească. Rolul an- 
tropogeografic al Bălții a fost altul de cât cel ce i se atribuie. 
Aşezările omeneşti fug de obiceiu de şesurile aluvionare inun- 
dabile şi se retrag pe margine, pe terase ori pe coaste. Balta 
a fost în toate timpurile un loc de păşunat pentru turmele păs- 
torilor şi un loc de pescuit pentru locuitorii de lângă ea; în 
toate timpurile a fost şi un loc de trecere al turmelor din Car- 
paţi spre Dobrogea şi Bulgaria; temporar numai, a fost un loc 
de refugiu al satelor de pe margini pe grindurile mai înalte ale 
ei, unde, până la trecerea primejdiei, oamenii îşi puteau asigura 
viața cu turmele şi vitele, folosindu-se de peştele, stuful salcia 
şi iarba din baltă. Dar ținut cu metropole, din care să radieze 
colonii în Muntenia şi Dobrogea, ma fost nici odată. Abia în 
timpul din urmă s'au înfiinţat câte-va cătune prin balta Brăilei; 
mai multe şi mai vechi în Delta Dunărei. In trecut, când oamenii 
erau refugiaţi pe grinduri (câţi erau!) plugăria o făceau tot din- 
colo de baltă. Secerau acolo şi se retrăgeau în baltă. Dar traiul 
acesta a fost vremelnic şi destul de greu. Trai de .silnicie. Mai 
veneau inundaţiile! De aceea, de'ndată ce se liniştea lumea de 
războiu, balta rămânea din nou fără de bordeie. De ce nu se 
trage folos din cercetarea celor întâmplate în actualul războiu? 

Ideea antropogeografică justă, neforţată, este că balta a în- 
desnit foarte mult şi în toate vremurile viața satelor de pe mar- 
ginea ei: în timp de pace ea a hrănit lumea şi i-a dat tot felul 
de material util; în timp de primejdie a servit drept adăpost 
vremelnic. 

Partea a doua a studiului are vederi foarte juste. Intr'ade- 
văr nu e loc în Dobrogea-Nouă pentru o colonizare cu păstori 
Macedoneni. Negustori, meseriaşi, intelectuali, da! Am spus-o 
şi noi în altă parte şi am cerut pentru această regiune coloni- 
zarea cu români plugari din țările vecine, unde sunt primejduiți 
cu desnaţionalizarea. Spuneam că din vechiul Regat e mai greu 
-a-i aduce, deşi e mai avantajos, de oarece războiul a făcut multe 
goluri, iar împărţirea moşiilor fixează pe cei fără ogoare pe 
acele moşii. Plugarul se desparte cu greu de locurile copilăriei 
sale, de mormintele străbunilor, de rude, când nu e silit de 

lipsă etc. Totuşi, unii se despart. In timpul din urmă sa emis: 
şi prin presă o ideie fericită: să se colonizeze hotarele cu gră- 
piceri liberați din armată, (cari vor!), deci cu elemente tinere, 
viguroase, cu educație românească. Experiența cu veteranii a 
fost destul de nenorocită. 

Folosind o bogăţie şi mai mare de material, autorul ar 
ajunge la rezultate şi mai fericite, căci precât se vede, calcă 
bine şi are şcoală bună. Incepătorii însă trebuie să-şi satureze 
mai întâi spiritul cu fapte, cu cât mai multe fapte bine stabilite, 
care ele impun concluziile fireşti. Altcum acestea răsar anemice 
şi silite. — Urâăm tânărului geograf izbândă în activitatea pe 
care o inaugurează destul de frumos. Sals. 

Abbé Th. Moreux, La science mysierieuse des Pharaons. 

Părerea generală este că toate piramidele erau morminte 
ale regilor Faraoni, ceea ce este şi fapt la toate piramidele, cu 
excepție una, cea mai veche, cea mai mare şi cea mai perfectă 
dintre toate, piramida lui Cheops sau Chefren. Această piramidă 
nu se pare a fi fost un mormânt sau mausoleu pentru un rege, 
aşa cel puțin pretinde Piazzi Smith, care deja pe la mijlocul 
secolului al 19-lea a formulat o teorie a piramidei, mai bine zis 
a construit din dimensiunile piramidei o idee, după care pira- 
mida lui Chefren ar fi o monumentalizare a întregei ştiinţi: 
exacte, de care dispuneau preoții egipteni de pe timpul Farao- 
nilor. Şi ne pune în mirare cât de exactă a fost această ştiinţă 
şi cu nedumerire ne întrebăm ce fel de mijloace le-au stat in- 
ginerilor egipteni la dispoziţie pentru a construi un astfel de 
monument cu atâta exactitate, încât mii de ani mai târziu nu se 
putea face un lucru asemenea de exact. D-l Moreux ne dă în 
cartea sa un rezumat foarte detailat despre combinațiunile lui 
Piazzi Smith, după care piramida lui Cheops este monumenta- 
lizarea științei astronomice, fizice, geografice şi matematice, pre- 
cum şi a măsurilor şi greutăților de pe timpul Faraonilor, adecă 
4000 de ani înainte de timpul nostru. . 

Fapt este că în piramida numită, care sa deschis cu forța 
pe timpul domniei Arabilor, s'a aflat mai târziu întrarea adevă- 
rată, care este un canal oblic, -foarte bine lucrat, ce duce în 
interior, se biiurcă apoi şi duce, iarăşi oblic, în sus, în două 
camere, una mai mică, aşa numita camera reginei şi una, cea 
mai de sus, mai mare, numită camera regelui. In nici una din 
aceste două camere nu sa aflat o mumie, nu s'a aflat un sicriu 
sau alte obiecte, care se află de regulă în mormintele egiptene. 
Numai în camera regelui se uflă o ladă de granit adâncă. 

Că piramida este situată pe meridianul care parcurge ceł 
mai mult uscat dintre toate meridianele (după părerea D-lui 
Moreux meridianul zero ideal), precum şi paralela care trece prin 
piramidă este aceea care parcurge cel mai mult uscat; că un- 

ghiul diagonalelor bazei (baza piramidei este un patrat cu la- 
turea de 232,8 m) este exact unghiul pe care-l formează delta Ni- 
lului, ar îi unele din relațiile geografice, pe care le aflăm la pira- 
midă. lar că canalul de intrare are direcția exactă spre polul 
ceresc, şi anume acolo unde se afla el înainte de 4000 de ani, 
este o relaţie astronomică de mare însemnătate, rămânând pen- 
tru vecie fixată această direcţie, de altcum variabilă. Lot aşa 
aflăm în dimensiunile piramidei, eternizate, mărimea “razei pămân- 
tului, paralaxa pământului şi altele. Dacă împărțim perimetrul 
bazei la de două ori înălțimea piramidei, aflăm un' cât de 
3,14159, vrea să zică până la 5 zecimale exact numărul z. Și aşa 
mai departe, ne conduce teoria lui Piazzi Smith prin toate ştiin- 
tele şi vrea să ne convingă că întradevăr piramida nu este alta 
nimic, decât monumentalizarea uriaşă a ştiinţei Faraonilor şi, deşi 
stăm la îndoială ori de este posibil aşa ceva, mai cu seamă că 
rezultatele acestei ştiinţe sunt atât de înaintate, încât întrec te- 
zaurul de ştiinţă al Grecilor şi cel al popoarelor din evul mediu, 
totuşi citim cu plăcere cartea lui Moreux, admirând totodată fan- 
taziile lui Piazzi Smith, precum şi posibilitatea că omenirea 
să fi posedat deja pe timpul Faraonilor un stoc atât de mare 
de ştiinţă. 
Prof. Alaci 

Tabla materiilor pe anii I—IV (1920—23)1. 


Al. P. Arbore: Cotul Bugeacului: o încercare de reconstruire istorică a unui 
tinut de hotar dobrogean. II, 3, p. 332. — Coloniile germane din Ba- 
sarabia şi din Dobrogea. II, 4, p. 471. — Câte-va însemnări etno- 
istorice asupra Dobrogei în veacul de mijloc: Raguzanii: IH, 1, p. 36.— 
O încercare de reconstruire a trecutului Românilor din Dobrogea. III, 
2, p. 237. — Câteva însemnări asupra Cerchezilor, Grecilor şi Arabilor 
din Dobrogea III, 4. p. 504 — De vorbă cu ţăranii dobrogeni. IV, 3, 
p. 321. — Din etnografia Dobrogei. IV, 3, p. 329. 

C. Brătescu: Dobrogea în sec. XII. Bergean, Paristrion. 1, 1,p. 3. — Folklor 
dobrogean (cules de diverşi, publicat de C. B.) I, 1, p. 141. — Folklor 
bulgăresc din Caranasuf (cules de L. Dumitrescu), I, 1, p. 149. — 
Extrase din Dimitrie Cantemir. 1, 1,p. 178. — Folklor dobrogean (cules 
de diverşi). I, 2, p. 264. — Folklor bulgăresc din Dobrogea. 1, 2, p. 276. 
(cules de N. Criveiescu). — Războiul bizantino-rus între Ion Tzimisces 
şi Swiatoslaw la Silistra (trad. din Leon Diaconul). I, 2, p. 282. — 
Acte din timpul ocupaţiei germane în Dobrogea. l, 2, p. 314.— C. Lit- 
zica: Castele romano-bizantine în Dobrogea. Í, 2, p. 331 (recenzie).— 
Dr. I. Gherghel: Câteva contribuţiuni la cuprinsul noţiunii de Vlach 
(recenzie). |, 2, p. 334. — Un tablou istoric bulgăresc. I, 2, p. 341. — 
S. Mehedinţi: Caracterizarea etnografică a unui popor prin munca şi 
uneltele sale (recenzie). I, 3, p. 495.— Mişcări epirogenetice şi carac- 
tere morfologice în basinul Dunărei de Jos. I, 4, p. 569.-— Sext. Puş- 
cariu: Locul limbii române între limbile romanice (recenzie) |, 4, 
p. 652. — C. Flammarion: La mort et son mystère (recenzie). I, 4, p. 661.— 
Două probleme dobrogene: colonizare, toponimie. I, 1, p. 129. — 
E. Belot: Originea lumilor şi structura universului nostru ll, 1, p. 145.— 
Note asupra Dobrogei (geogr. lui Baudrand). ll, 1, p. 159. — Contri- 
buțiuni la studiul deltei Dunărene.:]l], 2, p. 227. — Apel către preoţii 
şi învățătorii dela sate. ll, 2, p. 310. — Contribuţiuni la studiul deltei 
Dunărene. Il, 3, p. 379. — Excursia d-lui Em. de Martonne în Dobrogea. 
II, 3, p. 455. — O faptă culturală neobişnuită. 11, 3, p. 456. — Itine- 
rariul fratelui W. de Rubruquis. Il, 4, p. 507. — G. Miletici: Vechimea 
elementului bulgăresc în N-E Bulgariei şi în Dobrogea (trad.). III, 2, 
p. 189. — Valea Cara-Su (v. Vincke). II, 2, p. 303. — Concurs. III, 3, 
p. 443. — Lacul Taşaul. III, 4, p. 522. — Cele mai vech+ ştiri despre 
Români în Dobrogea (recenzii: N. Iorga şi N. Bănescu). lil, 4, p. 567. — 
lbn Batutah, un călător arab prin Dobrogea îu sec. XIV -IV, 2,p. 138. — 
V. Părvan: Consideraţii asupra unor nume de râuri dacoscitice (recens.). 
IV, 2, p. 249. — Dunărea (recens.). 1V, 2, p. 264. — Către cititori. 1V, 4,* 
p. 1. — Dacia şi Moesia după Ptolemaeus. IV, 4, p. 49. 

Brătescu-Salsovia: Reverie antică. I, 1, p. 114. — Sonet. l, 2, p. 224. — 
irina. I, 4, p. 543. — Pădurea de mărgean (Heredia). I, 4, p. 506. — 
Conquistadores (Heredia). 1, 4, p. 620. — Scoica (Heredia). |, 4, p. @21.— 
Fuga centaurilor (Heredia). 1l, 1, p. 52. — Copistul. Il, 2, p. 205. — 


1) Cifrele romane arată anii revistei; cifrele arabe arată volumul, iar 

G. Popa Lisseanu: Insula Şerpilor. 1V, 3, p. 270. 

M. Pricopie: Intoarcerea. |, 2, p. 225. — Intoarcerea. |, 3, p. 442. — Luna 
(Ed. Haraucourt) |, 4, p. 541. — Cântecul întoarcerii (Ed. Haraucourt) 
|, 4, p. 542. — Salonul. ll, 1, p.69 — In inima codrului. ll, 1, p. 73. — 
Agoniar soarelui (Ed. Haraucourt) Il, |, p. 76. — Scutitul. 11, 2, p. 173. —— 
insulta ; Câne rătăcitor (Ed. Haraucourt). 1l, 2, p. 177. — Reflux (Ed. 
Haraucourt). Il, 2, p. 178.— Bătrânul; La fereastră; S'aştern pe inimi. 
ll, 2, p. 225—226. — Atomii (Ed. Haraucourt). II, 3, p. 360. — Prin cinste. 
ll, 3, p. 362. — Interior, Cinci grec il, 3, D. 370—371. — Flori de 
toamnă ; In linişte (Eichendorf). 3, p. 392—393. — Schilozii 1l, 4, 
p. 538. — Avocaţii. III, 1, p. 92. — Oraşul Natal (Th: Storm). III, 2; 

-p. 302. — Cântecul clopotului (Fr. Schiller). 1l, 3, p: 339. — Despărţire ; 
De pe front. III, 3, p. 440. — Pegasus inhămat (Fr. Schii'ler). 11, 4. 
p. 508. — Castelul. IV, 1, p. 87. Intoarcerea (W. Müller); Nava (Ed. 
Haraucourt). 4, 1, p. 100. — Intoarcerea (N. Lenau), Intoarcerea (H. 
Lingg), Bolnavul în grădină (N. Lenau). IV, 2, p. 135—137. — Inserare 
(Eichendorff). IV, 2, p. 205. — Verde e speranța (Kielland). IV, 2, 
p. 207. — Vorbeşte tu (K. F. Mayer) 1V, 2, p. 216. — La ferăstrae 
(Kerner). 1V, 3, p. 269. — Sihastrul (Eichendortf). IV, 3, p. 301. — Cucul 
(Gellert); Sgârcitul 4 (Gottbelf); in agonie (Chamisso). IV, 3, p.305—308.— 
Pe țărm (Goethe). IV, 3, p. 344 -= Odihna morţilor (Chamisso). IV, 3, 
p. 330. -—— Pețitorii (Eichendorff). 1V, 4, p. 37. — Asra (Heine). IV, 4, 
p. 64. — Rămâi (Eichendorff), Speranța (Geibel). IV, 4, p. 103—104. 

€. D. Pariano: Scrisori. 1, 2, p. 216. — Scrisori. 1, 3, p. 443. — Scrisori. |, 

4, p. 616. — Veste bună: Românii emigrează în America. ll, 1. p. 97. 

V. Pârvan: In chestiunea etimologiei Dunărei. il, 2, p. 316. — Pentru Cailatis. 
III, 3, p. 317. — Dacia scythică. IV, 2, p. 129. — Buzăul. IV. 4, p. 46. 

Protopopescu Dragoş: Băjenarii. I, 1, p. 110. 

St. Popescu (comandor): Din graiul marinarilor. IV, 1, p. 121. 

G. D. Petrescu: D. Onciul; Fazele desvoltării istorice a poporului şi statului 


român (recenzie). l, 2, p. 337. — V. Pârvan: Descoperiri nouă în 
Scythia Minor (recenzie). |, 4, p. 658. — Tudor Vladimirescu. Conferinţă. 
II, 2, p. 248. 


Maria G. Petrescu: V. Pârvan: Gânduri despre lume şi viață la Greco- 
Românii din Pontul stâng. (recenzie). I, 3, p. 506. 

l. N. Roman: Către-cititori 1, 1, p. 1. — Proiecte, cuvinte şi gesturi bulgărești. 
l, 1, p. 117. — Notă. |, 2, p. 348. — Pagini din istoria culturii romăneşiti 
în Dobrogea înainte de 1877, 1, 3, p. 355. — Colonel lonescu M. Dob- 
rogeanu: Năvălirea bulgarilor din 1916—18 în jud. Tulcea. (recenzie). 
l, 4, p. 650. — S. Mehedinţi: Politica de vorbe şi omul politic. (recenzie). Il, 
1, p. 151. — Drepturi ce trebuesc valorate. ll, 2, p. 161.— O eroare ce 
nu pare a fi eroare. ll, 2, p. 297. — Amintiri și documente privitoare 
la Dobrogea, din anul frământărilor sufleteşti 1918. II, 1, p. 1. — Drep- 
turile, sacrificiile şi munca noastră în Dobrogea faţă de pretenţiile 
Bulgarilor asupra ei. lll, 4, p. 443. 

Rozmarin (1. N. Roman): Rugăciune. 1, 1, p. 101. — Un glas iubit. 1, 1, 
p. 116. — Reverie. I, 2, p. 210. — Ochii (S. Prudhomme). 1, 3, p. 354. — 
Inimă de mamă (J. Richepin). 1, 3, p. 399. — Poezii. |, 3, p. 421. — 
Poezii. — l, 4, p. 567. — Bufniţele (Ch. Baudelaire). Il, 1, p. 39.— Pipa 
(Ch. Baudelaire). H, 1, p. 40. — Binecuvântarea căsătoriei persane 
(H. Cazalis). 11, 1, p. 44. — Brahm (H. Cazalis). 11, 1, p. 45. — La Ter- 
vueren. lll, 1, p. 22. — Roua (S. Prudhomme), Trei paseri (Fr. Coppee), 
Infinitul (Ed. a A ill, 1, p. 48—50. — Lasă lumea; In durere; Pe 
Ea daci: Prietenoase rândunele. III, 4, p. 516—521. — Gândacul. IV, 

N. Râiculeanu: Industria italiană în momentul actual şi jetta bl ei 

(trad.) 1, 3, p. 458. 

D. Stoicescu: Cuatrene de Omar Kaiam. III, 1, o. 51. — Omar Kaiam. III, 
1, p. 54.— Cuza Vodă şi călugării IH, 1, p. 65. — Negustorul de femei 
(Herondas). IH, 2, p. 206. — Cuatrene de Omar Kaiam. III, 2, p. 211. — 
Insemnări II], 2, p. 222. — Azima lil, 2, p. 292. — Serenada; Pe țăr- 
mul mării. HI, 3, p. 411—416. — Piatra din Prunt; In Bălţi-Basarabia. 
III, 4, p. 511—515. — A. Mândru: Grădina raiului (recensie) IV, 1, 
p. 127.— A. Pineta : Regimul bunurilor imobiliare ruralegin Dobrogea 
nouă IV, 2, p. 256. — Episcopia Tomisului şi Durostorului IV, 3, p. 
205. — Deltinii IV, 5, p. 302. — Fericirea e totdeauna aproape IV, 3, 
p. 309. — Macedonski în Dobrogea IV, 3, p. 315. — Noua pătimire a 
sf. Nepomuc; Salul Negru şi A. Puşchin IV, 4, 39—45. — Insemnări 
juridice: Gereme, Invăţătură şi pedeapsă, Genealogie şi protimisis.. 
more judaico, Haşdeu şi obiceele juridice, Mărul răzeşitelor IV, 4, 
p. 71—85. — T. Bălan: Suprimarea mişcărilor naționale din Bucovina 
in 1914—1918. — IV, 4, p. 146. 
jean $toenescu-Dunăre : The Roumanians and their Lands (recensie) I, 1, 
a p. 185. — Criza cărbunelui şi electrificarea căilor ferate l, 2, p. 196. — 

Canalul navigabil Cernavoda—Constantța IlI, 3, p. 388. 

P. P. Stănescu: Sonet de Mart (P. Arene) ; onet (F. Arvere) II, 3, p. 434— 
435. — Din „Sites“ (H. de Regnier); Epilog (H. de Regnier); Gând 
pierdut (S. Prudhomme) : De-aș fi eu Dumnzeu (S. Prudhomme) II, 
4, p. 541—544; Amor şi atomul II, 4, p. 593. — Amiaza (G. Falke) III, 
1, p. 87. — Pe un câmp cu maci (G. Falke) lil, 2, p. 236. — Mi-i 
sufletu-o infantă 1V, 1, p. 102.— Cugetări de Chamfort IV, 1, p.115. 
— Baladă IV, 3, p. 335. — Pe țărmul mării (T. Storm) IV, 4, p.105. 

“Săjceanu (Sulcină): in amurg ; Pe gânduri II, 3, p. 440—441. — Vieaţa II, 
| 4, p. 556. — Visam lI, 4, p. 557. — Dimineața IV, 1,p. 120. — Trăeşti, 

vorbeşti (V. Hugo) IV „4, p. 38. — Până când IV, 4, p. 68. — Elefanții 
(L. de Lisle) IV, 4, p. "120. 

I. Simionescu: Dobrogea IL, 3, p. 349. — Privelişti dobrogene Í, 3, p. 477. 

loan M. Sadoveanu: Toamna târzie II, 1, p. 93. 

G. N. Șerbănescu: Monografia comunei Topalu IV, 1, p. 104. 

V. I. Sassu: Monografia satului Caranasuf IV, 3, p. 291. — Idem IV, 4,p. 131. 

Th. D. Sperantia: Dobrogea în folklorul nostru II, 4, p. 578. 

Mihail Straje: Cetatea; Corabia. Il, 2, p. 278. — In zori de zi. ll, 3, p. 
439, — Toamna. ll, 4, p. 555. 

Stah Alexe: Legenda satului Tatar Atmagea. ll, 3, p. 437. — O mână de 
Români în mijlocul Deliormanului. 1V. 3, p. 376. 

Al. S. Soare. Statuele albe. 1V, 1, p. 88. 

O. Tafrali: Apărarea României transdanubiene în străinătate. ll, 1, p. 1. 

G. Toma: Pagini alese din Ernest Renan I, 4, p. 622. — Judecata lui Socrate. 
II, 4, p.483. — Visul lui Scipio. Il, 2, p. 179. — Filosofia poetului 
Q. Horatius Flaccus Il, 3, p. 442. — Un filosof poet din antichitate : 
Titus Lucretius Carus. il, 4, p. 495. — Marina la Romani lll, 1, p. 58. 

Dr. G. Ulieru: Marea şi efectele ei binefăcătoare. ll, 1, p. 103. — Poeme 
de Rabnidranath Tagore. Il, 1, p. 140. Lacul Techirghiol. 11, 2, p. 192.— 
Ernest Renan: Cuvântare la mormântul lui Ivan Turghenieff. Il, 2, 
p. 242. — La drum. ll. 3, p 452. — Amintiri duioase. Il, 1, p. 81. — 
La țărmul mării. |, 1, p. 88.— Prin grădina lui Esculap. III, 2, p. 296.— 
Cântul LXVI din grădinarul lui Rabindranath. Tagore. Ill, 3, p. 361.— 
Prin grădina lui Esculap. III, 3, p. 417. — Tăcere (Ed. Poë). IV, 3, p. 288 

G. Vâlsan: Românii în Dobrogea, de pe o hartă din circa 1769—1774. I, 4, 
p. 582. — Bulgarii lui Boscovich. lil, 3, p. 319. — Rectificări şi adaosuri 
la Bulg. lui Boscovich, II], 3, p. 442. 

Kr. H. Zambaccian: Portul Constanţa şi România mare. 1}, 2, p. 310. — 
Activitatea portului Constanţa în 1922. 1V, 1, p. 81. 

